itHnmiiiKMuiiuiuMMuiftiiiiuwi  '•■•••u<»KtiiM>"»<n*S  | 


SgCfURA  ÉS  TUDOMÁNY 


iO 


i<0 


ifi 

BALKAN-PROBLÉMa 
FEJLŐDÉSE 


KULTÚRA  ÉS  TUDOMÁNY 

A  BALKÁN-PROBLÉMA 
FEJLŐDÉSE 

APÁRI8I  KONGRESSZUSTÓL  A  VILÁGHáBOBÜ  KITÖRÉSÉIG 
1856-1914 

ÍBTA 

m  BALANYI  GYÖRGY 


BUDAPEST,  1920 
FRANKLIN- TÁRSULAT 

KASTAB   ZBOD.  OlTáZSZ    ÍSS   XÖtTYTirrOIICA 
KIADÁSA 


A 

BALKÁN-PROBLÉMA 

FEJLŐDÉSE 

APARISI KONGRESSZÜSTÓLAVILÁGHÁBORD  KITÖRÉSÉIG 
1856—1914 


ÍRTA 

Dí  BALANYI  GYÖKGY 

EBOYX8BKMOI  TAMÁB 


BUDAPEST,  1920 
FRANKLIN-TÁRSULAT 

MAflTAB  IBOD.  IRTáZET  áfl  SOirTyHTOMDA 

KIADÁSA 


,r^\^^A-^ 


FRANKUN-TÁRSULAT  NYOMDÁJA. 


Bevezetés. 


A  Balkán-probléma  a  keleti  kérdés  európai  fele. 
Miként  maga  a  keleti  kérdés,  a  Balkán-probléma 
is  egyidős  a  török  hatalom  kibontakozásával. 
Abban  a  pillanatban  született  meg,  amikor  az 
első  török  portyázó  rajok  megjelentek  a  Márvány- 
tenger innenső  partján  és  megkezdték  diadalmas 
előny omulásukat,  mely  másfél  század  nehéz 
harcai  árán  a  félsziget  uraivá  tette  őket.  De  ható 
erővé,  az  európai,  majd  utóbb  a  világpoHtika 
legfontosabb  tényezőjévé,  mozgató  energiájává 
csak  akkor  lett,  amikor  a  török  hatalom  érez- 
hetővé vált  gyengülése  aktuálissá  tette  a  kérdést, 
ki  lépjen  a  hanyatló  félhold  örökébe. 

A  kérdés  századokkal  ezelőtt  vetődött  fel,  de 
kielégítő  megoldást  mindezideig  nem  nyert.  A 
legegyszerűbb  és  legtermészetesebb  megoldásra, 
a  leigázott  balkáni  keresztény  népek  föléledt 
történeti  jogainak  eüsmerésére  hosszú  időn  át 
nem  gondolt  senki,  mivel  egyfelől  a  sokáig 
tartó  szolgaság  annyira  elcsigázta  ezen,  valami- 
kor hatalmas  népeket,  hogy  önerejükből,  európai 

támogatás  nélkül  nem  tudták  visszavívni  füg- 
getlenségöket,  másfelől  a  török  birodalom  meg- 
dőlése révén  szabaddá  váló  területek  földrajzi, 
kereskedelempolitikai  és  stratégiai  szempontból 
annyira  kivételes  értéket  jelentenek,  hogy  Európa 
valamennyi  számottevő  tengeri  és  szárazföldi 
hatalmassága  magának  szerette  volna  megkerí- 
teni őket  vagy  legalább  igyekezett  minél  na- 
gyobb darabokat  kihasítani  belőlük.  A  Balkán- 
probléma eredetileg  is  több  volt  helyi  kérdésnél, 
két  nép  vagy  két  faj  hatalmi  versengésénél,  az 
utóbbi  másfél  század  folyamán  pedig  még  job- 
ban kidomborodtak  európai,  illetve  \álágpolitikai 
vonatkozásai.  Míg  azonban  korábban  inkább 
világnézeti  vonatkozásai  nyomultak  előtérbe, 
aktuáhssá  válása  óta  inkább  a  vele  kapcsolatos 
'politikai  és  gazdasági  szempontok  jutottak  ural- 
kodó állásra.  Korábban,  miként  az  egész  keleti 
kérdés,  úgy  a  Balkán-probléma  megoldását  is 
csak  az  iszlám  és  a  kereszténység  harcának  je- 
gyében, tehát  kereszteshadjárat  formájában  tud- 
ták elképzelni :  a  XVII.  század  óta  ellenben  e 
téren  is  mindinkább  a  diplomáciai  furfang  és  a 
nyílt  vagy  leplezett  aknamunka  jutott  szerep- 
hez. Ezzel  együtt  járt  az  a  mélyreható  változás 
is,  hogy  az  európai  érdekszolidaritás  tudata, 
mely  még  a  XVI.  sz.  második  felében,  a  le- 
pantoi  csata  korában    is  oly    élénken  lüktetett, 

fokozatosan  elfakult,  majd  végképen  elenyészett. 
A  kereszténység  közös  nagy  érdekei  hovatovább 
egészen  háttérbe  szorultak  s  helyökbe  az  egyes 
nemzetek  különleges,  sokszor  egymást  keresztező 
érdekei  léptek. 

A  Balkán-probléma  tehát  csak  névleg  bal- 
káni, valójában  eminenter  eurápai  kérdés.  Sajátos 
összetételét  és  történeti  jelentőségét  csak  akkor 
látjuk  világosan,  ha  a  legtágabb  értelemben 
vett  európai  történelem  perspektivájába  beál- 
lítva vizsgáljuk.  Vizsgálódásainknak  lehetőleg 
sokoldalúnak  és  gyökérig  lehatónak  kell  lennie. 
Hiszen  egy  történeti  folyamatot  csak  úgy  tu- 
dunk kellőképen  megérteni  és  igazságosan  el- 
bírálni, ha  egyforma  figyelemmel  kisérjük  min- 
den fázisát.  Valósággal  a  vegyész  analizáló, 
szétbontó  munkáját  kell  végeznünk :  a  felületes 
szemléletre  egységesnek  látszó  fejlődést  szét  kell 
szednünk  alkotó  elemeire,  hogy  lássuk,  mennyi 
különböző  motívumból  és  érdekszálból  szövődött 
össze.  A  Balkán-probléma  történeti  viszontag- 
ságainak vizsgálatánál  még  a  rendesnél  is  na- 
gyobb gondot  kell  fordítanunk  a  fejlődéselemek 
éles  elkülönítésére  és  állandó  szemmeltartására, 
mert  különben  lehetetlen  kiismerni  magunkat  a 
látszólag  ellentmondó,  egymást  kirekesztő  tö- 
rekvések és  eseményláncolatok  zavaros  össze- 
visszaságában.   Figyelemmel    kell    kisérnünk    a 

probléma  megoldásában  érdekelt  nemzetek  mind- 
egyikének álláspontját  s  kutatnunk  időnkénti 
ingadozásainak  és  elváltozásainak  okait.  Mert 
a  szintézis,  a  fejlődés  egészének  megrajzolása 
csak  az  alkotó  elemek  éles  elhatárolása  alapján 
válik  lehetségesé. 

A  következő  lapokon  ilyen  tág  perspektívába 
beállítva  vizsgáljuk  a  Balkán-probléma  fejlődé- 
sének utolsó,  időben  hozzánk  legközelebb  eső 
fázisát.  Előadásunkat  a  krimi  háborúra  követ- 
kezett párisi  kongresszussal  kezdjük,  de  ahol  az 
események  megértése  kívánatossá  teszi,  évtize- 
des előzményekre  is  \'ísszanyúlunk.  Pőtörekvé- 
sünk  a  fejlődés  egészének  és  a  részletek  szoros 
összefüggésének  földerítése  volt.  Különösen  nagy 
gondot  fordítottunk  a  távolabbi  vonatkozások 
kinyomozására  s  annak  feltüntetésére,  miként 
kapcsolódnak  bele  a  balkáni  események  az 
európai,  illetve  a  világpolitikai  fejlődés  egészébe. 
Mennyiben  sikerült  feladatunkat  megoldani, 
annak  elbírálására  mások  illetékesek. 


1.  Az  erjedés  kora. 


1856—1875. 

A  párisi  kongresszust  követő  két  évtized  az 
erjedés  kora  a  Balkán-probléma  történetében. 
Az  események  két  vezérmotivum  körül  csopor- 
tosulnak. Egyfelől  Törökország  a  békeszerződés 
kilencedik  pontjában  vállalt  kötelezettségének 
megfelelően  komoly  kísérletet  tesz  államéleté- 
nek újjáformálására  és  európai  szellemmel  való 
telítésére,  másfelől  a  keresztény  ráják  és  hűbé- 
res népek  lázas  buzgalommal  dolgoznak  auto- 
nómiájuk, illetve  teljes  függetlenségük  előkészí- 
tésén. Alapgondolatában  tehát  egy  cél  felé  irá- 
nyul mind  a  két  törekvés :  mind  a  kettő  a 
keresztény  alattvalók  helyzetén  akar  könnyí- 
teni, de  azért  megértés  és  közeledés  helyett 
mégis  ujabb  gyűlöletet  és  viszályt  fakasztanak. 
Nemhogy  közelebb  vinnék  a  megoldáshoz,  ellen- 
kezőleg még  jobban  összebonyolítják  a  problé- 
mát és  újabb  válságok  csíráit  hintik  beléje. 

E  sikertelenség  magyarázata  különböző  okok- 
ban rejlik.  Legmélyebb  és  legegyetemesebb  ok 
a  török  birodalom  sajátos  szervezete.  A  moha- 
medán török  állam  egészen  más  alapon  épült 
fel,  mint  a  modern  nyugati  államok.  Ami  ezek- 
nél pozitív  erőgyarapodást  és  felfrissülést  jelent, 

az  neki  esetleg  halála  lehet.  Alapjában  elhibá- 
zott volt  tehát  azok  törekvése,  akik  minden 
válogatás  és  kritika  nélkül  akarták  átplántálni 
török  talajba  az  európai  eszméket  és  intézmé- 
nyeket. A  másként  tervezett  török  alap  nem 
birta  meg  ezt  a  különös,  minden  porcikájában 
idegen  feléjpítményt,  ingadozni  kezdett  és  végül 
összeroppant  alatta.  A  kudarcnak  a  török  állam- 
férfiak tudatlansága  és  rosszakarata  nélkül  is 
be  kellett  volna  következnie,  tisztán  az  orga- 
nikus kapcsolat  hiánya  miatt.  Egy  merőben  új 
világot  akartak  minden  előkészítés  nélkül  rá- 
kényszeríteni az  állami  és  társadalmi  fejlődés- 
ben visszamaradt  török  népre :  természetes,  hogy 
ez  minden  erejével  tiltakozott  a  jogtalannak 
vélt  beavatkozás  ellen.  A  konstantinápolyi  kor- 
mány hiába  rendelte  el  a  legüdvösebb  újításo- 
kat, közegei  egyáltalában  nem,  vagy  csak  félig 
hajtották  végre  őket,  a  közvélemény  pedig  állan- 
dóan háborgott  miattuk.  A  porta  két  malomkő 
közé  került :  hogy  megnyerje  Európa  tetszését 
és  biztosítsa  fönnmaradását,  kénytelen  reformo- 
kat eszközölni,  de  hogy  befelé  túlságosan  meg 
ne  gyengítse  hatalmát  és  tekintélyét,  el  kell 
tekintenie  a  nemzet  lényétől  idegen  reformok 
következetes  keresztülvitelétől.  Ennek  a  fél- 
munkának  az  eredménye  csakis  egy  korcsszülött, 
se  nem  török,  se  nem  em'ópai  állam  lehetett. 
A  reformok  erőszakolása  tehát  éppen  ellenkező 
hatást  ér  el,  mint  amire  sürgetői  céloztak;  nem 
nyit  új  erőforrásokat,  hanem  kikezdi  a  régi  év- 
százados alapokat.  Nem  erősíti,  hanem  rend- 
szeresen gyengíti  a  birodalmat. 

Második  ok  a  nemzetiségek  magatartása.  Mi- 

Óta  a  görögök  kivívták  függetlenségüket,  Szerbia 
és  a  dunai  fejedelemségek  autonómiát  szerez- 
tek, nagyon  megnőtt  a  balkáni  népek  étvágya. 
Követeléseiket  mindig  magasabbra  csigázták. 
A  tökéletlenül  végrehajtott  reformokkal  annál 
kevésbbé  érték  be,  mivel  tudták,  hogy  Európa 
rokonszenve  az  ő  részükön  van.  Ez  a  tudat, 
valamint  a  birodalom  gyengesége  ellenállásra 
tüzelte  őket.  Felébredt  bennük  a  nemzeti  ön- 
tudat s  heroikus  erőkifejtésre  képesítette  őket. 
Már  nem  kevesebbre  törekedtek,  mint  a  török 
uralom  alól  való  teljes  felszabadulásra  és  a 
nyugati  értelemben  vett  nemzeti  állam  kiépíté- 
sére. Ez  a  törekvésük  a  hélium  omnium  contra 
unum  állapotát  idézi  fel.  A  fegyverek  zaja, 
mely  eddig  is  csak  ritkán  ült  el,  a  következő 
évtizedekben  még  gyakrabban  veri  fel  a  Balkán 
csendjét.  Csakhogy  most  már  nem  reform,  ha- 
nem teljes  elszakadás  a  harci  jelszó. 

Harmadik  s  talán  valamennyi  között  leg- 
nyomósabb ok  a  nagyhatalmak  minduntalan 
megismétlődő  beavatkozása.  A  párisi  béke  hete- 
dik cikkelye,  mely  európai  érdelcnek  minősítette 
az  oszmán  birodalom  teljes  függetlenségét  és 
területi  integritását,  ezúttal  is  irott  malaszt 
maradt.  Valójában  semmi  sém  változott.  Folyt 
tovább  a  régi  méltatlan  játék.  Anglia  és  Fran- 
ciaország könnyű  szívvel  túltették  magokat  a 
non  interventio  elvén,  melynek  írásbafoglalását 
pedig  épen  ők  sürgették  annak  idején  leghatá- 
rozottabban s  ha  kellett,  ha  nem,  lépten-nyo- 
mon beleszóltak  Törökország  legbensőbb  ügyeibe. 
Oroszország  is  hamar  kiheverte  a  krimi  háború- 
ban kapott  sebeket  s  haladéktalanul  hozzálátott 

elvesztett  állásainak  visszahódításához.  Újabb 
harcba  vonulásához  új  vértezetet  öltött  magára. 
A  vallásos  ideológiát,  melynek  első  balkáni  sike- 
reit köszönhette,  ez  alkalommal  a  nacionalista 
eszmével  cserélte  fel.  Eddig  a  vallási  közösség, 
az  orthodoxia  nevében  csalogatta  magához  a 
balkáni  keresztényeket,  mostantól  kezdve  a  faji 
összetartozás  gondolatával  szédítette  meg  őket. 
Az  eredmények  nyomban  igazolták  számítása 
helyes  voltát.  A  pánszláv  eszme  fantasztiku- 
mokba vesző  politikai  lehetőségei  első  felvilla- 
násukkal elkápráztatták  és  az  orosz  hatalmi 
célok  készséges  eszközeivé  tették  a  politikailag 
éretlen,  de  annál  nagyobb  ambiciótól  és  lángo- 
lóbb fajszeretettől  fűtött  kicsiny  nemzeteket. 

A  hatalmak  magatartása  annál  nagyobb  mér- 
tékben befolyásolta  a  Balkán-probléma  sorsát, 
mivel  épen  ez  időtáj t  tetemesen  megnövekedett 
a  közvetlen  keleti  érdekeltséggel  biró  államok 
száma.  A  Közép-  és  Nyugateurópában  végbe- 
menő hatalmi  eltolódások  és  a  nagyhatalmak 
rendszerének  végleges  kikristályosodása  követ- 
keztében Ausztriának  egyszer  és  mindenkorra 
le  kellett  mondania  nyugati  ábrándjairól  és  meg 
kellett  barátkoznia  azzal  a  gondolattal,  hogy  a 
megbékélt  Magyarországgal  kezet  fogva  a  közel 
keleten  keresse  hatalmi  érvényesülése  eszközeit. 
Az  egységessé  vált  német  birodalom,  majd  vala- 
mivel később  Olaszország  szintén  egyre  foko- 
zódó érdeklődéssel  fordult  kelet  felé.  Mivel 
pedig  az  új  konkurrens  hatalmak  céljai  ós 
törekvései  sok  tekintetben  ellentétesek  voltak 
a  régiekével,  főleg  Oroszországéival,  megjele- 
nésük  még  jobban   felpezsdítette   az  amúgy  is 

állandóan  örvénylő  érdekharcot  és  még  jobban 
összekuszálta  a  Balkán-kérdés  kibogozhatatlan 
szálait. 

Ezen  általános  okok,  melyekhez  még  a  spe- 
ciáUs  okok  egész  sorozata  járult,  minők :  a 
hagyományosan  rossz  török  kormányzati  rend- 
szer, a  porta  örökös  pénzzavara,  mely  tehetet- 
lenségre kárhoztatott  minden  komoly  reform- 
törekvést, az  ó-törökök  csökönyös  maradisága 
és  elfogultsága  az  újításokkal  szemben,  a  keresz- 
tény alattvalók  ingerlékenysége,  a  külföldi  ügy- 
nökök bujtogatásai,  stb,  állandóan  akadályozták 
a  rend  megszilárdulását.  Egymást  érik  a  föl- 
kelések s  napirenden  vannak  a  nagyhatalmak 
beavatkozásai  és  diplomáciai  jegyzékváltásai. 
A  perifériákon  levő  tartományok  lassanként 
széttépik  az  utolsó  szálakat  is,  melyek  még  a 
birodalomhoz  fűzik  őket,  a  többiek  pedig  szen- 
vedélyes sóvárgással  lesik  az  alkalmat  az  adott 
példa  követésére.  Minden  forrong,  izzik  a  fél- 
szigeten és  egy  közeli  erőszakos  kitörés  bekö- 
vetkezését sejteti.  Az  előjelek  \41ágosan  mutat- 
ják, hogy  az  új  konvulziót  már  csak  a  fel- 
darabolás, Törökország  területi  integritása  fel- 
áldozásának jegyében  lehet  lecsendesíteni. 

I. 

A  párisi  békeokmány  szerzői  abban  a  hitben 
ringatták  magokat,  hogy  a  keleti  kérdést  sike- 
rült hosszú  időre,  ha  ugyan  nem  véglegesen 
kiküszöbölniök  az  Európa  nyugalmát  zavaró 
problémák  közül.  Hitök  nem  is  volt  egészen 
alaptalan.    A  békeokmány  harmincegy  cikkelye 

éB  a  tengerszorosokra  vonatkozó  külön  szerződés . 
annyi  körültekintéssel  és  minden  eshetőségre 
kiterjedő  figyelemmel  rendezte  a  kényes  ponto- 
kat, hogy  joggal  lehetett  remélni  a  béke  állan- 
dósulását. A  jogtalanul  provokált  Törökország 
teljes  elégtételt  nyert.  A  szövetkezett  hatalmak 
magokkal  egyenrangúnak  ismerték  el  és  mint 
az  euró'pai  koncert  teljes  jogú  tagjával  tárgyal- 
tak vele.  Még  biztatóbb  kilátást  nyújtott  a 
béke  állandósulására  a  nagy  békebontónak,  a 
cári  birodalomnak  bilincsekbe  verése.  Orosz- 
országnak nemcsak  hogy  vissza  kellett  adnia 
Kisázsiában  tett  hódításait,  hanem  azonfelül 
bele  kellett  nyugodnia  a  Fekete-tenger  neutrali- 
zálásába  és  Besszarábia  egy  részének  átenge- 
désébe, másszóval  legjobb  támadó  bázisának 
elvesztésébe  is.  Külön  fenyegetést  jelentett  szá- 
mára, hogy  Anglia,  Franciaország  és  Ausztria 
kevéssel  a  kongresszus  berekesztése  után  még 
egy  külön  titkos  szerződésben  is  garantálták  a 
statusquo  fenntartását  (1856  ápr.  15.).  Szabatos 
rendezést  nyert  a  hűbéri  államok,  nevezetesen 
Szerbia  és  a  dunai  fejedelemségek  jogviszonya 
is.  A  diplomaták  tehát  méltán  hihették,  hogy 
végre  sikerült  nyugvó  pontra  juttatniuk  az  új- 
kori történelem  legnehezebb  kérdését. 

A  porta  első  intézkedései  csak  élesztették  ezt 
a  hitet.  Ali  pasa  nagyvezér  és  Fuad  pasa  külügy- 
miniszter, a  száza  dközépi  Törökország  két  leg- 
nagyobb államférfia,  részben  a  szövetséges  hatal- 
mak nyomása  alatt,  még  a  kongresszus  tanács- 
kozásainak megkezdése  előtt  közzétette  a  haüi 
Jiumajun  (császári  rendelet)  nevű  alaptörvényt, 
mely  az  1839.  nov.  3.  kibocsátott  guLhanei  hatti 

serif  (rózsa házi  magas  rendelet)  intézkedéseit 
kiegészítve  egészen  új  alapokra  fektette  a  ke- 
resztény és  mohamedán  alattvalók  egymáshoz 
való  viszonyát  (1856  febr.  18.).  A  rendelet  messze- 
menő engedményeivel,  főleg  a  vallásszabadság 
és  a  polgári  jogegyenlőség  elvének  proklamálásá- 
val  rendkívül  kedvező  benyomást  keltett  biro- 
dalomszerte.  A  gyors  egymásutánban  reákövet- 
kező alapvető  törvények,  mint  a  francia  code 
fénai  mintájára  szerkesztett  büntetőtörvény- 
könyv (kanunnaméi  dzsesá  1858),  az  új  telek- 
törvény (erasy  kanunnamesy  1858),  az  J850-iki 
kereskedelmi  törvény  kiegészítése  és  a  kereske- 
delmi törvényszékek  jogkörének  kitágítása  (1860) 
még  jobban  élesztették  a  birodalom  újjászüle- 
téséhez és  modernizálódásához  fűzött  vérmes 
reményeket. 

A  helyzet  tényleg  nagyon  biztató  volt. 
A  portával  tökéletes  harmóniában  levő  nagy- 
hatalmak ünnepélyesen  kinyilvánították  teljes 
érdektelenségüket.  Oroszország,  a  főellenség, 
összeszorított  ajakkal  és  bilincsre  vert  kezekkel 
volt  kénytelen  tűrni  kibimbózott  reményeinek 
letiprását,  a  keresztények  és  mohamedánok 
százados  harca  legjobb  úton  volt  a  teljes  meg- 
szűnés felé :  hogyne  lehetett  volna  hinni,  hogy 
a  Balkán-probléma  végre  megtalálta  a  békés 
kiegyenlődés  útját.  És  mégsem  így  történt. 
A  török  kormányzati-rendszer  átka :  a  tunya- 
ság és  nemtörődömség  és  a  nagyhatalmak  két- 
színű magatartása  mindjárt  kezdetben  más 
irányba  terelte  az  eseményeket.  A  remélt  békés 
kibontakozás  helyett  új  zavarok  támadtak  és 
újabb   diplomáciai   bonyodalmak   sarjadtak   kL 


16  A    BALKÁW-PBOBLÍaíA    FEJLŐDÉSE. 

Az  első  összetűzésekre  Montenegró  és  a  dunai 
fejedelemségek  ügye  szolgáltatta  az  alkalmat. 
A  kicsiny  Montenegrót  sehogyan  sem  elégí- 
tette ki  a  párisi  béke.  Danilo  fejedelem,  mint 
valamennyi  elődje,  szeretett  volna  hasznot  húzni 
Törökország  elfoglaltságából.  Azért  a  hatti  hu- 
majun  hiányos  végrehajtása  miatt  kitört  véres 
boszniai  zavargások  hírére  azonnal  fegyverbe 
szólította  népét  és  határkügazítást  követelt  a 
portától.  Franciaország  megfeledkezve  két  évvel 
előbb  vállalt  kötelezettségéről,  habozás  nélkül 
a  liliputi  ország  mellé  állt  és  Danilo  bátorítá- 
sára több  hadihajóját  az  Adriára  rendelte. 
Bátorításának  meg  is  lett  az  eredménye,  mert 
a  Mirko  herceg  vezetése  alatt  álló  montenegrói 
sereg  Grahovo  mellett  érzékenyen  megverte 
Husszejn  Avni  pasa  seregét  (1868.  máj.  18). 
A  további  vérontásnak  a  hatalmak  erélyes 
közbelépése  elejét  vette  ugyan,  de  diplomáciai 
téren  tovább  folyt  a  harc.  Oroszország  minden 
feimtartás  nélkül  magáévá  tette  a  montenegrói, 
igényeket.  III.  Napóleon  a  cár  tetszésének  meg- 
nyerésére és  Ausztria  nyugtalanítására  szintén 
a  határkiigazítás  mellett  foglalt  állást.  Hosszas 
tárgyalások  után  végre  úgy  oldották  meg  a  kér- 
dést, hogy  Antivari  és  vidéke  helyett  néhány 
montenegrói  kerületet  engedtek  át  a  fekete  he- 
gyek urának.  Bármily  csekély  volt  az  átenge- 
dett terület,  elvi  szem'ponthól  mégis  nagy  jelen- 
tőséggel bírt  a  múló  epizódnak  látszó  incidens, 
mert  meggyőzően  dokumentálta,  hogy  a  nagy- 
hatalmak nem  veszik  komolyan  a  békeokmány- 
ban és  a  titkos  szerződésben  vállalt  köteles- 
Bégek  teljesítését  s  nem  szándékoznak  áldozatot 

hozni  Törökország  területi  integritásának  meg- 
óvásáért. Ezt  bizonyította  a  dunai  fejedelem- 
ségek ügyében  tanúsított  magatartásuk  is. 

Moldva  és  Oláhország  ügye  már  több  ízben 
foglalkoztatta  az  európai  diplomáciát.  Különö- 
sen Oroszország  viselte  szívén  a  két  fejedelem- 
ség Borsát.  Hogy  további  támadásaihoz  biztos 
alapot  nyerjen  bennök,  úgyszólván  minden  béke- 
kötésben újabb  és  újabb  engedményeket  csikart 
ki  számukra  a  portától.  így  a  kucsuk-kajnardzsi 
békében  (1774  júl.  10.)  a  teljes  amnesztia  és 
vallásszabadság  biztosítása  mellett  megszerezte 
nekik  azt  a  jogot,  hogy  ügyeik  intézésére  ke- 
resztény ügyvivó'ket  tarthassanak,  a  konstanti- 
nápolyi udvarban,  akik  a  diplomáciai  képvise- 
ló'ket  megillető'  kiváltságokat  élveznek.  Az  acker- 
mani  szerzó'désben  (1826  okt.  7.)  kikötötte,  hogy 
a  bojároktól  választott  hoszpodárok  csakis  az 
ő  beleegyezésével  foglalhassák  el  hivatalukat. 
A  drinápolyi  békében  (1829  szept.  14.)  felügye- 
leti és  ellenó'rzési  jogot  szerzett  magának ;  majd 
ezt  követőleg  a  Kisszelev  tábornoktól  készített 
Béglement  organiquekíú  majdnem  teljesen  meg- 
szüntette a  török  protektorátust  és  a  saját  ki- 
zárólagos gyámkodásának  vetette  alá  a  két 
tartományt  (1831).  Mivel  azonban  eró's  nyomása 
miatt  1848.  Bukarestben  nagyarányú  forradalmi 
mozgalom  indult  meg,  a  balta-limani  szerzó'dés- 
ben (1849  máj.  1.)  kénytelen  volt  megengedni, 
hogy  a  hoszpodárokat  ismét  a  porta  nevezze 
ki  és  belenyugodni  a  Eéglement  organique  szá- 
mos pontjának  hatályon  kívül  helyezésébe. 

Ilyen  volt  a  helyzet,  amikor  a  párisi  kon- 
gressi^uson  végre  az  összes  nagyhatalmak  vették 

Balaiiyi:  A  Balkán-probléma.  2 

kezökbe  a  fejedelemségek  sokat  vitatott  kér- 
désének rendezését.  A  diplomaták  egy  része  a 
két  tartomány  egyesítésére  és  teljes  függetlení- 
tésére  gondolt.  Különösen  Cavour  és  Walewski 
francia  külügyminiszter  tevékenykedtek  ebben 
az  irányban.  Úgy  gondolkoztak,  hogy  egy  erős 
és  független  román  fejedelemség  legjobb  véde- 
lem lesz  a  pánszláv  veszedelem  és  —  Ausztria 
ellen.  A  kongresszus  többsége  azonban  a  tény- 
leges állapot  fenntartását  sürgető  angol  és  osz- 
trák feKogás  mellett  foglalt  állást.  A  porta  is 
megmozgatott  minden  követ,  hogy  a  francia 
terv  keresztülvitelét  meghiúsítsa.  A  kongresszus 
tényleg  török  szuverenitás  alatt  hagyta  5íoldvát 
és  Oláhországot,  de  megengedte  nekik,  hogy 
saját  ügyeik  intézésére  teljesen  független  nem- 
zeti kormányt  alakítsanak.  Elrendelte  még,  hogy 
a  két  tartomány  alkotmányának  kidolgozására 
egy  külön  európai  bizottság  alakuljon  s  ez  a 
bizottság  csak  az  ad  lioc  d/vánban  összegyűlt 
moldvai  és  oláhországi  képviselők  véleményének 
meghallgatása  után  fogjon  bele  munkájába. 

A  párisi  békeakta  tehát  egészében  véve  a 
dunai  fejedelemségek  kérdésében  is  a  statusquo 
álláspontjára  helyezkedett.  De  az  érdekelt  ha- 
talmak itt  sem  tudtak  és  nem  is  akartak  ér- 
vényt szerezni  ünnepélyes  ígérettel  megpecsételt 
akaratuknak.  Még  jóformán  meg  sem  száradt 
a  békeokmányon  a  tinta  s  máris  megindult 
a  kijátszását  célzó  aknamunka.  Franciaország, 
Piemont — Sardinia  és  Oroszország  nyíltan  az 
unionista  pártok  mellé  szegődtek  és  hathatós 
védelmökbe  vettek  minden  olyan  törekvést, 
mely  a  két    fejedelemség   egyesítésére   irányult. 

Anglia  és  Ausztria  ellenben  most  is  határozottan 
ellenezték  a  tervet  s  konstantinápolyi  követeik 
Stratford  lord  és  Prokesch  v,  Osten  révén  követ- 
kezetesen mindig  a  porta  álláspontját  támogat- 
ták. A  diplomácia  mégha sonlása  nagyon  meg- 
könnyítette a  román  patrióták  feladatát.  Az 
unió  eszméje  az  új  hajmaliámok  (helytartók), 
Bals  Tivadar  és  Ghika  Sándor  minden  akadé- 
koskodása dacára  rövidesen  a  maga  részére 
hódította  egész  ]Moldva  és  Oláhország  közvéle- 
m.énj'ét.  Jassiban  egy  külön  központi  bizottság 
alakult  az  egyesítés  művének  eló'készítésére  és 
a  kormánj'  működésének  ellenó'rzésére.  Közben 
a  párisi  béke  23.  szakaszában  megállapított 
európai  bizottság  (Talleyrand-Perigord,  sir  Henry 
Bulwer,  Liehmann  v.  Palmrode,  Richthofen, 
Bensi,  Basidy,  Szavfet-Effendi)  is  megkezdte 
működését. 

A  minden  oldalról  szorongatott  Törökország 
egy  ideig  makacsul  ellenállott,  mert  tudta,  hogy 
az  egyesítés  egyértelmű  lesz  a  teljes  elszaka- 
dással. Fuad  pasa  még  a  kongresszus  összeülte 
eló'tt  így  nyilatkozott :  «Ismerjük  helyzetünket ; 
az  általános  nyomásnak  engedni  fogunk,  de 
érvekkel  nem  lehet  bennünket  meggyó'zni.  Az 
egyesülés  maga  után  vonja  majd  egy  idegen 
fejedelem  meghívását,  ez  az  örökösödést  és  végül 
egy  esztendő'  múlva,  ha  ugyan  nem  mindjárt, 
a  teljes  függetlenséget.  És  ami  Bukarestben 
történik,  azt  utána  kell  csinálni  Belgrádban  is.i> 
Ugyanő  1856  okt.  14.  kelt  körlevelében  kijelen- 
tette, hogy  a  porta  még  abban  az  esetben  sem 
járulhatna  hozzá  az  unió  keresztülviteléhez,  ha 
az  aá  Iwc  divánol-  ilven  értelemben  döntenének. 

Maga  a  divántagok  választását  meghagyó  ren- 
delet a  garanciális  hatalmak  követeivel  folytíi- 
tott  beható  tárgyalások  után  1857  jan.  13,  je- 
lent meg. 

A  választás  először  Moldvában  ment  végbe 
(1857  júl,  19.)  és  az  miionisták  súlyos  vereségé- 
vel végzó'dött,  mivel  Vogorides  Miklós,  a  hirte- 
len elhalt  Bals  utóda  meghamisította  a  választó- 
jegyzékeket és  sok  esetben  erőszak  alkalmazásá- 
tól sem  riadt  vissza.  A  románbarát  hatalmak 
óriási  felháborodással  fogadták  a  kajmakám 
mesterkedéseinek  hírét  és  követeik  útján  azon- 
nal a  választások  megsemmisítését  követelték. 
Mivel  a  porta  egyideig  vonakodott  teljesíteni 
ezt  a  követelést,  a  francia,  orosz,  piemonti  és 
porosz  követek  a  diplomáciai  viszony  megszakí- 
tásával fenyegetőztek,  sőt  Thomievel  francia 
követ  már  hajóra  is  szállott,  hogy  elhagyja 
Konstantinápolyt  (ang.  5.).  E  komoly  fordu- 
latra Ali  pasa,  a  kevéssel  előbb  lemondott  Ali 
Ghalib  külügyminiszter  utódja  annál  kevésbbé 
folytathatta  ellenállását,  mivel  III.  Napóleon 
és  Viktória  angol  királyné  osbornei  összejöve- 
tele óta  (aug.  6.)  Anglia  támogatására  nem 
számíthatott  többé.  Kénytelen  volt  tehát  meg- 
semmisíteni a  választást  és  utasítani  Vogoridest, 
hogy  két  héten  belül  új  választásokat  írjon  ki 
(aug.  24.).  Az  új  választás,  mint  előrelátható 
volt,  az  unionista  párt  fölényes  győzelmével 
végződött  (szept.  10.).  Ugj'anaz  lett  az  ered- 
mény Oláhországban  is  (szept.  26.). 

Az  ad  hcc  divánok  haladéktalanul  megkezd- 
ték tanácskozásaikat  az  alkotmány-tervezet  fe- 
lett. A  moldvai  gyűlés  okt.  19.  tartott  hetedik 

ülésében  csaknem  egyhangú  szavazás  alapján  a 
következő  pontokban  foglalta  össze  a  nemzeti 
kívánságokat:  1.  A  román  autonómia  elisme- 
rése és  sértetlen  fenntartása.  2.  A  fejedelem- 
ségek egyesítése  Kománia  néven.  3.  Idegen  és 
örökös  fejedelem  választása  az  európai  uralkodó 
családok  valamelyikéből.  4.  A  semlegesség  és 
területi  integritás  kimondása.  5.  A  képviseleti 
rendszer  bevezetése.  Az  oláhországi  diván  már 
két  nap  múlva  magáévá  tette  ezeket  a  ponto- 
kat. De  Törökország  még  most,  az  utolsó  pilla- 
natban is  fel  akarta  tartóztatni  a  kikerülhetet- 
len bizonyossággal  bekövetkező  eseményeket. 
Ali  pasa  okt.  28.  kelt  körjegyzékében  semmi- 
seknek jelentette  ki  a  román  autonómia  alapját 
képező  kapitulációkat  és  kétségbe  vonta  az  ad 
hoc  divánok  ama  jogát,  hogy  adminisztratív 
reformokon  kívül  más  kérdésekkel  is  foglalkoz- 
zanak. Tiltakozása  azonban  eredménytelen  ma- 
radt, mert  a  hatalmak  egyértelműleg  a  román 
kívánságok  mellett  foglaltak  állást.  A  divánok 
zavartalanul  folytatták  tanácskozásaikat  és  csak 
a  közeledő  párisi  konferenciára  való  tekintettel 
rekesztették  be  üléseiket  (1858  jan.  2.— 1857 
dec.  28.).  Határozataik  menten  a  Bukarestben 
tanácskozó  európai  bizottság  elé,  innét  pedig 
az  1858  máj.  22.  megnyílt  párisi  konferencia 
elé  kerültek. 

Ezen  az  új  konferencián  a  párisi  béke  szig- 
natárius  hatalmainak  képviselői  (Walewszki  gróf, 
Cowley  lord,  Kisszelev  tábornok,  Hübner  báró, 
Hatzfeld  báró,  Víllamarina  márki  és  Fuad  pasa) 
vettek  részt  és  kizárólag  a  fejedelemségek  szer- 
vezésének kérdésével  foglalkoztak.  A  hónapokig 

elhúzódó  (máj.  22. — aug.  19.)  tárgyalások  ered- 
ménye egy  rendkívül  terjedelmes,  nem  keve- 
sebb, mint  49  cikkelyből  álló  munkálat  lett, 
mely  elsősorban  a  románok  óhajtásait  igyeke- 
zett kielégíteni,  de  lehetőleg  kímélni  akarta  a 
porta  érzékenységét  is.  Jószándéka  azonban 
gyakorlatilag  keresztülvihe tétlennek  bizonyult  és 
csak  újabb  bonyodalmak  felidézésére  szolgált. 
Az  új  szervezet  nem  oldotta  meg,  hanem  csu- 
pán elodázta  a  végleges  rendezést,  még  pedig 
a  lehető  legszerencsétlenebb  formában.  Elvileg 
elismerte  a  fejedelemségek  egyesülését,  közös 
intézményeket,  bizonyos  ügyek  elintézésére  közös 
bizottságot  állapított  meg  számukra,  de  gyakor- 
latilag mégis  külön  tartományokként  bánt  velők 
s  mindegyik  részére  külön  hoszpodár  választását 
és  külön  törvényhozó  és  végrehajtó  testület 
szervezését  rendelte  el.  Amellett  érintetlenül 
hagyta  a  porta  szuverenitását  és  a  garanciális 
hatalmakat  megillető  jogokat  is.  Könnyű  volt 
megjósolni,  hogy  ez  a  fél  megoldás  nem  fogja 
kielégíteni  az  érdekelt  felek  egyikét  sem.  A  kö- 
vetkezmények hamarosan  igazolták  Fuad  pasa 
jövendölését. 

A  konferencia  berekesztése  után  a  románbarát 
hatalmak  eszközlésére  mind  a  két  tartományban 
egy-egy  háromtagú  kormány  (cainiacamies  átrois 
vagy  commissions  intérimaires)  vette  át  az  ügyek 
vezetését  arra  az  időre,  míg  az  új  alkotmányos 
hoszpodár-választást  meg  lehet  ejteni.  Ezt  az 
átmeneti  időt  mind  a  két  párt  a  maga  javára 
igyekezett  kamatoztatni.  A  moldvai  és  oláh- 
országi unionisták  megegyeztek,  hogy  minden- 
esetre  €^   fejedelmet   választanak  a  két  tartó- 

mány  számára  és  hogy  a  választást  előbb  Jassi- 
ban  tartják  meg  a  Bukarestben  nagy  párttal 
rendelkező  reakciós  Bibescu  György  herceg  eset- 
leges megválasztásának  meghiúsítására.  Viszont 
a  törökökkel  szövetkezett  nagybirtokos  bojárok 
is  mindent  elkövettek,  hogy  a  vezető  szerepet 
magokhoz  ragadják  és  kierőszakolják  a  tény- 
leges állapot  fenntartását.  A  választógyűlés 
(assemhlée  éledive)  tagjainak  megválasztása  a 
legszenvedélyesebb  korteskedések  közepette  ment 
végbe  (1857  dec.  26 — 30.)  és  mindkét  helyen 
a  reakcionáriusok  győzelmével  végződött.  Kon- 
stantinápolyból is  egymásután  érkeztek  a  pana- 
szok és  a  saját  művök  következményeitől  meg- 
riadt diplomaták  intései.  Már-már  úgy  látszott, 
hogy  a  konzervatív  irányzat  kerekedik  felül, 
amikor  a  moldvai  unionisták  elszánt  hazafisága 
újból  megtalálta  a  kivezető  utat.  A  bojárok 
tiltakozása  ellenére  azonnal  összehivatták  a 
választógyűlést  (1858  jan.  9.)  s  a  megnyitástól 
számított  kilencedik  napon  (jan.  17.)  egyhangú 
szavazással  fejedelemnek  kiáltották  ki  Cuza 
Sándor  ezredest.  Példájok  magával  ragadta  a 
bukaresti  választógyűlést  is.  Bibescu  jelöltsége 
meghiúsult ;  a  képviselők  egyhangúlag  Cuzára 
szavaztak  (febr.  5.). 

A  kettős  választás  rendkívül  fonák  helyzetet 
teremtett,  mely  újra  kiélezte  a  hatalmak  közt 
fennforgó  ellentéteket.  Törökország  tiltakozott 
a  szerződés  kijátszása  ellen  s  a  konferencia 
határozatának  szigorú  végrehajtását  követelte 
(1859  ápr.  7.).  Ausztria  azonnal  követte  példá- 
ját és  még  erélyesebb  hangon  sürgette  a  kettős 
választás  érvénytelenítését   (ápr.  13.).    De  tilta- 

kozásuk  nem  járt  eredménnyel,  mert  a  többi 
szignatárius  hatalom  (Anglia,  Franciaország, 
Oroszország,  Piemont  és  Poroszország)  az  új 
választás  várható  zavaraira  való  hivatkozással 
azt  kívánta  a  portától,  hogy  ezúttal  kivételesen 
tekintsen  el  a  személy  azonosságától  és  ismerje 
el  Cuzát  mindkét  tartomány  fejedelmének.  Török- 
ország sokáig  vonakodott  ezt  megtenni.  Mikor 
azonban  a  közbejött  osztrák-francia  háború 
egyetlen  támaszától,  az  osztrák  diplomácia  oda- 
adó segítségétől  is  megfosztotta,  végre  kénytelen 
volt  engedni,  Cuzát  két  külön  fermánnal  Moldva 
és  Oláhország  fejedehnének  ismerte  el.  Valami- 
vel később  (1861  dec.  2.)  már  abba  is  bele- 
egyezett, hogy  a  két  tartomány  reálunioba  lép- 
jen egymással.  Igaz,  hogy  ezt  az  engedménj't 
csak  az  első  fejedelem  uralkodásának  tartamára 
tette,  de  a  későbbi  események  hamar  túlszár- 
nyalták ezt  a  mesterséges  korlátozást.  Az  uniót 
nem  lehetett  többé  visszafejleszteni.  Az  egységes 
Románia  Törökország  és  Ausztria  minden  ellen- 
kező törekvése  dacára  ténnyé  vált  s  már  csak 
az  volt  hátra,  hogy  Fuad  pasa  jóslatának  utolsó 
részét  is  teljesítse :  kivívja  teljes  függetlenségét. 
A  körülmények  változása  erre  is  meghozta  az 
alkalmat. 

11. 

A  krimi  háború  sikereihez  és  a  párisi  béké- 
hez fűzött  remények  már  az  első  években  hiába- 
való illúzióknak  bizonyultak.  A  Balkán-probléma 
továbbra  is  megmaradt  annak,  ami  eddig  volt : 
örökös  nyugtalanságok   és  pihenést  nem  ismerő 

hullámzások  forrásának,  A  hatalmak  mindjárt 
az  első  kínálkozó  alkalommal  megmutatták, 
hogy  nem  veszik  komolyan  a  török  területi 
integritás  megóvására  vállalt  kötelezettségüket. 
Mint  korábban,  most  is  szinte  kivétel  nélkül  az 
elégületlen  és  elszakadni  vágyó  alattvalók  és 
hűbéresek  érdekeit  pártolták  a  régi  állapotok 
fenntartásáért  harcoló  portával  szemben.  Ezért 
Abd  ul  Medzsid  szultán  uralkodásának  utolsó 
korszaka  a  kedvezőknek  látszó  külső  körülmé- 
nyek dacára  sem  volt  szerencsés.  Jószándékú 
reformtervei  alattvalói  meg  nem  értésén,  a 
statusquo  fenntartására  irányzott  törekvései 
pedig  az  európai  diplomácia  ellentétes  irányú 
érdekeltségén  szenvedtek  hajótörést.  Halálakor 
(1861  jún.  25.)  látszatra  rendezett,  de  valójá- 
ban a  bomlás  csíráitól  sokszorosan  áthatott 
birodalmat  hagyott  öccsére  Abd  ul  Azizra 
(1861-1876.). 

Az  új  szultán  elődjéhez  hasonlóan  buzgalom- 
mal és  jóakarattal  látott  az  eláradt  bajok  or- 
voslásához. Bár  nem  volt  barátja  az  európai 
műveltségnek,  három  nagy  munkatársa :  Ali, 
Euad  és  Midhat  pasák  tanácsára  mégis  számos 
üdvös  reformot  léptetett  életbe.  így  francia 
mintára  új  perrendtartást  készíttetett  a  keres- 
kedelmi törvényszékek  számára  (1862.)  gondos- 
kodott a  tengeri  kereskedelem  jogi  viszonyainak 
szabályoísásáról  (1864.),  Fuad  pasával  kidolgoz- 
tatta az  első  vilajettörvényt,  amely  sokat  köny- 
nyített  a  keresztények  helyzetén  (1864),  újjászer- 
vezte és  a  keresztények  előtt  is  megnyitotta  az 
állam.tanácsot  (1868.),  felállíttatta  a  legmagasabb 
fölebbviteli  bíróságot  és  semmisítőszéket{1868.),  az 

államtanáccsal  nemzetiségi ,  iskolai  és  új  véderő- 
törvényt  készíttetett  (1869.).  stb.  A  közlekedés 
élénkítésére  egy  angol  társasággal  megépíttette 
a  ruszcsuk-várnai  vasútvonalat  (1866.)  s  enge- 
délyt adott  a  keleti  vasúttársaságnak  (compagnie 
d'expolitation  des  chemins  de  jer  orientaux)  a 
ruméliai  vasút  dedeagacs-konstantinápolyi  és 
szaloniki  vonalainak  kiépítésére  (1869.)  Amellett 
igyekezett  alattvalóinak  szellemi  szintáját  is 
emelni.  Ezért  Fuad  pasa  ösztönzésére  megnyitotta 
a  galatai  császári  líceumot  (1868  szept.  1.),  mely 
európai  taneró'kkel  működött  s  tanítási  nyelvül 
.a  franciát  használta.  Só't  az  európai  szellemhez 
való  tökéletes  alkalmazkodása  bebizonyítására 
1867.  minden  korábbi  hagyomány  ellenére  sze- 
mélyesen ellátogatott  a  párisi  világkiállításra  s 
ez  alkalommal  a  bécsi  és  berlini  udvarokat  is 
felkereste.  A  Tranzimát,  a  reformáramlat  való- 
ban mélyreható  változásokat  idézett  eló'. 

De  bármily  sokat  ígérően  indult  az  új  re- 
formkorszak, vége  mégis  csak  az  lett,  ami  előbb 
II.  Mahmud  és  Abd  ul  Medzsid  újító  törekvései- 
nek: a  tökéletes  kudarc.  Csak  kevésszámú,  ki- 
vételesen felvilágosodott  szellem  ismerte  fel  az 
újítások  jelentőségét ;  maga  a  török  nép  egészé- 
ben megértés  nélkül,  közömbösen,  sőt  ellensé- 
ges indulattal  állott  velők  szemben.  A  nagy- 
vezérségben  és  a  külügyek  intézésében  egymást 
felváltó  Ali  és  Fuad  pasák  ritka  államférfiúi 
rátermettsége  és  Midhat  pasa  erélye  csodákat 
művelt,  de  a  hagyományos  keleti  egykedvűsé- 
get megtörni  és  a  reformok  iránt  fellelkesíteni 
nem  tudta.  A  heteg  ember  bajának  csirái  sokkal 
számosabbak    voltak    és    mélyebben    rejtőztek, 

semhogy  néhány,  még  oly  kiváló  ember  oda- 
adó munkássága  el  tudta  volna  távolítani  őket. 
A  Tanzimát  utolsó  fellángolása  csak  azt  bizo- 
nyította, hogy  a  török  birodalom  még  nem  érett 
meg  az  európai  értelemben  vett  reorganizációra. 
Az  elégület lenség  okai  továbbra  is  megmarad- 
tak és  minduntalan  megújuló  felkelésekre  és 
elszakadási  kísérletekre  csábítottak.  így  Abd  ul 
Aziznak  is  állandóan  küzdenie  kellett  azokkal 
a  bajokkal,  melyekkel  bátyja  is  viaskodott:  a 
benső  harcokkal  és  külső  beavatkozásokkal. 
Tizenötéves  uralkodása  reményteljes  kezdete 
dacára  egy  lépéssel  sem  vitte  közelebb  a  Bal- 
kán-problémát a  megoldáshoz,  sőt  ellenkezőleg, 
még  újabb  komplikációkkal  tetézte. 

Az  elégületlenség  centrumai  és  a  diplomáciai 
beavatkozások  fehdézői  ezúttal  is  a  szélek,  a 
félsziget  perifériái:  Románia,  Szerbia,  Bulgária, 
Kréta  és  Montenegró  voltak. 

A  dunai  fejedelemségek  Cuza  Sándor  meg- 
választása után  is  sok  gondot  okoztak  az  euró- 
pai diplomáciának.  A  kettős  választás  ugyanis 
csak  kifelé  teremtette  meg  az  egységet.  Bent 
az  országban  továbbra  is  pártviszályok  és  ha- 
talmi versengések  dúltak.  Moldvában  és  Oláh- 
országban egyaránt  tüneményes  gyorsasággal 
váltották  fel  egymást  a  különböző  kormányok. 
Ez  a  gyakori  kormányváltozás  rendkívül  meg- 
nehezítette a  fejedelem  helyzetét  és  szinte  le- 
hetetlenné tette  az  állami  rend  megszilárdulá- 
sát. Nem  javult  lényegesen  az  állapot  akkor 
sem,  amikor  a  porta  ehsmerő  fermánja  alapján 
a  két  törvényhozás  egyesült  és  Catargiu  elnök- 
lete alatt    közös    kormány    vette    át    az  ügyek 

intézését  (1862  febr.  5.).  Az  elnyomott  pa- 
rasztság és  a  reformoktól  irtózó  bojárok  között 
napról-napra  jobban  kiéleződött  az  ellentét  s 
már  néhány  hónap  múlva  a  miniszterelnök 
meggyilkolására  vezetett  (1862  jún.  20.).  A  gö- 
rög kolostorok  ügye  és  a  nyomában  támadt 
hosszas  diplomáciai  háború  még  jobban  össze- 
kuszálta a  helyzetet. 

A  kolostorok  kérdésének  felvet ó'désére  az  szol- 
gáltatott alkalmat,  hogy  a  Romániában  nagy 
számmal  alapított  kolostorok  és  a  kezökön  fel- 
halmozódott óriási  vagyon  idők  folytán  egészen 
görög  befolyás  alá  került.  Az  európai  diplomá- 
ciának már  régen  szemet  szúrt  ez  a  fonákság; 
próbált  is  rajta  segíteni,  de  Oroszország  intrikái 
mindannyiszor  útját  állták  jó  szándéka  meg- 
valósításának. Cuza  fejedelem  nem  akarta  tovább 
tűrni,  hogy  a  nemzet)  vagyon  tetemes  része 
ezentúl  is  idegen  célokat  szolgáljon.  Feltette 
tehát  magában,  hogy  a  kolostorok  javait  min- 
den további  formaság  mellőzésével  államtulaj- 
donnak  fogja  nyilvánítani.  Mivel  azonban  Ang- 
lia, Ausztria  és  Oroszország  túlságosan  radiká- 
lisnak találták  ezt  a  megoldást,  egyelőre  elál- 
lott szándékától  és  a  konstantinápolyi  francia 
követ  közvetítésével  azt  ajánlotta  a  portának 
és  a  garanciális  hatalmaknak,  hogy  kárpótlás- 
képen hajlandó  egyszer  s  mindenkorra  84  mil- 
lió piasztert  fizetni  a  görög  szerzeteseknek.  Dt- 
mialatt  a  hatalmak  ezen  újabb  ajánlatán  ta- 
nácskoztak, a  fejedelem  váratlanul  megint  fron- 
tot változtatott.  1863  dec.  24.  benyujott  tör- 
vényjavaslatában az  összes  kolostorok  vagyo- 
nának szekularizálását  indítványozta  s  a  nemzet- 

gyűlés  már  a  következő  napon  98  szavazattal 
3  ellenében  tényleg  ilyen  értelemben  is  döntött. 
Hosszas  huza-vona  után  végre  abban  egyeztek 
meg,  hogy  a  román  kormány  150  millió  piasz- 
terrel  fogja  kárpótolni  a  megrövidített  szerze- 
teseket. A  konstantinápolyi  patriarchátus  még 
ilyen  formában  is  húzódozott  a  megegyezéstől, 
de  az  európai  diplomácia  megunta  már  a  hiába- 
való patvarkodást,  nem  akarta  még  tovább 
nyújtani.  Azért  az  említett  összeg  kikötésével 
végre  bele  nyugodott  a  szekularizáció  végre- 
hajtásába. Csak  Oroszország,  az  egész  kolostor- 
kérdés rossz  szelleme  tiltakozott  még  most  is  a 
békés  megoldás  ellen. 

Míg  a  kolostorok  ügyében  csak  a  hatahnak  egy 
részével  került  szembe  Cuza  fejedelem,  egj'éb 
kérdésekben  tulajdon  alattvalóival  jutott  egyre 
élesebbé  váló  ellentétbe.  A  bajok  legmélyebb 
gyökere  a  fejedelem  szeszélyes,  önkényre  hajló 
természete  és  túlzott  francia-imádata  volt, 
melynél  fogva  a  forradalom  legmodernebb  vív- 
mányait egy  csapásra  akarta  meghonosítani  el- 
mare.dott  országában.  Mivel  az  első  kamarával 
nem  boldogult,  rövidesen  feloszlatta  (1864  ápr. 
27.)  s  a  Cogalniceano  miniszterelnök  segítségé- 
vel keresztülvitt  államcsínnyel  új  alkotmányt 
oktrojált  népére,  mely  két  kamarás  rendszert 
és  új  választójogot  léptetett  életbe,  a  törvény- 
kezdeményezés jogát  és  a  kamarák  tanácsko- 
zási rendjének  megállapítását  az  államfő  kizá- 
rólagos jogai  közé  utalta,  végül  az  új  ország- 
gyűlés összehívásáig  korlátlan  hatalommal  ru- 
házta fel  a  fejedelmet  (1864  máj.  14.).  A  porta 
tiltakozott  ezen  önkényes  rendszabály  ellen,  de 

a  hatalmak  most  is  Guzának  adtak  igazat,  sőt 
az  1864  jún.  28-iki  protokollumban  azt  a  neve- 
zetes kijelentést  tették,  hogy  az  egyesült  feje- 
delemségek ezentúl  a  szuverén  porta  közbejötte 
nélkül  is  módosíthatják  a  benső  viszonyaikat 
szabályozó  törvényeket.  Miután  új  hatalmát, 
napóleoni  mintára,  népszavazással  is  biztosította 
(máj.  27.),  mélyreható  reformokba  kezdett  az 
immár  csaknem  teljesen  függetlenné  vált  feje- 
delem. Az  új  agrártörvényben  eltörölte  a  robo- 
tot és  lehetővé  tette,  hogy  a  felszabadult  jobb- 
ágyok tizenöt  éven  belül  megválthassák  telkei- 
ket (1864  aug.  14.).  Azonkívül  új  polgári  és 
büntető  törvénykönyvet,  új  perrendtartást  adott 
ki,  megszüntette  a  halálbüntetést,  kereskedelmi 
kamarákat  szervezett,  Bukarestben  és  Jassziban 
egyetemet  alapított,  stb. 

De  hiábavaló  volt  minden  újítás,  a  felbur- 
jánzott  visszaélések,  a  gyűlöletes  kegyencuralom 
és  önkény  ellensúlyozták  hatásukat.  A  dikta- 
túra megszűnésekor  (1865  dec.  18.)  Sándor  feje- 
delem népszerűtlenebb  volt,  mint  a  kezdetén; 
az  országban  eláradt  anarchia  az  új  törvények 
dacára  nagyobb  volt,  mint  bármikor  valaha. 
A  pénzügyek  a  rossz  gazdálkodás  miatt  annyira 
megromlottak,  hogy  hónapokon  át  nem  tudták 
folyósítani  a  hivatalnokok  és  nyugdíjasok  fize- 
tését. A  közerkölcsök  is  mélyen  alásülyedtek ; 
napi  renden  voltak  a  közmunkákkal  és  szállí- 
tásokkal való  visszaélések,  a  csalások  és  sik- 
kasztások. Még  szomorúbb  volt  a  dologban, 
hogy  a  fejedelem  környezete,  a  csupa  kalan- 
dorokból rekrutálódott  és  épen  ezért  a  gyűlöletes 
udvari  kamarilla    sem    volt  mentes  az  ilvenféle 

bűnöktől.  Fenékig  romlott  kormányrendszere 
végre  annyira  meggyűlöltette  Cuza  Sándort, 
hogy  Bratianu,  Eosetti,  Ghika  György  és  De- 
meter, Sturdza  Demeter,  Lecca  őrnagy  és  mások 
vezetése  alatt  egy  nagyszabású  összeesküvés 
jött  létre  ellene.  Napóleon  császár  is  tudott  a 
készülő  csínyről,  sőt  titokban  bátorította  is 
részeseit.  A  francia  uralkodó  hatalomra  jutása 
óta  állandóan  szivén  viselte  a  legfiatalabb  «latin» 
nép  sorsát  és  megragadott  minden  alkalmat, 
hogy  újabb  meg  újabb  szállal  fűzve  magához. 
Úgy  hitte,  hogy  a  független  Eomániát  tetszése 
szerint  használhatja  majd  fegyverül  az  orosz,  a 
török  és  mindenek  felett  az  osztrák  hatalom 
ellen.  Most  sem  mulasztotta  tehát  el  az  alkal- 
mat, hogy  közreműködjék  a  gyűlölt  Cuza  el- 
távolításában és  egy,  céljainak  jobban  meg- 
felelő idegen  fejedelem  trónra  segítéseben.  Ilyen 
magas  pártfogó  védelme  alatt  nem  volt  nehéz 
célt  émiök  az  összeesküvőknek.  1866  febr.  23. 
éjjel  behatoltak  Sándor  fejedelem  lakosztályába, 
lemondásra  kényszerítették  és  azonnal  útnak 
indították  a  határ  felé.  Másnap  pedig  egy 
háromtagú  ideiglenes  kormányt  (Lieutenance- 
Princiére)  alakítottak  s  Ghika  János  elnöklésé- 
vel új  minisztériumot  neveztek  ki.  Még  ugyan- 
azon a  napon  összeült  a  kamara  is  és  egyhangú 
szavazás  alapján  fejedelemmé  kiáltotta  ki  Fülöp 
^andriai  grófot,  II.  Lipót  belga  király  öccsét. 
De  a  Kóburgházi  herceg  fejedelemsége  nagyon 
rövid  ideig  tartott.  Napóleon  császár  semmi- 
képen sem  akarta  megengedni,  hogy  Cuza  örö- 
kébe a  gyűlölt  «polgárkirály»  unokája  üljön. 
Minden   eszközt    felhasznált   jelöltsége    raeghiú- 

í-ítására.  Nyomása  alatt  Eogier  belga  külügy- 
miniszter már  febr.  27.  kénytelen  volt  külön 
jegyzékben  kijelenteni,  hogy  Fülöp  herceg  nem 
tart  igényt  Románia  trónjára.  Az  ideiglenes 
kormány  egy  ideig  ragaszkodott  jelöltjéhez,  de 
amikor  látta,  hogy  a  császár  nem  szándékozik 
elállani  tiltakozásától,  elejtette  a  belga  herce- 
get és  más  jelölt  után  nézett.  Az  új  jelöltet 
hamarosan  meg  is  találta  Károly  hohenzoUern- 
.sigmaringeni  herceg  személyében,  aki  épen  ez 
időtáj t  lépett  elő  a  második  számú  porosz  gárda- 
dragonyos  ezred  kapitányává  s  aki  rokonsága 
révén  a  francia  császár  szemében  is  gratissima 
persona  volt.  ^íiután  a  Romániában  megejtett 
népszavazás  óriási  többséggel  (685,969  szavazat 
224  ellen)  az  ő  javára  ütött  ki.  Károly  herceg 
ápi.  16.  késznek  nyilatkozott  a  fejedelemség  el- 
fogadására. Különböző  akadályok,  főleg  Vilmos 
porosz  király  ellenkezésének  legyőzése  után 
máj.  11.  tényleg  útnak  is  indult  és  20.  már 
román  földön  állott.  Közben  a  kamara  is  mel- 
léje állott  s  a  párisi  konferencia  határozatai 
ellenére  újólag  kimondotta  az  miiót  és  örökös- 
nek nj^ilvánitotta  Károlv  fejedelmi  méltóságát 
(máj.  13.). 

Az  európai  diplomácia  az  egyetértés  hiánya 
miatt  teljesen  tehetetlenül  állott  ezen  esemé- 
nyekkel szemben.  A  párisi  konferencia  mit  sem 
tett  az  1858  aug.  19-iki  szerződés  állandó  figyel- 
men kívül  hagyása  ellen,  sőt  jún.  4.  véglegesen 
feloszlott.  A  hatalmak,  mint  a  román  kérdés 
fejlődésének  minden  eddigi  fázisában,  most  is 
merőben  ellentétes  álláspontra  helyezkedtek. 
Anglia,  Frtinciacrszág,  Poroszország  és  Szardinia 

feltétlenül  támogatták  a  herceget  s  tudni  sem 
akartak  az  miió  felbontásáról,  a  keleti  hatal- 
mak ellenben  minden  erejökkel  meghiúsítani 
igyekeztek  a  szerintök  ártalmas  és  törvény- 
ellenes megoldást.  A  porosz  háború  küszöbén 
álló  Ausztriának  egyáltalában  nem  volt  érdeke, 
hogy  hátában  egy  újabb  Hohenzollem-fejede- 
lemség  alakuljon,  Oroszország  szintén  nem  kí- 
vánta a  német  herceg  megjelenését,  mert  Ro- 
mániának csak  addig  vehette  hasznát,  amíg 
erőssé  és  öncélúvá  nem  válik;  Törökország 
pedig  még  mindig  a  régi  hűbéres  viszony  fenn- 
tartásáról álmodozott.  A  közös  érdek  aztán  hamar 
összehozta  a  három  hatalmat  a  —  tiltakozás- 
ban. Oroszország  Ausztriával  egyetemben  egy 
török  megbízott  kiküldését  indítványozta,  a 
porta  meg  egyenesen  fegyveres  megtorlásra  gon- 
dolt. Omer  pasa  vezetése  alatt  hatalmas  sereget 
vont  össze  Euszcsukba  és  csak  a  hatalmak 
fenyegetésére  és  a  krétai  zavargások  hírére 
állott  el  azon  szándékától,  hogy  haladéktalanul 
bevonuljon  Romániába. 

A  román  kérdés  soi-sa  azonban  mégsem  a 
Dunánál,  hanem  a  csehországi  harctéren  dőlt 
el.  A  königgrátzi  vereség  megfosztotta  Török- 
országot az  osztrák  támogatás  reményétói  s 
ezzel  illuzóriussá  tette  fegyveres  beavatkozása 
sikerét.  A  vereség  hatása  alatt  Oroszország  is 
megkezdte  a  visszavonulást.  A  veszedelmesen 
feszült  helyzet  egyszerre  megenyhült.  Omer 
pasa  csapatai  elvonultak.  A  porta  nem  kívánta 
többé  a  választás  megsemmisítését  és  új,  ideig- 
lenes hoszpodárok  kinevezését  a  különválasztott 
tartományok    számára,   hanem    csupán   azt  kö- 

tötte  ki,  hogy  Károly  személyesen  kérje  Kon- 
stantinápolyban a  fejedelmi  hatalom  reáruhá- 
zását.  Ez  1866  okt.  24.  tényleg  meg  is  történt. 
A  válság  rövid  idő  alatt  teljesen  elsimult  s 
Eománia  a  nyugodt  fejlődés  útjára  tért,  bár  a 
Cuza -korszak  zilált  viszonyai,  a  túlságosan  sza- 
badelvű alkotmány  káros  hatásai  és  a  gyakori 
kormányválságok  eleinte  sok  gondot  adtak  a 
fejedelemnek.  Lassanként  megbékélt  Ausztria  is 
meg  Oroszország  is.  Károly  krimi  (1869  aug.) 
és  bécsi  látogatása  (1869  szept.)  feledtette  a 
régi  haragot  s  lehetővé  tette  a  normális  viszony 
helyreállítását. 

III. 

^  A  román  válság  olyan  körülmények  közt 
nyert  elintézést,  melyek  világosan  mutatták, 
hogy  a  hatahnak  többsége  a  porta  rovására 
akarja  megoldani  a  Balkán-problémát,  A  párisi 
kongresszus  napjaiban  még  a  statusquo  feltét- 
len tiszteletben  tartása  volt  a  jelszó,  most  pedig 
a  birodalom  egységének  megbontása  és  a  köte- 
lékébe tartozó  fejlettebb  népcsoportok  felszaba- 
dulási vágyának  élesztése  került  napi  rendre. 
Ezt  bizonyítja  a  szerh  kérdés  rendezése  is. 

Szerbia  az  első  szabadságharc  lezajlása  (3806 — 
1812)  óta  igen  változatos  napokat  látott.  A  uu- 
keresti  békében  (1812  máj.  28.)  autonómiát 
nyert  benső  ügyeinek  intézésére,  de  már  egy 
esztendő  múlva  megint  török  rabigába  sülyedt 
vissza.  A  szabadsághős  Kara  Györgyének  el  kellett 
hagynia  hazáját  és  idegenben,  magyar  földön 
keresnie  menedéket.    Az    újabb    elnyomatás  két 

évig  tartott.  1815.  a  rudniki  kenéz,  Obrenovics 
Milos  vezetésével  kitört  a  második  szabadság- 
harc, mely  egy  esztendő  leforgása  alatt  néhány 
vár  kivételével  teljesen  megtisztította  a  szerb 
földet  a  szultán  hadaitól.  A  felszabadított  nem- 
zet hálából  fejedelemmé  választotta  szabadsága 
kivívóját  (1817  nov.  6.),  aki  egyideig  meg  is 
felelt  a  beléje  helyezett  bizalomnak.  Miután  a 
porta  Oroszország  kényszerítésére  az  ackermani 
szerződésben  (1826  okt.  7.)  és  a  drinápolyi  bé- 
kében (1829  szept.  19.)  újólag  elismerte,  sőt 
némileg  kiterjesztette  a  kivívott  autonómiát, 
]\Iilos  fejedelem  a  török-orosz  háború  idején 
tanúsított  ügyes  taktikázásával  azt  is  ki  tudta 
vivni,  hogy  II.  Mahniud  szultán  1880  aug.  15. 
kelt  hatti  serifjével  elismerte  családja  örökösö- 
dési jogát  s  kimondotta,  hogy  szerb  földön  a 
törökök  ezentúl  csak  a  várakban  tartózkod- 
hatnak. 

A  kis  oi-szág  nyugodt  fejlődése  ezzel  bizto- 
sítottnak látszott.  De  mégsem  így  történt. 
A  fejedelem  egyre  zsarnokibbá  váló  önkénye,  a 
magasabb  hivatalnokok  és  a  szenátus  tagjainak 
örökös  intrikái  mindennaposakká  tették  a  benső 
civódásokat  és  párt  villongásokat.  Oroszország 
gyámkodó,  jóakaratot  fitogtató,  de  alapjában 
végtelenül  önző  politikája  semmiképen  sem  volt 
alkalmas  ezen  benső  bajok  ellensúlyozására. 
A  cári  diplomácia,  mint  a  dunai  fejedelemsé- 
gekben, itt  is  kizárólag  a  saját  érdekeit  tar- 
totta szem  előtt.  Szívesen  támogatta  a  szerbek 
függetlenségi  törekvéseit,  amíg  csak  a  porta 
ellen  irányultak,  de  azonnal  visszavonult,  mi- 
helyt a  saját  korlátlan  befolyását  látta  áltálul^ 

3* 


36  A    BAl-KÁN-PROBLÉMA    FEJLŐDÉSE. 

veszélyeztetve.  Egy  önálló,  saját  céljai  után  járó 
vagy  osztrák  befolyás  alatt  álló  Szerbiával  nem 
tudott  volna  rait  kezdeni.  Azért  nagy  gondja 
volt  rá,  hogy  befelé  állandóan  élessze  a  párt- 
viszályokat, kifelé  pedig  elejét  vegye  az  osztrák- 
szerb szomszédság  esetleges  bensó'bbé  válásának. 
Belgrádi  ügyvivője,  Eiíckmann  báró  útján  be- 
avatkozott mindenbe,  még  a  legbensőbb  állam- 
ügyekbe is.  Amikor  Milos  alattvalói  nyomásá- 
nak engedve  szabadelvű  alkotmányt  léptetett 
életbe  (1835.),  Eückmann  kereken  kijelentette, 
hogy  az  orosz  kormány  sohasem  fog  belenyu- 
godni a  megkérdezése  nélkül  engedélyezett  al- 
kotmány végrehajtásába.  Nem  is  lett  belőle 
semmi.  A  szerbeknek  meg  kellett  elégedniök  a 
három  évvel  később  kiadott  erősen  reakcioná- 
rius  alaptörvénnyel  (ustav),  mely  úgyszólván 
minden  hatalmat  a  tizenhét  tagú  szenátusra  és 
a  porta  beleegyezése  nélkül  el  nem  mozdítható 
miniszterekre  ruházott  át  és  ezzel  még  tágabb 
kaput  tárt  a  szüntelenül  ismétlődő  orosz  és 
török  beavatkozásoknak. 

A  cári  diplomácia  azonnal  alkalmazásba  is 
vette  az  új  eszközt.  A  szenátus  tagjaival  kezet 
fogva  addig  áskálódott  Milos  fejedelem  ellen, 
míg  csak  lemondásra  és  a  vére  hullásával  meg- 
szabadított ország  elhagyására  nem  kényszerí- 
tette (1839  jún.  13.).  Ugyanez  lett  a  vége  ifjab- 
bik fia,  Mihály  uralkodásának  is,  de  mégis  azzal 
a  különbseggel,  hogy  ellene  inkább  a  törökkel 
szövetkeztek  elégületlen  alattvalói.  A  belgrádi 
és  viddini  pasák  nyilt  biztatására  Vucsics,  Pet- 
ronijevics  és  Garasanin  Miljutin  formális  forra- 
dalmat   szítottak    ellene,    mely    alig  három  évi 

uralkodás  után  atyja  példájának  követésére 
kényszerítette  az  ifjú  Obrenovicsot  (1842  aug. 
29.).  Bukása  egyúttal  a  dinasztia  iDukását  is 
jelentette,  mert  a  hirtelenében  összehivott  nemzet- 
gyűlés Kara  Györgye  fiát,  Sándort  ültette  he- 
lyette a  trónra.  A  porta  ki  akarta  használni  a 
kedvező  helyzetet.  Még  mielőtt  Oroszországnak 
ideje  lett  volna  beavatkozni,  egy  hatti  seriffel 
megerősítette  a  nemzetgyűlés  határozatait  és 
Karagyorgyevics  fejedelmi  méltóságát  (1842 
nov.  14.).  De  épen  ezzel  a  sietséggel  keltetfe 
fel  az  orosz  diplomácia  féltékenységét.  Péter- 
várott  nem  tudtak  megbarátkozni  azzal  a  gon- 
dolattal, hogy  Oroszország  beleegyezése  nélkül 
más  hatalom  akár  csak  egy  lépést  is  merjen 
tenni  a  hűbérbirtoknak  tekintett  Szerbiában. 
Állítólagos  szerződéses  jogaik  megsértésére  hi- 
vatkoztak s  nem  nyugodtak  mindaddig,  amíg  a 
török  tanácsra  lemondott  Sándor  herceget 
újólag,  de  most  már  a  cár  szárnysegédének  je- 
lenlétében meg  nem  választották  (1843  máj.). 
A  dinasztiaváltozással  újabb  bonyodahnak 
jártak,  melyek  még  jobban  összekuszálták  a 
szerencsétlen  kis  ország  külső  és  benső  viszo- 
nyait. Karagyorgyevics  Sándor  első  sorban  Aasz- 
triára  támaszkodott.  Különösen  az  1848 — 49-iki 
események  után  vált  bensővé  a  szomszéd  mo- 
narchiához való  viszonya.  Az  osztrák  befolyás 
lassanként  egészen  háttérbe  szorította  Orosz- 
országot. Hiszen  1850.  még  a  hivatalos  Srpske 
Novínét  is  az  osztrák  konzulátusra  vitték  cen- 
zúrázás végett.  Eijacsic-;  p.itriarcha  1852-iki 
körútja  alkalmával  úgy  üdvözölte  Ferenc  Józse- 
fet,   mint    a    szerb    vajdaság  nagy  vajda  ját,    a 


38  A    BALKÁN    PK0BLÍ3IA    FEJLŐDÉSE. 

fejedelem  pedig,  mint  valami  hűbéres,  nagy 
kísérettel  Zimonyba  jött  át  üdvözlete  tolmá- 
csolására. A  belgrádi  osztrák  főkonzul,  Kado- 
szavlyevics  Peja  ezredes,  aki  közönséges  grani- 
csárból  küzdötte  fel  magát  diplomatává,  szinte 
korlátlan  befolyást  nyert  a  szerb  állam  sorsá- 
nak intézésére. 

Természetes,  hogy  Oroszországot,  mely  még 
mindig  a  védőhatálom  szerepében  tetszelgett, 
nagyon  bántotta  ez  a  kizárólagos  osztrák-barát- 
ság. A  pétervári  kormány  mindenáron  vissza 
akarta  szerezni  elvesztett  befolyását  és  mivel 
másként  nem  boldogult,  erőszakhoz  folyamodott. 
Miklós  cár  egyenesen  ráparancsolt  a  fejedelemre, 
hogy  a  nyugati  és  osztrákbarát  irányzatot  kép- 
viselő Garasanin  Illés  külügyminisztert  bocsássa 
el  szolgálatából  s  helyébe  az  oroszbarát  Vucsi- 
csot  nevezze  ki  (1852  dec).  Az  elbocsátás  némi 
vonakodás  után  tényleg  megtörtént  (1853  márc. 
14.),  de  épen  az  ellenkező  hatást  idézte  elő, 
mint  Pétervárott  gondolták.  A  nemzeti  érzüle- 
tében és  függetlenségében  megbántott  szerb  nép 
egy  időre  elhidegült  mindenható  protektorától 
s  ez  a  körülmény-  nagy  mértékben  megkönnyí- 
tette Sándor  fejedelemnek  az  osztrák  részről 
kívánt  semlegesség  fenntartását  a  krimi  háború 
idején.  A  semlegességi  politika  pedig  azt  ered- 
ményezte, hogy  a  párisi  kongresszus  nemzet- 
közileg is  elismerte  és  az  eddigi  kizárólagos 
orosz  protektorátus  helyett  az  összes  garanciá- 
lis hatalmak  ellenőrzése  alá  helyezte  Szerbia 
kivívott  jogait. 

De  bármily  súlyos  vereséget  szenvedett  Orosz- 
ország a  kongresszuson,  nem  adta  fel  azon  igye- 

kezetét,  hogy  elveszett  befolyását  visszaszerezze. 
Az  osztrák-orosz  versengés  tehát  a  békekötés 
után  is  változatlan  elkeseredéssel  folyt  tovább. 
Növelte  a  zavart  a  porta  beavatkozása,  amire 
a  fejedelem  önkényes  és  kapkodó  politikája 
szolgáltatott  okot  és  az  alkotmány  nélküli  álla- 
potot megunt  nép  egyre  erősebbé  való  követe- 
lése. Szerbia  polgárháború  küszöbén  állott,  kö- 
rötte a  külső  beavatkozások  veszedelmei  örvény- 
lettek, amikor  a  minden  oldalról  szorongatott 
fejedelem  végre  rászánta  magát  a  nemzeti  szkwp- 
stina  összehívására  s  ezzel  új  fejezetet  nyitott 
a  szerb  történelemben,  de  egyúttal  megpecsé- 
telte saját  sorsát.  (1858  nov.  28.) 

A  szkupstina  ugyanis,  mint  annakidején  az 
lb79-iki  francia  nemzetgyűlés,  mindjárt  kezdet- 
ben túllépte  az  összehívói  által  eléje  szabott 
korlátokat.  Foltozgatás  helj-ett  egészen  új  ala- 
pot akart  vetni  Szerbia  állami  életének.  De- 
raokratikiLS  alkotmányt,  parlamentáris  kormány- 
rendszert, sajtószabadságot,  modern  szellemű 
törvénykezést  követelt.  l\íindenekelőtt  azonban 
a.  tehetetlen  és  idegen  befolyás  alatt  álló  feje- 
delem távozását  követelte,  mert  erőtlen  és  sok- 
szorosan kompromittált  kormányától  nem  re- 
mélhette kívánságainak  teljesítését.  Karagyor- 
gyevics  Ausztria  és  a  porta  támogatásában 
bízva  eleinte  dacolt  a  szkupstinával.  Egyideig 
úgy  látszott,  mintha  az  események  emópai  vál- 
sággá akarnának  duzzadni.  Ausztria  Zimonyban 
egy  megfigyelő  sereget  vont  össze  és  el  volt  rá 
szánva,  hogy  szükség  esetén  fegyverrel  nyit 
magának  utat  a  belgrádi  várba.  A  porta  meg 
a  nemzetgyűlés  feloszlatásának  és  egy  ideiglenes 


40  A    BALKÁX-FROBLÉMA    FEJLŐDÉSE. 

kajmakám  kinevezésének  tervével  foglalkozott. 
Konstantinápolyban  izzó  harcok  folytak.  Egy- 
mást érték  a  diplomáciai  jegyzékváltások  és 
tanácskozások,  Fuad  pasa  makacsul  ragaszko- 
dott álláspontjához.  Ausztria  elhatározása  is 
szilárdnak  látszott.  Viszont  Anglia,  Francia- 
ország és  Oroszország  hevesen  tiltakoztak  min- 
den beavatkozási  kiséiiet  ellen.  Szerbiában  is 
napról-napra  izzóbb  lett  a  hangulat.  A  nemzet 
zöme  hallani  sem  akart  többé  a  török  oltalom 
alá  helyezkedett  Karagyorgyevicsról  és  szenve- 
délyesen követelte  az  agg,  immár  közel  nyolc- 
van éves  Milos  visszahelyezését,  akinek  személye 
most  egyszerre  a  nemzeti  függetlenség  szimbo- 
Imna  lett.  Az  európai  bonyodalom  és  a  szerb 
forradalom  kettős  veszedelmének  valószínűsége 
végre  megtörte  az  osztrák  és  török  ellenállást. 
Karagyorgyevics  Sándornak  távoznia  kellett, 
mire  a  szkupstina  azonnal  megválasztotta  Milost 
és  6  tényével  újra  életre  keltette  az  Obrenovi- 
csók  örökösödési  jogát  (1858  dec.  23.).  A  porta 
azzal  akarta  leplezni  vereségét,  hogy  sokáig 
vonakodott  elismerni  Milos  fia,  Mihály  herceg 
trónöröklési  igényét.  Utóbb  azonban  a  hatal- 
mak nyomására  mégis  engednie  kellett.  Mihály 
atyja  halála  után  (1860  szept.  26.),  minden 
akadály  nélkül  örökébe  léphetett. 

Az  Obrenovics-dinasztia  visszatérése  nyugod- 
tabb állapotokat  teremtett  Szerbiában,  de  kifelé 
újabb  válságok  csiráit  hintette  el.  Különösen 
Mihály  fejedelem  uralkodása  idézett  elő  e  te- 
kintetben mélyreható  változásokat.  Az  ifjú  és 
tehetséges  fejedelem  jól  felhasználta  a  bukását 
követő  éveket.  Nagy  utazásokat  tett  nyugaton 

s  rendkívül  bő  tapasztalatokat  és  ismereteket 
gyűjtött.  Amikor  harminchétéves  korában  újra 
trónra  jutott,  már  teljesen  kiforrott,  céljait  és 
eszközeit  tisztán  látó  uralkodói  egyéniség  volt. 
Uralkodását  sajátos  kettó'sség  jellemzi.  Míg 
ugyanis  a  belpolitikában  konzervatív  elveket 
követett,  addig  a  külpolitikában  a  liberálizmas 
és  a  nacionahzmus  eszményeit  igyekezett  valóra 
váltani.  Teljesen  azonosította  magát  a  dél- 
magyarországi szerbek  koréból  kiinduló  nagy- 
szerb mozgalommal,  mely  épen  ezidőtájt  kezdett 
konkrétabb  alakot  ölteni.  Ami  eddig  csak  a 
Karadzsics  Vuk  úttörő  munkásságán  fellelkesült 
kevésszámú  idealista  és  az  omladina  zászlója 
alatt  csoportosult  fiatalság  titkos  óhajtása  volt, 
azt  most  ő  hivatalos  kormányprogrammá  akarta 
avatni.  Az  összes  szerbek  egyesítéséről  és  Dusán 
birodalmának  feltámasztásáról  álmodozott.  Ez 
okból  állandóan  figyelemmel  kisérte  a  Szerbia  hatá- 
rain kívül  élő  fajrokonok  sorsát,  összeköttetésben 
állott  a  magyarországi  szerbekkel  is.  Titokban 
bátorította  államellenes  törekvéseiket  s  rend- 
szeresen segélyezte  az  újvidéki  omladina  lap- 
ját, a  Miletics  szerkesztésében  megjelenő  Zastavát. 
A  délszláv  törekvések  felkarolása  mellett  fő- 
leg arra  törekedett  Mihály  fejedelem,  hogy 
kifelé  minél  függetlenebb  állást  biztosítson  or- 
szágának. Különösen  a  portával  szemben  igye- 
kezett tágítani  a  régi  kötelékeken.  Ha  már  a 
párisi  béke  értehnében  visszamaradt  török  ka- 
tonaságot tűrnie  kellett,  legalább  a  mohamedán 
polgári  lakosságot  szerette  volna  eltávolítani  a 
Bzerb  várakból.  Hosszas  alkudozás  után  kiesz- 
közölte tehát  a  portától,  hogy  a  mohamedánok 


42  A    BALKÁN-PKOBLÉMA    FEJLŐDÉSE. 

jogi  helyzetének  megvizsgálására  egy  török- 
szerb  vegyes-bizottság  küldessék  ki.  A  török 
lakosságot  rendkívül  felizgatta  ez  az  enged' 
meny.  A  feszültség  gyakori  verekedésekben  rob- 
bant ki,  melj'ek  szerb  részről  nemsokára  ember- 
áldozatot is  kívántak.  (1862  jún.  15.)  A  vere- 
kedések fokról-fokra  annyira  elfajultak,  hogy  a 
felbőszült  szerb  lakosság  utoljára  formális  ost- 
romot kezdett  a  vár  ellen,  mire  a  parancsnokló 
pasa  viszont  ágyúkkal  kezdte  lövetni  a  várost. 
A  véres  zene-bonának  a  hatalmak  képviselői 
vetettek  véget  azzal,  hogy  a  pasát  a  bombázás 
beszüntetésére  bírták.  Az  incidens  folytatása  a 
kánlüdzsei  palotában  tartott  konferencia  lett, 
mely  ismét  új  csoportosításban  mutatta  be  az 
európai  hatalmakat.  Anglia  ez  alkalommal 
Ausztriával  egyetemben  a  török  érdekeknek  kelt 
védelmére,  míg  Franciaország,  Oroszország  és 
részben  Poroszország  most  is  a  szerb  igényeket 
támogatták.  Közel  két  hónapig  tartó  tárgyalás 
után  végre  abban  állapodtak  meg,  hogy  a  török 
polgári  lakosság  valamennyi  városból,  tehát  a 
belgrádi  török  negyedből  is  kivonul,  de  a 
belgrádi  fellegvárat,  Sabácot,  Szendrőt  és  Fetisz- 
lámot  ezentúl  is  a  török  helyőrség  tartja  meg- 
-ízállva,  az  eddigi  szintén  megszállott  Szokolt  és 
Uzsicét  pedig  lerombolják  (1862  szept.  4.), 

Természetes,  hogy  Mihály  fejedelmet  nem 
elégítette  ki  ez  a  féleredmény.  Ő  az  összes  vá- 
rak kiürítését  várta  a  kánlüdzsei  konferenciától. 
De  azért  nem  csüggedt  el.  Egyrészt  ügyes  por- 
tai képviselője.  Riszt ics  János  révén  állandóan 
napirenden  tartotta  a  kérdést,  másrészt,  hogy 
nagyobb    nyomatékot    kölcsönözzön    szavának. 

lázas  buzgalommal  dolgozott  a  szerb  hadsereg 
újjászervezésén.  Nyugati  mintára  uj  védőtör- 
vényt léptetett  életbe,  mely  az  általános  had- 
kötelezettség bevezetésével  és  a  létszám  föl- 
emelésével egyszerre  tekintélyes  haderő  birto- 
kába juttatta.  De  a  várak  kérdését  mégsem 
ezek  a  készülődések,  hanem  a  csehországi  harc- 
tér eseményei  érlelték  meg  a  megoldásra.  Ausz- 
tria a  königgrátzi  vereség  után  mindenekelőtt 
a  békét  óhajtotta.  Mint  Beust,  a  vereség  után 
(1S66  okt.  30.)  kinevezett  új  külügyminiszter 
mondotta,  elég  temetési  költséget  fizetett  már 
az  olasz  és  más  fejedelmekért;  nem  akart  ujabb 
áldozatot  hozni.  Semmi  kedve  sem  volt  hozzá, 
hogy  most  néhány  jelentéktelen  vár  kedvéért 
újabb  kalandba  bocsátkozzék.  Felhagyott  tehát 
eddigi  feltétlenül  törökbarát  politikájával  s  még 
ő  tanácsolta  a  portának,  hogy  békesség  ked- 
véért vonja  vissza  csapatait.  Ez  a  váratlan  for- 
dulat véglegesen  Szerbia  javára  billentette  a 
mérleget.  A  magára  maradt  porta  kénytelen- 
kelletlen engedett.  Megigérte  a  helyőrségek 
kivonását,  de  viszonzásul  kikötötte,  hogy  Mi- 
hály fejedelem  hódolata  bemutatásártí  menjen 
Konstantinápolyba  és  hogy  a  belgrádi  sáncokon 
a  szerb  mellett  ott  lengjen  a  török  zászló  is. 
(1867  márc.  3.) 

A  szerb  fejedelemség  ügye  ezzel  nyugvó- 
pontra is  jutott  foryidőre.  ^lihály  fejedelem  már 
egy  év  múlva  (1868  jún.  10.)  orgyilkosságnak 
esett  áldozatául  s  utódjának,  Milánnak,  kis- 
korúsága és  a  gyámsággal  járó  bajok  miatt 
egyelőre  gondolni  sem  lehetett  nagyvonalú  kül- 
politikájának folytatására.  De  a  porta  veresége 

így  is  teljes  volt.  Újólag  ki  kellett  vonulnia 
egy  országból,  mely  alig  félszázaddal  előbb  még 
kizárólagos  birtoka  volt.  Mint  a  dunai  fejede- 
lemségekben, itt  is  csupán  a  szuverén-viszony 
bizonytalan,  bármely  pillanatban  széttéphető 
szálai  őrizték  még  egyideig  a  letűnt  régime 
emlékét.  A  török  vereség  annál  fájdalmasabban 
hatott,  mivel  általa  Törökország  legnagyobb  el- 
lenségének, Oroszországnak  állása  erősödött. 

IV. 

A  romániai  és  szerbiai  eseményekkel  párhu- 
zamosan a  szomszédos  Bulgáriában  is  fontos  vál- 
tozások mentek  végbe,  melyek  sok  tekintetben 
előkészítői  és  hírnökei  voltak  a  később  bekövet- 
kezett nagy  eseményeknek.  Több  százados  el- 
nyomatás után  a  bulgár  nemzet  is  megmozdult, 
öntudata  ébredezni  kezdett.  Először  csak  az 
egyházi  elnyomatás  ellen  reagált,  de  később  már 
politikai  tekintetek  is  vegyültek  mozgalmába. 

Régi  törekvése  volt  a  bulgároknak,  hogy  egy- 
házi és  iskolai  életöket  felszabadítsák  a  kon- 
stantinápolyi patriarchátus  nyomasztó  és  idegen 
szellemű  uralma  alól.  Már  ]  833-ban  azt  kérték, 
hogy  bulgár  származású  püspököket  nevezzenek 
ki  számukra,  de  a  patriarchátus  még  e  szerény 
kívánságot  sem  teljesítette.  Emiatt  oly  nagy 
elkeseredés  és  elégületlenség  támadt  köztük, 
hogy  1858-ban  magának  a  portának  kellett  ke- 
zébe vennie  a  kérdés  rendezését.  Egy  görög- 
orthodox  zsinatot  hívott  össze,  mely  azonban 
épp  oly  kevéssé  találta  teljesíthetőknek  a  bul- 
gár követeléseket,  mint    előbb    a    patriarchátus. 

A  bulgárok  azzal  feleltek  kérésök  ujabb  meg- 
tagadására, hogy  több  görög  püspököt  elűztek, 
sőt  egyideig  komolyan  foglalkoztak  a  Rómával 
való  egyesülés  gondolatával.  Az  uniomozgalom , 
részben  a  fölös  számban  megtelepedett  lengyel 
emigránsok  biztatására,  akik  ily  módon  akar- 
tak gátat  vetni  a  gyűlölt  Oroszország  balkáni 
befolyásának,  hirtelen  hatalmas  méretűvé  duz- 
zadt. 1859  decemberében  Szekolszki  apát,  Can- 
kov  és  Mirkovics  vezetésével  már  mintegy  két- 
ezer bulgár  kérte  Brmioni  konstantinápolyi  apos- 
toli delegátustól  a  katholikus  egyházba  való 
felvételét.  Késólöb  még  rohamosabban  emelke- 
dett ez  a  szám,  úgy,  hogy  másfél  év  múlva 
már  megközelítette  a  hatvanezret.  Eóma  min- 
dent megtett  a  mozgalom  gyámolítására.  Mind- 
járt az  elsó'  megtérések  után  Szekolszki,  majd 
ennek  rejtélyes  eltűnése  után  (1861  jún.  18.)  a 
pauliciánus  Arabasiski,  késóTDb  pedig  a  lengyel 
Malcinszki  és  a  bulgár  Popov  személyében  kü- 
lön bulgár  ritusu  püspököt  állított  az  egyesül- 
tek élére.  Maga  Pius  pápa  is  melegen  érdeklő- 
dött az  ügy  iránt  s  rokonszenve  kimutatására 
maga  szentelte  püspökké  Szekolszkit.  Talán  siker- 
rel is  járt  volna  a  kezdeményezés,  ha  a  be- 
folyását féltő  Oroszország  ébersége  és  kímélet- 
len, brutális  eszközökkel  dolgozó  politikája 
hamarosan  útját  nem  szegi.  Másik  nagy  aka- 
dály volt,  hogy  a  bulgárok  többsége  nem  gon- 
dolt komolyan  unióra.  A  bulgár  egyház  egészé- 
ben továbbra  is  orthodox  akart  maradni,  csu- 
pán a  patriarchátustól  akarta  magát  függetle- 
níteni. Emiatt  a  biztatóan  indult  mozgalom 
mindjárt    az    első    sikerek    után    megfeneklett,. 

majd  véglegesen  elaludt.  Sőt  csekéh^  kivétellel 
a  már  egyesült  hivek  is  visszatértek  az  ortho- 
dcxiára. 

xVz  1858-iki  kisérlet  után  néhány  évig  hadi- 
állapotban maradtak  egymással  a  bulgárok  és 
a  patriarchátus.  De  azután  portai  közvetítéssel 
megint  csak  alkudozni  kezdtek.  VI.  Gregorios 
patriarcha  1866.  hajlandónak  nyilatkozott  bele 
egyezni  egy  külön  nemzeti  egyház  szervezé- 
sébe, melynek  feje  az  «egész  Bulgária  exarchája)) 
címet  viselné,  de  azzal  a  megszorítással,  hogy 
a  tráciai  és  macedóniai  bulgárok  továbbra  is 
görög  joghatóság  alatt  maradnak.  Mivel  azon- 
ban a  bulgároknak  ilyen  áron  nem  kellett  a 
függetlenség,  a  tárgyalások  megint  holtpontra 
jutottak.  1868.  újra  a  porta  vette  kezébe  az 
ügyet.  Ali  és  Fuad  pasák  egy  tei-vezetet  dol- 
goztak ki,  emely  külön  nemzeti  egyházba  fog- 
lalta ossz  az  összes  török  fennhatóság  alatt 
éló  bulgárokat.  Csakhogy  ez  a  tervezet  meg  a 
patriarchátusnak  nem  kellett.  Azzal  érvelt,  hogy 
külön  hierarchiák  szervezése  a  birodalom  hatá- 
rain belül  élő  nemzetiségek  részére  alapjában 
rendítené  meg  az  orthodox  egyház  egységét. 
Hasonlóan  elutasítólag  hangzottak  a  már  meg- 
levő nemzeti  egyházaktól  beérkezett  feleletek 
is.  Egyedül  a  szerbek  keltek  védelmére  a  bul- 
gár igényeknek.  Az  orosz  szent  szinodus  vá- 
lasza érthető  okokból  —  egyik  félnél  sem  akarta 
elrontani  a  dolgát  —  kétkulacsos  volt. 

A  kisérlet  tehát  megint  kudarccal  végződött. 
A  békés  megegyezés  reménye  egyre  jobban  tü- 
nedezett. Ezért  a  türelmét  vesztett  porta  végre 
gyökeres  rendezésre  szánta  el  magát.    Egy  csá- 

szári  fermán  elrendelte,  hogy  mindazon  epar- 
chiák  (püspöki  megyék),  amelyekben  a  lakosság 
kétharmad  része  óhajtja,  a  felállítandó  bulgár 
exarchátushoz  csatolandók.  De  Ali  pasa  a  pat- 
riarcha  erélyes  tiltakozása  miatt  egyeló're  nem 
merte  nyilvánosságra  hozni  a  fei-mánt.  Csak 
utóda,  Mahmud  Nedim  pasa  nagyvezér  tette 
közzé,  Ignatjev  orosz  követ  biztatására  (1872 
febr.  22.).  A  bulgárok  azonnal  éltek  is  a  kapott 
joggal.  Alig  három  hónappal  a  fermán  megjele- 
nése után  megejtették  a  választást,  melynek 
eredménye  Anthimos  viddini  püspököt  juttatta 
az  exarchai  székbe  (május  24.).  A  kudarcot  val- 
lott patriarchátus  eleinte  megfélemlítéssel  pró- 
bálta visszahódítani  az  ifjú  egyház  híveit.  Má- 
jus 28-án  kiközösítéssel  sújtott  mindenkit,  aki 
aláveti  magát  az  exarchának,  tőle  áldást  vagy 
felszentelést  fogad  el.  Néhány  hónappal  késó'bb 
a  zsinat  megismételte  a  patriarcha  kiközösítő 
ítéletét  (1872  szept.).  De  ezzel  még  jobban  el- 
mérgesítette a  helyzetet.  A  bulgárok  a  Kon- 
stantinápolyból jövő  fenyegetések  és  átkok  da- 
cára szilárdul  kitartottak  egyházuk  mellett.  A 
megindult  fejlődést  többé  feltartóztatni  nem  le- 
hetett. A  bulgár  nemzeti  egyház  megszületett 
és  mindjárt  megszületése  után  legfőbb  erőssége 
lett  a  bulgár  nemzeti  életnek. 

A  portát  elsősorban  politikai  tekintetek  indí- 
tották a  bulgár  egyházi  törekvések  felkarolá- 
sára. Arra  számított,  hogy  az  egyházi  függet- 
lenségét elért  nemzet  poUtikai  téren  szerényebb 
igényekkel  fog  majd  fellépni  s  hálából  óvakodni 
fog  komolyabb  nehézségeket  támasztani.  A   tö- 

rök  állam  fél  fiak,  mint  annyiszor,  ezúttal  is  rossz 
pszichológusoknak  bizonyultak.  Az  egyházi  füg- 
getlenség kivívása  nemhogy  kielégítette  volna, 
ellenkezőleg  még  jobban  feltüzelte  s  újabb  lé- 
pések megtételére  sarkallta  a  fölébredt  és  ha- 
talmi ambícióktól  duzzadó  bulgár  nemzeti  ön- 
tudatot. A  patriarchátussal  vívott  harc  csak 
látszatra  volt  egyházi  viszály,  valójában  emi- 
nenter  pohtikai  tett :  az  önmagára  eszmélt  bul- 
gár nemzeti  gondolat  első  erőpróbája  volt.  Foly- 
tatása nem  lehetett  más,  mint  a  politikai  füg- 
getlenség kivívását  célzó  harc  megindítása.  A 
porta  rövidlátására  vall,  hogy  maga  segítette  ön- 
maga ellen  kovácsolni  a  legerősebb  fegyvert. 
Még  nagyobb  hiba  volt  részéről,  hogy  a  fegy- 
ver mellé  mindjárt  üiügj'et  is  szolgáltatott  al- 
kalomra váró  ellenségeinek  kezébe.  A  sok  ezer, 
rabláshoz  szokott,  békés  munkához  nem  értő 
kaukázusi  cserkesz  áttelepítése  (1863—64)  semmi 
mást  nem  eredményezett,  mint  hogy  még  na- 
gyobbra növelte  a  sokféleképen  zaklatott  bul- 
gár nép  szabadulni  vágyását. 


De  bármily  komoly  komplikációk  lehetőségé- 
vel fenyegettek  időnként  a  román,  szerb  és 
bulgár  problémák,  kitörésig  egyik  sem  jutott 
el.  A  krízist,  ha  áldozatok  árán  is,  egyelőre 
sikerült  mindegyiknél  elodázni.  Csak  a  krétai 
kérdést  nem  lehetett  békésen  elsimítani.  Itt 
csődöt  mondott  a  hagyományos,  mindent  meg- 
ígérő és  semmit  sem  adó  török  politika.    A  la- 

kosság  elkeseredése  olyan  szenvedélyes  lánggal 
lobogott  fel  6  a  hatalmak  fellépése  olyan  sür- 
gető lett,  hogy  komolyan  lehetett  félni  a  hely- 
zet tarthatatlanná  válásától  és  a  Balkán-prob- 
léma egész  komplexumának  napirendre  kerülé- 
sétől. 

A  krétai  kérdés  századokon  át  valóságos  ten- 
geri kígyója  volt  a  török  diplomáciának.  A  szi- 
get görög  lakossága  sehogyan  sem  tudott  bele- 
törődni az  oszmán  fenhatóságba.  Ha  közbe- 
közbe sikerült  is  nagy  véráldozatok  árán  nyu- 
galomra bírni,  alkalomadtán  mindannyiszor  újra 
kezdte  a  harcot.  A  krétai  török  uralkodás  tör- 
ténete voltaképen  nem  is  áll  másból,  mint 
többé-kevésbbé  szabályos  periódusokban  ismét- 
lődő szabadságharcok  és  a  közéjük  eső  hosszabb- 
rövidebb  nyugalmi  idők  történetéből.  Legutóbb 
1858-ban  lángolt  fel  a  forradalom  tüze  a  haiti 
humajun  rendelkezéseinek  hiányos  végrehajtása 
miatt.  Akkor  azonban  sikerült  békés  eszközök- 
kel, illetve  Ígéretekkel  leszerelni  a  mozgalmat, 
még  mielőtt  nagyobb  arányokat  ölthetett  volna. 

De  az  Ígéretek  csak  ígéretek  maradtak.  A 
keresztény  lakosság  vállaira  rakott  terhek  nem- 
hogy kevesbedtek  volna,  még  újakkal  szaporod- 
tak. Emiatt  a  kedélyek  megint  fogékonyakká 
váltak  a  forradalmi  izgatások  iránt.  Még  nem 
múlt  el  az  utolsó  felkelés  óta  tíz  esztendő  s 
már  újra  a  forradalom  lázában  égett  az  egész 
sziget.  Az  elégületlenek  a  főváros  közelében,. 
Omalo  síkján  gyülekeztek.  Számuk  rohamosan 
növekedett.  Eleinte  azonban  nem  gondoltak 
erőszakra,  forradalomra.    Békés    úton    szerették 

volna  elemi  kívánságaik  teljesítését.  Azért  Iz- 
mai] pasa  helytartó  közvetítésével  egy  terjedel- 
mes kérvénnyel  járultak  Abd  ul  Aziz  szultán  elé, 
melyben  rendkívül  mérsékelt  és  lojális  hangon 
kérték  legégetőbb  sérelmeik  orvoslását :  mint  a 
BÓra.  dohányra,  borra  és  még  egész  sereg  más 
közfogyasztási  cikkre  kivetett  adó  megszünte- 
tését, a  közlekedési  viszonyok  javítását,  iskolák 
és  kórházak  felállítását,  agrárbank  szervezését, 
stb  (1866  május  26.).  Bár  mindeme  kívánságok 
idegen  diplomaták  bevallása  szeiint  is  teljesen 
jogosultak  voltak,  a  porta  rendes  szokásához 
híven  most  is  halogatással  akarta  elkerülni  a 
halaszthatatlanul  sürgó'ssé  vált  új  rendszer  be- 
vezetését. A  kérvényre  csak  két  hónap  múlva 
(júl.  23.)  válaszolt,  amikor  már  az  egész  szige- 
ten elhatalmasodott  a  forradalmi  hangulat.  A 
válasz  nyers,  elutasító  hangj-a  és  a  folytonos 
csapatszállítások  még  jobban  fokozták  az  álta- 
lános izgatottságot.  A  mozgalom  egyre  szélsó'- 
ségesebb  irányba  tereló'dött.  Egymást  érték  a 
véres  összeütközések,  majd  csatározások.  A 
porta  folyton  növelte  erejét,  de  a  fölkelők  száma 
is  rohamosan  emelkedett.  Görögországból  is 
egyre  özönlöttek  az  önkéntesek.  A  forradalom 
csakhamar  letért  az  eredeti  alapról.  Vezetői 
már  nem  holmi  könnyítéseket,  hanem  teljes 
függetlenséget  követeltek.  A  Sfakiában  székelő 
nemzetgyűlés  aug.  28.  egy  jegyzéket  intézett 
a  hatalmak  képviselőihez,  melyben  kijelentette, 
hogy  eltökélt  szándéka  elszakadni  Törökország- 
tól. Néhány  nappal  később  (szept.  2.)  tényleg 
megtörtént  a  szakítás.  A  gyűlés  egyhangúlag  a 

Görögországhoz  való  csatlakozás  mellett  foglalt 
állást. 

Konstantinápolyban  csak  most  kezdtek  esz- 
mélni. Csak  most  kezdtek  hathatósabb  eszközök 
után  nézni,  amikor  már  törésig  engedték  fej- 
lődni a  dolgokat.  A  függetlenség  proklamálása 
után  teljes  hatalmú  császári  biztos  érkezett  a 
szigetre  Musztafa  pasa  személyében,  akit  a  kré- 
tai viszonyok  alapos  ismerése  miatt  közönsége- 
sen Kiritlinek  neveztek.  Az  új  biztos  szeptem- 
ber 14.  kelt  kiáltványában  öt  napi  határidó't 
tűzött  ki  a  fölkeló'knek  a  meghódolásra  ;  ellen- 
kező esetben  a  legszigorúbb  eszközök  igénybe- 
vételével fenyegette  őket.  Mivel  azonban  hódo- 
lás  esetére  a  május  26-iki  kérvényben  foglalt 
követeléseknek  csak  részben  való  teljesítését 
helyezte  kilátásba,  felhívása  egészen  hatástalan 
maradt.  A  fölkelők  hallani  sem  akartak  többé 
a  megunt  idegen  uralom  alá  való  visszatérésről. 
Tehát  fegyverhez  kellett  nyúlni.  A  harc  mind 
a  két  részről  a  legnagyobb  kegyetlenkedések  és 
pusztítások  között  folyt  anélkül,  hogy  döntő  si- 
kert hozott  volna  akár  az  egyik,  akár  a  másik 
félnek.  A  török  csapatok  számbeli  fölényét  ki- 
egyenlítette a  fölkelők  tökéletes  helyismerete  és 
kitűnő  fölszerelése.  Görögország  ugyanis  nem- 
csak önkénteseket,  hanem  nagymennyiségű  fegy- 
vert és  más  hadiszert  is  küldött  a  szigetre.  A 
Hobart  pasa  ellentengernagy  parancsnoksága 
alatt  álló  hajóhad  oly  rosszul  teljesítette  fel- 
adatát, hogy  egyedül  az  Arcadion  nevű  motor- 
csónak húszszor  át  tudott  hatolni  a  blokád- 
vonalon. E  miatt  a  harc  nagyon  elhúzódott.  A 

Bzultán  csapatai  még  a  második  évben  sem 
tudtak  döntő  csapást  mérni  a  fölkelőkre,  bár 
közben  Omer  pasa  generalisszimus  személyesen 
állott  élőkre. 

Európa  kezdettől  fogva  feszült  figyelemmel 
kisérte  a  krétai  eseményeket.  Rokonszenve  a 
szabadságért  küzdő  fölkelők  részén  volt.  Orosz- 
országból, Franciaországból  és  Itáliából  nagy 
számmal  jöttek  önkéntesek,  hogy  segítségökre 
legyenek  a  gyűlölt  török  iga  lerázásában.  De 
nemcsak  a  közvélemény,  hanem  a  hivatalos 
diplomácia  is  a  szabadság  harcosainak  oldalára 
állott.  Különösen  Oroszország  fejtett  ki  ebben 
az  irányban  rendkívül  élénk  tevékenységet. 
Hiszen  Pétervárott  arról  ábrándoztak,  hogy 
Olga  nagyhercegnőnek,  II.  Sándor  cár  unoka- 
húgának és  György  görög  király  jegyesének 
Krétát  fogják  majd  felajánlani  menyasszonyi 
hozományul.  Gorcsakov  herceg  már  aug.  20. 
közös  akcióra  szólította  fel  a  londoni  és  párisi 
kormányokat.  Három  hónappal  később  pedig 
egyenesen  kijelentette,  hogy  a  krétai  kérdés 
kielégítő  rendezésének  csak  egyetlen  lehetséges 
módját  látja :  a  Görögországba  való  bekebele- 
zést ;  ezenkívül  legfeljebb  még  arról  lehetne 
szó,  hogy  átmenetképen  a  dunai  fejedelemsé- 
gek mintájára  hűbéres  állammá  alakítják  át 
(nov.  16.). 

Bármily  radikálisnak  látszott  az  orosz  kan- 
cellár e  megoldási  tervezete,  a  hatalmak  több- 
sége részben  meggyőződésből,  részben  kénysze- 
rűségből nem  akart  vagy  nem  mert  neki  ellen- 
mondani. Ausztria  még  mindig  a  königgrátzi 
vereség     következményeit     szenvedte,     Porosz- 


AZ    BBJEDES    KOSA. 


53 


ország  egy  pillanatra  sem  akarta  kockáztatni  a 
cári  kormány  jóakaratú  barátságát,  II.  Viktor 
Emánuel  meg  nem  mert  más  politikát  csinálni, 
mint  a  berlini  udvar.  Franciaország  történeti 
hagyományainak  és  politikai  ambícióinak  meg- 
felelően szintén  támogatta  az  orosz  törekvése- 
ket. III.  Napóleon  ép  ezidőtájt  Belgium  meg- 
szerzését tervezte ;  a  várható  erős  angol  ellen- 
állással szemben  nagyon  is  rá  volt  tehát  utalva 
Oroszország  barátságának  keresésére.  Ily  körül- 
mények között  Gorcsakov  tervének  voltaképen 
csak  egy  komoly  ellensége  volt :  az  orosz  keleti 
pohtika  régi  ellenlábasa,  AngHa.  Stanley  lord 
angol  külügyminiszter  határozottan  visszautasí- 
tott minden  olyan  kisérletet,  mely  a  sziget 
államjogi  helyzetének  megbolygatásával  járna. 
Azzal  érvelt,  hogy  Kréta  vegyes  lakosságú,  kö- 
vetkezésképen nem  helyezhető  kizárólag  keresz- 
tény kormány  alá.  Szeiiate  nem  pohtikai,  ha- 
nem elsősorban  adminisztratív  reformokra  van 
szükség,  így  mindenekelőtt  keresztény  kor- 
mányzó kinevezésére  és  egy  felerészben  keresz- 
tényekből, felerészben  mohamedánokból  álló  kor- 
mánytanács szervezése.  De  hozzátette  még,  hogy 
mindez  csak  a  porta  hozzájárulásával  vihető 
keresztül  (1867  jan.  17.).  A  portának  épen  ka- 
póra jött  ez  a  támogatás  a  túlságosan  fojtoga- 
tóvá  vált  orosz  és  francia  nyomás  ellensúlyozá- 
sára és  cselekvési  szabadságának  visszaszerzé- 
sére. A  Mehemed  Eüsdi  pasa  nagyvezér  bukása 
után  (febr.  11.)  megint  hatalomra  jutott  Ah  és 
Fuad  pasák  úgy  akarták  elejét  venni  Európa 
további  beavatkozásának,  hogy  képviselők  vá- 
lasztására és  Konstantinápolyba    küldésére  szó- 

lították  fel  a  krétai  felekezeteket.  De  a  Sfakiá- 
ban  összegyűlt  görögök  kereken  megtagadták  a 
parancs  teljesítését,  árulónak  nyilvánítottak  min- 
den képviselőt,  aki  elmegy  Konstantinápolyba 
és  a  szakítás  teljessé  tevésére  egy  héttagú  kor- 
mányt alakítottak,  mely  György  görög  király 
nevében  intézte  az  ügyeket  (febr.  13.). 

Közben  az  orosz-francia  érdekcsoport  újabb 
sakkhúzást  tett  a  játék  megnyerésére.  Moustier 
francia  külügyminiszter,  aki  kevéssel  előbb  még 
Konstantinápolyban  képviselte  hazája  érdekeit, 
azzal  a  meglepő  indítvánnyal  állott  elő,  hogy 
népszavazás  útján  döntsék  el  a  sziget  hova- 
tartozásának kérdését  (márc.  8.).  Oroszország 
azonnal  kapott  a  bizarr  eszmén.  Anglia  kivéte- 
lével a  többi  hatalmak  sem  ellenezték.  Annál 
hevesebb  ellenzésre  talált  török  részről.  Fuad 
pasa  külügymiciszter  önérzetesen  kijelentette, 
hogy  ilyen  rendszabályok  elfogadására  csak  egy 
második  Navarino  kényszerítheti  a  portát  (ápr.  4.). 
Parisból  és  Pétervárról  e  határozott  visszauta- 
sítás dacára  tovább  erőszakolták  a  dolgot.  Ig- 
natjev  ápr.  24.  óvást  emelt  Omer  pasa  had- 
műveleteinek megkezdése  ellen,  négy  nappal 
utóbb  francia  kollégája  tette  ugyanezt.  Május 
17.  pedig  az  olasz  és  porosz  követektől  is 
támogatva  kollektív  jegyzékben  ajánlották  a 
szultánnak  egy  európai  értekezlet  összehívását. 
De  Fuad  pasa  szilárd  maradt.  Angol  és  osztrák 
sugalmazásra  azt  felelte,  hogy  a  szultán  csak 
olyan  értekezleten  vehet  részt,  amelynek  célját 
és  formáját  maga  állapítja  meg  íjún.  20.).  Erre 
Parisban  és  Péters^árott  megint  frontot  változ- 
tattak. Gorcsakov  és  Moustier  a    berlini  és  fló- 

lenci  kormányok  hozzájárulásával  három  hó- 
napi fegyverszünet  engedélyezésére  és  egy  nem- 
zetközi vizsgáló-bizottság  kirendelésére  szólítot- 
ták fel  a  portát  (aug.  27-).  De  a  nagyvezérnek 
és  Fuad  pasának  még  ebben  a  szelídebb  for- 
májában sem  kellett  az  európai  beavatkozás. 
Újólag  hangsúlyozták,  hogy  Törökországra  nézve 
erkölcsi  lehetetlenség  lemondani  Krétáról :  a 
kérdésnek  ez  a  része  még  vita  tárgyává  sem 
tehető.  Egyebekben  azonban  hajlandóknak  nyi- 
latkoztak egy  egyhónapos  fegyverszünet  adá- 
sára (szept.  4.)  és  kegyelem  kieszközlésére  mind- 
azok számára,  akik  kiszolgáltatják  fegyvereiket 
(szept.  13.). 

A  sok  sürgetésnek  mégis  meglett  az  az  ered- 
ménye, hogy  végre  maga  a  porta  is  belátta, 
hogy  sürgős  és  gyökeres  orvoslásra  van  szük- 
ség. A  fölkelés  kezdete  óta  eltelt  másfél  év 
alatt  az  erkölcsök  rendkívül  elvadultak.  Omer 
pasa  katonái  époly  embertelen  kegyetlenségekre 
ragadtatták  magokat,  mint  a  Mikhali.  Kriaris, 
Korakas,  Petropolaki,  Zimbrakaki  és  más  banda- 
vezérek  alatt  harcoló  fölkelők.  Egész  vidékek 
pusztultak  el  a  céltalan  és  eredménytelen  harc 
alatt.  A  török  generaUsszimusz  alvezérei  tehe- 
tetlensége és  a  blokád  hiányos  végreliajtása 
miatt  a  legjobb  akarattal  sem  tudott  megfelelni 
feladatának,  nem  tudott  erőt  venni  a  gueiilla- 
harcot  folytató  bandavezéreken.  A  fegyveres  el- 
intézés lehetősége  egyre  jobban  távolodott  és 
egyre  súlyosabb  áldozatokat  kívánt.  Akarva, 
nem  akarva  meg  kellett  tehát  barátkozni  a  bé- 
kés kibontakozás  gondolatával.  Ali  pasa  nagy- 
vezér, az  orosz  és  francia  beavatkozási    kisérle- 


S6  A    BAr.KÁX-PEOBLÉMA    FEJLŐDÉSE. 

tek  kivédése  után/maga  vette  kezébe  az  ügyet. 
Személyesen  megjelent  a  szigeten  (1867  okt.  4.) 
és  egy  rendkívül  szabadelvű  régiément  organiqtie 
életbeléptetésével  igyekezett  hódolatra  bírni  a 
harcoló  görögöket.  Az  új  szervezet  sokkal  töb- 
bet nyújtott,  mint  amennyit  a  május  26-iki 
felségfolyamodvány  kívánt.  Legnevezetesebb  újí- 
tása volt,  hogy  a  keresztény  elemnek  is  aktiv 
részt  juttatott  a  kormányzatban  és  a  török 
mellett  a  görögöt  is  hivatalos  nyelvnek  ismerte  el. 

A  meddő'  küzdelembe  beleunt  és  kimerült 
fölkelők  többsége  örömmel  fogadta  Ali  pasa  al- 
kotmánytervezetét, melynél  többet  az  adott  kö- 
rülmények között  úgy  sem  remélhettek.  A  gö- 
rög és  orosz  ügynökök  állandó  bujtogatása  és  a 
hivatalos  orosz  diplomácia  bátorítása  nélkül  va- 
lószínűleg hamarosan  helyre  is  állott  volna  a 
béke  a  sokat  zaklatott  szigeten.  így  azonban 
még  egy  esztendeig  kellett  küzdeni,  míg  Omer, 
illetve  Husszein  Avni  serege  végleg  el  tudta 
fojtani  a  lázongást,  Oroszország  a  vele  egyet- 
értő három  hatalom  társaságában  még  okt.  29„ 
tehát  Ah  békítő  kísérlete  megindulása  után  is 
egy  bántóan  éleshangú  jegyzékben  követelte  a 
portától  az  európai  beavatkozás  elvi  ehsmeré- 
sét  és  egyébként  sem  csinált  titkot  belőle,  hogy 
rokonszenve  a  fölkelők  oldalán  van.  Közelségé- 
nél fogva  még  veszedelmesebb  befolyást  gyako- 
rolt a  forradalomra  a  görög  királyság. 

Görögország,  érthető  okokból,  kezdettől  fogva 
mély  rokonérzéssel  kisérte  a  krétai  faj  rokonok 
küzdelmét.  Hivatalosan  igyekezett  ugyan  meg- 
őrizni a  semlegesség  látszatát,  de  titokban  annál 
lázasabban  dolgozott  a  fölkelés  sikerének  bizto- 

BÍtásán.  A  Kumunduros-kormány  épen  a  krétai 
eseményekre  való  utalással  kérte  a  hadsereg 
létszámának  fölemelését  (1867  jan.  29.),  amit  a 
kamara  egyhangúlag  meg  is  szavazott.  Még 
jellemzőbb  tünet  volt  Trikupis  külügyminiszter 
kijelentése,  hogy  Gtórögországban  nincsen  tör- 
vény, amely  megtiltaná  az  önkéntesek  kiván- 
dorlását. A  semlegesség  ilyen  értelmezése  mel- 
lett nem  csodálható,  hogy  a  szigeten  küzdő 
görög  önkéntesek  száma  lassanként  több  ezerre 
emelkedett.  A  mozgalom  első  vezetői  és  a  fel- 
kelő sereg  szervezői,  mint  Coronéos,  Petropula- 
kis  és  Jenissarh  ezredesek,  Smolensk  őrnagy  és 
sok  mások  mind  a  görög  hadsereg  kötelékéből 
kerültek  ki.  Nem  kisebb  jelentőségű  szolgálatot 
teljesítettek  a  nagyszámban  hemzsegő  görög  ka- 
lózhajók, melyek  elegendő  mennyiségű  élelem- 
és  hadiszer  szállításáról  gondoskodtak. 

A  sok  túlkapás  és  a  forradalmárok  mind 
nyíltabban  történő  pártfogolása  miatt  lassan- 
ként annyira  megronilott  a  két  szomszéd  hata- 
lom viszonya,  hogy  a  porta  végre  kényszerítve 
látta  magát  az  ultimátum  eszközének  igénybe- 
vételére (1868  dec.  11.).  Nyílt  kitörésre  azonban 
nem  került  a  sor,  mert  az  európai  hatalmak 
v^re  megemberelték  magokat  és  megállást  pa- 
rancsoltak a  görög  kormány  merész  és  minden- 
áron hódításra  törekvő  politikájának.  A  nagy- 
követekből alakult  párisi  konferencia  rosszalását 
fejezte  ki  a  krétai  ügyekbe  való  beavatkozás 
felett  8  kötelezte  Görögországot,  hogy  haladék- 
talanul szüntessen  be  minden  ellenséges  szán- 
dékú intézkedést  (1869  febr.  18.).  Ezzel  a  ha- 
tározattal le  is  zárultak  a    krétai    krízis    aktái. 

A  három  esztendeig  tartó  válság,  mely  oly  sok- 
szor fenyegetett  komoly  fordulattal  s  oly  meg- 
győzően dokumentálta  a  török  birodalom  belső 
gyengeségét,  nagy  nehezen  elsimult.  De  csak 
ideiglenesen.  Ali  pasa  réglement  organique-yá 
csak  a  legégetőbb  sérelmeket  orvosolta,  de  nem 
elégítette  ki  a  fölkelők  leghőbb  vágyát ;  joggal 
lehetett  tehát  félni,  hogy  a  körülmények  ked- 
vezőbbre fordulása  megint  napirendre  fogja 
tűzni  a  kérdést. 

Bár  hatásaiban  kisebb  jelentőségű  volt,  tel- 
jesség kedvéért  mégis  meg  kell  említenünk  Mon- 
tenegró újabb  kísérletét  függetlenségének  bizto- 
sítására és  határainak  kitágítására.  A  távolabbi 
okot  ezúttal  is  a  szomszédos  Hercegovinában 
kitöli  fölkelés  szolgáltatta  hozzá.  Daniló  utóda, 
Nikita  fejedelem  előbb  csak  titokban,  később 
azonban  egész  nyíltan  a  fölkelők  pártjára  állott 
s  határkiigazítást  és  alkalmas  kikötőt  követelt 
a  szorongatott  portától.  A  meginduló  küzdelem- 
ben eleinte  kedvezett  is  neki  a  szerencse.  Spon- 
get,  Niksicset  és  Korionicsot  elfoglalta.  De  az- 
után egyik  kudarc  a  másik  után  érte.  Omer 
pasa  túlnyomó  serege  három  hadoszlopban  vo- 
nult ellene  s  bár  nem  kudarcok  nélkül,  de  fel- 
tartóztathatatlanul haladt  előre.  Eijeka  mellett 
megsemmisítő  győzelmet  aratott  a  grahovoi  hős 
seregén  (1862  aug.  23.)  és  közvetlenül  fenye- 
gette Cetmjét.  Montenegró  a  bukás  szélén  ál- 
lott s  aligha  is  kerülte  volna  el  végzetét,  ha  a 
hatalmak  idejében  közbe  nem  lépnek  érdekében. 
A  békéért  így  is  nagy  árat  kellett  fizetnie.  Egye- 
bek között  meg  kellett  engednie,  hogy  Török- 
ország  a   Hercegovinából   Skutariba    vezető   út 

mentén  őrházakat  építhessen  és  bele  kellett 
nyugodnia  nemzeti  hősének,  Miiko  hercegnek 
számkivetésébe  (1862  aug.  31.).  Oroszország 
hiába  tiltakozott  a  lealázó  feltételek  végrehaj- 
tása ellen,  a  törökök  haladéktalanul  hozzáláttak 
a  kérdéses  őrházak  felállításához.  Csak  félévvel 
utóbb  (1863  márc.  3.)  jelentette  ki  a  nagyvezér 
Ausztria  és  Franciaország  nyomására,  hogy  a 
szultánnak  nincs  szándékában  több  őrházat  fel- 
állíttatni. Egy  évvel  rá  újabb  diplomáciai  nyo- 
másra a  már  meglevők  lerombolását  is  el  kel- 
lett rendelni.  Egészben  véve  tehát  helyreállott 
a  statusquo,  de  a  háború  és  béke  keserű  utó- 
íze továbbra  is  megmaradt.  A  montenegróiak 
nem  tudták  felejteni  kudarcukat  és  sóvárogva 
lestek  az  alkalmat  visszafizetésére.  Oroszoi-szág 
meg  nem  tudta  megbocsátani,  hogy  Omer  pasa,  ha 
csak  indirekt  formában  és  ideiglenesen  is.  a  porta 
fenhatóságának  eüsmerésére  kényszerítette  a  pán- 
szláveszme  leghűségesebb  és  leghasznavehetőbb 
balkáni  őrszemét.  A  béke  itt  is  csak  ideiglenes 
f egy vemyug vast  jelentett ;  a  lelkeket  mozgató 
problémák  megoldatlanok  maradtak  s  tovább 
veszélyeztették  a  nagynehezen  helyreállított 
egyensúlyt. 

VI. 

A  párisi  békét  követő  másfél  évtized  az  át- 
tekinthetetlen bőségben  hullámzó  események 
dacára  nem  hozott  lényegesen  új  elemet  a  Bal- 
kán-probléma történetébe.  Nincs  egyetlen  jelen- 
tősebb mozzanata  sem,  mely  a  múlthoz  képest 
új  kikezdést  vagy  új  ösvényre  térést  jelentene. 

Minden  csak  ismétlés,  folytatás  vagy  foltozga- 
tás  benne.  E  meddőség  oka  elsősorban  a  török 
birodalom  benső  gyengeségében  és  az  európai 
diplomácia  tehetetlenségében  keresendő.  Török- 
ország egyes  államférfiainak  valóban  heroikus 
erőfeszítései  dacára  sem  tudott  újjászületni 
benső  szervezetében  és  kifelé  hatásában  meg- 
szilárdulni. Eégi  alapjai  megrendültek,  újak 
vetéséhez  pedig  nem  volt  elegendő  ereje  és  el- 
szánt akarása.  Amit  külső  nyomásra  átvett  az 
európai  eszmevilágból,  az  szerves  beillesztés, 
összekovácsolás  híján  inkább  ártalmára,  mint 
hasznára  volt.  Ellenálló  erejét  nem  növelte, 
csak  százféleképen  megoszlott  lakosságának  szót- 
húzását fokozta.  A  Tanzimát  biztató,  szebb  jö- 
vőt Ígérő  megnyilvánulásai  dacára  époly  tehe- 
tetlenül állott  a  benső  forrongásokkal  és  a  külső 
beavatkozásokkal  szemben,  mint  a  század  elején. 
Változatlanul  régi  maradt  az  európai  diplo- 
mácia magatartása  is.  A  párisi  békeokmány- 
ban tett  ünnepélyes  ígéret  a  török  statusquo 
megóvására  hamarosan  feledésbe  merült.  A  ke- 
leti politika  lényege  továbbra  is  a  portára  gya- 
korolt gyöngébb  vagy  erősebb  nyomások  rend- 
szere maradt,  mely  híjával  volt  minden  követ- 
kezetességnek. Az  általános  bágyadtság,  mely  a 
századközépi  Európa  szellemi  és  politikai  éle- 
tének horizonján  borongott,  ráfeküdt  a  diplo- 
máciára is.  Nagy  koncepciók  és  magasan  szár- 
nyaló tervek  hiányában  pillanatnyi  érdekek  sze- 
rint változtatta  céljait  és  eszközeit.  Innét  az  az 
örökös  ingadozás,  hullámzás,  melyet  a  hatalmak 
elhelyezkedésében  tapasztalunk ;  úgyszólván  min- 
den -  kérdésnél    más    kombináció    szerint  látjuk 

Őket  csoportosulni.  Még  a  legkövetkezetesebb 
Anglia  és  Ausztria  magatartása  is  erős  kilen- 
géseket mutat.  A  többség  állásfoglalása  általá- 
ban mindig  a  porta  ellen  irányul,  míg  a  ki- 
sebbség rendesen  mellette  száll  síkra.  Termé- 
szetes, hogy  az  egyenetlen  küzdelem  hosszabb- 
rövidebb  harc  után  mindig  a  többség  győzel- 
mével végződik.  Törökország,  az  iránta  barátsá- 
gos nyugati  hatalmak  kifejezett  rosszakarata 
nélkül,  egyik  érzékeny  veszteséget  a  másik  után 
szenvedi.  Ellenségei  alig  vannak,  barátai  szá- 
mosak, mégis  folyton  hátrálnia  kell.  A  hatva- 
nas évek  végéig  lezajlott  diplomáciai  csatáro- 
zások története  ránézve  nem  egyéb,  mint  la 
suicide  á  petit  feu.  Uj  szellem  és  új  célok  csak 
a  hatvanas  és  hetvenes  évek  fordulópontján 
vonulnak  be  a  Balkán-probléma  történetébe, 
amikor  Oroszország  ismét  az  aktív  tényezők 
sorába  lép. 

Oroszország  a  krimi  háborút  követő  években 
erősen  mérsékelte  balkáni  érdekeltségét.  Állandó 
figyelemmel  kísérte  ugyan  az  eseményeket,  al- 
kalomadtán bele-beleszólt  a  diplomáciai  versen- 
gésbe, egyszer-másszor  exponálta  is  magát,  de 
óvatosan  került  minden  aggresszivitást.  Gorcsa- 
kov  jelszavának  megfelelően :  ^Oroszország  nem 
duzzog,  hanem  erőt  gyűjti  a  benső  konszolidációt 
tűzte  programmja  élére.  A  háború  kimenetelé- 
ből azt  a  tanulságot  vonta  le,  hogy  a  rendel* 
kezesére  álló  erőforrások  még  mindig  nem  ele- 
gendők a  keleti  kérdés  gyökeres  rendezéséhez. 
Ez  a  felismerés  mélyreható  reformok  életbe- 
léptetésére Ösztönözte.  A  jobbágyság  felszaba- 
dítása (1863  márc.  2.),  a  közigazgatás,  igazság- 


62  A    BALKAK-PBOBLEilA    FEJLŐDÉSE. 

szolgáltatás  és  közoktatás  újabb  és  modernebb 
alapokra  fektetése  már-már  egy  új  Oroszország 
körvonalait  vetítette  a  szabadelvű  haladás  ba- 
rátainak sóvárgó  szeme  elé. 

Még  nagyobb  változáson  ment  át  a  nemzeti 
érzület.  Az  orosz  nacionalizmus  észrevétlenül 
•pcmszlámzmussá  izmosodott  és  új  tartalommal, 
uj  eszmékkel  és  új  törekvésekkel  telítette  a 
misztikus  hajlamokkal  és  a  végtelen  síkság 
szemléletéből  kisarjadt  megalomaniakus  ösztö- 
nökkel átitatott  orosz  lelket.  A  pánszláv  eszme 
egy  csapásra  hatalmába  kerítette  és  magasröptű 
imperialista  célok  szolgálatába  szegó'dtette  az 
egész  orosz  társadalmat.  Az  1858.  alapított 
moszkvai  szláv  jótékonysági  egyesület,  mely  a 
cámén  kezdve,  a  legelőkelőbb  köröket  egyesí- 
tette magában,  hivatalos  állami  támogatással 
izgatta  a  Balkán  és  a  monarchia  szlávoklakta 
vidékeit.  Hogy  milyen  sikerrel  folyt  az  izgatás, 
megmutatta  az  1867-iki  moszkvai  szláv  nép- 
rajzi kiállítás  és  kongresszus,  melyre  a  világ 
minden  részéből  ezrével  özönlöttek  a  legkülön- 
bözőbb szláv  fajok  képviselői,  hogy  tüntessenek 
a  szláv  testvériség  és  egység  mellett.  Az  ün- 
nepségek izzó  politikai  demonstrációkba  fúltak. 
Bankettszónokok  nagyhercegek,  miniszterek,  tá- 
bornokok és  admirálisok  jelenlétében  gondvise- 
lésszem  eseményként  dicsőítették  a  königgrátzi 
vereséget  és  nyíltan  felszólították  a  cárt,  hogy 
álljon  bosszút  a  fehérhegyi  és  rigómezei  gyalá- 
zatért s  tűzze  fel  a  Hagia  Sophia  ormára  az 
orosz  lobogót.  Jellemző,  hogy  még  a  hivatalos 
Corresfondance  russe  is  ilyen  hangon  írt  a  tezlá- 
vok  szent   Mekkájába*   elzarándokolt   testvérek 

tiszteletére :  «Értelmes  ember  nem  kívánhatja 
tőlünk,  hogy  megtagadjuk  multunkat.  Meghagy- 
juk tehát  vendégeink  hitét,  hogy  testvérnem- 
zethez jöttek,  amelytől  mindent  várhatnak  és 
semmit  sem  kell  félteniök.  Meghallgatjuk  pann  - 
szaikat  és  szenvedéseik  ecsetelése  még  szoro- 
sabbra vonja  majd  a  kötelékeket,  melyek  hoz- 
zájuk fűznek  bennünket.  Ha  azután  eszökbe 
jut  összehasonlítást  tenni  a  saját  és  a  mi  po- 
ütikai  állapotaink  között,  nem  leszünk  olyan 
ostobák,  hogy  azt  bizonyítgassuk  nekik,  hogy  a 
szláv  fejló'dés  szempontjából  kedvező  körülmé- 
nyek között  élnek.  Sot  ellenkezőleg  százszor 
megmondottuk  már  és  újra  csak  azt  mondhat- 
juk, hogy  a  körülményeket  rosszaknak  tartjuk.* 
A  pánszlávizmus  eredetileg  is  több  volt  kö- 
dös, bizonytalan  célok  felé  révedező  érzelmi 
hullámzásnál ;  később  pedig  határozott,  minden 
árnyalatában  szorosan  kidolgozott  politikai  pro- 
grammá formálódott.  Kialakításában  három 
embernek  volt  kiváló  része  :  Katkovnak,  a  pub- 
licistának, Fadejevnek,  a  katonának  és  Da- 
nyilevszkijnek,  a  tudósnak.  Katkov  a  Moskov>skija 
VjedomosH  (Moszkvai  Újság)  hasábjain  már  n 
hatvanas  évek  első  felében  fanatikus  meggyő- 
ződéssel hirdette,  hogy  Oroszországnak  szent 
kötelessége  valamennyi  szláv  nép  felszabadítá- 
sán munkálkodni  és  a  latin-germán  műveltség 
kiegészítésére  és  tökéletesítésére  görög -szláv  kul- 
túrát teremteni.  Valamivel  később  Fadejev  és 
Danyilevszkij  a  tudományos  meggyőzés  eszkö- 
zeivel iparkodtak  bebizonyítani  ugyanezt  a  té- 
telt. Mindketten  abból  indultak  ki,  hogy  a  ke- 
leti   kérdés    kizárólag    szláv     kérdés,     melyhez 

Bemmiféle  más  hatalomnak  köze  űincsen.  Meg* 
egyeztek  abban  is,  hogy  az  egyetemes  szlávság 
érdekeit  egynek  látták  Ausztria-Magyarország 
és  Törökország  feldarabolásával.  Ügy  érveltek, 
hogy  e  két  hatalom  már  betöltötte  történeti 
hivatását  s  ezzel  eljátszotta  az  élethez  való 
további  jogát :  a  monarchia  abban  a  pillanat- 
ban, amelyikben  a  török  veszedelem  elveszítette 
akut  jellegét,  a  török  birodalom  pedig  akkor, 
amikor  Oroszország  eléggé  megerősödött  ahhoz, 
hogy  maga  vegye  kezébe  az  eleurópaisodás  ve- 
szélyétől megóvott  balkáni  szlávok  sorsának 
intézését.  Az  ide j őket  múlt,  anachronisztikus 
államalakulásokat  tehát  mindenáron  el  kell  tün- 
tetni a  föld  szinéről  s  helyökön  egy  új  pánszláv 
alakulatot  hozni  létre,  melynek  élén  Orosz- 
ország álljon  s  középpontja  az  orosz  Konstanti- 
nápoly legyen.  A  robbantás  művét  Ausztrián 
kell  kezdeni,  mert  Konstaniinápolyha  Bécsen  át 
vezet  az  út. 

Katkov,  Fadejev  és  Danyilevszkij  izgatásai 
hatalmas  visszhangot  vertek  az  orosz  társada- 
lomban és  tömérdek  hívőt  szereztek  a  türel- 
metlen, hódításra  és  világuralomra  törő  pán- 
szláv eszmének.  Danyilevszkij  Bossvja  i  Jevrofa 
(Oroszország  és  Európa)  c.  könyve  valóságos 
bibliája  lett  az  orosz  intelligenciának,  amelyből 
több  mint  egy  emberöltőn  át  táplálkozott. 
A  Bzlávság  és  Oroszország  nagy  jövőjébe  és 
világmegváltó  hivatásába  vetett  rendületlen  hit 
vallásos  meggyőződéssé  magasztosult  és  hát- 
térbe szorított  minden  más  gondolatot  és  érzel- 
met. A  terjeszkedés,  az  expansio  vágya  olyan 
hatalmas  erővel  ragadta    meg  a  lelkeket,   hogy 

II.  Sándor  cár  kormánya  még  az  esetben  sem 
tudott  volna  ellenállni  neki,  ha  komolj^an  akiért 
volna.  De  Gorcsakov  nem  is  gondolt  rá,  hogy 
szembe  forduljon  az  árral.  Sőt  ellenkezőleg  azon 
volt,  hogy  még  jobban  felszítsa  a  pánszláv 
eszméktől  izzó  közhangulatot.  Hiszen  ih'  módon, 
a  közvélemény  erőteljes  támogatása  mellett 
sokkal  biztosabban  remélhette  az  elveszített 
balkáni  hegemónia  visszaszerzését.  Másfél  év- 
tizedes erőgyűjtés  után  akkcr  tette  meg  ebben 
az  irányban  az  első  lépést,  amikor  az  egész 
világ  figyelme  a  nyugaton  lejátszódó  véres  tra- 
gédia, a  francia-német  háború  felé  fordult.  Ez 
az  első  lépés  a  párisi  béke  romjainak  eltakarí- 
tása volt. 

Oroszország  mindig  fájdalmasan  érezte  cse- 
lekvési szabadságának  korlátozását,  de  hosszú 
ideig  nem  tehetett  ellene  semmit.  Európa  fél- 
tékenyen vigj^ázott  rá,  hogy  szét  ne  téphesse 
bilincseit.  Fóíeg  Anglia  mutatkozott  engesztel- 
hetetlennek. Russel  miniszterelnök  még  1866. 
is  úgy  nyilatkozott,  hogy  angol  kabinet  soha- 
sem fog  hozzájárulni  a  békeokmányba  foglalt 
korlátozások  megszüntetéséhez.  Még  aránylag 
legtöbb  hajlandóságot  mutatott  Ausztria,  mely 
ily  módon  szerette  volna  kiengesztelni  kiáltó 
hálátlanságáért  a  hatalmas  cári  birodalmat. 
Rechberg  külügyminiszter  már  1859.  késznek 
nyilatkozott  a  revízió  kérdésének  megvitatására. 
Beust  1867.  megismételte  ezt  az  ajánlatot.  Vil- 
mos porosz  király  a  königgrátzi  diadal  után 
hasonlóan  biztosította  a  cárt,  hogy  készségesen 
támogatja  Oroszország  igényeinek  megvalósítá- 
sában.   De    mindez    csak    puszta    Ígéret    volt, 

melyre  oktalanság  lett  volna  építeni.  Európa 
túlnyomó  része  tudni  sem  akart  a  revizióról. 
Tehát  várni  kellett,  míg  az  események  alaku- 
lása eltereli  a  figyelmet  a  keleti  ügyekről. 
A  francia-német  háború  végre  meghozta  a  só- 
várgott alkalmat.  A  nagy  mérkőzés,  a  közvet- 
len vagy  közvetett  érdek  címén,  annyira  össze- 
kuszálta a  szálakat,  hogy  az  1854-iki  szövetség 
tagjai  közül  egy  sem  volt  abban  a  helyzetben, 
hogy  a  párisi  békepontok  megsértése  miatt 
háborút  kezdhessen  Oroszország  ellen.  Gorcsa- 
kov  érezte,  hogy  elérkezett  a  cselekvés  pilla- 
nata. Sietett  is  megragadni.  1870  okt.  31.  kelt 
körjegyzékében  hosszabb  megokolás  kíséretében 
kijelentette,  hogy  Oroszország  nem  tekinti  többé 
magára  nézve  kötelezőknek  a  párisi  szerződés 
ama  pontjait,  melyek  a  Fekete-tengert  illető 
felségjogait  korlátozzák. 

Az  orosz  kancellár  körirata,  bár  lehetett  rá 
számítani,  mégis  bombaként  hatott.  Szokatlanul 
brutális  formája  mindenkit  megbotránkoztatott. 
Kég  a  beavatott  Bismarck  is  bosszankodott 
időszerűtlensége  miatt,  mert  attól  tartott,  hogy 
a  keleti  kérdés  napirendre  tűzésével  esetleg  új 
bonyodalmat  idéz  majd  elő  a  nyugati  helyzet- 
ben. De  a  bosszankodás  mit  sem  használt. 
Gorcsakov  számítása  hajszálnyi  pontossággal 
bevált.  Európa  teljesen  tanácstalanul  állott 
jegyzékével  szemben.  Mindegyik  hatalomnak 
volt  valami  oka  a  tartózkodásra.  Anglia  keleti 
politikáját  nagyon  megbénította  Franciaország 
veresége.  Komoly  összetűzés  esetén  nélkülöznie 
kellett  volna  kipróbált  szövetségesét.  Ezért 
Granville  külügyminiszter  óvakodott   erélyesebb 

hangot  ütni  meg.  Nov.  10.  kelt  jegyzékében 
inkább  a  formát,  mint  a  lényeget  kifogásolta. 
Még  kényesebb  volt  az  osztrák-magyar  külügy- 
miniszter helyzete.  Gorcsakov  az  1867-iki  biz- 
tatás után  természetesnek  találta,  hogy  Beust 
nem  fog  nehézségeket  támasztani  a  revizió  kér- 
désében. Ha  tisztán  a  maga  felelősségére  járha- 
tott volna  el,  valószínűleg  nem  is  emelt  volna. 
De  ott  állott  mellette  a  magyar  miniszterelnök, 
aki  magasabb  politikai  érdekből,  különösen  a  bal- 
káni szlávokra  való  tekintetből  a  legerélyesebb 
visszautasítás  mellett  kardoskodott.  A  magyar 
delegáció  és  a  sajtó  túlnyomó  része  mindenben 
osztotta  e  nézetet.  A  külügyminiszter,  akinek 
állása  már  ekkor  erősen  ingadozott,  nem  mert 
dacolni  a  közvéleménnyel.  Nov.  16.  kelt  jegy- 
zékében, Gorcsakov  nagy  meglepetésére  és  nem 
kis  bosszúságára,  tagadó  válasz  adására  utasí- 
totta Chotek  pétervári  nagykövetet.  Tiltakozá- 
sának értékéből  azonban  sokat  levont  az  a 
körülmény,  hogy  miként  előbb  az  angol  kül- 
ügyminiszteré, inkább  a  forma,  mint  a  tarta- 
lom ellen  irányult.  Más  hatalmak  még  ennyire 
sem  mentek  ellenállásukban.  A  háborús  Francia- 
ország egy  pillanatra  sem  gondolhatottj  komo- 
lyan ellenszegülésre.  A  magára  maradt  Török- 
országtól még  kevésbbé  lehetett  várni,  hogy 
oktalanul  kitegye  magát  egy  orosz  támadás 
veszélyének.  A  florenci  kormány  meg  nem  mert 
mást  tenni,  mint  amit  Berlinből  sugalmaztak 
neki. 

A  zavar  és  tanácstalanság  tehát  teljes  volt. 
Mindenki  érezte,  hogy  az  orosz  körjegyzék 
durva   megcsúfolása    a    nemzetközi    jognak,    de 

látta  azt  is,  hogy  az  sdott  helyzetben  megtor- 
lásra gondolni  sem  lehet.  Azért,  ha  már  magát 
a  tényt  visszacsinálni  nem  lehetett,  legalább  a 
formáját  szerették  volna  szelídít eni  az  utólagos 
szentesítés  niegadásával.  Ez  a  gondolat  vezette 
Bismarckot  is,  omikrr  Enssel  Odó  angol  rend- 
kívüli követtel  folytatott  előzetes  megbeszélések 
után  megpendítette  az  európai  konferencia  esz- 
méjét (no^v.  23.).  Az  eszme  általános  tetszéssel 
találkozott.  A  súlyosabb  komplikációktól  félő 
hatalmak  siettek  egymás  után  Ijeleegyezésöket 
adni  a  gyűlés  összehívásába  (Anglia  nov.  26., 
Oroszország  27.,  Olaszország  28.,  Törökország 
dec.  1.,  Ausztria-Magyarország  2.).  Csak  Francia- 
országgal volt  baj.  A  nemzeti  védelem  kormá- 
nya eleinte  egyáltalában  nem  akart  képviselőt 
küldeni,  mert  attól  tartott,  hogy  valamelyik 
hatalomnak  esetleg  eszébe  jut  majd  szóba 
hozni  a  békeközvetítést.  Csak  kétheti  habozás 
után  szánta  rá  magát  a  megjelenésre  (dec.  17.). 
De  elhatározásának  egyelőre  nem  lett  semmi 
gyakorlati  következménye,  mert  elmulasztotta 
elküldeni  képviselőjét.  Emiatt  a  konferencia 
megnjátása  is  késett.  Anglia  nagy  jelentőséget 
tulajdonított  egykori  szövetségese  megjelenésé- 
nek, nélküle  nem  akarta  megkezdeni  a  tanács- 
kozásokat. De  sürgetései  süket  fülekre  találtak. 
A  bordeauxi  kormány  niakacsul  hallgatott.  Utol- 
jára is  francia  megbízott  nélkül  kellett  meg- 
kezdeni a  tanácskozásokat  (1871  jan.  17.). 
Broglie  herceg  csak  a  kedvéért  márc.  13-ára  ha- 
lasztott zárógyűlésen  jelent  nieg,  hogy  kormá- 
nya nevében  bejelentse  Franciaország  készségét 
a  hozott  határozatok  elfogadására. 

A  londoni  konferencia  Oroszország  teljes  győ- 
zelmével végződött.  A  hatalmak  hatályon  kívül 
helyezték  a  párisi  béke  11.,  18.  és  14.  pontjait, 
vagyis  megszüntették  a  Fekete-tenger  neutrális 
jellegét  és  újra  megengedték  a  parti  hatalmak- 
nak, hogy  tetszésük  szerinti  hadi-flottát  tart- 
sanak rajta.  Még  nagyobb  volt  az  erkölcsi  dia- 
dal. A  bilincseitől  megszabadult  Oroszország 
ismét  a  hatalom  régi  nimbuszával  jelenhetett 
meg  a  szabadság  után  sóvárgó  balkáni  népek 
előtt  s  hatalmi  eszközökben  és  még  inkább 
győzelmi  akarásban  sokszorosan  meggyarapodva 
megint  elölről  kezdhette  az  185ö.  kudarcba  ful- 
ladt felszabadító  kísérletet.  Az  1871-iki  kon- 
ferenciának nem  is  annyira  a  rajta  elért  ered- 
mény, mint  inkább  az  a  körülmény  adja  meg 
igazi  történeti  jelentőségét,  hogy  bevezetőül, 
előjátékul  szolgált  egy  arányaiban  és  időtarta- 
mában egyaránt  grandiózus  orosz  offenzívához, 
mely  előbb  békés,  majd  harci  fegyverekkel  pró- 
bálta diadalra  segíteni  a  cári  politika  százados 
céljait. 

Az  új  offenzíva  rendkívül  biztató  körülmé- 
nyek között  indult  meg.  A  délszláv  népek  nem- 
zeti öntudatának  ébredezése  a  lehető  leghálá- 
sabb talajt  kínálta  a  pánszláv  agitációnak. 
A  szláv  egységről,  a  szláv  jövőről  és  nagyság- 
ról zengett  dithyrambusok  az  önzetlen,  csak 
mások  javát  tekintő  lovagiasság  glorioláját  fon- 
ták a  «szent  Oroszország))  homlokára  és  az 
orosz  politika  jelszavaínak  gondolkodás  nélkül 
való  követésére  tüzelték  a  megbűvölt  kicsiny 
népeket.  De  más  tekintetben  is  csábító  volt  a 
helyzet.   A  nyugati  hatalmakat  egy  időre  telje- 

sen  igénybe  vették  a  francia-német  háború 
nyomán  kisarjadt  fejlemények;  ezért  nem  for- 
díthattak elég  figyelmet  a  keleti  eseménj-ekre  s 
nem  kisérhették  szemmel  a  pétervári  diplomá- 
cia tekervényes  ösvényeit.  Törökországot  is  ké- 
születlenül találta  a  támadás.  Sőt  nagy  szeren- 
csétlenségére épen  ez  időtájt  veszítette  el  azt 
a  néhány  nagy  emberét  is,  akiknek  eddiíi 
vékonv  sikereit  köszönhette.  Fuad  pasa  (1869 
febr.  Í2.),  Omer  (1871  ápr.  18.)  és  Ali  (1871 
szept.  6.)  egymásután  költöztek  el  az  élők  so- 
rából. A  letűnt  nagyok  helyébe  tehetetlen  utó- 
dok léptek,  akik  teljesen  tanácstalanul  állottak 
a  százfelől  acsarkodó  veszedelmekkel  ^■zemben. 
A  török  kormányzat  régi  átkával,  az  örökös 
pénzügyi  zavarral  nem  tudtak  mit  kezdeni. 
Az  államadósság  rohamosan  növekedett  és  lehe- 
tetlenné tett  minden  hasznos  befektetést.  Mah- 
mud  Kedim  pasa  nagyvezér  olcsó  bölcsesége, 
mely  a  hivatalnokok  fizetésének  levonásában  és 
a  tanügyi  kiadások  törlésében  kereste  a  bajok 
orvosszerét,  csak  arra  volt  jó,  hogy  elkesere- 
déssel tetézze  az  általános  nyomort.  A  szul- 
tántól nem  lehetett  remélni  semmit.  Abd  ul 
Aziz  már  régen  rácáfolt  azokra  a  biztató  ki- 
jelentésekre és  Ígéretekre,  melyeket  uralkodása 
elején  tett.  Az  évek  múlásával  egyre  jobban 
kiütközött  belőle  fanatikus  ó-török  meggyőző- 
dése és  keleties  kéjsóvárgása.  A  háremélet  gyö- 
nyöreibe temetkezve  elveszítette  minden  kedvét 
a  komoly  munkához.  Csak  a  balletekben,  kakas- 
viadalokban és  más  gyerekes  szórakozásban 
lelte  örömét.  Nagy  munkatársai  kidőlte  óta 
még   jobban    elveszítette    egyensúlyát.    Kénye- 

kedvf-  szerint  váltogatta  minisztereit  és  millió- 
kat pazarolt  haszontalan  kedvteléseire  oly  idő- 
ben, amikor  az  államot  a  pénzügyi  bukás  ve- 
szedelme fenyegette. 

Ilyen  volt  a  helyzet,  amikor  az  erejében  és 
aspirációiban  megújhodott  Oroszország  ismét 
hozzálátott  elejtett  terveinek  megvalósításához. 
Az  akció  vezetésében  Tgnatjev  tábornok  kon- 
stantinápolyi orosz  nagykövet  játszotta  a  fő- 
szerepet. A  bizánci  hagyományokból  táplálkozó 
orosz  diplomáciai  művészetnek  e  sajátságos 
representativ  man-je  külön  helyet  foglal  el  a 
Balkán-probléma  történetében.  Alig  találunk 
még  egy  embert,  aki  a  török  birodalom  szét- 
robbantása  érdekében  nagyobb  buzgalomnif<l  és 
több  sikerrel  működött  volna,  mint  ő.  Igazi 
jenseits  von  Gut  und  Bőse  diplomata,  akinek  sze- 
mében minden  eszköz  egyformán  jó,  ha  céljá- 
hoz közelebb  segíti.  A  megvesztegetés,  képmu- 
tatás, színlelés  és  hazudozás  annyira  lényéhez 
tprtoztak,  hogy  maguk  az  elámított  törökök  is 
Ah-ul-Kerhnek,  a  hazugság  atyjának  nevezték. 
Sima  modorával  és  bámulatos  alkalmazkodó 
képességével  még  olyan  emberekben  is  bizahnat 
tudott  ébreszteni  maga  iránt,  akiknek  titokban 
vesztére  tört.  A  szultán  kegyét  és  a  vezető 
államférfiak  barátságát  kevés  diplomata  élvezte 
hasonló  mértékben,  mint  ő.  Tizenkét  éves  kö- 
vetsége alatt  voltaképen  ő  szabta  meg  a  porta 
politikájának  irányát 

Ignatjev  tábornok  már  a  londoni  konferencia 
előtt  is  nagy  és  végzetes  befolyást  gyakorolt  a 
balkáni  események  alakulására.  A montenegróiak 
állandó  izgatásában  és  a  krétai  fölkelés  elnyúj- 

tásában  már  az  ő  keze  működött  közre.  A  bul- 
gár egyházi  kérdés  diadalra  juttatásában  is 
neki  volt  legnagyobb  része.  De  igazi  szerepéhez 
mégis  csak  a  konferencia  után  jutott,  amikor 
a  szultán  és  tanácsadói  feltétlen  bizalmánál^ 
birtokában  nem  kellett  többé  ellenőrzéstől  vagy 
terveinek  időelőtti  kivilágosodásától  tartania. 
A  szultán  anyját,  Mahmud  Nedim  pasa  nagy- 
vezért és  az  udvar  számos  befolyásos  tagját 
formálisan  megvásárolta.  A  szultánnal  pedig 
elhitette,  hogy  a  pániszlamizmus  szükségképen 
maga  után  vonja  a  pánszlávizmust  és  hogy  a 
cár  feltétlenül  támogatni  fogja  az  örökösödési 
rendnek  Juszuf  Izzedin  herceg  javára  tervezett 
megváltoztatását.  Abd  ul  Aziz  annyira  ment 
dőre  bizalmában,  hogy  egy  alkalommal  úgy 
nyilatkozott,  hogy  csak  egy  igazi  barátja  van: 
az  orosz  követ.  Valóban  nehéz  megérteni  és 
menteni  a  török  államférfiak  rövidlátását. 

Ignatjev  rendkívül  nagy  körültekintéssel  fo- 
gott munkához.  Az  erőszaknak  még  a  látszatát 
is  kerülni  igyekezett.  Hogy  a  nyilvánosság  ne 
feszélyezze,  lehetőleg  a  háttérben  maradt  és 
onnét  irányította  a  szálakat,  melyek  Bécstől 
Szalonikiig,  sőt  Egyiptomig  és  Arábiáig  is  el- 
nyúltak és  egyetlen  hatalmas  szervezetbe  fog- 
ták össze  az  összes  törökellenes  tényezőket. 
Mivel  lelkiismereti  aggályok  egyáltalán  nem 
bántották,  eszközeinek  megválasztásában  csu- 
pán a  célszerűséget  tekintette  irányadó  szem- 
pontnak. Eljárását  hűen  jellemzik  azok  a  tit- 
kos okmányok,  amelyek  Khalil  bej  pétervári, 
majd  bécsi  követ  révén  kerültek  nyilvánosságra 
és  amelyek  később  L''.s  Besponsahüités  címen  az 

olasz  Giacometti  kiadásában  nyomtatásban  is 
megjelentek  (1877.).  A  pánszlávizmus  lényege, 
céljai  és  eszközei  oly  éles  megvilágításban  lép- 
nek elénk  e  kie-iny,  szigorúan  bizalmas  dara- 
bokat tartalmazó  okmánygyüjteményből,  hogy 
keresve  sem  találhatnánk  különb  forrást  jel- 
lemzésökre. Minden  kétséget  kizáró  módon  meg- 
állapítható belőle,  hogy  az  orosz  diplomaták, 
maga  Ignatjev,  azután  Xovikov  bécsi  nagy- 
követ, továbbá  a  belgrádi,  fiumei,  mosztári, 
raguzai,  szerajevói  és  szkutári  konzulok  állandó 
összeköttetésben  állottak  a  pétei"^-ári,  moszkvai 
és  bécsi  pánszláv  egyesületekkel  s  az  ezektől 
kiutalt  tekintélyes  összegekkel  szünet  nélkül 
élesztették  az  elégület lenség  lángját.  Ügynö- 
keikkel elárasztották  az  összes  tartományokat 
és  a  hatalmas  «-zabadító  cár»  segítségének  Ígér- 
getésével állandó  izgalomban  tartották  a  ke- 
resztény alattvalókat.  Mialatt  Gorcsakov  a  híres 
húrom  császár-találkozón  (1872  szept.  5—11.)  a 
béke  és  kiengesztelődés  művét  dicsőítette,  ők 
fensőbb  utasításra  külön  körlevelekben  biztosí- 
tották a  «szláv  testvéreket*,  hogy  Oroszország 
minden  ellenkező  látszat  dacára,  rendületlenül 
kitart  a  szláv  ügy  mellett.  ^.íialatt  Berlinben  a 
török  status  quo  megóvásáról  tanácskoztak,  ők 
fegyvertári:  és  municiós  rakta it  rendeztek  be 
az  egyik  athoshegyi  kolostorban  s  Macedóniá- 
ban, Tráciában,  Bulgáriában  és  Ószerbiában 
százszámra  toborozták  az  önkénteseket  a  török 
birodalom  szétrobbontására. 

A  hagyományosan  rossz  török  gazdálkodás 
nagy  mértékben  előmozdították  az  orosz  izga- 
tók sikerét.    Hiszen    a    h^iUi    humajun  és  a  rá- 

következő  fontos  újítások  a  tökéletlen  végre- 
hajtás miatt  a  központi  tartományokban  sem 
eredményeztek  lényeges  javulást,  a  távolabbi 
kerületekben  meg  jóformán  nyomokat  sem 
hagytak.  A  mohamedán  földesurak,  a  bégek 
most  is  csak  oly  kíméletlenül  kizsarolták  ke- 
resztény jobbágyaikat,  a  kmeteket,  az  adó- 
rendszer most  is  csak  oly  nyomasztó,  az  igaz- 
ságszolgáltatás csak  oly  részrehajló  volt,  mint 
régebben.  Ilyen  körühnények  között  a  pánszláv 
agitátoroknak  nagyon  könnyű  volt  az  amúgy 
is  állandóan  izgatott  hangulatot  kitörésig  ér- 
lelni. Boszniában  és  Hercegovinában,  ahol  leg- 
nagyobb volt  az  elnyomás,  már  évek  óta  ve- 
szedelmes erjedés  volt  észlelhető,  mely  időnként 
helyi  mozgalmakban  lobbant  ki.  Montenegró 
szomszédsága  és  időközönként  megújuló  harcai 
még  jobban  élesztették  az  elnyomottak  szabad- 
ságvágyát és  harciasságát.  Csak  jeladásra  volt 
szükség,  hogy  a  gondosan  előkészített  mozga- 
lom általános  felkelésben  robbanjon  ki.  A  jel- 
adás nem  soká  váratott  magára.  1875  nyarán 
(júl.  11.)  Hercegovina  Nevesinje  nevű  kerületé- 
ben veszedelmes  lázadás  ütött  ki,  mely  a  futó- 
tűz gyorsaságával  terjedt  tovább  és  nemsokára 
Boszniába  is  átcsapott.  Ezzel  a  Balkán-probléma 
történetében  új  fejezet  nyilt.  Ignatjev  műve  a 
megvalósulás  stádiumába  lépett. 


2.  Háború  és  béke. 

1875— 188S. 

Oroszország  egy  emberöltőn  belül  immár 
másodízben  vetette  fel  a  keleti  kérdé:^t.  Miután 
előbb  egy  évtized  gondosan  leplezett  akna- 
munkájával sorra  kikezdte  a  török  birodalom 
létalapjait,  újra  fegyvert  ragadott  ellene,  hogy 
megadja  neki  a  kegyelemdöfést.  Azzal  a  fel- 
lengzős reménnyel  szállott  harcba,  hogy  most 
végre  sikerül  sírjába  dönteni  a  beteg  embert 
és  sikerül  kézrekerítenie  áhítva  áhított  öröksé- 
gét. De  számítása  ezúttal  is  hibásnak  bizonyult. 
Csak  a  saját  erejét  és  ellenfele  gyengeségét 
tekintette;  arra  már  nem  vetett  ügyet,  hogy  a 
Balkán-probléma  világpolitikai  vonatkozásai  a 
kiimi  háború  óta  tetemesen  megsokasodtak. 
Különösen  nem  számolt  azzal  a  korszakos  vál- 
tozással, amely  Ausztria-Magyarország  és  Né- 
metország keleti  politikájában  a  hetvenes  évek 
kezdete  óta  beállt.  Ez  a  könnyelműség  nagyon 
megbosszulta  magát.  Csapatai  hiába  arattak 
fényes  diadalokat  a  harctereken,  hiába  közelí- 
tették meg  Konstantinápolyt,  a  diplomáciai 
harcban  ellenfelei  maradtak  fölül.  Andrássy  és 
hűséges  segédei,  Bismarck  és  Beaconsüeld  erő- 
sebbeknek bizonyultak  a  harctéri  sikerekben  el- 
bizakodott Gorcsakov  hercemél.  A  berlini  kong- 

resszuson  egybegj'űlt  hatalmak  kegyetlen  vivi- 
szekciót  végeztek  a  pánszláv  eszméket  megteste- 
sítő san-stefánói  békén.  Mint  husznnkét  évvel 
korábban  a  párisi  békében,  most  is  jóformán 
minden  területet  visszaadtak  a  portának.  Csak 
abban  nem  követték  a  párisi  példát,  hogy  nem 
raktak  tűrhetetlen  bilincseket  a  megalázott 
Oroszország  kezeire. 

A  keleti  kérdés  erőszakos  felvetése  tehát 
másodszor  is  kudaiccal  végződött.  Az  anyagi 
javakban  és  emberéletben  hozott  mérhetetlen 
áldozatok  mind  kárba  vesztek.  Ez  a  tudat  erős 
visszahatást  idézett  elő  Oroszországban.  A  győ- 
zelmi mámor  extázisba  vesző  csapongását  és 
korlátokat  nem  tűrő  bizakodását  a  kiábrándu- 
lás fanyar  keserűsége  váltotta  fel.  A  pánszlá- 
vizmus végtelen  optimizmusának  helyét  a  nihi- 
listák terrorja  foglalta  el.  A  balkáni  kérdések 
iránt  való  érdeklődés  erősen  megcsappant.  Csak 
a  nyolcvanas  évek  derekán  lángolt  fel  újra, 
amikor  a  bulgár-válság  ismét  napirendre  tűzte 
íí  hegemónia  kérdését.  A  pánszláv  eszmékkel 
átitatott  Oroszország  riadtan  eszmélt  rá,  hogy 
a  közel  keletet  illető  aspirációinak  immár  nem 
Anglia,  hanem  a  kettős  monarchia  és  a  háta 
mögött  álló  német  birodalom  a  legnagyobb 
akadálya.  Megbotránkozva  szemlélte  az  osztrák- 
magyar és  német  befolyás  erősödését  s  minden 
követ  megmozdított  megakadályozására.  Ez  a 
gondolat  vezette  a  bulgár  kérdés  erőszako'=5  fel- 
vetésénél és  elmérgesít ésénél  is.  De  hiába.  A  dip- 
lomáciai mérkőzés  ismét  ellenfeleinek  juttatta  a 
győzelmet.  Arra  pedig  még  nem  érezte  magát 
í^lég  erősnek,  hogy  harmadízben  is  a  fegyverek 

döntésére  appelláljoii.  Inkább  belenyugodott  a 
tények  megfellebbezhetetlen  döntésébe.  Mérhe- 
tetlen keserűséggel  a  szívében  hátat  fordított  a 
«hálátlan  szláyoknak»  és  a  Balkán  helyett  a 
távol  Keleten  keresett  érvényesülési  teret  csilla- 
píthatatlan hódítá>i  vágyainak. 

Az  orosz  aktivitás  és  passzivitás  eme  saját- 
ságos váltakozása  eiősen  rányomta  bélyegét  a 
Balkán-probléma  fejlődésére.  Hatása  főleg  két 
dologban  nyilvánult.  Egyfelől  megtörte  a  kizá- 
rólagos orosz  befolyás  varázsát,  másfelől  módot 
nyújtott  az  egyoldalú  nycmás  alól  felszabadult 
kis  nemzeteknek  arra,  hogy  megtegyék  az  első 
lépéseket  önálló  nemzeti  egyéniségük  és  függet- 
len államiságuk  kiépítése  felé.  Csak  a  török 
birodalom  nem  birt  feleszmélni. 

Az  alkotmányossággal  tett  kísérlet  fájdalmas 
kudaicba  fulladt.  Törökország  ismét  képtelen- 
nek bizonyult  a  belső  reorganizálódásra,  holott 
apró  szomszédai  napról-napra  erősödtek.  Egye- 
dül az  orosz  nyomás  gyengülésén  és  a  hatal- 
mak foljrtatólagos  versengésén  múlt,  hogy  nem 
kellett  még  súlyosabb  áldozatokat  hoznia. 

A  Balkán-probléma  fejlődésének  második  kor- 
szaka tehát  még  változatosabb,  színekben  és 
eseményekben  még  gazdagabb,  mint  az  első. 
Olyan  kápráztató  bőségben  öivénylenek  benne 
az  események,  hogy  szinte  nehéz  őket  tekinte- 
tünkkel átfogni  és  egyes  kiemelkedőbb  szem- 
pontok köré  csoportosítani.  Nagyjából  mégis 
három  vezető  motívumot  jelölhetünk  meg  a  fej- 
lődés leghatékonj'abb  rugóiként:  1.  Oroszország 
újabb  erőfeszítéseit  hegemóniája  megteremté- 
sére. 2.  Az  osztrák-magyar    és    német    befolyás 


78  A    BALKÁX-PROBLÉMA    FEJLŐDÉSE. 

erősödését.  3.  Az  orosz  gyámkodás   alól    felsza- 
badult   balkáni    népek    fokozatos    önállósulását. 


A  nevesinjei  eseményeket  eleinte  senki  se 
vette  komolyan.  Maga  a  porta  sem  tulajdoní- 
tott nekik  különösebb  jelentőséget.  Azt  hitte, 
hogy  a  periodikusan  visszatérő  helyi  lázongások 
megszokott  esetével  áll  szemben.  Esszad  pasa 
nagyvezér  az  első  napokban  még  arra  sem  mél- 
tatta őket,  hogy  jelentést  tett  volna  róluk  a 
szultánnak.  De  csakhamar  kiderült,  hogy  a 
mozgalom  sokkal  nagyobb  arányú  és  jobban 
szervezett,  mmt  az  első  pillanatban  gondolni 
lehetett.  A  fölkelők  száma  napról-napra  emel- 
kedett. Igényeik  is  rohamosan  növekedtek.  Már 
nem  érték  be  holmi  könnyítésekkel,  hanem  hely- 
zetük gyökeres  javítását  követelték.  A  török 
hatóságokkal  szóba  sem  akartak  állani,  egye- 
nesen az  európai  közvéleményhez  fellebbeztek. 
Július  29-én  kelt  megrázó  hangú  kiáltványuk- 
ban kijelentették,  hogy  vagy  kivívják  szabad- 
ságukat vagy  egy  szálig  meghalnak.  Közben  a 
szomszédos  Boszniába  is  átcsapott  a  fölkelés. 
A  férfiak  a  táborba  siettek,  a  nők  és  gyerme- 
kek meg  tízezerszámra  menekültek  Monteneg- 
róba, Dalmáciába  és  Horvátországba. 

\  helyzet  kezdett  kritikussá  válni.  A  meg- 
lepett és  pénzügj'i  bajokkal  küzködő  konstanti- 
nápolyi kormány  csak  akkor  küldött  nagyobb- 
számú  sereget,  amikor  már  mind  a  két  tarto- 
mány a  foiTa dalom  tüzében  égett.  A  mohame- 
dán  elem   felfegyverzése   nem    járt   más    ered- 

ménnyel,  mint  hogy  még  jobban  elvadította  a 
moszlimek  és  keresztények  élet-halál  harcát. 
A  pánszláv  agitátorok  örömmel  látták  vetésük 
érését  s  egy  pillanatra  sem  szűntek  meg  tovább 
izgatni  az  amúgy  is  végletekig  elkeseredett 
rájákat.  Növekvő  befolyásukkal  egyre  szélsőbb 
irányba  terelték  a  mozgalmat.  A  fölkelők  hal- 
lani sem  akartak  többé  a  török  uralom  alá 
való  visszatérésről.  Egy  részük  Ljubratics  veze- 
tése alatt  a  nagyszerb  álmok  megvalósítására 
gondolt,  a  Pavlovics  Peko  körül  csoportosuló 
párt  ellenben  a  Montenegróhoz  való  csatlako- 
zásban kereste  a  kivezető  utat. 

De  az  igazi  veszedelem  csak  akkor  kezdő- 
dött, amikor  Boszniából  és  Hercegoviniából  a 
.szomszédos  Montenegróba  és  Szerbiába  is  át- 
terjedt a  forradalmi  tűz.  A  két  fejedelemség 
népe  kezdettől  fogva  feszült  figyelemmel  kísérte 
az  eseményeket.  A  harcoló  fajrokonok  első  si- 
kerei vérmes  reményeket  ébresztettek  bennük. 
A  nagyszerb  eszme  fanatikusai  és  az  omladina 
hívei  elérkezettnek  vélték  a  pillanatot  a  régóta 
áhított  délszláv  állam  megteremtésére  s  töme- 
gesen siettek  a  fölkelők  táborába.  Különösen 
Szerbiában  vált  izzóvá  a  hangulat.  Az  eiősen 
meggyökerezett  kommunisztikus  és  antidinas/- 
tikus  irány  épúgy  a  fölkelés  támogatásától  és 
a  forradalom  tovább  plántálásától  remélte  cél- 
jainak elérését,  mint  a  Nikita  megválasztását 
sürgető  orosz-párt.  Mivel  pedig  ezzel  egyidejűleg 
a  dalmát  részeken  is  erős  rokonszenv  mutat- 
kozott a  fölkelés  ügye  iránt,  alapos  volt  a  féle- 
lem, hogy  a  forradalom  más  tartományokra  is 
átterjed  s  a  keleti  kérdés  megint  napirendre  kerül. 

A  fölkelés  elhatalmasodása  rendkívül  nehéz 
feladat  elé  állította  az  európai  diplomáciát. 
Különösen  a  szomszédos  monarchia  külügy- 
miniszterének volt  kényes  a  helj'zete.  Andrássy- 
nak  hatalomra  jutása  első  pillanatától  kezdve 
megvolt  ugyan  a  maga  világosan  körvonalozott 
programmja  a  keleti  ügyeket  illetőleg,  de  egész 
sereg  ellenállást  kellett  megtörnie,  mielőtt  meg- 
valósítására gondolhatott  volna.  Egyidejűleg 
küzdenie  kellett  a  bécsi  katonai  körök  kard- 
csörtetésé és  a  pánszláv  befolyás  alatt  álló 
Gorcsakov  beavatkozási  kísérletei  ellen  s  fékez- 
nie kellett  Szerbia  és  Montenegró  harci  kedvét. 

A  bécsi  katonai  körök  már  régóta  foglalkoz- 
tak Bosznia  megszállásának  gondolatával.  Ba- 
deni  Lajos  és  Savoyai  Jenő  hadjáratai  óta  úgy- 
szólván állandóan  felszínen  volt  az  eszme. 
A  XIX.  sz.  második  felében  is  több  tekintélyes 
szószólója  akadt  neki.  így  mindjárt  a  párisi 
béke  után  (1856  aug.  30.)  az  öreg  Radetzky 
külön  emlékiratban  ajánlotta  az  amiexio  azon- 
nali végrehajtását.  Tíz  évvel  később  Tegethoff 
Vilmos,  a  lissai  hős  tette  ugyanezt  az  ajánla- 
tot. Még  népszerűbb  lett  az  eszme,  amióta  Ve- 
lence és  az  Adriai-tenger  nyugati  partjának  el- 
vesztése a  keleti  partvidékre  korlátozta  az  osz- 
trák flotta  hadi  bázisát.  Maga  az  uralkodó  sem 
idegenkedett  tőle.  Különösen  Rodics  táborszer- 
nagynak, Dalmáczia  katonai  kormányzójának 
volt  reá  e  tekintetben  nagy  befolyása.  Jórész- 
ben  Rodics  kezdeménj'ezése  volt  a  fényes  sikerű 
dalmáciai  császárlátogatás  is  (1875  ápr.— máj.), 
mely  igen  nagy  reményeket  ébresztett  a  török 
fennhatóság    alatt    élő    délszlávok    körében.    Az 

odaözönlő  bosnyákok  és  hercegovinaiak  mint 
leendő  urukat  ünnepelték  Ferenc  Józsefet. 
A  hercegovinál  zavargások  híre  még  jobban 
felvillanyozta  az  aktív  beavatkozást  sürgető 
katonai  köröket.  Eodics  és  hasonló  meggyőző- 
désű burátai  már  mint  befejezett  tényről  be- 
széltek az  annexióról.  Már  a  megszálló  sereg 
vezére  is  ki  volt  szemelve  Mollinary  táborszer- 
nagy zágrábi  hadtestparancsnok  személyében, 
amikor  Andrássynak  végre  sikerült  meggyőznie 
az  uralkodót  az  időelőtti  katonai  beavatkozás 
veszélyeiről  és  megnyernie  a  maga  békés  poli- 
tikájának. 

Nem  kevésbbé  nehéz  feladat  volt  az  orosz 
mohóság  fékentartása.  Gorcsakov  a  mozgalom 
megindulásakor  azt  Ígérte  ugyan,  hogy  min- 
denben hűségesen  támogatni  fogja  Andrássy 
békéltető  törekvéseit,  de  csakhamar  túltette 
magát  Ígéretén.  Egyfelől  kéz  alatt  bátorította 
a  pánszláv  agitációt,  másfelől  arról  igyekezett 
meggyőzni  osztrák-magyar  kollegáját,  hogy  a 
forradalom  továbbterjedésének  csak  gyökeres 
változtatással :  Bosznia  és  Hercegovina  függet- 
lenítésével és  külön  fejedelem  alá  rendelésével 
lehet  útját  állni.  Az  orosz  kancellár  politikájá- 
nak az  volt  a  titkos  célja,  hogy  a  szultán  és 
keresztény  alattvalói  között  minél  mélyebbre 
vágja  a  szakadékot  s  ürügyet  nyerjen  az  alkal- 
mas pillanatban  való  közbelépésre.  De  mivel 
érezte,  hogy  veszedelmes  volna  idő  előtt  elárulni 
igazi  szándékait,  nagy  súlyt  helyezett  rá,  hogy 
minden  lépését  az  osztrák-magyar  és  német 
kormány  hozzájárulásával  tegye  meg.  Ezért 
szerette  volna   megnyerni   Andrássy  beleegyezé- 

Bét  abba,  hogy  a  három  hatalom  együttesen  és 
haladéktalanul  lépjen  közbe  a  fölkelők  érdeké- 
ben s  kényszerítse  a  portát  megfelelő  enged- 
mények tételére. 

De  Andrássy  azonnal  kitalálta,  hová  céloz 
Gorcsakov  a  közös  akció  sürgetésével  és  sietett 
elhárítani  a  benne  való  részvételt.  Nem  akart 
segédkezet  nyújtani  Törökország  gyám.-ág  alá 
helyezéséhez,  még  kevésbbé  lemondani  cselek- 
vési szabadságáról.  Az  ő  politikájából  még  a 
gondolata  is  hiányzott  az  erőszakos  beavatko- 
zásnak, ö  nem  siettetni,  hanem  ellenkezőleg, 
elhárítani  vagy  legalább  minél  messzebbre  ki- 
tolni igyekezett  a  cbeteg  ember»  halálát.  Ez 
okból  ellensége  volt  minden  időelőtti  közbe- 
lépésnek, a  bécsi  annexionistákénak  éppen  úgy, 
mint  Oroszországénak  vagy  Szerbiáénak  vagy 
Montenegróénali.  Előbb  időt  akart  engedni 
Törökországnak,  hogy  maga  rendezze  ügyeit  és 
csak  az  esetben  akart  be?  vatkozni,  ha  ez  nem 
sikerül  neki.  Egyelőre  megelégedett  azzal,  hogy 
békére  igyekezett  bírni  a  fölkelőket.  De  ezt  is 
olyan  formában  tette,  mely  legkevésbbé  sér- 
tette a  porta  szuverenitását.  Hosszabb  alkudo- 
zás után  rábírta  a  hatalmakat,  hogy  balkáni 
konzulaikat  a  békés  megegyezés  feltételeinek 
megállapítása  céljából  küldjék  át  a  fölkelők 
táborába.  A  konzulok  tényleg  el  is  indultak 
(szept.  10.),  de  eredmény  nélkül  jártak.  A  föl- 
kelők főnökei  olyan  feltételeket  szabtak,  me- 
lyeket Törökország  nem  fogadhatott  el  tekin- 
télyének sérelme  nélkül.  Nem  járt  sikerrel  az 
okt.  2.  közzétett  reformirádé  sem,  mely  pedig 
nevezetes    engedményeket    tett  a  keresztény  la- 


HÁBORÚ    ÉS    BÉKE.  83 

kósság  javára  :  könnyített  adóterhein,  nyoma- 
tékosan hangsúlyozta  vallásszabsdságát  és  jog- 
egyenlőségét, szabadon  választott  tartományi 
gyűlést  helyezett  kilátásba  stb.  De  a  sokszor 
csalódott  és  állandóan  izgatott  fölkeló'k  nem 
tudtak  többé  a  porta  ígéreteiben  hinni  és  csak 
abban  az  esetben  voltak  hajlandók  engedni, 
ha  a  nagyhatalmak  kezességet  vállalnak  a  re- 
formok keresztülviteléért. 

Miután  az  a  föltevés,  hogy  a  porta  a  maga 
emberségébó'l  is  rendet  tud  teremteni,  hamisnak 
bizonyult,  Andrássynak  akarva,  nem  akarva 
meg  kellett  barátkoznia  az  erőteljesebb  eszkö- 
zök igénybevételének  gondolatával.  Az  idő  gyors 
cselekvésre  ösztönzött,  mert  a  forradalom  egyre 
szélesebb  gyűrűkben  hullámzott  tovább  és  félni 
lehetett,  hogy  eddig  még  érintetlenül  marsdt 
területekre  is  átcsap.  Diplomáciai  nehézségektől 
egyelőre  nem  kellett  tartani,  mert  külügyi  kor- 
mányunk nyílt  lojalitása  egészen  lefegyverezte 
a  cár  és  hatalmas  kancellárja  bizalmatlanságát. 
Mint  Berlinben,  lassanként  Pétervárott  is  meg- 
barátkoztak azzal  a  gondolattal,  hogy  a  mo- 
narchia, mint  szomszédos  állam,  első  sorhan 
van  hivatva  a  balkáni  ügyek  menetének  irá- 
nyát megszabni.  Gorcsakov,  ha  nem  is  minden 
utógondolat  nélkül,  megint  késznek  nyilatkozott 
Andrássy  békepolitíkájának  támogatására.  Az 
egyetértés  helyreállításának  első  eredménye  a 
túlságosan  harcias  belgrádi  kormányhoz  intézett 
kollektív  jegyzék  volt,  mely  minden  félreértést 
kizáró  módon  tudtára  adta  az  okvetetlenkedő 
államccskának,  hogy  háború  esetén  a  garanciá- 
lis  hatalmak    védelmére    nem    számíthat    (1875 

ckt.  6.).  Az  együttes  lépésnek  meg  is  lett  a 
BÍkere.  A  pánszláv  harckeverők  és  az  omlaűina 
emberei  egyelőre  elcsendesedtek.  A  háború  köz- 
vetlen veszélyének  elhárítása  azután  megadta 
Andrássynak  a  lehetőséget,  hogy  a  lázadás  le- 
csillapítására hatásosabb  akcióba  kezdjen.  Né- 
met és  orosz  kollegája  állandó  támogatásával 
egy  jegyzékben  akarta  összefoglalni  mindazokat 
a  reformokat,  melyeknek  életbeléptetésétől  az 
elégületlenség  okainak  megszűnését  és  a  fölkelés 
lecsendesedését  remélte. 

De  mielőtt  a  tervezett  jegyzék  elkészülhetett 
volna,  a  porta  egy  jól  kiszámított  húzással 
eléje  akart  vágni  Andrássynak  és  a  fenyegető 
európai  beavatkozásnak.  Dec.  12-ikén  egy  ter- 
jedelmes császári  fermánt  tett  közzé,  melyben 
egyebek  közt  az  igazságszolgáltatás  páitatlan- 
ságát,  a  bírák  elmozdíthatatlanságát,  az  adó- 
rendszer reformját,  a  tized  csökkentését,  a  hadi 
adó  leszállítását,  a  földmívelés,  ipar  és  keres- 
kedelem fejlesztését  és  a  felekezetek  jogainak 
tiszteletbentartását  Ígérte.  Hogy  szándékainak 
őszintesége  iránt  nagyobb  bizalmat  ébresszen, 
a  fermánt  megtoldotta  azzal,  hogy  a  nagyvezér 
elnöklete  alatt  egy  külön  tanácsot  állított  össze 
azzal  a  megbízással,  hogy  a  reformok  végre- 
hajtására felügyeljen  (dtc.  20.).  Andrássyt  azon- 
ban nem  tévesztette  meg  a  török  mesterkedés. 
Tudta,  hogy  az  új  fermánnak  éppoly  kevéssé 
lesz  foganatja,  mint  az  előbbieknek,  mert  a 
bizalmukban  megrendült  ráják  már  nem  a 
konstantinápolyi  kormánytól,  hanem  az  európai 
hatalmaktól  várják  helyzetük  javítását.  Ebben 
a    tudatban   lázasan    dolgozott    tovább   reform- 

jegyzékén  s  miucán  elkészült  vele,  sietett 
továbbítani  Londonba,  Parisba  és  Rómába 
jóváhagyás  végett  (dec.  30.). 

A  reform  jegyzék  részletes  programmot  tárt  a 
porta  elé  a  megingott  belső  rend  megszilárdí- 
tására és  az  elégületlenség  okainak  megszünte- 
tésére. Lényegesebb  pontjai  ezek  voltak:  a 
tökéletes  vallásszabadság  követelése,  az  adó- 
bérlet megszüntetése,  törvényes  garancia  arra 
nézve,  hogy  a  tartományokban  befolyó  adó- 
jövedelmet a  tartományok  céljaira  is  használ- 
ják fel,  az  agrárviszonyok  javítása  és  végül 
egy,  mohamedánokból  és  keresztényekből  álló 
vegyes  bizottság  szervezése  a  reformok  végre- 
hajtásának ellenőrzésére.  A  párisi  és  római 
külügyi  kormányok  haladéktalanul  magokévá 
tették  e  követeléseket,  míg  az  angol  Beacons- 
field-minisztérium  csak  egy  hónapi  habozás  után 
adta  meg  hozzájárulását.  Emiatt  Zichy  nagy- 
követ csak  1876  jan.  31.  nyújthatta  át  a  jegyzéket 
követtársai  nevében  Resid  pasa  külügyminisz- 
ternek, amikor  már  semmi  hatása  sem  lehetett. 
Nem  sokat  lendített  a  dolgon  az  sem,  hogy  a 
porta  febr,  13.  kelt  körjegyzékében  az  adók 
felhasználására  vonatkozó  pont  kivételével  vala- 
mennyi követelés  teljesítésére  késznek  nyilat- 
kozott. Hasonlóan  eredménytelen  maradt  Rodic? 
táborszernagy  békéltető  kísérlete  is.  A  fölkelők 
mindig  újabb  és  újabb  követeléseket  támasz- 
tottak, mert  tudták,  hogy  az  orosz  diplomácia 
támogatására  minden  körülmények  között  szá- 
míthatnak. Nagyban  élesztette  ebbeli  hitöket 
Ignatjev  kétszínűíködése,  aki  majd  egy  európai 
konferencia      összehívásának     hánytorgatásával, 

majd  a  lázadó  tartományok  osztrák-magyar 
és  orosz  részről  történő  közös  megszállásának 
sürgetésével  igyekezett  gáncsot  vetni  Andrássy 
békeakciójának.  Baj  volt  az  is,  hogy  a  moha- 
medán lakosság  minden  parányi  engedményben, 
amit  a  keresztények  javára  tettek,  a  saját 
jogainak  megrövidítését  látta  és  valósággal  fel- 
lázadt, amikor  Szerver  pasa  császári  biztos  a 
sokféle  Ígéretből  be  akart  valamit  váltani.  Ez 
a  szűkkeblű  féltékenység  eleve  sikertelenségre 
kárhoztatott  minden  komoly  reformtörekvést 
és  még  jobban  elvadította  az  állapotokat,  mert 
a  pohtikai  és  gazdasági  harc  mellé  felidézte  a 
vallásháborút  minden  borzalmasságával. 

A  reformjegyzék  és  a  vele  kapcsolatos  diplo- 
máciai lépések  tehát  nem  hozták  meg  a  várt 
sikert.  A  béke  ügyét  egyetlen  lépéssel  sem  vit- 
ték előbbre,  a  helyzet  feszültségét  nem  enyhí- 
tették, még  kevésbbé  szüntették  meg.  A  föl- 
kelés nem  hogy  visszafejlődött  volna,  ellenke- 
zőleg, újabb  területekre  is  átharapódzott.  1876 
tavaszán  bekövetkezett  az,  amitói  Andrássy 
állandóan  remegett  és  amit  mindenáron  szere- 
tett volna  megakadályozni:  az  eddig  nyugodt 
bulgár  részek  belesodródását  a  forradalmi  moz- 
galomba. Az  okok  nagyjából  itt  is  ugyanazok 
voltak,  mint  Hercegovinában :  a  vallási  és 
politikai  egyenlőtlenség,  a  részrehajló  igazságszol- 
gáltatás, a  rossz  adórendszer,  a  kíméletlen  zsa-- 
rolás  és  külön  ok  gyanánt  a  hatvanas  években 
áttelepített  cserkeszek  erőszakoskodásai.  A  leg- 
főbb mozgató  erő  azonban,  miként  amott,  itt 
is  a  pánszláv  agitáció  volt.  A  forradalmat  kívül- 
ről   importálták,    tűzfészke    Gyurgyevo,  legbuz- 

góbb  élesztői  orosz  és  szerb  ügynökök  és  emig- 
rált bulgárok  voltak.  A  fölkelés  megkezdésére 
Avretalán  (Koprivstica)  és  Panagjuriste  (Otluk- 
köj)  községek  megrohanása  és  mohamedán 
lakosságának  embertelen  legyilkolása  szolgált 
jeladásul  (máj.  2.). 

A  véres  kezdetnek  még  véresebb  lett  a  foly- 
tatása. A  meglepett  és  az  újabb  hűtlenség 
miatt  roppantul  elkeseredett  törökök  kegyet- 
lenséggel viszonozták  a  kegyetlenséget.  ]\Iivel 
katonaság  nem  állott  rendelkezésökre,  Filippo- 
pol  és  Tatar-Pasardzik  környékének  agái  és 
bégjei  valóságos  népfölkelést  szerveztek  és  cser- 
keszekből meg  pomákokból  (mohamedán  bul- 
gárok) álló  hordákkal  egymásután  hamvasztot- 
ták el  a  virágzó  bulgár  községeket.  Később 
még  mintegy  18,000  básibozuk  (irreguláris  ka- 
tona) zúdult  a  szerencsétlen  vidékre.  A  fana- 
tizált hordák  kegyetlensége  és  őrjöngő  pusztí- 
tási  dühe  meghaladott  minden  mértéket.  Pe- 
rustica  és  Batak  lakosságukkal  együtt  elpusz- 
tultak. Csupán  az  utóbbi  helyiségben  állítólag 
5000  ember  vesztette  életét.  A  {(Kölnische 
Zeitutig»  tudósítója  még  hetekkel  utóbb  is  szá- 
zával látta  heverni  a  temetetlen  hullákat,  mi- 
vel az  erdőkbe  menekült  lakosok  nem  mertek 
előjönni.  Rövid  tíz  nap  leforgása  alatt  legalább 
húszezer  bulgár,  közte  sok  nő  és  gyermek  pusz- 
tult el  és  79  város,  illetve  község  lett  a  lán- 
gok martaléka. 

Európa  rémülettől  megdermedten  szemlélte 
az  oktalanul  felébresztett  vallási  fanatizmus  és 
faji  gyűlölet  hajmeresztő  kicsapongásait.  Külö- 
nösen   Angliában    volt    nagy   a    felzúdulás.  Az 

Öreg  Gladstone  nem  talált  elég  erős  szavakat  a 
hulgarian  atrooitks  megbélyegzésére.  Igazságta- 
lanul a  törökökre  hárított  minden  felelősséget, 
hogy  annál  sikeresebben  izgathasson  a  Beacon- 
sfield-kabinet  törökbarát  politikája  ellen.  Izga- 
tásai aimál  nagyobb  visszhangra  találtak,  mi- 
vel a  török  fanatizmus  a  bulgáriai  borzalmak- 
kal egyidejűleg  másutt  is  szedte  áldozatait. 
így  pl.  Szalonikiban,  ahol  két  hivatalos  sze- 
mély, Abbot  német  és  Moulin  francia  konzul 
vesztette  életét  egy  jelentéktelen  összetűzésből 
támadt  csetepatéban  (máj.  6.). 

A  bulgáriai  és  szalonikii  események  újabb 
békeakció  kezdeményezésére  indították  András- 
syt.  Mielőtt  azonban  belefogott  volna  terve 
kivitelébe,  előbb  személyesen  akart  találkoziű 
Bismarckkal  és  Gorcsakovval,  mert  úgy  érezte, 
hogy  az  orosz  diplomácia  részéről  nem  számít- 
hat többé  föltétlen  támogatásra.  El  akart  osz- 
latni minden  félreértést  és  kétértelműséget,  hogy 
azután  ismét  a  három  császárság  egységes  aka- 
ratának tolmácsaként  léphessen  fel.  így  jött 
létre  a  berlini  találkozó,  melyen  újólag  meg- 
vitatták a  szőnyegen  forgó  kérdések  egész 
komplexumát  (máj.  10—13.).  Mindjárt  az  első 
találkozásnál  kiderült,  hogy  Andrássy  helyesen 
sejtett.  Gorcsakov  túlságosan  messzire  haladt 
Ignatjev  és  a  pánszláv  körök  eszméinek  fel- 
karolásában. Már  hallani  sem  akart  a  statusquo 
fenntartásáról ;  ehelyett  egy  kész  tervezettel 
állott  elő,  melyet  Törökország  feldarabolására 
készített.  A  magyar  államférfiúnak  minden 
ügyességét  és  rábeszélőképességét  össze  kellett 
szí-dnie,    hogy    kimutassa    a    tervezet  veszélyes 

és  kivihetetlen  voltát.  Az  öreg  kancellár  ellen- 
állása végre  megtörött  a  felhalmozott  érvek  és 
hízelgések  súlya  alatt.  Nem  ellenezte  tovább, 
hogy  még  egy  lépést  tegyenek  a  béke  helyre- 
állítására. Egy  memorandum  küldésében  álla- 
podtak meg,  amelyben  a  menekülők  hazaszál- 
lítására és  a  szükséges  reformok  előkészítésére 
kéthónapi  fegyverszünet  engedélyezését  kérték 
a  szultántól  (máj.  12,).  Nagyobb  nyomaték 
kedvéért  hozzátették  még,  hogyha  jelen  lépé- 
sök  se  járna  a  kívánt  eredménnyel,  úgy  a 
közérdek  nevében  hathatósabb  rendszabályokat 
fognak  életbeléptetni. 

A  memorandumot  elkészülte  után  haladékta- 
lanul elküldöttek  a  londoni,  párisi  és  római 
külügyi  hivataloknak  jóváhagyás  céljából.  Csak- 
hogy itt  ugyanaz  lett  a  sorsa,  mint  a  reform- 
jegyzéknek. Az  angol  kormány  vonakodott 
hozzájárulni  átnyujtásához,  mert  attól  félt, 
hogy  a  fölkelők  újabb  bátorítást  meríthetnek 
belőle.  Ebből  aztán  újabb  diplomáciai  huza- 
vona támadt,  mely  csak  akkor  pihent  el,  mi- 
kor a  konstantinápolyi  események  más  irányba 
terelték  a  közfigyelmet. 

II. 

A  török  fővárosban  már  régóta  rossz  szem- 
mel nézték  Abd  ul  Aziz  tehetetlenségét  és  az 
idegen  hatalmak  folytonos  beavatkozását  a  bi- 
rodalom ügyeibe.  Különösen  Mahmud  Nedim 
pasa  oroszbarát  politikája  és  a  vigasztalan 
pénzügyi  helyzet  keserített  el  sok  török  haza- 
fit. A  rossz  gazdálkodás  következtében  az  állam- 

adósság  ijesztően  megnövekedett.  1875-ben  már 
meghaladta  a  6  és  negyed  milliárdot.  A  jöve- 
delmi források  meg  majdnem  teljesen  elapad- 
tak vagy  idegen  kézre  jutottak.  Az  egyptomi 
adó,  a  konstantinápolyi  vám  hozadéka,  a  do- 
hány-, SÓ-,  bélyeg-  és  szabadalmi  adó,  a.  dri- 
nápolyi,  szaloniki,  erzerumi,  tripoliszi,  krétai 
és  szkutari  kerületek  tizede  és  még  egész  sereg 
más  fontos  jövedelmi  forrás  mind  zálogba  ke- 
rült. Utoljára  már  alig  maradt  mit  elzáiogo- 
BÍtani. 

Hitel  hiányában  kölcsönhöz  sem  lehetett 
folyamodni.  Nem  maradt  tahát  más  választás, 
mint  a  pénzügyi  bukás  kimondása.  Egy  1875 
okt.  6.  megjelent  rendelet  felére  szállította  le 
az  államkölcsönök  után  járó  kamatot.  De  egy 
év  múlva  ennek  fizetését  is  beszüntették.  A  ren- 
delet hatálya  alól  csupán  a  krimi  háború  ide- 
jén felvett  első  és  második  kölcsönt  és  a  szul- 
tán birtokában  levő  állampapírokat  vették  ki, 
melyeknek    összege    144    millió   frankra  rúgott. 

Ez  az  utóbbi  kivétel  annál  inkább  szemet 
szúrt,  mivel  a  szultán  csupa  haszontalanságokra  : 
állatseregletekre,  kakasviadalokra,  ballettekre  és 
céltalan  építkezésekre  pazarolta  óriási  jövedel- 
mét s  nyomorogni  hagyta  sok  ezer  kishivatal- 
nokát,  sőt  még  a  fölkelők  ellen  küzdő  katona- 
ság ellátásáról  sem  gondoskodott  kellőképen. 
Emiatt  a  közhangulat  egyre  élesebben  fordult 
ellene  és  pohtikája  ellen.  A  fanatikus  ó-törökök 
épen  úgy  óhajtották  bukását,  mint  az  újítá- 
sokra törekvő  ifjú-törökök,  mert  látták,  hogy 
renyhe  és  új  kezdeményezésekre  képtelen  ural- 
kodása    biztos     bukásba     viszi    a    birodalmat. 

A  bulgáriai  események  és  a  nyomukban  járó 
újabb  megalázások  végre  betöltötték  a  mértéket. 
A  konstantinápolyi  szofták  (a  mohamedán  vallás- 
és  jogtudományok  tanulói)  máj.  10.  nagyszabású 
tüntetést  rendeztek  a  város  utcáin  s  hangosan 
követelték  a  tehetetlennek  bizonyult  kormány 
elbocsátását.  A  megrémült  szultán  sietett  ele- 
get tenni  a  követelésnek.  A  gyűlölt  Mahmud 
Nedim  helyébe  az  ifjú-török  gondolkozású  Me- 
hemed  Küsdi  pasát  nevezte  ki  nagyvezérnek, 
míg  a  fontos  hadügyminiszteri  állást  az  ó-török 
Husszein  Avni  pasával  töltötte  be.  Az  új  kor- 
mány igazi  jellegét  azonban  nem  ezek,  hanem 
a  tárcanélküli  miniszterré  kinevezett  Midhat 
pasa  adta  meg,  akiben  az  ifjú-törökök  és  az 
európai  közvélemény  már  évek  óta  az  alkot- 
mányos törekvések  legeró'sebb  oszlopát  látták. 
"  A  Mahmud  Nedim-kormány  bukása  enyhí- 
tett valamit  az  általános  feszültségen,  de  ma- 
gát a  válságot  nem  szüntette  meg.  A  fó'hata- 
lom  továbbra  is  Abd  ul  Aziz  kezében  maradt  s 
az  új  minisztereknek  állandóan  rettegniök  kel- 
lett a  megbántott  szultán  haragjától.  Joggal 
lehetett  félni  attól  is,  hogy  a  Törökország  meg- 
erősödését és  alkotmányos  alapokra  helyezke- 
dését rossz  szemmel  nézó'  Ignatjev  esetleg  nyil- 
tan  védelmére  kel  majd  a  régi  állapotok  fönn- 
tartását célzó  törekvéseknek  és  a  szultán  tény- 
leges támogatására  bírja  a  cárt.  Az  idó'  nem 
volt  alkalmas  hosszas  szemlélődésekre.  Gyorsan 
kellett  cselekedni,  ha  nem  akarták,  hogy  az 
ellenpárt  megelőzze  őket.  Midhát  és  Husszein 
Avni  pasák,  különben  két  ellentétes  politikai 
világnézet    megtestesülései,    ennek    megfelelően 

jártak  el.  Hasonló  gondolkodású  barátaik  segít- 
ségével máj.  30.  lemondásra  kényszerítették 
Abd  ul  Azizt  s  helyébe  unokaöccsét  kiáltották 
ki  szultánnak  V.  Murád  néven.  Abd  ul  Aziz  a 
Top  Kapu  palota  foglya  lett.  De  az  összeeskü- 
vők így  sem  érezték  magukat  biztonságban. 
A  fogolynak  vesznie  kellett.  Jún.  4.  tényleg 
holtan  találták  hálószobájában.  A  hivatalos 
orvosi  vizsgálat  öngyilkosságot  állapított  meg, 
melyet  állítólag  egy  szakállvágásra  kért  ollóval 
hajtott  végre.  A  közvélemény  azonban  már 
akkor  bííntényt  gyanított  és  az  évekkel  utóbb 
megejtett  bírói  nyomozás  tényleg  sok  tekintet- 
ben megerősítette  ezt  a  feltevést. 

Abd  ul  Aziz  letétele  sok  tekintetben  új  hely- 
zetet teremtett.  A  berlini  memorandum  egy- 
-előre  elvesztette  aktualitását,  mert  az  új  szul- 
tánnak előbb  időt  kellett  engedni,  hogy  maga 
próbálja  meg  a  reformok  életbeléptetését.  Egye- 
dül Gorcsakov  kardoskodott  a  jegyzék  rögtöni 
átnyújtása  mellett,  de  Andrássy  és  Bismarck 
határozottan  ellene  mondtak,  mert  nem  akar- 
ták ok  nélkül  megnehezíteni  Murád  helyze^t. 
A  hatalmas  orosz  kancellárnak,  bánnily  nehe- 
zére esett,  engednie  kellett.  De  csak  színleg 
tette.  Titokban  annál  buzgóbban  élesztette  a 
hamu  alatt  parázsló  tüzet.  Különösen  Szerbiá- 
ban vált  felette  gyanússá  a  működése.  Ahelyett, 
hogy  a  kardcsörtető  belgrádi  kormánynak  meg- 
állást parancsolt  volna,  Ignatjev  útján  a  por- 
tára igyekezett  nyomást  gyakorolni,  mintha 
Törökország  és  nem  Szerbia  készült  volna  a 
támadásra.  Sőt  utóbb  annyira  ment  a  délszláv 
érdekek    dédelgetésében,    hogy    Andrássyt  min- 

(len  áron  rá  akarta  venni  a  kölcsönös  non  inter- 
ventio  elvének  kimondására.  Gyakorlatilag  ke- 
resztülvive  ez  annyit  jelentett  volna,  hogy 
Szerbia  és  Montenegró  szabadkezet  nyernek  hó- 
dító szándékaik  megvalósítására. 

Természetes,  hegy  ilyen  nyilt  bátorítás  mel- 
lett teljesen  kilátástalan  volt  minden  mérséklő 
kísérlet.  Belgrádban  és  Cetinjében  nem  lehetett 
többé  bírni  a  háborús  párttal.  A  pánszláv  agi- 
tátoroktól szított  harci  kedv  annyira  elhatal- 
masodott, hogy  utoljára  maguk  az  uralkodók 
se  tudtak  ellenálLni  neki.  Milán  fejedelem  jú- 
nius 22.  egy  jegyzéket  intézett  a  portához, 
amelyben  többek  közt  azt  a  nevetséges  köve- 
telést támasztotta  vele  szemben,  hogy  haladék- 
talanul vonja  vissza  a  szerbiai  határ  mentén 
felállított  csapatait  8  adjon  neki  meghatalma- 
zást Bosznia  pacifikálására.  Törökország  e  sértő 
kihívás  dacára  egy  ideig  még  türtőztette  ma- 
gát. Jún.  28.  kelt  körjegyzékében  kijelen- 
tette, hogy  Szerbiával  szemben  csupán  véde- 
kezésre szorítkozik,  de  szerb  támadás  esetén 
semmi  kímélettel  se  lesz  a  szerb  terület  integ- 
ritását .  illetőleg.  Milán  easus  héllinek  nyilvání- 
totta e  békés  szándékú  kijelentést  és  azonnal 
indulást  parancsolt  csapatainak  (júl.  2.).  Ezzel 
egyidejűleg  Nikita  is  hadat  üzent  Törökország- 
nak s  a  belgrádi  kormánnyal  korábban  kötött 
megállapodás  értelmében  benyomult  Hercegovi- 
nába. 

Szerbia  és  Montenegró  hadüzete  egyszerre 
felszabadította  a  pánszlávizmus  eddig  lekötve 
tartott  erőit.  A  szerb  hadsereg  főparancsnokává 
kinevezett    Csernajev  tábornok  példájára  száza- 

val  Özönlöttek  az  orosz  önkéntesek.  Igen  sokan 
jöttek  Bulgáriából  is.  Az  egész  orosz  társada- 
lom lázban  égett  és  szenvedélyesen  követelte 
a  «küzdő  szláv  testvérek»  támogatását.  Jún.  13. 
a  moszkvai  érsek  ünnepélyes  isteni  tiszteletet 
tartott  Milán  és  Nikita  fejedelmek  fegyvereinek 
diadaláért.  Moszkva  és  más  városok  hatalmas 
pénzösszegeket  és  tömérdek  betegápolási  cikket 
küldöttek.  Nagy  számmal  jöttek  betegápolók  is. 
Általában  minden  jel  arra  mutatott,  hogy  az 
orosz  közvélemény  teljesen  azonosította  magát 
Szerbia  és  Montenegró  háborújával.  Maga  Sán- 
dor cár  egyeló're  még  erősen  ragaszkodott  a 
békés  megoldás  eszméjéhez,  de  alapos  volt  a 
feltevés,  hogy  előbb-utóbb  őt  is  magával  ra- 
gadja az  ár.  Kancellárja  benső  meggyőződése 
szerint  már  régen  a  pánszlávizmus  eszmeköré- 
ben élt.  A  néhány  évvel  előbb  oly  erősnek 
látszó  háromcsászár-viszony  mesterséges  tákol- 
mánya recsegett-ropogott  és  minden  pillanatban 
összeomlással  fenyegetett. 

A  német  diplomácia  minden  követ  megmoz- 
dított, hogy  megakadályozza  a  monarchia  és 
Oroszország  szem  bekerülését.  Vilmos  császár 
már  csak  azért  is  szerette  volna  az  egyre  érez- 
hetőbl)é  váló  feszültséget  enyhíteni,  hogy  kon- 
fliktus esetén  ne  legyen  kénytelen  frontot  csi- 
nálni kedves  unokaöccse,  a  cár  ellen,  illetve 
ne  legyen  kénytelen  feláldozni  a  kettős  mon- 
archia jelentékeny  áldozatok  árán  megnyert 
barátságát.  Valószínűleg  tőle  vagy  legalább  kör- 
nyezetéből indult  ki  Ferenc  József  és  II.  Sán- 
dor, valamint  külügyminisztereik  újabb  találko- 
zásának eszméje.    Bízott   benne,  hogy  a  szemé- 

lyes  megbeszélés  élét  veszi  a  viszálynak.  Miután 
az  eszme  mind  a  két  uralkodó  részéről  élénk 
helyesléssel  találkozott  s  külügyminisztereik  is 
sokat  reméltek  a  személyes  érintkezéstől,  az 
összejövetelnek  mi  sem  állott  útjában.  így  jött 
létre  a  nevezetes  reichstadti  találkozó,  mely  sok 
tekintetben  új  irányba  terelte  a  keleti  válság 
fejlődését  (júl.  8.). 

A  reichstadti  megbeszélések  két  feltevésből 
indultak  ki:  vagy  a  törökök  vagy  ellenfeleik 
győznek.  Az  első  esetet  illetőleg  abban  egyezett 
meg  a  két  külügyminiszter,  hogy  Szerbia  és 
Montenegró  integritását  semmi  esetre  sem  enge- 
dik megcsonkítani  és  hogy  minden  erejökkel 
azon  lesznek,  hogy  a  boszniai  és  hercegovinál 
fölkelők  is  megkapják  a  kilátásba  helyezett  refor- 
mokat. Már  a  második  föltevést  illetőleg  sok- 
kal nehezebb  és  bonyolultabb  volt  a  helyzet. 
Andrássy  eddig  minden  lépésében  a  török  sta- 
tusquo  megóvásának  gondolatából  és  a  he  nem 
avatkozás  elvéből  indult  ki.  Innét  sarjadtak  ki 
összes  küzdelmei  és  az  orosz  diplomáciával  való 
gyakori  összeütközései.  De  a  fölkelés  kitörése 
óta  szerzett  tapasztalatai  lassanként  arra  a 
meggyőződésre  vezették,  hogy  az  ellentétes  állás- 
foglalás eshetőségeit  sem  szabad  figyelmen  kívül 
hagynia.  A  fölkelés  elhatalmasodása  és  a  lon- 
doni kabinet  rövidlátó  politikája,  mely  a  biz- 
tonság hamis  illúziójába  ringatta  a  török  állam- 
férfiakat anélkül,  hogy  a  várt  támogatást  meg- 
adta volna  nekik  vagy  legalább  szolidaritást 
vállalt  volna  az  osztrák-magyar  diplomácia  tö- 
rekvéseivel, fokozatosan  megbarátkoztatták  őt 
azzal   a    gondolattal,    hogy    Törökország    össze- 

omlásának  valószínűségét  is  számításba  kell 
vennie  s  erre  az  eshetőségre  is  programmot  kell 
készítenie,  ha  nem  akarja  a  statusquo  észsze- 
rűtlen erőszakolásával  Ausztria-Magyarország 
ellen  zúdítani  a  pánszlávizmus  támadását  vagy 
engedni,  hogy  Oroszország  kénye-kedve  szerint 
rendezkedjék  be.  A  reichstadti  találkozón  már 
ennek  a  változott  felfogásnak  megfeleló'en  tár- 
gyalt. Elvileg  hozzájárult  a  török  birodalom 
felosztásának  tervéhez.  Arra  az  esetre  ugyanis, 
ha  a  folyó  háború  Törökország  vereségével  vég- 
zó'dnék,  a  következő  fontos  változtatásokban 
egyezett  meg  Gorcsakovval :  Bulgária,  Eumélia 
és  Albánia  autonómiát  nyernek,  Konstantinápoly 
szabad  várossá  lesz,  Thesszaliát  és  Krétát  Gö- 
rögország veszi  birtokába,  Szerbia  Boszniában 
a  Drina  mentén  és  a  novi-bazári  kerületben, 
Montenegró  Hercegovina  déli  részében  terület- 
nagyobbodást  nyernek ;  Bosznia  és  Hercegovina 
megmaradt  részeit  Ausztria-Magyarország  annek- 
tálja,  míg  Oroszország  Besszarábiával  és  kis- 
ázsiai Törökország  egyes  tartományaival  kárpó- 
tolja magát.  Kikötötték  még,  hogy  ez  a  meg- 
egyezés valamennyi  hatalom  előtt  szigorúan 
titkolandó.  Még  Bismarckot  is  csak  később  tá- 
jékoztatták tartalmáról. 

A  reichstadti  határozatok  csak  arra  az  esetre 
szóltak,  ha  a  háborúban  Törökország  szenvedne 
vereséget.  Csakhogy  ennek  az  ellenkezője  lát- 
szott bekövetkezni.  A  szerb  sereg  sehogyan  sem 
tudott  helyt  állani  Abd  ul  Kerim  túlsúlyban 
levő  hadaival  szemben.  Már  az  elhelyezése  is 
hibás  volt.  Milán  fejedelem  ugyanis  ahelyett, 
hogy    egy    ponton    döntő   csapásra    egyesítette 

volna  csapatait,  négy  seregre  forgácsolta  szét 
őket.  A  Csernajev  tábornok  vezetése  alatt  álló 
főseregnek  a  Morava  völgj'ében  kellett  volna 
előnyomulnia,  míg  a  többi  három  seregnek  a 
Drina,  Ibar  és  Timok  folyók  mentén  a  boszniai 
és  bulgáriai  fölkelőkkel  és  a  montenegrói  csa- 
patokkal való  összeköttetést  kellett  volna  meg- 
teremtenie. A  túlságos  felaprózás  miatt  azonban 
egyik  seregrész  sem  'tudott  túlnyomó  erővel  fel- 
lépni s  ezért  egyik  kudarc  a  másik  után  érte 
őket.  Előbb  az  Ibar-sereg  szenvedett  érzékeny 
veszteséget,  azután  Csernajev  kényszerült  ki- 
üríteni a  megszállott  török  területeket.  Nem 
sokkal  több  szerencsével  harcolt  a  Tin'iok-sereg 
sem.  Aug.  5.  elvesztette  Knyasevácot,  két  nap- 
pal rá  Zajecsárt.  Csernajev  fővezérré  való  ki- 
neveztetése  semmit  sem  változtatott  a  hadi- 
szerencsén.  Abd  ul  Kerim  múló  kudarc  után 
újra  megtámadta  és  tizenkét  órai  elkeseredett 
harc  árán  hatalmába  kerítette  a  fontos  Alexi- 
nacot.  A  szerbek  Deligradba  voltak  kénytele- 
nek visszavonulni  (szept.  1.). 

Az  alexinaci  győzelmet  megelőző  napon  Kon- 
stantinápolyban is  nagyjelentőségű  változás  ment 
végbe,  mely  döntő  kihatással  volt  a  későbbi 
események  alakulására.  A  gyenge  és  a  trónra- 
lépést kísérő  körülményektől  rendkívül  meg- 
viselt idegzetű  Murád  szultánnál  már  az  elsŐ 
napokban  súlyos  elmezavar  tünetei  mutatkoz- 
tak, melyek  később  mind  gyakoriabbakká  vál- 
tak és  teljesen  képtelenné  tették  őt  az  állam- 
ügyek intézésére.  A  reakciós  párt,  melynek  élén 
Murád  egyik  sógora,  Mahmud  Dzsellaleddin 
pasa  állott,    arra  használta   fel  az  uralkodó  be- 

tegségét,  hogy  egészen  magához  ragadta  a  ha- 
talmat és  állandóan  izgatott  a  reformpárt  ellen. 
A  nagyvezér  és  Midhat  pasa  belátták,  hogy  ez 
az  állapot  az  állam  létének  veszélyeztetése  nél- 
kül fenn  nem  tartható.  Azért  a  sejk  ül  iszlám 
hozzájárulásával  Mm^ádot  tartós  elmezavar  cí- 
mén trónvesztettnek  nyilvánították  s  helyébe 
öccsét,  Abd  ul  Hamidot  kiáltották  ki  szul- 
tánnak. 

A  hatalmak  nem  emeltek  kifogást  a  trónvál- 
tozás ellen.  Egyeló're  sokkal  több  gondot  oko- 
zott nekik  Szerbia  szorult  helyzete.  Különösen 
Oroszország  aggódott  bajba  jutott  hűbérese 
miatt.  Jórészben  az  ő  szorgalmazására  történt, 
hogy  a  nagyhatalmak  mindjárt  a  trónralépés 
után  egy  négyhetes  fegyverszünet  engedélyezé- 
sét kérték  az  új  szultántól  (szept.  3—4.).  De 
Abd  ul  Hamidnak  a  kivívott  sikerek  után  egy- 
általában nem  volt  ínyére  a  fegyverszünet, 
amely  csak  ellenfeleinek  kedvezett  volna.  Közel 
két  hétig  állhatatosan  vissza  is  utasított  minden 
erre  irányuló  kísérletet.  Amikor  pedig  végre 
mégis  rászánta  magát  a  fegyvemyugvás  meg- 
adására, olyan  kemény  feltételekhez  kötötte, 
melyeket  Szerbia  önérzetének  teljes  megtaga- 
dása nélkül  el  nem  fogadhatott.  Főbb  követe- 
lései ezek  voltak :  Milán  Konstantinápolyba 
megy  hódolatát  bemutatni,  a  szerb  hadsereg 
állománya  nem  haladja  meg  a  tízezer  embert 
és  két  üteget,  a  dorobancok  intézménye  (mih- 
cia)  megszűnik,  a  szerb  várakat  ismét  török 
őrség  szállja  meg  s  az  évi  adó  500,000  forint- 
tal emelkedik  (szept.  14.).  E  szigorú  kikötése- 
ket Anglia  közbenjárása    sem    tudta   lényegesen 

mérsékelni.  Mindössze  azt  a  szóbeli  Ígéretet 
tudta  kicsikarni,  hogy  a  török  csapatok  szept. 
26-ig  tartózkodnak  minden  támadástól. 

Az  orosz  közvélemény  egyre  fokozódó  ideges- 
séggel és  türelmetlenséggel  tekintett  a  Balkán 
felé.  A  pánszláv  eszmék  hívei  élőkön  a  cárné- 
val  és  a  trónörökössel  minden  elképzelhető  mó- 
don részvétet  igyekeztek  ébreszteni  a  «szenved6' 
testvérek))  iránt.  Eló'keló'  arisztokrata  hölgyek, 
magasállású  méltóságok  kíséretében  perselyek- 
kel jelentek  meg  a  nyilvános  helyeken,  hogy 
pénzt  gyűjtsenek  az  «üldözött  orthodox  vallása 
harcosai  számára.  Az  önkéntesek  özönlése  egyre 
tartott.  A  felelőtlen  izgatóktól  állandóan  tüzelt 
közvélemény  nyomása  alatt  a  felelős  tényezők 
Í8  kezdtek  megingani  békés  szándékaikban. 
Gorcsakov  eddig  sem  nagyon  rejtegette  ellen- 
séges érzületét  a  török  birodalom  iránt,  most 
meg  éppen  tüntetett  vele,  mert  azt  hitte,  hogy 
elérkezett  a  nagy  leszámolás  órája.  Minden- 
képen azon  volt  tehát,  hogy  az  osztrák-magyar 
külügyminisztert  is  megnyerje  harcias  szándé- 
kainak. Mindenáron  be  akarta  bizonyítani 
Andrássynak,  hogy  Törökország  menthetetlen 
és  hogy  a  balkáni  béke  helyreállításának  nincsen 
más  módja,  mint  a  fegyveres  közbelépés,  illetve 
a  reichstadti  határozatok  végrehajtása.  Gróf 
Sumarokov-Elston  nagy  feltűnést  keltett  kül- 
detésével is  ezt  a  célt  szolgálta.  A  cár  fóTiad- 
segéde  ura  sajátkezű  levelét  hozta  Bécsbe,  mely 
azt  az  ajánlatot  tartalmazta,  hogy  az  osztrák- 
magyar és  orosz  hadak  idejűleg  vonuljanak  be 
Boszniába,  illetve  Bulgáriába.  De  Andrássy  még 
mindig  nem  látta  elérkezettnek  a  cselekvés  pil- 

lanatát,  azért  udvarias  formában  bár,  de  hatá- 
rozottan visszautasította  a  török  birodalom 
belső  ügyeibe  való  beavatkozást. 

Gorcsakov  értett  a  feleletből.  Látta,  hogy  a 
keleti  kérdésnek  szájaize  szfrint  való  megoldá- 
sában Ausztria-Magyarország  részéről  segítségre 
nem  számíthat.  Azért  más  eszközökhöz  folyamo- 
dott. A  kettős  monarchia  ellenére  és  rovására 
akarta  keresztülvinni  a  megoldást,  Bismarck 
támogatásával.  Számított  Vilmos  császár  őszinte 
és  mély  rokoni  vonzalmára  a  cár  iránt  és  a  vas- 
kancellár  sokszor  hangoztatott  hálájára  a  fran- 
cia háború  idején  tanúsított  semlegess^éért. 
Azt  hitte,  hogy  az  uralkodó  barátsága  és  mi- 
niszterének hálája  elég  erősek  lesznek  a  kettős 
monarchiához  fűződő  újabb  keletű  érdekszálak 
széttépésére.  Hogy  mégis  bizonyosságot  szerez- 
zen mi  gának,  Sándor  cárral  Werder  tábornok, 
német  katonai  meghatalmazott  útján  minden 
hímezés-hámozás  nélkül  megkérdeztette  Bis- 
marcktól, minő  álláspontra  helyezkednék  egy 
esetleges  osztrák-magyar  és  orosz  háborúval 
szemben.  A  vaskancellárt  nagyon  kellemetlenül 
érintette  ez  az  egyenes  kérdőrevonás.  Szeretett 
volna  kitérni  előle,  de  nem  lehetett,  mert  a 
cár  határozott  feleletet  sürgetett.  Xem  sokat 
habozott  tehát.  A  világos  kérdésre  világos  vá- 
laszt adott.  A  visszatérő  pétervári  nagykövet, 
Schweinitz  tábornok  útján  ezt  az  üzenetet  küldte 
a  Livádiában  tartózkodó  cárnak :  ((Németország 
főszüksége,  hogy  fenntarthassa  a  barátságot  a 
két  nagy  monarchia  közt,  melyek  a  forradalom- 
mal szemben  többet  veszíthetnének,  mint  ameny- 
nyit  az  egymás  közti  küzdelemben  nyerhetnek. 

Ha  azonban  nagy  fájdalmunkra  Oroszország  és 
Ausztria  között  lehetetlenné  válnék  a  béke  fenn- 
tartása, akkor  mi  elviselnek  ugyan,  hogy  ba- 
rátaink egymással  szemben  csatákat  nyerjenek 
vagy  veszítsenek,  de  nem  ^^selhetnó'k  el  azt, 
hogy  közülök  az  egyik  oly  súlyosan  megsebe- 
süljön, hogy  emiatt  nagyhatalmi  állása  veszé- 
lyeztetve legyen».  Más  szavakkal,  ez  annyit 
jelentett,  hogy  Németország  kenyértörés  esetén 
Ausztria-Magyarország  oldalán  szándékozik  állást 
foglalni. 

Bismarck  felelete  után  az  orosz  diplomáciá- 
nak nem  maradt  más  választása,  mint  az  első 
kisérlethez  való  visszatérés  vagyis  a  kettős 
monarchia  aktiv  vagy  passziv  közreműködésé- 
nek megnyerése  a  keleti  kérdés  megoldásához. 
Az  idő  sürgetett.  A  törökök  a  rövid  fegyver- 
nyugvás  letelte  után  újra  támadásba  mentek 
át.  A  deligradi  és  alexinaci  sáncok  ellen  inté- 
zett első  rohamuk  ugyan  kudarccal  végződött, 
mert  az  orosz  önkéntesek  vitézség  dolgában  ver- 
senyeztek velők  és  véres  fővel  visszaverték  őket 
(okt.  19.),  de  Abd  ul  Kerim  Dervis  pasa  hadai- 
val erősödve  már  tíz  nap  múlva  megismételte 
a  támadást.  Hatalmas  erejű  lövetés  után  ro- 
hamra parancsolta  embereit.  A  szerbek  ellen- 
állása hamar  megtörött.  Az  idegen  tisztek  és 
orosz  önkéntesek  minden  hősiességök  és  önfel- 
áldozásuk dacára  sem  tudták  megfordítani  a 
hadiszerencsét.  Az  ütközet  a  törck  hadak  fényes 
győzelmével  végződött,  Deligrad,  Dzsunisz  és  Kru- 
sevác  kezökre  jutott  s  ezzel  megnyílt  előttük  a 
Belgrádba  vezető  út.  Szerbia  az  örvény  szélén 
állott.  Milán  kétségbeesve  könyörgött  a  cár  se- 

gítségéért.  Gyors  cselekvésre  volt  szükség,  mert 
különben  örökre  eljátsszák  a  balkáni  szlávok 
bizalmát  és  rokonszenvét.  Sándor  cár  érezte  a 
pillanat  fontosságát.  Az  egységes  orosz  közvé- 
lemény nyomásának  még  az  esetben  se  tudott 
volna  ellenállni,  ha  akarta  volna.  De  nem  is 
próbált  ellenkezni.  Azonnal  utasítást  adott  Ig- 
matje\Tiek,  hogy  negyvennyolc  órán  belül  kény- 
szerítse a  portát  két  hónapi  fegyverszünet  en- 
gedélyezésére, vonakodás  esetén  pedig  haladék- 
talanul szakítsa  meg  a  diplomáciai  viszonyt  s 
követsége  egész  személyzetével  hagyja  el  Kons- 
tantinápolyt. A  fenyegetés  hatott.  Abd  ul  Hamid 
angol  figyelmeztetésre  beleegyezett  a  fegyver- 
szünetbe. De  a  fegyverszünet  csak  ideiglenes 
megoldást,  a  végleges  rendezés  elodázását  jelen- 
tette. Nem  hozta  meg  a  döntést  a  Konstanti- 
nápolyban összeült  nagyköveti  konferencia  sem, 
melyet  főleg  az  angol  kabinet  sürgetett.  Az 
ú.  n.  eló'zetes  konferencia  (dec.  12.)  egész  sereg 
követelést  állított  fel  (a  szerb  statusquo  meg- 
óvása, Montenegró  területének  nagyobbítása,  két 
autonóm  bulgár  tartomány  szervezése,  Bosznia 
és  Hercegovina  keresztény  kormányzó  alá  ren- 
delése, európai  ellenó'rzés),  de  mielőtt  megvaló- 
sításukra kerülhetett  volna  a  sor,  a  porta  egy 
nagyon  ügyes  sakkhúzással  tárgytalanná  tette 
őket.  Midhat  pasának  ugyanis  sikerült  meggyőz- 
nie a  szultánt,  hogy  egy  szabadelvű,  az  összes 
alattvalókat  egyenlővé  tevő  alkotmány  engedé- 
lyezésével legbiztosabban  elháríthatja  a  fenyegető 
európai  beavatkozást.  Safvet  pasa  török  külügy- 
miniszter elnöklete  alatt  épen  megnyitó  gyűlé- 
sét  tartotta  a  nagyköveti    konferencia,    amikor 

nagy  ágyúdörgés  és  a  lakosság  örömujjongása 
közt  kihirdették,  hogy  Törökország  is  az  alkot- 
mányos államok  közé  lépett  (dec.  23.).  De  a 
számítás  csak  részben  vált  be.  A  nagykövetek 
továbbra  is  ragaszkodtak  az  autonómia  és  a 
reformok  követeléséhez  s  1877  jan.  15-iki  ulti- 
mátumukban oly  messzemenő' igényekkel  léptek 
fel,  hogy  kielégítésök  egyértelmű  lett  volna  a 
török  birodalom  függetlenségének  megsemmisí- 
tésével. A  porta  az  alkotmányra  való  hivatko- 
zással határozottan  visszautasította  az  ultimá- 
tum követeléseit  s  ezzel  feloszlásra  bírta  a  kon- 
ferenciát (jan.  20.). 

A  pétervári  és  moszkvai  pánszláv  körök  vég- 
leg elvesztették  türelmöket  a  meddő  diplomá- 
ciai próbálgatások  láttára.  Kezdték  unni  a  fél- 
rendszabályokat s  hatalmas  propagandát  indí- 
tottak a  fegyveres  beavatkozás  érdekében.  De 
a  fegyveres  közbelépésnek  elengedhetetlen  fel- 
tétele volt  a  monarchia  semlegességének  bizto- 
sítása. Bismarck  válaszának  megérkezése  óta 
Gorcsakov  nem  is  kiméit  semmi  fáradságot,  hogy 
minnél  előbb  eleget  tegyen  ennek  a  condiiio 
sine  qua  non-nak.  Sumarokov-Elston  küldetése 
óta  egyik  jegyzéket  a  másik  után  küldötte 
Bécsbe.  A  sok  alkudozás  eredménye  az  1877 
jan.  15-iki  budapesti  titkos  konvenció  lett,  amely 
a  monarchia  semlegességét  ahhoz  a  feltételhez 
kötötte,  hogy  az  oroszok  minden  körülmények 
között  tartózkodni  fognak  a  hadműveleteknek 
Szerbia,  Montenegró  és  a  novi-bazári  szandzsák 
területére  való  átvitelétől.  Még  fontosabb  ki- 
kötést tartalmazott  a  márc.  18.  aláírt  pótszer- 
ződés   (conveniio-n    additionelle),    mely    a    török 

birodalom  széthullása  esetén  szükségessé  váló 
területi  változásokra  vonatkozott.  Andrássy  meg- 
alkudott a  helyzet  kényszerűségével  és  legalább 
azt  igyekezett  megakadályozni,  hogy  a  monarchia 
szomszédságában  biztonságát  veszélyeztető  terü- 
letváltozások menjenek  végbe.  Mint  háromnegyed 
évvel  előbb  Reichstadtban,  újólag  elismertette 
tehát  a  monarchia  elsőbbségi  jogát  Bosznia  és 
Hercegovina  végleges  megszállására  arra  az  esetre, 
ha  a  két  tartománynak  török  fennhatóság  alatt 
tartása  lehetetlenné  válnék. 

A  budapesti  konvenció  és  a  hozzá  csatlakozó 
pótszerződés  elhárította  a  fegyveres  beavatkozás 
legnagyobb  akadályát.  Még  csak  Eomániával 
kellett  megegyezni  az  orosz  seregek  átvonulását 
illetőleg.  Az  ápr.  16-iki  szerződésben  ez  is  meg- 
történt. Az  út  nyitva  állott  a  Balkán  és  Kon- 
stantinápoly felé.  Sándor  cárnak  még  ha  meg  is 
lett  volna  hozzá  az  akarata,  lehetetlen  volt 
többé  visszavonulnia.  Tekintélye  és  birodalmá- 
nak presztízse  forgott  kockán.  Haladnia  kellett 
tovább  az  úton,  melyre  részben  akarata  elle- 
nére lépett.  Az  események  rohamosan  követték 
egymást.  A  porta  ápr.  10.  kelt  körlevelében  ki- 
jelentette, hogj*  a  nagyhatalmak  londoni  kon- 
ferenciájának márc.  31 -érői  keltezett  jegyzőköny- 
vét sértő  és  elfogadhatatlan  feltételei  miatt  nem 
létezőnek  tekinti.  13.  Pétervárott  a  cár  el- 
nöklete alatt  nagy  haditanácsot  tartottak,  mely 
elrendelte  az  egész  hadsereg  mozgósítását.  Ezzel 
egyidejűleg  a  kisázsiai  harctéren  is  megindult  a 
iiarc. 

III. 


A  hadüzenet  leírhatatlan  lelkesedést  keltett 
egész  Oroszországban.  A  pánszláv  eszme  hívei 
örömmámorban  úsztak  s  tele  voltak  a  gyors  és  meg- 
semmisítő győzelem  reményével.  Még  Gorcsakov 
is  ilyen  fellengzős  kijelentésre  ragadtatta  magát : 
•Sipkáinkkal  fogjuk  őket  agyon vemi».  Az  első 
hetek  eseményei  tényleg  igazolni  látszottak  ezt 
a  vérmes  optimizmust.  A  törököket,  mint  ren- 
desen, most  is  készületlenül  találta  a  támadás. 
Seregök  négy  külön  részre  volt  szétforgácsolva, 
melyek  alig  érintkeztek  egymássel.  Szulejmán 
pasa  Montenegróban  harcolt,  Oszmán  pasa  Vid- 
din  körül  foglalt  állást,  Mehemed  AU  és  Abd  ul 
Kerim  pedig,  aki  egyúttal  a  fővezéri  tisztet  is 
viselte,  az  Aldunánál,  illetve  Sumlánál  veszte- 
geltek. A  71  éves  seraskier  (fővezér)  nyugodtan 
nézte  az  orosz  hadak  felvonulását  a  Duna  bal- 
partján  és  néhány  rosszul  sikerült  monitortáma- 
dáson kívül  semmit  sem  tett  megzavarására. 
Nem  gördített  komoly  akadályokat  a  folyón  való 
átkelés  elé  sem.  Miklós  nagyherceg  seregének 
balszámya  Zimmermann  tábornok  vezetése  alatt 
már  jún.  22.  végrehajtotta  az  átkelést  és  né- 
hány nap  alatt  hatalmába  kerítette  Dobrudzsa 
nagy  részét.  Öt  nappal  később  Szisztovo  átelle- 
nében a  fősereg  is  átlépte  a  Dunát,  elárasztotta 
Bulgáriát,  sőt  Gurko  tábornok  merész  lovasai 
a  Sipka -szoros  megszállása  után  íjul.  19.)  egé- 
szen Drinápoly  vidékéig  száguldoztak.  Kisázsiá- 
ban  Í3  az  orosz  fegyvereknek  kedvezett  a  sze- 
rencse. Lorisz  Melikov  hadai  könnvű  szerrel  el- 

foglalták  Ardahant  és  Bajazidot,  köiülzárták 
Karszot  és  már  Örményország  fővárosát,  Erze- 
rumot  fenyegették.  Minden  jel  arra  mutatott 
tehát,  hogy  Ignatjev  és  a  pánszláv  apostolok 
reményei  teljesedésbe  mennek:  a  cár  seregei 
komoly  ellenállás  nélkül,  diadalmámorban  fog- 
nak végigvonulni  a  Balkánon.  Ekkor  azonban 
váratlanul  megfordult  a  hadi  szerencse. 

A  konstantinápolyi  kormány  hamar  feleszmélt 
az  első  vereségek  nyomán  támadt  rémületéből 
és  nyomban  erélyes  intézkedéseket  tett  az  orosz 
invázió  feltartóztatására.  A  tehetetlennek  bizo- 
nyult Abd  ul  Kerimet  elmozdította,  helyébe 
Mehemed  Aht  nevezte  ki  seraskierré  s  egyúttal 
intézkedett,  hogy  Szulejmán  pasa  válogatott  se- 
regével haladéktalanul  a  veszélyeztetett  kon- 
stantinápolyi út  védelmére  siessen.  Az  új  rend- 
szabályok hatása  azonnal  érezhetővé  vált.  Osz- 
mán pasa  átkelt  a  Vid  folyón  s  a  mesterien 
megerősített  Plevna  sáncairól  véres  fővel  űzte 
\ássza  Schilder-Schuldner  és  Krüdener  táborno- 
kok támadó  hadait  (júl.  20.  és  30.).  Mehemed 
AH  is  elhagyta  Euscsukot  és  több  véres  ütkö- 
zet után  (Ajaszlár  aug.  22.,  Karahaszánkői 
aug.  24.,  Kacelevo  és  Ablovo  szept.  5.)  a  Jantra 
folyó  mögé  való  visszavonulásra  kényszerítette 
Sándor  trónörökös  seregét.  Ezalatt  a  megeről- 
tetett menetekben  siető  Szulejmán  pasa  is  meg- 
jelent a  színtéren  és  az  Eszki-Zagra  mellett  ki- 
vívott győzelmével  visszaszorította  Gurko  tábor- 
nok csapatait  (júl.  30.).  A  három  győztes  had- 
vezérnek most  az  volt  a  szándéka,  hogy  együt- 
tesen mérnek  döntő  csapást  ellenfelükre.  Ennek 
a  tervnek    keresztülvitele    kétségtelenül   katasz- 

trófális  következméii vekkel  járt  volna  a  meg- 
gyengült orosz  hadseregre,  melynek  működését 
amúgy  is  nagy  mértékben  korlátozta  a  vezér- 
kar és  a  diplomácia  örökös  féltékenysége.  Sze- 
rencséjére azonban  a  török  tábornokoknak  nem 
volt  elegendő  erejök  az  egyesülés  végrehajtására. 
Szulejmán  pasa  egy  egész  hónapon  át  (aug. 
16.— szept.  17.)  hiába  döngette  a  Sipka  szoros- 
ban emelt  eró'döket,  hiába  áldozta  fel  legjobb 
csapatait,  az  oroszok  ellenállását  nem  tudta  meg- 
tömi. Oszmán  pasa  oífenzivája  sem  járt  siker- 
rel ;  a  Szkalevice  mellett  szenvedett  vereség 
után  le  kellett  mondania  az  előnyomulásról  és 
Plevna  sáncai  mögé  húzódnia  vissza  (aug.  31.); 
Mehemed  Ah  tevékenységét  pedig  a  cserkovnai 
vereség  bénította  meg  (szept.  21.). 

Az  oroszoknak  tehát  sikerült  megakadályozni  a 
török  seregek  egyesülését,  de  azért  helyzetök  épen 
nem  volt  irigylésreméltó.  Eló'renyomulásuk  meg- 
akadt, jobbszámyukataplevnaiállás,  balszárnyu- 
kat pedig  a  vámégyszögre  (Euscsuk— Sumla— 
Várna  és  Szihsztria)  támaszkodó  dunai  sereg  veszé- 
lyeztette. Csak  most  kezdtek  ráeszmélni,  mennyire 
nem  ismerték  a  való  helyzetet,  amikor  ellen- 
felök  ellenálló  erejének  rögtöni  összeroppanására 
számítottak.  A  diadalmenetnek  indult  hadjárat 
véres  és  veszteségteljes  harcokká  alakult  át  s 
az  eló'nyomulás  hosszú  idó're  megakadt.  A  biz- 
tos gyó'zelmében  elbizakodott  orosz  hadvezetó'- 
ség  kénytelen  volt  újabb  és  újabb  eró'sítéseket 
kérni  hazulról.  Még  nagyobb  megalázás  volt 
számára,  hogy  az  eddig  lenézett  és  a  hadjárat 
megindulásakor  fennhéjázóan  visszautasított  ro- 
mán  segítséget   igénybe    kellett    vennie    s  bele 

kellett  'nyugodnia  Károly  fejedelem  vezérsógébe. 
De  a  plevnai  oroszlánnal  még  így  sem  boldo- 
gult. A  sáncok  ellen  intézett  két  első  roham 
(szept.  3.  és  7—12.)  hatalmas  veszteségeken  kívül 
mást  alig  eredményezett.  Miklós  hercegnek  be 
kellett  látnia,  hogy  Plevnát  nyílt  támadással 
be  nem  veheti.  Kényszerűségből  rendszeres  ostrom 
alá  fogta  tehát.  Az  ostrommunkálatok  vezeté- 
sét Szebasztopol  lángeszű  védelmezőjére,  a  né- 
met származása  miatt  eddig  méltatlanul  mellő- 
zött Totleben  tábornokra  bízta.  De  az  előnyo- 
mulás így  is  nagyon  lassan  haladt.  A  törökök 
makacs  szívóssággal  és  törhetetlen  vitézséggel 
védelmeztek  minden  talpalattnyi  földet.  De  az 
oroszok  és  románok  számbeü  fölényét  minden 
hősiességök  dacára  sem  tudták  Idegyenlíteni. 
Gurko  tábornok  Tellis  elfoglalásával  megsza- 
kította a  Szófiával  való  összeköttetést  fokt.  24.), 
majd  sorra  megszállotta  mindama  szorosokat, 
amelyeken  át  segédhadak  érkezésére  lehetett 
számítani.  Az  ú.  n.  zöld  hegyek  elfoglalása  (nov.  9.) 
-és  a  várat  körülfogó  gyűrű  bezárása  után  már 
csak  idők  kérdése  volt  Plevna  eleste.  Oszmán 
pasa  még  most  is  hősiesen  védekezett,  de  az 
élelmi  szerek  és  hadi  készletek  hiányán  nem 
tudott  segíteni.  Dec.  10,  még  egy  utolsó  két- 
ségbeesett kirohanást  tett,  de  sikertelenül.  Az 
oroszok  visszaverték;  közben  maga  is  súlyosan 
megsebesült.  Erre  kapitulált. 

Plevna  eleste  megpecsételte  a  hadjárat  sorsát. 
A  nehéz  harcokban  kimerült  török  csapatok 
ellenálló  ereje  hirtelen  összeroppant.  A  Mehe- 
med  Ali  utódjává  kinevezett  Szulejmán  pasa 
iiiába  próbált  offenzívát  indítani  a  dmiai  sereg- 

gel ;  Trosztyanik  és  Macska  mellett  súlyos  veie- 
séget  szenvedett  (nov.  19.  és  20.)  Elénánál  győ- 
zött ugyan,  de  nyomban  rá  Macskánál  másod- 
ízben is  vereséget  szenvedett.  Bulgária  északi 
fele  Viddin  és  a  várnégyszög  kivételével  orosz 
kézre  került.  A  nyomban  megindított  téli  had- 
járat megszerezte  a  déli  felét  is.  Miklós  nagy- 
herceg ugyanis  mindjárt  Plevna  eleste  után  Tot- 
leben  tanácsa  ellenére  a  Balkán  perince  ellen 
indította  a  vakmerő'  Gurko  táborn  ^ot.  Eette- 
netes  hidegben,  leírhatatlan  fáradalmak  és  szen- 
A'edések  közt  vonult  át  az  orosz  sereg  az  Etro- 
pol-hágón  és  Sakir  pasa  seregének  megsemmisí- 
tése után  úgyszólván  ellenállás  nélkül  elfoglalta 
Szófiát  (1878.  jan.  4.),  majd  a  Fuad  pasán  ara- 
tott újabb  győzelem  után  Fihppopolt  (jan.  16.). 
Közben  más  orosz  seregek  is  átkeltek  a  Biil- 
kánon.  Eadetzky  Szkobelev  és  Mirszki  táborno- 
kok segítségével  bekerítette  és  megadásra  kény- 
szerítette a  Sipka-szoros  előtt  álló  Vesszei  pasát, 
Szulejmán  pasa  seregét  pedig  a  Ehodope  hegy- 
ségbe szorította  (jan.  9.).  Drínápoly  elfoglalása 
után  (jan.  20.)  valamennyi  hadoszlop  egyesült 
és  egyenesen  Konstantinápoly  ellen  indult.  Hogy 
teljes  legyen  a  szerencsét ler  ség  az  1877  február 
27.  megbékélt  szerbek  is  újra  akcióba  léptek 
(dec.  14.)  s  elfoglalták  Pirotot  és  Nist  (1878 
jan.  10.),  a  montenegróiak  pedig  Antivarit 
(jan.  10.)  és  Dulcignot  (jan.  19.). 

Törökország  teljesen  tehetetlenül  állott.  Had- 
ereje megsemmisült  vagy  szétszóródott.  A  csa- 
taldzsai  sáncok  védelmére  már  a  legnagyobb 
erőfeszítések  árán  sem  tudott  12,000  embernél 
többet  összehozni.  Segítségre  sehonnét  sem  szá- 

míthatott.  Bármily  nehezére  esett,  kénytelen 
volt  kényre-kegyre  megadni  magát.  Szulejmán 
pasa  már  dec.  8.  fegyverszünet  kérését  aján- 
lotta a  nagj^ezémek.  Plevna  eleste  után  meg- 
ismételte ajánlatát.  De  a  szultán  egyelőre  tudni 
sem  akart  békéről.  Még  mindig  abban  az  illú- 
zióban élt,  hogy  Anglia  tényleges  támogatást 
fog  neki  nyújtani.  Csak  a  Balkán- vonal  áttö- 
rése után  eszmélt  a  helyzet  komolyságának  tu- 
datára. Jan.  9.  utasította  Eeuf  pasa  hadügy- 
minisztert, hogy  a  fegyverszünet  feltételeinek 
megbeszélése  céljából  lépjen  haladéktalanul  érint- 
kezésbe Miklós  nagyherceg  vezérkarával.  Csak- 
hogy az  oroszok  az  előzetes  béke  aláírásától 
tették  függővé  a  hadműveletek  megszakítását. 
Erre  a  szultán  egyenesen  a  cárhoz  fordult  béke- 
kérésével s  egyúttal  Szerver  pasa  külügyminisz- 
tert és  Namik  pasát  megfelelő  utasításokkal  a 
kazanliki  fóliadiszállásra  küldötte  békebiztosokul 
(jan.  13.).  De  ez  sem  vezetett  célhoz.  Az  oro- 
szok végsőkig  ki  akarták  aknázni  kedvező  hely- 
zetöket.  A  török  követeket  mindig  újabb  ki- 
fogásokkal ámították,  miközben  rendületlenül 
folytatták  előnyomulásukat.  Csak  amikor  meg- 
győződtek róla,  hogy  az  angol  kabinet  ellen- 
állása miatt  nem  vonulhatnak  be  Konstantiná- 
polyba,  közölték  végre  feltételeiket,  amelyek 
alapján  a  drinápolyi  fegyverszünet  (jan.  31.), 
majd  egy  hónapi  újabb  alkudozás  után  a  san- 
stefanoi  előzetes  béke  létrejött  (márc.  3.). 

A  san-stefanoi  béke  egészen  önkényesen  és 
kizárólag  az  orosz  érdekeknek  megfelelően  ren- 
dezte a  balkáni  ügyeket.  Még  a  reichstadti  és 
budapesti  megállapodásokra  sem  volt  tekintettel. 

Nevezetesebb  intézkedései  ezek  voltak:  Orosz- 
orezág  birtokába  veszi  Besszarábiát,  Batu- 
mot,  Ardahant,  Karszot  és  Bajazidot  s  azon- 
felül 310  millió  rubel  hadi  kárpótlást  kap; 
Szerbia,  Montenegró  és  Eománia  teljes  függet- 
lenséget és  megfelelő  határkiigazítást  nyernek ; 
Bulgária  Kelet-Euméliával  és  Macedónia  északi 
részével  egyetemben  hűbéres  fejedelemséggé  ala- 
kul ;  végül  a  többi,  még  török  fenhatóság  alatt 
maradó  keresztény  tartományok,  köztük  Bosz- 
nia és  Hercegovina  is,  a  hatalmak  ellenó'rzése 
alá  helyezett  autonómiát  kapnak. 

Oroszország  a  san-stefanoi  békével  megol- 
dotta a  keleti  kérdést.  Törökországot  egyszerűen 
törölte  az  európai  államok  sorából.  De  könnyű 
volt  eló're  látni,  hogy  Európa  nem  fogja  szó 
nélkül  hagyni  ezt  az  egyoldalú  és  önkényes 
rendezést.  Az  ősi  vetélytárs,  Anglia  már  is  erő- 
sen nyugtalankodott.  A  Beaconsfield-kabinet 
még  1876  nyarán  egy  megfigyelő  flottát  küldött 
a  Tenedos  átellenében  fekvő  bezikai  öbölbe.  Az 
oroszok  közeledésének  hírére  pedig  egyenesen 
Konstantinápoly  alá  küldötte  az  angol  hajókat, 
hogy  szükség  esetén  fegyverrel  állják  útját  Mik- 
lós nagyherceg  további  előnyomulásának  (1878 
jan.  25.).  A  drinápolyi  fegyverszünet  aláírása 
után  megismétlődött  ez  az  eset.  A  bezikai  flotta 
újra  befutott  a  Dardanellákba  és  a  főváros  át- 
eUenében  vetett  horgonyt,  (febr.  13.)  Beacons- 
field  szilárdan  el  volt  tökélve,  hogyha  másként 
nem  sikerül  ehntézni,  kenyértörésre  viszi  a  dol- 
got. Febr.  18.  hat  millió  font  sterling  megsza- 
vazását kérte  az  alsóháztól  bizonyos  óvatossági 
rendszabályok     foganatosítására,    maid    királyt 

rendeletet  eszközölt  ki  a  tartalékosok  behívá- 
sára s  Indiából  tetemes  számú  katonaságot  ho- 
zatott a  Szuezi  csatorna  mellékére.  Még  ápr.  8. 
mondott  felsőházi  beszédében  is  nagj'on  harcias 
húrokat  pengetett.  Hasonló  elszántság  csengett 
ki  az  új  külügyminiszter,  Salisbury  ápr,  1.  kelt 
körjegyzékéból,  mely  rendkívül  éles  kritikát 
gyakorolt  Oroszország  szószegő  eljárása  felett. 
De  nemcsak  Anglia  készült  hadba  szállani  az 
orosz  igények  ellen.  Ausztria-Magyarországnak 
még  több  oka  volt  küzdeni  megvalósulásuk 
ellen.  Hiszen  az  orosz  hegemónia  állandósulása 
és  az  orosz  befolyás  alatt  álló  Nagybulgária 
létrejötte  legfontosabb  életérdekeit,  nagyhatalmi 
érvényesülését  és  jövőjét  fenyegette.  Apró  szom- 
szédainak gyarapodása,  önérzetük  mértéktelen 
megduzzadása  és  a  boszniai  tűzfészek  mester- 
séges élesztése  sem  maradhatott  közömbös  előtte. 
Andrássyt  egyénileg  már  csak  azért  is  bántotta 
a  pétervári  diplomácia  szószegése,  mivel  maga 
a  legkorrektebb  semlegességet  tanúsította  a 
háború  egész  folyamán.  Az  angol  kabinet  ismé- 
telt sürgetését  a  közös  beavatkozásra  épp  úgy 
elutasította,  mint  a  szenvedélyesen  törökbarát 
és  oroszgyűlölő  magj'ar  közvélemény  hangos 
követeléseit.  Még  dec.  7.  mondott  delegációs 
beszédében  is  a  legnagyobb  optimizmussal  ítélte 
meg  a  helyzetet  és  húsz  nappal  később  azzal 
utasította  vissza  a  porta  közbenjárás-kérését, 
hogy  semleges  állásfoglalása  tiltja,  hogy  kezde- 
ményezőként lépjen  fel  a  két  hadviselő  fél  kö- 
zött. Annál  keservesebb  volt  tehát  meglepetése, 
amikor  Novikov  bécsi  orosz  nagykövet  hiva- 
talosan    tudatta    vele    a    megalázó    feltételeket 

(1878  jan.  26.).  Haragjának  kemény  szavakban 
adott  kifejezést.  Már  jan.  30.  tudtára  adta  Gor- 
csakovnak,  hogy  a  drinápolyi  fegyverszünetet 
mindaddig  érvénytelennek  tekinti,  amíg  a  szig- 
natárius  hatalmak  kifejezetten  jóvá  nem  hagy- 
ják. Hogy  szavának  nagyobb  nyomatékot  köl- 
csönözzön, nyomban  a  fegyverszünet  aláírása 
után  egy  körjegyzéket  intézett  a  hatalmakhoz, 
amelyben  kijelentette,  hogy  Ausztria-Magyar- 
ország nemzetközi  értekezlettől  várja  a  kérdés 
végleges  szabályozását  ffebr.  3,).  Amikor  pedig 
látta,  hogy  Oroszoi-szág  mindennek  dacára  to- 
vább halad  a  megkezdett  úton,  erélyesebb  esz- 
közök után  nézett.  A  febr.  24-iki  koronataná- 
cson nyeri  felhatalmazás  alapján  60  millió  forint 
rendkívüli  hitelt  szavaztatott  meg  a  delegációk- 
kal (márc.  19.  és  21.),  így  akarván  értésére 
adni  a  péten'ári  kormánynak,  hogy  a  monarchia 
szükség  esetén  kész  fegyverrel  is  megvédelmezni 
érdekeit. 

Oroszország  nem  csekély  aggodalommal  látta 
önzó'  politikájának  következményeit.  Eleinte 
ugyan  erélyesen  csörtette  a  kardját  és  kihívóan 
mutogatta,  mintha  készen  állana  minden  táma- 
dásra, de  nyugodtabb  megfontolás  után  mégis 
csak  be  kellett  látnia,  hogy  kifáradt  és  meg- 
fogyott, ragályos  betegségektől  sújtott  seregé- 
vel és  kiürült  pénztárával  egymagában  nem 
mehet  bele  egy  újabb  háborúba.  Szövetségesre 
pedig  nem  számíthatott.  Németországtól  sem- 
legességnél többet  nem  várhatott.  Anglia  még 
teljesen  egy  akaraton  volt  Ausztria-Magyar- 
országgal. A  háború  tehát  mindenképpen  óriási 
kockázatot  jelentett,  így  Gorcsakov  hercegnek, 

bármily  nehezére  esett,  mégis  csak  meg  kellett 
barátkoznia  az  Andrássytól  megpendített  európai 
kongresszus  gondolatával.  Mivel  a  gondolat  más 
hatalmaknál  is  rokonszenves  fogadtatásra  talált, 
a  kongresszus  sorsa  aránylag  rövid  idő  alatt 
biztosítva  volt.  Már  helyének  megválasztása 
nem; ment  ilyen  simán.  Andrássy  Bécset  aján- 
lotta ;  a  hiú  Gorcsakov  ellenben  legszívesebben 
Pétervárott  tartotta  volna.  De  mivel  ezzel  még 
sem  mert  nyilvánosan  előállani,  Baden-Badent, 
Bernt,  Brüsszelt  és  Drezdát  hozta  javaslatba. 
Utoljára,  több  mint  egy  hónapi  alkudozás  után 
Berlm  mellett  döntöttek  (márc.  8.). 

Már  úgy  látszott,  hogy  a  kongresszus  ügye 
a  legjobb  úton  van  a  megvalósulás  felé,  amikor 
Angha  közbelépése  egy  idó're  megint  bizonyta- 
lanná tett' mindent.  Az  angol  kabinet  ugyanis 
váratlanul  azzal  a  követeléssel  állott  eló',  hogy 
a  kongresszus  egészében  bírálja  felül  a  san-stefanoi 
békeszerzó'dést,  holott  az  oroszok  csupán  az 
európai  vonatkozású  pontokat  akarták  tárgyalás 
alá  bocsátani.  Az  ebből  támadt  ellentét  fokon- 
ként annyira  kiélesedett,  hogy  már-már  a  há- 
ború kitörésétől  lehetett  tartani.  Csak  utolsó 
pillanatban  sikerült  leszerelni  a  háborús  vesze- 
delmet. Salisbury  és  Suvalov  orosz  nagykövet 
hosszas  alkudozások  után  egy  titkos  szerződést 
kötöttek,  melyben  Oroszország  beleegyezett 
Kelet-Eumélia  török  fenhatóság  alatt  hagyásába, 
de  viszont  ígéretet  nyert  arra  nézve,  hogy  Angha 
sem  fog  kifogást  emelni  Batum,  Karsz  és  Arda- 
hán  birtokbavétele  és  Besszarábia  visszacsatolása 
ellen  (máj.  30.).  Egy  héttel  később  a  kettős 
monarchiával    is    megegyezett    Salisbury.    Meg- 

Ígérte,  hogy  a  Bosznia  és  Hercegovina  meg- 
szállására, illetve  annektálására  vonatkozó  javas- 
latot minden  erejével  támogatni  fogja  a  kon- 
gresszuson. Annál  könnyebben  tehette  ezt  az 
Ígéretet,  mivel  néhány  nappal  előbb  már  bő- 
séges kárpótlást  szerzett  hazájának  a  Török- 
ország rovására  tett  engedményért.  A  jún.  4. 
kötött  védelmi  szövetségben  ugyanis  fegyveres 
támogatást  igért  a  portának  Oroszország  táma- 
dása esetére,  de  csak  azzal  a  feltétellel,  ha  a 
szultán  beleegyezik  Cyprus  szigetének  angol 
kormányzás  alá  helyezésébe. 

Sok  akadály  leküzdése  után  végre  jún.  13. 
munkához  láthatott  a  kongresszus.  Ausztria- 
Magyarországot  a  külügyminiszteren  kívül  gróf 
Károlyi  berlini  és  báró  Haymerle  római  nagy- 
követek képviselték  a  fényes  areopágon,  mely- 
nek mását  a  bécsi  kongresszus  óta-^  nem  látta 
Európa.  Oroszország  képviseletében  d'Oubril 
berhni  nagyköveten  és  Suvalovon  kívül  az  agg, 
nyolcvanéves  Gorcsakov  herceg  is  megjelent,  de 
a  fenyegető  diplomáciai  vereséget  ő  sem  tudta 
elhárítani.  A  kongresszus  alapos  munkát  vég- 
zett. A  san-stefanoi  békéből  ahg*|  hagyott  meg 
valamit.  Mindenekelőtt  szétzúzta  a  további  hó- 
dító terviek  ugródeszkájául  szánt  Nagybulgáriát. 
Macedóniát  és  Trácia  déh  részét  egyszerűen 
visszaadta  a  szultánnak.  Kelet-Euméliát  szintén 
török  tartománynak  nyilvánította,  de  mégis 
azzal  a  hozzáadással,  hogy  a  szultán  keresztény 
kormányzót  köteles  az  élére  állítani  s  kormány- 
zását egy  európai  bizottság  által  kidolgozandó 
tervezet  szerint  rendezni  be.  Nagybulgáriából 
tehát  csak  a  Balkán  hegység  és  Eománia  közé 

8* 

eső  rész,  az  ú.  n.  dunai  Bulgária  maradt  meg. 
165  ezer  négyzetkilométerből  mindössze  64  ezer 
kilom-éter.  De  ez  sem  nyert  teljes  függetlenséget, 
mint  az  oroszok  óhöjtották,  hanem  továbbra  is 
hűbéri  viszonyban  maradt  a  portával.  Andrássy 
sürgetésére  azt  is  kimondotta  a  kongresszus,, 
hogy  a  cár  kilenc  hónapon  belül  köteles  az 
utolsó  szál  emberig  kivonni  katonaságát  a  két 
bulgár  tartományból. 

Ugyancsak  gyökeres  átdolgozáson  ment  át  a 
san-stefanoi  béke  XIY.  pontja  is,  mely  auto- 
nómiát helyezett  kilátásba  Bosznia-Hercegovina 
számára  s  ezzel  kész  zsákmányul  dobta  oda 
e  két  tartományt  Szerbia  és  Montenegró  mohó 
hódításvágyának.  Andrássynak  sikerült  még  a 
kongresszus  összeülte  előtt  meggyőznie  a  hatal- 
makat ezen  intézkedés  veszélyes  és  káros  voltá- 
ról úgy  az  általános  európai  béke,  mint  a  szom- 
szédos monarchia  különleges  érdekei  szempontjá- 
ból. Anglia,  Németország  és  Franciaország  azon- 
nal késznek  nj'ilatkoztak  annak  az  álláspont- 
nak támogatására,  hogj'  miután  Törökország 
képtelennek  bizonyult  a  béke  helyreállítására, 
Ausztria-Magyarországot  kell  megbízni  a  két 
tartomány  pacifikálásával  és  további  igazgatásá- 
val. Némi  vonakodás  után  Olaszország  és  Orosz- 
ország is  meghajolt  az  osztrák-magyar  külügy- 
miniszter érvei  és  a  kongresszus  többségének 
akarata  előtt.  Ilyen  alapos  előkészítés  után  tette 
meg  Sahsbury  angol  külügyminiszter  az  európai 
mandátum  megadására  vonatkozó  indítványt. 
Míg  azonban  az  eddigi  tárgyalások  során  min- 
dig annexióról  beszéltek,  most  Andrássy  a  szul- 
tán és  a  török  közvélemény  jogos    érzékenysé- 

gére  való  tekintettel  szándékosan  az  okkupáció 
és  adminisztráció  kifejezést  iktatta  be  az  angol 
indítványba.  De  olyan  formában  és  fogalmazás- 
ban tette  ezt,  mely  minden  kétséget  kizárt  a 
megszállás  állandóságát  illetőleg.  Az  indítvány 
a  török  megbízottak :  Karatheodory  pasa,  Mehe- 
med  Ali  és  Szadullah  bej  kivételével  valamennyi 
jelenlevő'  részéről  heh^esléssel  találkozott.  A  török 
követek  sokáig  makacsul  vonakodtak  megadni 
beleegyezésöket.  Csak  az  utolsó  pillanatban  és 
közvetlenül  a  kongresszus  berekesztése  előtt  tört 
meg  ellenállásuk.  De  hozzájárulásukért  nagy  árt 
kellett  fizetni:  Andrássynak  egy  titkos  nj'ilat- 
kozatban  el  kellett  ismernie,  hogy  az  okkupáció 
csak  ideiglenes  lesz  és  hogy  a  szultán  felség- 
jogai elvben  továbbra  is  sértetlenek  maradnak. 

ugyancsak  a  jún.  28-iki  gyűlésen  nyert  elin- 
tézést a  novibazári  szandzsák  ügye  is.  Andrássy 
kijelentette,  hogy  az  okkupáeiót  nem  szándé- 
kozik kiterjeszteni  e  tartományra,  de  közleke- 
dési viszonyainak  biztosítása  végett  a  monarchia 
kénytelen  fenntartani  magának  azt  a  jogot, 
hogy  ott  helyőrségeket  tartson  s  katonai  és 
kereskedehni  utakkal  bírjon.  Az  orosz  meg- 
bízottak először  nehézségeket  támasztottak  e 
terv  ellen  :  utóbb  azonban  nemcsak  beleegyez- 
tek, hanem  még  azt  is  hozzátették,  hogy  nincs 
kifogásuk  az  ellen  sem,  ha  a  monarchia  a  török 
közigazgatásból  száiTuazó  esetleges  egyenetlen- 
ségek miatt  ép  úgy  véglegesen  megszállja  e 
területet,  mint  tíoszniát  és  Hercegovinát. 

A  két  legfőbb  ütköző  pont :  a  bosnyák  és 
bulgár  kérdés  kielégítő  rendezése  után  a  kon- 
gresszus tárgyalásai  aránylag  simán  és  minden 

zökkenés  nélkül  folytak  tovább.  Eománia,  Szerbia 

és  Montenegró  teljes  függetlenséget  nyertek,  de 
azzal  a  kikötéssel,  hogy  összes  alattvalóiknak 
teljes  vallási  és  politikai  egyenjogúságot  bizto- 
sítanak. Montenegró  azonfelül  megkapta  Anti- 
varit, de  meg  kellett  igémie,  hogy  nem  alakítja 
át  hadi  kikötó'vé,  hadihajókat  nem  tart  benne 
s  a  tengeri  rendészet  és  egészségügyi  ellenőrzés 
tekintetében  ehsmeri  az  osztrák-magj^ar  monar- 
chia illetékességét.  Szerbia  Andrássy  erélyes 
sürgetésére  a  Nagybulgáriából  lekapcsolt  Nis- 
Pirot  és  Vranja  kerületeket  kapta.  Aránylag 
legrosszabbul  járt  Eománia.  Oroszország  ugyanis 
azzal  hálálta  meg  a  plevnai  és  más  harctereken 
tett  megbecsülhetetlen  szolgálatait,  hogy  a  mo- 
csaras Dobrudzsa  átengedése  fejében  a  termé- 
keny Besszarábia  visszaadására  kényszerítette. 
A  kongresszus  utóbb  Andrássy  kezdeményezé- 
sére azzal  próbálta  enyhíteni  ezt  a  kiáltó  igaz- 
ságtalanságot, hogy  Szüisztria-Mongolia  vonahg 
terjesztette  ki  az  átadandó  terület  határát. 

Ezen  alapvető  kérdések  és  több  kisebb  jelen- 
tőségű jogi  ügy  ehntézésével  ki  is  merült  a 
kongresszus  napirendje.  Amikor  egyhónapi  ta- 
nácskozás után  íjul.  13.)  berekesztette  üléseit, 
irányító  szellemeinek,  Bismarcknak  és  Andrássy- 
nak  lelkét  méltán  tölthette  el  öröm  és  büszke- 
ség :  a  kongresszus  békés  megegyezés  útján 
helyreállította  az  alapjában  megingatott  keleti 
egyensúlyt  és  elhárította  Európáról  egy  kikerül- 
hetetlennek  látszó  világháború  veszedelmét. 
A  jövő  fejlődés  szempontjából  talán  még  töb- 
bet jelentett,  hogy  a  kongresszusi  határozatok 
egy  emberöltőre  megszabták  a  Balkán-probléma 

történeti  alakulásának  irányát  s  kijelölték  a 
kereteket,  melyekbe  a  következő  évek  és  év- 
tizedek fejleményei  belehelyezkedhettek.  A  ber- 
lini szerződés  hosszú  időre  biztos  alapot  vetett, 
amelyen  a  legsúlyosabb  konfliktusok  is  békés 
ehntézést  nyerhettek  és  sok  esetben  tényleg 
nyertek  is. 

IV. 

Bármily  megnyugvást  keltett  a  berlini  kon- 
gresszus eredménye  Európaszerte,  határozatai- 
nak végrehajtása  mégis  tömérdek  bajjal  és 
vesződséggel  járt.  Kiderült,  hogy  a  diplomaták 
túlságosan  elméleti  alapon,  a  helyi  viszonyok 
ismerete  és  az  érdekelt  néptöredékek  óhajai- 
nak figyelembevétele  nélkül  szabták  meg  az  új 
határokat.  Az  emiatt  támadt  súrlódások,  diplo- 
máciai sakkhúzások,  olykor  nyilt  összeütközések 
évekig  zavarták  a  Balkán  csendjét  és  Európa 
nyugalmát.  A  félsziget  legészakibb  csücskétől 
Kréta  szigetéig,  az  Adriától  a  Fekete-tengerig 
többé-kevésbbé  mindenütt  érezhetők  voltak  ezek 
az  új  hatalmi  elhelyezkedéssel  járó  válságok. 
Csak  a  diplomácia  türelmén  és  kivételes  egyet- 
értésén múlt,  hogy  sikerült  valamennyit  elsimí- 
tani, mielőtt  európai,  a  berlini  békemű  ered- 
ményét veszélyeztető  bonyodalom  kerekedett 
volna  belőlük. 

Már  a  kettős  monarchiának  adott  megbízás 
végrehajtása  sem  ment  olyan  simán,  mint  a 
kongresszuson  gondolni  lehetett  volna.  A  bosz- 
niai mohamedánok  elviselhetetlennek  találták 
a  gondolatot,  hogy  egy  keresztény  hatalomnak 

legyenek  alattvalói  és  el  voltak  tökélve,  hogy 
szükség  esetén  fegyverrel  is  megakadályozzák 
az  okkupáció  végrehajtását.  Az  osztrák-magyar 
hadvezetőség  késedelmezkedése  és  a  porta  két- 
színű magatartása  időt  és  módot  engedett  nekik 
a  szervezkedésre.  Amikor  a  Phillipovich  és  Jova- 
novics  tábornokok  vezetése  alatt  álló  okkupá- 
ciós seregek  átlépték  a  határt  (júl.  29.),  a  fana- 
tikus Hadzsi  Lójától  felizgatott  fölkelők  száma 
már  sok  ezerre  szaporodott.  A  könnyű  jprise  de 
•possession-nak  tervezett  expedicióból  véres  és 
fáradságos,  kudarcoktól  sem  mentes  hadjárat 
lett.  Mostar  már  aug.  5.,  Szerajevo  pedig  19. 
í-lesett  ugyan,  de  a  kietlen  és  úttalan  hegyek- 
ben és  folyóvölgyekben  még  sokáig  elhúzódott 
a  guerilla-harc.  Kladus  fellegvára,  a  fölkelők 
utolsó  menedéke  csak  okt.  20.  adta  meg  magát. 
Szórványos  ellenállások,  rablások  és  orvtáma- 
dások azonban  még  évek  múlva  is  fordultak  elő. 
Az  okkupáció  befejezése  időszerűvé  tette  a 
novi-bazári  szandzsák  katonai  megszállásának 
kérdését  is.  Erre  nézve  azonban  előbb  meg  kel- 
lett egyezni  a  portával.  De  ez  nehezen  ment. 
mert  a  porta  mindenféle  fantasztikus  kikötése- 
ket akart  tenni.  így  többek  között  meg  akarta 
határozni  az  okkupáció  időtartamát.  Csak  eré- 
lyesebb nyomásra  szánta  rá  magát  az  1879 
ápr.  21-iki  szerződés  aláírására,  melyben  elis- 
merte az  okkupáció  tényét,  szabályozta  a  bosz- 
niai mohamedánok  vallási  helyzetét  s  hozzá- 
járult ahhoz,  hogy  a  monarchia  a  szandzsák 
Priboj,  Priepolje  és  Bielopolje,  illetve  Plevlje 
nevű  helységeibe  megfelelő  erősségű  helyőrsége- 
ket küldjön. 

Még  nagyobb  nehézségekbe  ütközött  a  kon- 
gresszus ama  határozatainak  végrehajtása,  ame- 
lyek a  Montenegrónak  és  Görögországnak  tett 
területi  engedményekre  vonatkoztak.  Montenegró 
esetében  a  guszinjei  és  plavai  kerületek  oda- 
ítélése volt  a  viszály  magva.  Északalbánia  és 
Ószerbia  albán  törzsei  körében  óriási  vissza- 
tetszést szült  a  két  albán  lakosságú  és  moha- 
medán vallású  kerület  Montenegróhoz  való  csa- 
tolásának híre.  Mindjárt  a  kongresszus  berekesz- 
tése után  veszedelmes  forradalmi  tünetek  mu- 
tatkoztak nálok.  Számos  komité  alakult,  hogy 
szükség  esetén  feg^-^errel  is  megakadályozza  az 
átadást.  Mehemed  Ali  hiába  próbálta  személyes 
megjelenésével  lecsendesíteni  a  mozgalmat,  a 
fölkelők  nem  hallgattak  rá,  só't  kevéssel  utóbb 
Gya kovában  meggyilkolták  a  tábornagyot  fi  878 
szept.  6.).  A  komiték  akadálytalanul  folytatták 
tovább  izgatásaikat.  Késó'bb  ligát  alakítottak  s 
most  már  az  összes  albán  területek  egyesítésé- 
nek és  autonómiájának  követelését  tűzték  ki 
programmul. 

Törökország  mindent  megtett,  hogy  békés 
megoldásra  juttassa  a  határkiigazítás  kérdését. 
De  miután  meggyőződött  róla,  hogy  a  guszinjei 
és  plavai  albánokat  másként,  mint  erőszakkal 
rá  nem  bírhatja  a  montenegrói  uralom  elfoga- 
dására, más  megoldással  próbált  szerencsét. 
Guszinje  és  Plava  helyett  Kucsi-Krajnát,  majd 
a  Zem  folyó  mellékét  ajánlotta  cserébe.  Monte- 
negrónak tetszett  az  ajánlat  s  azért  szívesen 
beleegyezett  a  cserébe.  Csakhogy  a  végrehajtás- 
nál megint  bajok  voltak,  mert  a  Zem  folyó 
mellékét  is  albánok,  a  katholikus  hotti  és  grudi 

törzsek  lakták.  Ezek  más  katholikus  törzsekkel 
egyetemben  menten  óvást  emeltek  a  nagyha- 
talmak szkutari  képviselői  előtt  területök  meg- 
csonkítása miatt  (1880  ápr.  5.).  Tiltakozásuk- 
nak azonban  egyelőre  nem  lett  foganatja,  mert 
a  porta  ápr.  12.  formálisan  is  megegyezett 
Montenegróval  és  néhány  nappal  később  a  nagy- 
hatalmak beleegyezését  is  megszerezte  a  tervbe 
vett  cseréhez  (ápr.  18.).  De  az  átadást  így  sem 
lehetett  megejteni.  A  Hga  ugyanis  magáévá 
tette  a  hotti  és  gruda  törzsek  ügyét,  a  maga 
nevében  is  erélyesen  tiltakozott  albán  területek 
önkényes  átengedése  ellen  s  egyszersmind  fegy- 
veres csapatokat  küldött  az  átadás  megakadá- 
lyozására. Április  végén  már  mintegy  tízezer 
harcos  állott  Szkutariban,  köztük  sok  moha- 
medán s  még  mindig  tartott  a  gyülekezés. 

A  hatalmak  hamarjában  nem  tudták,  mihez 
fogjanak.  Egy  ideig  még  sürgették  ugyan  a 
szerződés  végrehajtását  (ápr.  25.,  máj.  3.),  de 
mivel  azt  még  sem  akarták,  hogy  Törökország 
emiatt  háborút  kezdjen  keresztény  alattvalói- 
val, később  elállottak  követelésüktől  s  egyértel- 
müleg  a  helyi  viszonyokat  kitűnően  ismerő 
szkutari  angol  és  osztrák-magyar  konzulokra 
bízták  a  kielégítő  megoldás  módjának  kiesze- 
lését.  A  két  konzul  beható  eszmecsere  után  egy 
egészen  új  határkiigazítási  objektumban  álla- 
podott meg ;  azt  ajánlotta,  hogy  a  Bojana-tor- 
kolatig  terjedő  tengerpartot  és  Dulcigno  városát 
ítéljék  oda  Montenegrónak.  A  hatalmak  kaptak 
az  ajánlaton  és  mivel  Montenegrónak  sem  volt 
ellene  kifogása,  haladéktalanul  felszólították  a 
portát,    hogy    a    megjelölt    területet    ürítse    ki 

(jún.  26.).  De  a  porta  rendes  szokásához  híven 
most  is  húzni-halasztani  akarta  a  dolgot.  Elő- 
ször kereken  visszautasította  a  többségében 
mohamedán  lakosságú  Dulcigno  átengedésének 
gondolatát,  később  azonban  már  csupán  a  gruda 
törzs  birtokában  levő  Dinosi  község  kivételét 
kérte.  A  hatalmak  engedtek.  De  az  átadás  csak 
nem  akart  megtörténni.  A  szultán  újabb  kifo- 
gásokat emelt  és  újabb  meg  újabb  határidőt 
kért.  Csak  a  szept.  26-iki  erélyes  hangú  kol- 
lektív jegyzékre  és  arra  a  fenyegetésre,  hogy 
ellenkező  esetben  az  egyesült  európai  flották 
megszállják  Szmirnát,  jelentette  ki  végre,  hogy 
kész  átadni  Dulcignot  (okt.  11.).  Maga  az  át- 
adás az  albánok  fegyveres  ellenállásának  meg- 
törése után  nov.  26.  és  27.  ment  végbe.  A  ha- 
tárok végleges  megállapítása  azonban  csak  a 
következő  évben  ért  véget,  míg  a  belőle  támadt 
csete-paték  és  kisebb  összeüt közések.egész  1884-ig 
elhúzódtak. 

Hasonló  huzavonával  járt  a  Görögország  ré- 
szére megítélt  határkiigazítás  végrehajtása  is. 
A  kongresszus  ugyanis  csak  általánosságban 
jelölte  meg  a  Thesszáhában  és  Epiruszban  át- 
engedendő területet,  a  közelebbi  részletek  meg- 
állapítását a  két  érdekelt  hatalom  közvetlen, 
esetleg  a  nagyhatalmak  közbejöttével  folyta- 
tandó tárgyalásai  számára  tai-totta  fenn.  A  tár- 
gyalások valóban  meg  is  indultak,  de  csak- 
hamar holt  pontra  jutottak,  mert  a  porta  rész- 
ben az  albán  hga  nyomására  nagyon  csekély 
terület  átadását  hozta  javaslatba.  A  görög  kor- 
mány kénytelen  volt  a  nagyhatalmakhoz  for- 
dulni közvetítésért  (1879  márc.  9.).  A  hatalmak 


124  A    BALKÁX-PBOBLÉMA    FE-JLUDÍSE. 

a  görögbarát  francia  köztársaság  sürgetésére 
tényleg  magokra  vállalták  a  közvetítést.  De  az 
ügy  íg}'  sem  akart  haladni.  Egy  egész  esztendő 
hiábavaló  vitatkozásokban,  tervezgetésekben  és 
memorandumokban  telt  el.  Csak  a  berlini  követ- 
gyűlésen tudtak  végre  megegyezésre  jutni  a  ki- 
igazítás mértélíét  illetőleg  (1880  jún.  2.5.).  Mivel 
azonban  a  berlini  határozat  túlságosan  nagyra 
szabta  a  görögöket  megillető  részt,  Törökország 
tiltakozott  ellene.  Kijelentette,  hogy  Janina, 
Mecovo  és  Larissza  városokat  nem  engedheti 
át  (júl.  26.).  Később  egy,  ezen  városoktól  délre 
húzódó  új  határt  hozott  javaslatba  s  kötelezte 
magát,  hogy  száz  napon  belül  lebonyolítja  a 
kérdést  (okit.  3.).  Csakhogy  a  görög  közvéle- 
ményt nagyon  untatta  már  ez  a  hosszú  huza- 
vona. Kezdte  türelmét  veszteni  s  fegyveres  be- 
avatkozást sürgetett.  Tennészetes.  hogy  a  törö- 
kök sem  maradtak  adósak  a  felelettel  a  görög 
kardcsörtetésre  úgy,  hogy  a  hatcihnaknak  külön 
munkát  adott  a  két  fél  lecsendesítése. 

Mikor  már  a  közvetlen  és  közvetett  tárgya- 
lások is  meghiúsultak,  a  nagyhatalmak  követei 
Törökország  1881  jan.  14.  tett  indítványára 
Konstantinápolyban  újabb  tanácskozásra  jöttek 
össze  (1881  márc.  7.).  A  tanácskozáson  többek 
között  szóba  került  Kréta  szigetének  Görög- 
országhoz való  csatolása  is,  mint  az  adandó 
kompenzáció  egy  része,  de  az  európai  béke 
nagy  kárára  AngUa  ellenzése  miatt  hamarosan 
elejtették  a  tervet.  Végre  abban  egj^eztek  meg, 
hogy  Janina,  Mecovo  és  Prevesa  városok  a  törö- 
köké. Arta,  Larissza,  Volo  és  környékük  pedig 
íi  görögöké  lesznek  (márc.  23.).  Az  adott  körül- 

menyek  között  kétségkívül  ez  volt  a  legméltá- 
nyosabb  megoldás.  Bele  is  nyugodott  mindenki, 
csak  a  görögök  duzzogtak  miatta,  mert  körül- 
belül 8000  négyzetkilométerrel  kisebb  területet 
szánt  nekik,  mint  a  berlini  konferencia.  Megint 
a  kardjukat  kezdték  csörtetni,  de  a  hatalmak 
értésökre  adták,  hogy  kedvezőbb  feltételekre 
nem  számithatnak  (ápr.  7.),  mire  az  athéni 
kormány,  nehéz  szívvel  bár,  kijelentette,  hogy 
belenyugszik  Európa  döntésébe  (ápr.  12.).  Ez- 
után már  csak  az  átadás  részleteit  kellett  meg- ' 
állapítani  s  miután  ez  is  megtörtént,  végre  le 
lehetett  zárai  a  sokat  vitatott  ügy  aktáit  (máj. 
24.).  A  nyár  folyamán  megtörtént  a  kiürítés  és 
a  birtokbavétel  is. 

A  görögországi  eseményekkel  párhuzamosan 
Kréta  szigetén  is  megmozdultak  az  örökké  elé- 
gületlen görögök.  A  Thesszaliában  kitört  fel- 
kelés hírére  6'k  is  fegyvert  ragadtak.  De  a  porta 
most  óvatosabban  járt  el  velük  szemben,  mint 
a  nagy  fölkelés  idején.  Nyomban  a  berhni  szer- 
ződés aláírása  után  hozzájok  küldötte  Mukhtár 
pasát,  hogy  egyezzék  ki  velők.  A  haladéktala- 
nul megkezdett  tárgyalások  a  haleppai  szerződés 
megkötésére  vezettek  (1878  okt.  23.),  mely  csak- 
nem mindenben  teljesítette  a  fölkelők  kíván- 
ságait. A  sziget  élére  keresztény  kormányzó 
került,  akit  a  nagj'hatalmak  hozzájárulásával 
öt  évre  nevezett  ki  a  szultán.  A  szandzsákok 
és  kerületek  konnányzását  a  lakosság  többségé- 
nek megfelelően  keresztény  vagy  mohamedán 
müteszárrífek  és  kaimakámok  vették  át.  Hason- 
lóan keresztényekből  ('49)  és  mohamedánokból 
(31)  állították  össze  a  helyi    törvények    alkot á- 

sára  hivatott  tartománygyűlést  is.  Vagyis  Kréta 
a  haleppai  szerződésben  majdnem  tökéletesnek 
mondható  autonómiát  nyert. 


Ha  már  a  félsziget  nyugati  felén  is  ilyen 
élénk  hullámzást  indítottak  a  kongresszusi  hatá- 
rozatok, természetes,  hogy  az  események  volta- 
képeni  szinteréül  szolgáló  keleti  félen  még  ele- 
venebb élet  pezsdült  meg  nyomukban.  Bulgá- 
riában és  Kelet-Euméliában  drámai  gyorsaság- 
gal űzték  egymást  az  események.  A  békekötést 
követő  hónapokban  legtöbb  gondot  okozott  az 
orosz  okkupáció  megszüntetése  és  a  bulgár  köz- 
igazgatás megszervezése.  A  megszálló  csapatok 
csak  az  1879  febr.  11.  aláírt  végleges  orosz- 
török béke  után  kezdtek  kihúzódni,  de  félesz- 
tendő is  beletelt,  mire  egészen  kitakarodtak. 

Bulgária  ügyeit  a  megszállás  ideje  alatt  Don- 
dukov-Korzakov  herceg  vezette  egy  hat  orosz- 
ból és  ugyanannyi  bulgárból  összeállított  direk- 
tórium segítségével.  Ez  az  ideiglenes  kormány 
rakta  le  a  bulgár  állami  élet  alapjait.  Egyfelől 
bulgár  nemzeti  hadsereget  szervezett,  bulgár 
közigazgatást  és  igazságszolgáltatást  léptetett 
életbe  s  rendezte  a  pénzügyeket,  másfelől  siet- 
tette az  alkotmányos  kérdés  megoldását.  A  her- 
ceg-kormányzó 1879  febr.  23.  nyitotta  meg  a 
«szabadító  cái»  nevében  a  233  tagból  álló  alkot- 
mányozó  nemzetgyűlést,  mely  hivatva  volt  dön- 
teni az  alkotmány  és  a  kornaányforma  tekin- 
tetében, A  herceg  által  előterjesztett  alkotmány- 
tervezet a  régi  szerb  alkotmányt  tartotta  szem 

előtt,  vagyis  a  főhivatalnokoknak  és  a  fejedelem 
kinevezettjeinek  egyenlő  részt  szánt  a  törvény- 
hozásban a  nép  választottjaival.  A  minden  ízük- 
ben demokratikus  érzésű  bulgár  notabiHtásokat 
azonban  nem  elégítette  ki  ez  a  se  hideg,  se 
meleg  megoldás,  ríielj  végelemzésben  csak  ax 
orosz  befolyást  erősítette  volna.  Nekik  igazi 
demokratikus  alkotmány  kellett,  mely  a  nép 
kezébe  tesz  le  minden  hatalmat.  Hosszas  viták 
után  elvetették  tehát  a  herceg  tervezetét  s  egy 
újat  fogadtak  el,  mely  a  nép  számára  tartotta 
fenn  a  törvényhozás  valamennyi  tagjának  vá- 
lasztását. Kormányforma  tekintetében  egyértel- 
müleg  az  örökös  monarchia  mellett  nyilatkoztak. 

Az  alkotmány  elkészítése  és  megszavazása 
után  (ápr.  28.)  az  alkotmányozó  gyűlés  felosz- 
lott ;  de  nyomban  rá  összeült  a  nagy  szohranje, 
melyet  a  fejedelemválasztás  megejtése  céljából 
hívtak  össze.  Miután  a  berlini  szerződés  3.  §-a 
értelmében  a  nagyhatalmak  uralkodó  házainak 
tagjai  ki  voltak  zárva  a  pályázásból,  a  bulgár 
részről  kombinációba  hozott  Ignatjev  és  Don- 
dukov-Korzakov  megválasztását  pedig  a  cár 
nem  akarta  megengedni,  a  szobranje  csak  három 
jelölt :  Eeuss  herceg  bécsi  német  nagykövet, 
Valdemár  dán  herceg,  a  görög  király  öccse  és 
Battenberg  Sándor,  a  cámó  unokaöccse  között 
választhatott.  A  választás  simán  és  minden  za- 
varó incidens  nélkül  folyt  le.  Mivel  nyilt  titok 
volt,  hogy  a  cár  kedvelt  rokonának  megválasz- 
tását óhajtja,  a  szobranje  egyértelmüleg  Batten- 
berg herceg  mellett  foglalt  állást  s  őt  Bulgária 
fejedelmévé  kiáltotta  ki  (ápr.  29.). 

Az  ifjú,  ahg  huszonhárom  éves  herceg,  a  nagy- 

hatalmak  beleegyezésével  és  Bismarck  külön 
biztatására  elfogadta  a  választást  s  haladékta- 
lanul új  hazájába  indult.  Első  útja  Konstanti- 
nápolyba  vezetett.  Miután  Abd  ul  Kamidnak 
bemutatta  hódolatát  s  kieszközölte  tőle  a  meg- 
erősítő fermánt,  megjelent  Timovoban,  a  régi, 
majd  Szófiában,  az  új  fővárosban  s  népe  öröm- 
ujjongása közepett  letette  az  esküt  az  új  alkot- 
mányra. De  csakhamar  tapasztalnia  kellett, 
milyen  nehéz  feladatra  vállalkozott,  amikor 
Bulgária  kormányzását  átvette.  Az  országban 
kaotikus  állapotok  uralkodtak,  a  parlamentben 
anarchia  dúlt.  A  természetes  határaitól  meg- 
fosztott és  nemzeti  törekvéseiben  megbénított 
nép  bizalmatlanul  és  idegenül  állott  Európával 
szemben.  Múltja  nem  volt,  illetve  rég  feledésbe 
merült,  műveltséget,  tapasztalatokat  és  ön- 
fegyelmet szerezni  nem  volt  módjában.  Nem 
csoda  tehát,  hogy  a  legnyomasztóbb  szolgaságra 
következett  korlátlan  szabadsággal  nem  tudott 
helyesen  élni.  Tetőzte  a  bajt  az  orosz  protek- 
torok  erőszakoskodása,  akik  orosz  kormányzó- 
ságnak tekintették  Bulgáriát  s  minden  függet- 
lenségi törekvését  a  «3zabadító  cá]»  iránti  hálát- 
ianságnak  bélyegezték. 

Az  ifjú  és  tapasztalatlan  fejedelem  egyedül 
és  minden  támasz  nélkül  állott  az  egymás  ellen 
intrikáló  pártokkal  és  a  hatalmaskodó  oroszok- 
kal szemben.  Sokáig  nem  tudott  mit  kezdeni, 
mert  a  liberális  alkotmány  az  elmélet  kedvéért 
túlságosan  megkötötte  a  kezét.  Eleinte  az  oro- 
szok kedvéért  a  kisebbségben  levő  konzervatív 
pártra  támaszkodott  az  ország  teljes  független- 
ségét óhajtó  liberális  és  radikális  pártokkal  szem- 

ben.  De  kisérlete  kudarccal  végződött.  A  kon- 
zervatív kormány  mindjárt  az  első  fontosabb 
kérdésben,  az  alkotmányreform  kérdésében  meg- 
bukott. A  kamara  feloszlatása  mit  sem  változ- 
tatott az  eredményen.  A  választás  az  ellenzék 
fényes  győzelmével  végződött ;  a  konzervatív 
párt  jelentéktelen  kisebbségre  olvadt  le.  A  feje- 
delemnek engednie  kellett,  ha  nem  akart  össze- 
ütközésbe jutni  népével.  így  szánta  rá  magát 
a  Cankov-Karavelov-féle  liberális  kormány  ki- 
nevezésére (1880  máiC.  26.).  De  azért  nem  ej- 
tette el  az  alkotmány  módosítására  és  fejedelmi 
jogköre  kitágítására  vonatkozó  terveit  sem. 
Emiatt  csakhamar  meghasonlott  a  liberáHs  több- 
séggel s  újra  abba  a  kényszerhelyzetbe  jutott, 
hogy  a  nemzethez  fellebbezzen.  De  hogy  biztos 
legyen  az  eredmény  felől,  merész  lépésre  szánta 
el  magát.  1881  máj.  27.  egy  proklamációt  tett 
közzé,  amelyben  azt  követelte,  hogy  a  nemzet- 
gyűlés két  évre  ruházza  fel  őt  rendkívüli  hata- 
lommal. Egyszersmind  elbocsátotta  a  Cankov- 
minisztériumot  s  az  eddigi  hadügyminiszter, 
Ehrenrooth  orosz  tábornok  vezetésével  ismét 
konzervatív  kormányt  nevezett  ki,  felfüggesz- 
tette a  sajtószabadságot  és  gyülekezési  jogot  s 
a  feloszlatott  kamara  helyett  új  szobranje  vá- 
lasztását rendelte  el.  A  megfélemlítés  összes 
eszközeinek  igénybevételével  megtartott  válasz- 
tások tényleg  hatalmas  konzervatív  többséget 
eredményeztek  (jún.  4.),  mely  aztán  ellenmon- 
dás nélkül  megszavazta  a  kívánt  diktátori  ha- 
talmat fjún.  13.). 

Az    államcsíny    tehát    kitűnően    sikerült,    de 
éppen  az  ellenkező  hatást   eredményezte,    mint 

Sándor  fejedelem  remélte.  A  megfélemlített  libe- 
rális párt  hamarosan  föleszmélt  és  hatalmas 
agitációt  kezdett  az  uralkodó  ellen.  Izgatása 
annál  nagyobb  veszedelmet  jelentett,  mivel 
titokban  Hitrovo  főkonzul,  Oroszország  diplo- 
máciai megbízottja  is  támogatta.  A  Pétervárról 
Begitségül  küldött  Szobolev  és  Kaulbarsz  tábor- 
nokok is  többet  ártottak,  mint  használtak  a 
fejedelem  ügyének.  Szobolev  mint  miniszter- 
eliaök  és  belügyminiszter,  Kaulbarsz  pedig  mint 
hadügyminiszter  olyan  gőgösen  és  kihívóan  lép- 
tek fel,  hogy  bulgár  minisztertársaik  nem  bír- 
ták mellettök  a  szolgálatot.  A  fejedelem  kör- 
nyezetében, a  hadseregben  és  a  közigazgatás- 
ban minden  valamire  való  állást  honfitársaiknak 
akartak  kisajátítani.  Az  ellenzék  nem  minden 
alap  nélkül  híresztelte  róluk,  hogy  orosz  tarto- 
mánnyá szándékoznak  átalakítani  Bulgáriát. 
Még  kihívóbb  volt  az  időközben  visszahívott 
Hitrovo  utódjának,  Jonin  ezredesnek  a  viselke- 
dése, aki  nyíltan  a  fejedelem  ellen  agitált  s 
mindjárt  az  első  kihallgatásnál  letétellel  fenye- 
getőzött. Pétervárott  egy  ideig  tényleg  komo- 
lyan foglalkoztak  ezzel  a  gondolattal.  Már  az 
utódot  is  kiszemelték  Karagyorgyevics  Péter, 
a  montenegrói  fejedelem  veje  személyében. 

Sándor  fejedelem  végre  belátta,  hogy  az  orosz- 
barát politika  csődbe  juttatja  az  országot.  Üjra 
közeledni  kezdett  tehát  a  liberáhs  párthoz,  amely 
közben  kibékült  a  konzervatívokkal  (1883  aug. 
21.)  s  minden  erejével  az  orosz  befolyás  meg- 
törésén fáradozott.  De  az  oroszok  sem  nézték 
tétlenül  a  szervezkedést.  Most  már  nem  keve- 
sebbre törekedtek,  minthogy  törvénybe  iktassák 

jogtalan  gyámkodásukat.  Jonin  ezredes  valósá- 
gos ultimátumot  intézett  a  fejedelemhez,  amely- 
ben felszólította,  hogv  mondjon  le  rendkívüli 
hatalmáról,  a  kormányzást  bízza  a  két  orosz 
tábornokra  és  az  alkotmány  ilyen  értelmű  mó- 
dosítása céljából  hívja  össze  a  nagy  szobranjét. 
Sándor  kénytelen  volt  engedni.  A  nagy  szob- 
ranje  összeiüt  (1883  szept.  15.),  de  egészen  más 
eredménnyel  zárult,  mint  az  oroszok  számítot- 
tak. A  gyűlés  túlnyomó  többsége  feltétlen  bizal- 
máról biztosította  a  fejedelmet  és  erélyes  sza- 
vakban tiltakozott  minden  illetéktelen  beavat- 
kozás ellen.  E  nem  várt  fordulatra  a  Szobolev- 
Kaulbarsz-kormány  azonnal  beadta  lemondását, 
mire  Sándor  egy  koaHciós  minisztériumot  neve- 
zett ki  Cankov  Drágán  elnöklete  alatt  (szept. 
16.).  Az  új  nemzeti  kormánynak  elsó'  teendője 
a  timovoi  alkotmány  visszaállítása  volt  a  feje- 
delem által  kívánt  módosításokkal  (szept.  18,). 
Azután  eltávolította  a  fejedelem  környezetéből 
és  a  hadseregből  a  még  vissza  nem  hívott  orosz 
tiszteket  és  viszont  hazarendelte  az  Oroszor- 
szágba vezényelt  bulgár  tiszteket.  A  nagy  tisz- 
togatás felüdítóleg  hatott  az  országra.  A  terhes 
gyámság  megszűnése  egész  sereg  lekötve  tar- 
tott nemzeti  energiát  szabadított  fel  s  juttatott 
szabad  érvényesüléshez.  Még  fontosabb  volt, 
hogy  az  uralkodó  és  a  nép  kezdték  megérteni 
egymást.  Mihelyt  megszűnt  az  orosz  diplomaták 
és  tábornokok  intrikája,  leomlott  a  válaszfal, 
mely  eddig  távoltartotta  őket  egymástól.  A  feje- 
delem mindenben  azonosította  magát  népe  törek- 
véseivel ;  első  patriótája  lett  fogadott  hazájá- 
nak.   Ezért   népszerűsége   napról-napra  növeke- 

9* 

dett.  A  kelet-ruméliai  eseményekkel  szemben 
tanúsított  magatiutásával  meg  egyenesen  a  nem- 
zeti hősök  sorába  emelkedett. 

Kelet-Emiiéliát  —  mint  ismeretes  —  továbbra 
is  török  fennhatóság  alatt  hagyta  a  berlini  kon- 
gresszus, de  azzal  a  kikötéssel,  hogy  a  szultán 
ötévenként  kinevezendő  keresztény  kormányzót 
köteles  az  élére  állítani.  Az  első  kormányzó,  az 
ügyes  és  tapintatos  fanarióta  Aleko  pasa  (Vogo- 
rides  Sándor  herceg)  idejében  tényleg  jól  bevált 
az  új  kormányrendszer.  Míg  a  testvér  Bulgária 
benső  nyugalmát  folytonos  pártharcok  emész- 
tették, Kelet-Emnélia  békét  élvezett  és  zavar- 
talanul dolgozhatott  a  háború  okozta  sebek  be- 
gyógjdtásán.  A  külön  e  célra  alakított  európai 
bizottság  által  kidolgozott  statut  organigue  495 
cikkelyével  pontosan  megállapította  mindenki- 
nek jogát  és  kötelességét  és  amíg  erŐs  és  cél- 
tudatos kormány  állott  mögötte,  nyitva  tartotta 
a  zavartalan  fejlődés  útját.  Vogorides  utóda, 
a  ruméhai  születésű  Kresztovics  Gavril  pasa 
alatt  azonban  megváltozott  minden.  A  gyenge 
és  erélytelen  öreg  ember  teljesen  tehetetlenül 
állott  az  elhatalmasodott  unionista  izgatással 
szemben,  melyet  alattomban  Bulgáriából  is  szí- 
tottak. A  mozgalom  élén  álló  Sztojanov,  a 
szokolegyletek  elnökének,  dr.  SztranszkjTiak 
támogatásával  egy  kitűnően  szabályozott  forra- 
dalmi szervezetet  létesített,  mely  lassanként  az 
egész  országot  működési  körébe  vonta.  Bár  a 
beavatott  Sándor  fejedelem  ellene  volt  minden 
erőszakos  rendszabálynak,  az  elégületlenek  mégis 
cselekvésre  határozták  el  magokat.  1885.  szept. 
18.  megtámadták    és    úgj^szólván  ellenállás  nél- 

kül  hatalmukba  kerítették  Filippopolt.  Ga\TÍl 
pasa  és  kormányrendsztre  piUanatok  alatt 
megbukott.  A  forradalmárok  az  egész  lakosság 
örömujjongása  köxepttt  proklamálták  Kelet- 
Rumélia  egyesülését  Bulgáriával.  A  bulgár  feje- 
delem Várnában  értesült  a  kelet-ruméliai  ese- 
ményekről. Gyorsan  határozott.  A  befejezett 
tények  után  már  nem  lett  volna  értelme  a  vo- 
nakodásnak. Azért  rögtön  egy  kiáltványt  inté- 
zett Kelet-Rmnélia  népéhez,  melyben  késznek 
nyilatkozott  az  egyesítés  végrehajtására  s  egy- 
úttal Filippopolba  sietett,  ahol  ünnepélyesen 
proklamálta  «Eszak-  és  Dél-Bulgária »  miióját 
(szept.  21). 

A  kelet-ruméliai  forradalom  teljesen  készü- 
letlenül találta  Európát.  Sc-nkisem  számított 
kitörésére,  annál  kevésbbé  tudta  megmondani, 
mmő  hatalmak  működtek  közre  fölidézésében. 
Az  oroszok  az  osztrák-magyar  diplomácia  kezét 
gyanították  mögötte,  viszont  Bí'csben  úgy  vol- 
tak meggyőződve,  hogy  a  filippopoli  események- 
ért az  orosz  ügynökök  lelkiismeretét  terheli  a 
felelősség.  Az  európ.ii  közvéleménynek  is  ez 
volt  a  meggyőződése.  De  helytelenül.  Orosz- 
országnak, legalább  közvetlenül  nem  volt  semmi 
része  az  események  felidézésében.  Sőt  ellenkező- 
leg, a  leghatározottabban  kárhoztatta  őket. 
Sándor  cár  és  kormánya  ugyanis  csak  mint 
orosz  szatrapiát  kívánta  Xagybulgáriát,  azért 
nem  tudta  megbocsátani  B  ittenberg  Sándornak, 
hogy  az  ő  beleegyezése  nélkül  merte  kimondani 
az  uniót.  Haragjában  visszarendelte  a  Bulgáriá- 
ban és  Kelet-E uméliában  szolgáló  orosz  kiképző 
tiázteket,    Sándor    fejed  tőimet     megfosztotta    az 

oroBz  hadseregben  viselt  rangjától  és  elhatározta, 
hogy  minden  eszközzel  megakadályozza  az  egye- 
sítés jóváhagyását.  Az  1883-iki  vereség  emléke 
is  égette  még  lelkét.  Most  bosszút  akart  állni 
azért  is. 

A  cár  vonakodásának  egyeló're  csak  az  lett  a 
következménye,  hogy  vérszemet  adott  a  szom- 
szédja gyarapodása  miatt  féltékeny  Szerbiának. 
Milán  király  mindjárt  az  miio  kimondása  után 
tiltakozott  a  «balkáni  egyensúly*  megzavarása 
ellen  s  hogy  szavának  nagyobb  súlyt  kölcsö- 
nözzön, haladéktalanul  elrendelte  az  egész  szerb 
haderő'  mozgósítását.  Eredetileg  a  török  rovására 
akarta  kárpótolni  magát.  Arra  számított,  hogy 
a  porta  nem  fogja  szó  nélkül  hagyni  Kelet- 
Eumélia  eró'szakos  elszakítását.  De  számításá- 
ban csalódott.  A  kimerült  Törökország  még 
csak  kísérletet  sem  tett  az  unió  végrehajtásá- 
nak fegyveres  megakadályozására.  A  várt  mace- 
dóniai fölkelésből  sem  lett  semmi.  Görögország 
mozgolódását  pedig  még  idejében  leszerelték  a 
nagyhatalmak.  A  mozgósítás  tehát  céltalanná 
vált :  a  remélt  általános  támadás  Törökország 
ellen  s  vele  az  óhajtott  ószerbiai  területek  meg- 
szállásának lehetősége  elmaradt.  Belgrádban  csak 
most  kezdtek  arra  gondolni,  hogy  Bulgária 
rovására  keressék  a  jogosnak  •  és  méltányosnak 
tartott  rekompenzációt.  Milán  Idrály  a  bulgár 
határra  irányította  csapatait.  Sándor  fejedelem 
még  most  is  kizártnak  tartotta  a  bulgár-szerb 
háború  lehetőségét.  De  hogy  mégis  készen  álljon 
minden  eshetőségre,  sebtiben  néhány  zászlóaljat 
vetett  a  szerb  határon  álló  seregek  elé.  Ennek 
az  lett  a  következése,  hogy  a  két  sereg  között 

napi  rendre  kerültek  _  a  súrlódások  és  kisebb- 
nagyobb  összeütközések.  A  helyzet  kezdett  tűr- 
hetetlenül feszültté  válni.  Végre  Milán  elvesz- 
tette türelmét  s  a  bogicai  csete-paté  után  for- 
málisan hadat  üzent  (nov.  13). 

Bulgáriát  a  lehető  legkellemetlenebb  helyzet- 
ben találta  a  hadüzenet.  Úgyszólván  egész  had- 
ereje Kelet-Euméliában  állott,  hogy  az  esetleges 
török  támadást  elhárítsa.  Tisztje  alig  volt,  mert 
a  cár  visszahívó  parancsa  következtében  néhány 
bulgár  származású  kapitány  és  a  hadnagyok 
kivételével  az  egész  tisztikar  Oroszországba 
távozott.  Ezzel  szemben  a  szerbek  óriási,  szinte 
behozhatatlan  előnyökkel  rendelkeztek.  Seregök 
számbelileg  is  felühnulta  a  bulgárokét  s  egész 
tömegében  a  határon  állott,  alig  hatvan  kilo- 
méternyire az  ellenfél  fővárosától.  Csak  a  közö- 
ket kellett  kinyújtaniok,  hogy  hatalmukba  ke- 
rítsék Szófiát,  mielőtt  Sándor  fejedelemnek  ideje 
lenne  csapatokat  vonni  össze  védelmére.  Sze- 
rencsére Milán  és  vezérei  nem  tudták  kiaknázni 
helyzetük  előnyeit  s  a  stratégiai  szempontot 
alárendelték  a  politikainak.  Mivel  a  hadüzenet 
pénteki  napon  történt,  merő  babonából  egy 
nappal  későbbre  halasztották  a  támadás  meg- 
kezdését s  ekkor  is  gyors  előnyomulás  helyett 
arra  törekedtek,  hogy  minél  nagyobb  területet 
szálljanak  meg.  Ezzel  időt  engedtek  Sándor 
fejedelemnek,  hogy  erőltetett  menetekben  csa- 
patokat vonjon  magához  a  főváros  védelmére. 
A  három  napos  szlivnicai  csata  (nov.  17 — 19.) 
a  bulgárok  fényes  győzelmével  végződött.  Milán 
király  serege  fejvesztetten  menekült  Bulgáriá- 
ból.   A   győzelemtől   fellelkesült  bulgárok  azon- 

ban  nyomon  követték  s  Pirotnál  másodízben  i- 
súlyos  csapást  mértek  rá  (nov.  26 — 27).  Már 
Nis  felé  nyomultak  előre,  amikor  az  osztrák- 
magyar diplomácia  védelmébe  vette  a  tehetet- 
lenül veigó'dő  Milánt  és  megállást  parancsolt 
Sándor  diadalútjának. 

A  h  trctéri  siker  azonban  nemhogy  enyhítette 
volna,  még  inkább  fokozta  a  cár  haragját  és 
gyűlöletét.  A  bulgár  kérdés  kezdett  európai 
kérdéssé  válni,  mely  komoly  veszedelemmel 
fenyegette  a  békét,  A  Konstantinápolyban 
(nov.  5.)  összeült  nagyköveti  konferencia  sokáig 
nem  tudott  dönteni.  Oroszország  mindenáron 
meg  akarta  akadályozni  Bulgária  területi  gya- 
rapodását, míg  Anglia,  egy  évtizeddel  előbb 
Nagybulgária  legelkeseredettebb  ellensége,  ugyan- 
olyan elszántsággal  védelmére  kelt  a  bulgár 
igényeknek.  A  többi  hatalmak  kisebb-nagyobb 
nyíltsággal  szintén  ezt  tették.  így  végre  sikerült 
keresztülerőszakolni  az  angol  állási)ontot.  A  kon- 
ferencia belenyugodott  a  bevégzett  tényékbe 
(1886.  ápr.  5.),  mire  a  szultán  is  sietett  Sándor 
fejedelmet  külön  fermánnal  megerősíteni  a  kelet- 
ruméliai  kormányzóságban  (ápr.  20).  Ezt  meg- 
előzőleg a  porta  közvetítésével  Szerbia  és  Bul- 
gária között  is  létrejött  a  béke  (márc.  3).  A  bul- 
gárok nem  nyertek  ugyan  semmit,  de  legalább 
bizonyságot  tettek  elszántságukról  és  derekas- 
ságukról  s  ezzel  biztosították  maguknak  Európ  v 
rokonszenvét. 

De  ezzel  a  válságnak  csak  európai  része  és 
az  is  csak  ideiglenesen  simult  el.  A  cár  harag- 
ját sem  Európa  szentesítése,  sem  Sándor  feje- 
delem előzékenysége,  mellyel  1885.  dec.  22.  ki- 

adott  napiparancsában  első  sorban  az  orosz  ki- 
képzésnek tulajdonította  a  bulgár  fegyverek 
sikerét,  nem  tudták  megengesztelni.  Szóval  és 
pénzzel  tovább  folyt  az  aknamunka,  melynek 
eredménye  egy  összeesküvés  létrejötte  lett.  Az 
összeesküvők,  élükön  Grujev  őrnaggyal,  a  hadi- 
iskola parancsnokával  és  Benderev  kapitánnyal, 
a  hadügyminiszter  helyettesével  éjnek  idején 
meglepték  és  lemondásra  kényszerítették  a  feje- 
delmet (aug.  20.  és  21.  közt).  Bándor  a  fel- 
ocsúdott bulgárok  sürgetésére  néhány  nap  múlva 
ismét  visszatért  ugyan,  de  mivel  látta,  hogy  a 
cár  haragját  semmiképen  sem  tudja  megengesz- 
telni, szept.  7.  végleg  lemondott  és  elhagyta 
fogadott  h;izáját,  melynek  naggyátételén  annyi 
szeretettel  és  oly  kiváló  sikerrel  dolgozott.  Utolsó 
kormánytényével  is  Bulgária  jövőjét  szolgálta. 
Hogy  a  fenyegető  anarchiának  elejét  vegye,  egy 
háromtagú  (Sztambulov,  Karavelov  és  Mutku- 
rov)  regensséget  szervezett  és  búcsúproklamáció- 
jában  megparancsolta,  hogy  minden  bulgár  hazafi 
tartsa  kötelességének  engedelmeskedni  a  regen- 
sek  intézkedéseinek.  Azután  Ausztriába  távozott. 
De  Sándor  cár  haragja  ezután  sem  szűnt  meg 
őt  üldözni.  Politikai  pályája  derékbatörése  után 
nem  átallotta  magánéletének  boldogságát  is  fel- 
dúlni. Bismarck  segítségével  ki  tudta  vinni, 
hogy  a  hercegnek  Frigyes  császár  Viktória  nevű 
leányával  tervezett  házassága  meghiúsult. 

Battenberg  herceg  távozása  nem  szüntette 
meg  az  európai  békét  fenyegető  akut  veszedel- 
met. Mert  az  orosz  politika  most  már  ténylag 
úg3'  kezdett  berendezkedni  az  árvaságra  jutott 
országban,    mint    valami    orosz    tartományban. 

Kaulbarsz  tábornok,  a  cár  rendkívüli  meg- 
bízottja, a  legdurvább  eszközöktől  sem  riadt 
vissza ,  hogy  egészen  orosz  fenhatóság  alá  hajtsa 
a  szerencsétlen  országot.  De  hiába.  A  bulgárok 
állhatatosak  maradtak  minden  erőszakkal  és 
csábítással  szemben.  A  tábornoknak  és  eszközei- 
nek dolgukvégzetlen  kellett  távozniok  (nov.  20). 
Nem  járt  sikerrel  a  fej edelemválaszt ássál  való 
taktikázás  sem.  Mikor  Valdeiaár  dán  herceg 
visszautasította  a  felajánlott  fejedelmi  koronát 
(nov.  10),  a  cár  szárnysegéde,  Dádián  Miklós 
mingréliai  herceg  és  két  rokona,  Leuchtenberg 
herceg  és  az  oldenbm-gi  nagyherceg  között  en- 
gedett választást  a  bulgároknak.  Úgy  gondol- 
kodott, hogy  közvetett  úton  könnj' ebben  eléri 
majd  célját.  De  számításában  ismét  csalódott, 
mert  Ausztria-Magyarország  határozottan  ellene 
mondott  tervének. 

A  kettős  monarchia  hivatalos  külügyi  veze- 
tősége és  közvéleménye  kezdettől  fogva  aggódó 
szemmel  kísérte  a  bulgáriai  eseményeket.  Orosz- 
ország viselkedése  nyugtalansággal  töltötte  el 
mindkettőt,  mert  egy  orosz  gyámkodás  alatt 
álló  Bulgária  egészen  kilátástalarmá  tette  volna 
a  monarchia  jövőjét.  A  magyar  képviselóTiáZ' 
ban  Horv'áth  Boldizsár,  Irányi  Dániel,  Szilágyi 
Dezső  és  Apponyi  Albert  mindjárt  Kaulbarsz 
megjelenése  után  (szept.  18.)  sürgős  interpellá' 
ciókat  intéztek  a  kormányhoz  e  tárgyat  illető- 
leg, a  nov.  13.  kezdődő  delegációs  üléssza! 
pedig  majdnem  egészen  a  bulgár  kérdés  jegyé- 
ben folyt  le.  Tisza  miniszterelnök  és  Kálnoky] 
külügyminiszter  egyaránt  a  legnagyobb  hatá- 
rozottsággal hangsúlyozták,  hogy  a  berlini  szer-l 

ződés  egyik  hatalomnak  sem  ad  jogot  egy- 
oldalú fegyveres  beavatkozásra  és  holmi  pro- 
tektorátusi  viszony  felállítására.  A  külügymi- 
niszter hozzátette  még,  hogy  a  monarchia  békét 
akar,  de  nem  minden  áron.  Kijelentette,  hogy 
az  orosz  okkupációt  vagy  protektorátust  semmi 
áron  és  semmilyen  formában,  még  átmenetileg 
sem  fogja  megengedni.  Ennél  tovább  azonban 
nem  mert  menni,  mert  nem  volt  biztos  felőle, 
hogy  a  nyugat  felé  tekintgető  Bismarck  eddig 
is  hajlandó-e  követni. 

A  német  kancellár  még  mindig  túlságosan 
nyugati,  speciálisan  német  szemmel  nézte  a 
monarchia  balkáni  helyzetét.  Nem  győzte  eléggé 
hangsúlyozni,  mennyire  közömbös  reá  nézve  az 
egész  bulgár  kérdés  és  mennyire  fontos  Orosz- 
ország barátságának  megtartása.  Ismételten  ki- 
jelentette, hogy  az  orosz  protektorátus  felállí- 
tásában, sőt  Konstantinápoly  és  a  tengerszoro- 
sok megszállásában  sem  lát  semmi  különöset. 
((Mit  nekünk  Bulgária?  —  mondotta  többek 
közt  1887  jan.  11-iki  nagy  beszédében  —  ne- 
künk tökéletesen  mindegy,  ki  kormányoz  Bul- 
gáriában és  mi  lesz  Bulgáriából  .  .  .  Eeánk 
nézve  a  keleti  kérdés  nem  háborús  kérdés.  Nem 
engedjük,  hogy  bárki  hurkot  vessen  nyakunkra 
és  összeveszítsen  bennünket  Oroszországgal. 
Oroszország  barátsága  sokkal  fontosabb  nekünk, 
mint  Bulgáriáé  és  az  összes  bulgárbarátoké.» 
Beszéde  további  folyamán  árulással  egyenértékű 
bűnténynek  mondotta,  ha  a  bulgár  kérdésben 
állást  foglalna  Ausztria-Magyarország  mellett. 
((Megérdemelném,  —  úgymond  —  hogy  haza- 
árulás címén  pörbe  fogjanak,    ha  csak  egy  pil- 

lanatra  is  eszembe  julna  ilyen  ostobaságot  el- 
követni.»  Még  a  válság  legforróbb  napjaiban  is 
állandó  érintkezést  tartott  fenn  Giers  orosz 
külügyminiszterrel  (1885  okt.,  1886  aug.  2G.  és 
szept.  4 — 6.),  só't  Friedrichsruhban  tett  látoga- 
tásaik alkalmával  Kálnokyt  (1887  szept.  16.) 
és  Crispi  olasz  miniszterelnököt  is  (1887  okt.  2.) 
meggyőzni  igyekezett  az  orosz  igények  jogo- 
sultságáról és  kielégítésének  szükséges  voltáiól. 
Kálnokynak  tehát  nagyon  óvatos  és  tartóz- 
kodó politikát  kellett  követnie,  mert  oka  volt 
feltenni,  hogy  Bismarck  a  bulgár  kérdésből 
támadt  fegyveres  bonyodalmat  nem  fogja  ctsus 
foederisnek  tekinteni.  De  még  más  oka  is  volt 
az  óvatosságra.  Az  1882-ben  kötött  hármas- 
szövetség lejáróban  volt.  A  Bismarck  részéről 
tapasztalt  elhidegülés  mellett  kétszeresen  fontos 
érdeke  volt  a  monarchiának,  hogy  a  szövetség 
harmadik  tagjához  való  viszonya  határozott  és 
minden  félreértést  kizáró  körvonalozást  nyerjen. 
De  ez  csak  részben  sikerült.  1887  febr.  20-án 
megújították  a  szövetséget,  de  a  monarchiára 
nézve  lényegesen  kedvezőtlenebb  feltételek  mellett . 
A  szerencsétlen  rekompenzációs  cikkely  felvétele, 
ami  főleg  Bismarck  ösztönzésére  történt  olyan 
ellentétek  csiráit  hintette  Ausztria-Magyarország 
«s  Olaszország  közé,  amelyekből  előbb-utóbb  a 
szövetségi  viszonyt  megmérgező  viszályoknak 
kellett  kisarjadniok.  De  Kálnokynak  nem  igen 
volt  más  választása.  Ha  megtagadja  a  kívánt 
engedményt,  Olaszország  nyíltan  szakít  a  szö- 
vetséggel. Hiszen  Eobilant  miniszterelnök  már 
1886  nyarán  terméketlennek  nyilvánította  a 
szövetségi    viszonyt    (allicmce  inféconde)    és  ko- 

molyan  foglalkozott  felmondásának  gondolatá- 
val. Ez  pedig  könnyen  végzetessé  válhatott 
volna  a  monarchiára.  Egyik  oldalon  az  ellen- 
séges Oroszország,  másikon  az  ugrásra  kész 
Olaszország :  ilyen  helyzetet  valóban  bűn  lett 
volncX  felidézni  akkor,  amikor  az  elhidegült  és 
a  houlangisia  veszedelem  miatt  különben  is  le- 
kötött Németország  feltétlen  támogatására  szá- 
mítani nem  lehetett. 

Közben  Bulgáriában  tovább  folyt  az  orosz 
garázdálkodás.  Miután  sem  Kaulbarsz  erősza- 
koskodása, sem  az  új  trónjelöltekkel  való  kísér- 
letezés nem  hozta  meg  a  kívánt  eredményt, 
más  eszközzel  próbálkoztak.  Mindenáron  zavi.rt 
akartak  támasztani,  hogy  Európa  szemében 
indokolttá  tegyék  a  beavatkozást  s  a  protekto- 
rátus megvalósítását.  Hitrovo,  a  korábbi  diplo- 
máciai ügj'vivő,  most  bukaresti  követ  biztatá- 
sára néhány  oroszérzelmű  bulgár  tiszt  a  Sün- 
stefanoi  béke  évfordulóján  (1887  márc.  Ö.) 
Ruszcsukban  és  Özilisztriában  fölkelést  támasz- 
tott, de  sikertelenül.  Öztambulov  már  csirájá- 
ban elfojtotta  a  mozgalmat  és  minden  orosz 
tiltakozás  ellenére  kivégeztette  a  vétkeseket. 
Ugyanez  lett  a  vége  a  Burgaszban  rendezett 
puccsnak  is.  Tehát  az  új  eszköz  sem  vált  be. 
bot  ellenkezó'leg,  siettette  a  válság  megoldását, 
mert  a  trónkérdés  minél  előbbi  rendezésére 
ösztönözte  a  kormányzóságot.  A  szobranje  elő- 
zetes megbeszélések  alapján  Koburg  Koháry- 
Ferdinánd  herceget,  a  magyar  honvédhuszár- 
kapitányt választotta  meg  Bulgária  fejedel- 
méül. 

A  reményében  csalódott  Oroszország  a  bulgár 


14^  A    BALKÁX-PROBLÉMA    FEJLŐDÉSE. 

alkotmány  38.  cikke  alapján,  mely  csak  az  első 
fejedelemnek  engedte  meg,  hogy  más  vallású 
lehessen,  mint  görögkeleti,  érvénytelennek  nyil- 
vánította a  választást  és  mindenáron  ki  akarta 
erőszakolni  a  portától  és  a  hatalmaktól,  hogy 
maga  küldhessen  helytartót  Bulgáriába.  Már  ki 
is  szemelte  az  alkalmas  helytartót  Ehrenrooth 
tábornok  személyében,  aki  egyúttal  Kelet- 
Eumélia  kormányzója  is  lett  volna.  De  ezzel 
az  újabb  intézkedésével  is  kudarcot  vallott. 
Ausztria-Magyarország,  Olaszország  és  Anglia 
határozottan  ellene  mondottak  bárminő  formájú 
protektorátus  felállításának.  Bismarckban  még 
esetleg  meg  lett  volna  a  hajlandóság  a  péter- 
vári tervek  támogatására,  de  a  Boulanger-vál- 
ság  forró  harcai  közepett  még  csak  nem  is 
gondolhatott  aktiv  közbelépésre.  Ferdinánd  arra 
használta  a  hatalmak  viszályát,  hogy  tanácsuk 
ellenére  megjelent  Bulgáriában;  aug.  14.  a  nép 
határtalan  örömujjongása  közepett  letette  az 
esküt  az  alkotmányra  Tirnovoban,  majd  egy 
héttel  utóbb  (aug.  22.)  megtartotta  bevonulá- 
sát Szófiába.  Ferdinánd  megválasztása  és  az 
Ehrenrooth-féle  kísérlet  meghiúsulása  végleg  el- 
mérgesítette Ausztria-Magyarország  és  Orosz- 
ország viszonyát.  De  ugyanakkor  Bismarck 
minden  erőfeszítése  és  tüntető  orosz  barátsága 
dacára  válságosra  fordult  a  német-orosz  viszony 
is.  Ügyes  intrikusoknak  sikerült  néhány  hami- 
sított levelet  a  cár  kezébe  csempészni,  melyek 
úgy  tüntették  fel  a  dolgot,  mintha  titokban 
Bismarck  is  támogatta  volna  Kobu;rg  herceg 
trónjelöltségét  és  szította  volna  a  bulgárok  ellen- 
állását az  orosz  tervekkel  szemben.    Az    általa- 

noB  feszültség  a  sajtó  harcias  hangú  cikkeiben 
és  nagyarányú  fegyverkezésben  jutott  kifeje- 
zésre. Oroszország  rövid  idő  alatt  kétszeresére 
emelte  a  kievi,  varsói  és  vilnai  kerületekben 
állomásozó  katonaság  létszámát,  megsokszorozta 
tüzérségi  felszerelését  és  lázas  buzgalommal 
siettette  az  eró'dök  kiépitését.  Nálunk  a  had- 
sereg erősítésére  ekkor  szervezték  a  népfölkelést 
(1886  :  XX.  t.-c),  fejlesztették  a  honvédséget  s 
a  rendkívüli  ülésszakra  összehívott  delegációk- 
kal 52^2  millió  forint  rendkívüli  katonai  pót- 
hitelt szavaztattak  meg  (1887  márc). 

A  háborús  veszedelem  komor  felhőként  bo- 
rongott a  láthatár  felett  az  egész  1887.  évben. 
A  német  és  osztrák  katonai  körök  már  kikerül- 
hetetlennek  vélték  az  összeütközést.  Moltke  és 
helyettese,  Waldersee  tábornok  azon  az  álláspon- 
ton voltak,  hogy  inkább  most  kell  döntésre  vinni  a 
dolgot,  amikor  a  föltételek  kedvezőbbek,  mint 
később.  Ugyanígy  gondolkozott  Albrecht  főher- 
ceg és  Eudolf  trónörökös.  Minden  bizonnyal 
be  is  következik  az  összeütközés,  ha  Kálnoky 
szilárd  magatai-tása  s  Anglia  és  Olaszország 
határozott  ellenmondása  meghátrálásra  nem 
kényszeríti,  majd  utóbb  a  Bismarckkal  való 
találkozás  teljesen  le  nem  fegyverzi  a  félénk  és 
határozatlan  cárt.  A  vaskancellár  nemcsak 
arról  tudta  meggyőzni  III.  Sándort,  hogy  a 
bulgár  kérdést  illető  okmányok  közönséges  ha- 
misítványok, hanem  arról  is,  hogy  Oroszország 
és  a  német  birodalom  érdekei  az  osztrák-ma- 
gyar—orosz balkáni  ellentét  dacára  is  teljesen 
fedik  egymást  s  így  a  szövetségi  viszony  mind- 
kettőjükre nézve  előnyös  lehet.    E    fejtegetések 

annyira  megnyerték  az  orosz  uralkodó  tetszé- 
íiét,  hogy  beleegyezését  adta  a  bismarcki  diplo- 
mácia egyik  legsajátosabb  alkotásának,  az  ú.  n. 
viszonthtztüsítási  szerződésnek  megkötéséhez.  A 
viszontbiztosítási  szerződés  lényegében  nem  volt 
más,  mint  az  1884-ben  három  évre  megállapí- 
tott háromcsászárviszoíiy  folytatása,  de  a  har- 
madik tag,  Ausztria-Magyarország  kihagyásá- 
val, sőt  esetleg  ellene  is  fordítható  éllel. 

Bismarckot  egyetemesebb  politikai  tekintete- 
ken kívül  főleg  az  egyre  fenyegetőbbé  váló 
Boulanger-válság  indította  a  viszontbiztosítási 
szerződés  aláírására.  Mindenáron  biztosítani 
akarta  a  cári  birodalom  barátságát,  hogy  ko- 
moly bonj'odalom  esetére  megkímélje  hazáját  a 
két  fronton  való  hadakozás  veszélyétől.  De 
egyelőre  csak  azt  érte  el  vele,  hogy  még  job- 
ban felbátorította  az  orosz  harckeverőket.  A 
péter\-ári  diplomácia  még  mindig  nem  adta  fel 
reményét,  hogy  Ausztria-Magyarország  ellen- 
zése dacára  fennhatósága  vagy  legalább  be- 
folyása alá  tudja  hajtani  Bulgáriát.  Azért  nem- 
csak hogy  maga  nem  ismerte  el  Koburg 
Ferdinándot  törvényes  fejedelemnek,  hanem  a 
szultánt  is  rá  akarta  bírni,  hogy  mint  közön- 
séges trónbitorlóval  bánjon  vele.  De  rábeszélé- 
sének nem  sok  lett  a  foganatja.  A  hatalmak 
határozottan  megtagadták  közreműködésüket 
minden  erőszakos  beavatkozástól.  Franciaország- 
ban és  Németországban  még  esetleg  meg  lett 
volna  a  hajlandóság,  de  egyelőre  sokkal  jobban 
el  voltak  foglalva  a  magok  ügyes-bajos  dolgaik- 
kal, semhogy  kedvök  és  idejök  lett  volna  távol- 
eső balkáni  problémákkal  bíbelődni.    A  szultán 

is  megelégedett  azzal,  hogy  törvénytelennek 
nyilvánította  Ferdinánd  uralmát  (1888  márc.  5.) ; 
tettleges  fellépésre  annál  kevésbbé  gondolt,  mi- 
vel hamar  észrevette,  hogy  az  oroszellenes 
Ferdinánd  fejedelemsége  török  szempontból 
sokkal  eló'nyösebb,  mint  egy  orosz  tábornok 
helytartósága. 

Hiába  próbálkozott  az  orosz  diplomácia  Bul- 
gária benső  egységének  megbontosával  és  a 
bulgár  hadsereg  szellemének  megmérgezésével 
is.  Azok  a  felkelési  kísérletek,  melyeket  Hitrovo 
ügynökei  megvesztegetett  montenegrói  bandák 
és  néhány  magáról  megfeledkezett  bulgár  segít- 
ségével Sztara  Zagorában,  Burgaszban  (1888 
jan.  8.)  és  a  Ehodope-hegységben  (máj.)  fel- 
idéztek, egytó'l-egyig  szánalmas  kudarcba  ful- 
ladtak. A  bulgár  nemzet  mint  egy  ember  állott 
új  fejedelme  mellé,  aki  nagytehetségű  és  vas- 
kezű minisztere,  Sztambulov  segítségével  oko- 
san és  körültekintéssel  vezette  az  egyesült 
Bulgária  ügyeit.  Határozottságához  az  erőt  és 
szilárdságot  a  háta  megett  álló  osztrák-magyar- 
olasz  és  angol  blokk  szolgáltatta,  mely  féltéke- 
nyen vigyázott  Oroszország  minden  lépésére 
és  mozdulatlanságra  kényszerítette  a  pánszláv 
eszme  harcos  híveit. 

Az  orosz  közönség  idegességét  a  végletekig 
fokozta  ez  a  sikertelenség.  Haragja  elsősorban 
a  monarchia  ellen  irányult.  Neki  tulajdonította 
hódító  törekvéseinek  meghiúsulását.  Haragja  és 
gyűlölete  a  sajtó  útján  keresett  megnyilvánu- 
lást. Még  hivatalos  lapok  is  nyíltan  izgattak  a 
monarchia  ellen  s  lépten-nyomon  meggyanú- 
sították  szándékait.    De   nem  kímélték  Német- 

országot  sem.  A  viszontbiztosítási  szerződés 
távolról  sem  nyújtott  biztosítékot  a  pánszláv 
eszmékért  lelkesedő  sajtó  támadásai  és  a  belőle 
táplálkozó  közvélemény  ellenséges  érzülete  el- 
len. A  cár  jóakaratú  ember  volt,  de  gyenge  és 
határozatlan  :  azonfelül  maga  is  rajongó  híve  a 
pánszláv  eszméknek.  Félni  lehetett,  hogy  a 
folyton  erősbödő  ár  magával  sodorja,  mint  tíz 
évvel  előbb  atyját.  Hiszen  a  nyugati  határon 
minden  ellenkező  biztosítás  dacára  rendületle- 
nül folytak  tovább  a  csapatösszevonások.  Az 
osztrák-magyar  és  orosz  összetűzés  és  vele  az 
1879-iki  kettős  szövetségben  megállapított  casus 
foederis  beállta,  távolabbi  következményeképen 
pedig  a  francia  revanche  furiáinak  elszabadulása 
kikerülhetetlen  bizonyosságúnak  látszott.  Európa 
az  1870-iki  háború  óta  sohasem  állott  közelebb 
a  világháború  meredélyéhez,  mint  az  1887.  és 
1888.  évek  fordulópontján.  Csak  egy  szikrára 
volt  szükség,  hogy  az  általános  feszültség  egy 
titáni  arányú  küzdelemben  lobbanjon  ki. 

Bismarck  érezte,  hogy  sürgős  cselekvésre  van 
szükség,  ha  nem  akarja,  hogy  az  események 
túlszárnyalják.  Nem  habozott  tovább.  Először 
benyújtotta  az  1887  dec.  10-iki  véderőjavasla- 
tot,  mely  maximálisra  fokozta  a  birodalom  hadi- 
készültségét;  azután  közzétette  az  1879-iki 
Bzerződés  szövegét,  így  akarván  értésére  adni 
Oroszországnak,  hogy  Németország  a  viszont- 
biztosítási szerződés  dacára  is  híven  állja  a 
kettős  monarchiával  szemben  vállalt  kötelezett- 
ségét és  nem  engedi  letiporni  szövetséges  társát 
(1888  febr.  3.) ;  febr.  6-án  pedig  elmondotta  hosszú 
pohtikai   pályájának   legnevezetesebb    beszédét, 

melyben  szemébe  vágta  a  háborúra  izgató  orosz 
sajtónak  és  a  németgyűlölettói  átitatott  orosz 
közvéleménynek :  «Szeretetért  nem  könyörgünk 
többé  sem  Francia-,  sem  Oroszországnál.  Meg- 
kíséreltük a  régi  bizalmas  viszony  helyreállítá- 
sát, de  senki  után  sem  futunk. »  Beszédét  ezek- 
kel az  emlékezetes,  önérzettől  duzzadó  szavak- 
kal fejezte  be :  «Mi  németek  csak  az  Istent 
féljük,  mástól  senkitől  sem  félünk.» 

Bismarck  elérte  célját.  A  szavaiból  kiáradó 
erőtudat  és  a  birodalmi  gyűlés  imponáló  áldo- 
zatkészsége megtették  hatásukat.  Az  orosz 
lapok  még  egy  ideig  tüzeltek,  de  az  akut  ve- 
szedelem elmúlt.  A  cár  haragja  Bulgáriára  és 
Ferdinánd  fejedelemre  nem  szűnt  meg,  de  a 
helyzet  feszültsége  lényegesen  enyhült  s  egyre 
valószínűbbé  tette  a  békés  megoldás  lehetó'- 
ségét. 

VI. 

Míg  a  perifériákon  ilyen  mélyreható  mozgal- 
mak és  hatalmi  eltolódások  jártak  a  berlini 
kongresszus  határozatainak  nyomában,  magá- 
ban Törökországban  és  a  két  függetlenné  vált 
hűbéres  államban,  Szerbiában  és  Romániában 
aránylag  csendben  és  kiemelkedőbb  események 
nélkül  folytak  el  az  évek.  Törökországban  a 
múló  epizódnak  bizonyult  alkotmányosságot 
ismét  a  legsötétebb  abszolutizmus  váltotta  fel. 
Abd  ul  Hamid  a  második  ülésszak  berekesztése 
után  (1878  febr.  14.)  nem  hívta  össze  többé  a 
parlamentet.  Sőt  nemsokára  az  alkotmány  ki- 
eszközlőjét,     Midhat     pasát     is     ártalmatlanná 

tette.  1881-ben  sok  mással  egyetemben  főben- 
járó pert  indíttatott  ellene  a  nagybátyja,  Abd  ul 
Aziz  szultán  meggyilkolásában  való  részes- 
ség címén  s  a  kimondott  halálos  Ítélet  enybí- 
téseképen  az  arábiai  Taifba  száműzte.  De  ha- 
ragja és  gyűlölete  ide  is  elkísérte  a  kiváló 
államféi-fit.  Midhat  pasa  már  három  év  múlva 
elhalt  s  minden  jel  arra  mutat,  hogy  felsőbb 
helyről  megrendelt  gyilkosság  vetett  véget  éle- 
tének. 

A  száza dközépi  Törökország  utolsó  nagy  állam- 
férfiának  élném ítása  után  hosszú  időre  vége 
szakadt  ama  kísérleteknek,  melyek  európai  min- 
tára akarták  szabni  az  oszmán  birodalom  benső 
életét.  A  szultán  önkénye,  kegyenceinek  haszon- 
lesése s  a  hagyományos  fatahsztikus  tunyaság 
eleve  útját  állta  minden  komolyabb  reform- 
törekvésnek. A  halálosan  gyűlölt  <<ifjú-törökök», 
akik  egyedül  értették  és  iparkodtak  megvalósí- 
tani az  európai  haladás  eszméit,  jobbára  kül- 
földre szorultak  s  legfeljebb  azzal  tudtak  segí- 
teni hazájokon,  hogy  újra  meg  újra  felhívták 
Európa  figyelmét  Abd  ul  Hamid  véres  és  esz- 
telenül tékozló  kormányrendszerére.  Egyébként 
maradt  minden  a  régiben.  Pillanatujd  szorult- 
ságukban mindent  megígértek  Konstantinápoly- 
ban, de  nem  tettek  semmit  vagy  csak  akkor, 
amikor  már  késő  volt.  Emiatt  a  birodalom  ha- 
nyatlása feltartóztathatatlanul  haladt  tovább  ; 
egyik  megaláztatás  a  másik  után  érte  s  csak 
az  európai  pohtikában  beállott  ideiglenes  szél- 
csendnek köszönhette,  hogy  egj-előre  kímélve 
maradt  a  hetvenes  évek  megrendítő  csapá- 
saitól. 

Nem  sokkal  örvendetesebben  alakultak  a  vi- 
szonyok Szerbiában  sem.  A  tehetséges,  de  meg- 
bízhatatlan jellemű  Milán  fejedelem  sem  alatt- 
valói szeretetét,  sem  a  hatalmak  bizalmát  nem 
tudta  megnyerni.  Uralkodásának  egyetlen  fény- 
pontja a  királyi  cím  felvétele  és  a  Törökország- 
tól való  teljes  függetlenség  kimondása  (1882 
márc.  6.).  Egyébként  sem  a  külső',  sem  a  belsó' 
pohtikában  nem  tudott  maradandó  sikert  el- 
érni. Szerencsétlen  háborúival,  különösen  a  meró' 
hódításvágyból  indított  bulgár  háborúval  telje- 
sen lejáratta  Szerbia  katonai  tekintélyét,  osztrák- 
barát érzületével  pedig  eljátszotta  az  orosz 
diplomácia  jóindulatát,  a  szerb  külpolitikának 
eddig  legeró'sebb  és  legbiztosabb  hátfedezetét. 
Kétségtelen  jóakarata  dacára  kudarcot  vallott 
belpolitikájával  is.  Az  áldatlan  pohtikai  harco- 
kat nem  tudta  megfékezni.  Eleinte  a  Uberáli- 
sokra  támaszkodott  s  a  radikálisokat  elnyomni 
igyekezett.  De  pazar  költekezésével,  a  dohány- 
monopóhum  bevezetésével  és  a  jövedelmi  adók 
tetemes  emelésével  maga  szolgáltatta  a  leghálá- 
sabb eszközt  a  radikális  izgatók  kezébe,  akik 
forradalmi  és  anarchisztikus  tanaikkal  lassan- 
ként áthatották  az  egész  társadalmat,  fóleg  a 
nyomorúságos  viszonyok  között  tengó'dő  és 
anarchiára  könnyen  hajló  parasztságot.  Az  al- 
kotmányos formák  semmibevevése,  mely  utóbb 
ahg  leplezett  abszolutizmussá  fajult,  szintén 
nem  volt  alkalmas  a  belsó'  béke  és  egyensúly 
helyreáUítására .  A  radikáhs  irányzat  fokonként 
annyira  elhatalmasodott,  hogy  már  egyenesen 
a  dinasztia  jövőjét  fenyegette.  Milán  királynak 
engednie  kellett.  Bele  kellett  egyeznie  az  1869-iki 

alkotmány  ama  rendelkezésének  hatályon  kívül 
helyezésébe,  amely  a  fejedelem  számára  tartotta 
fenn  a  kamarai  tagok  egy  negyedrészének  ki- 
nevezését s  hozzá  kellett  járulnia  az  angol 
mintájú  tiszta  parlamentáris  kormányzati  rend- 
szer életbeléptetéséhez.  (1888.)  Ez  pedig  gya- 
korlatilag annyit  jelentett,  hogy  a  szkupstiná- 
ban  a  radikáhsok  jutottak  többségre.  A  több- 
séggel együtt  övék  lett  a  kormányhatalom  is, 
ami  szükségképen  maga  után  vonta  a  külső  és 
benső  politika  irányának  gyökeres  megváltozá- 
sát. Milán  nem  tudott  megbékélni  a  dolgok  új 
rendjével.  Különösen  a  külpolitika  irányváltoz- 
tatása bántotta.  A  diadalmasan  előretörő  orosz- 
barát áramlat  lehetetlenné  tette  számára  az 
1881-iki  titkos  szerződés  megtartását,  melyben 
arra  kötelezte  magát,  hogy  1895-ig  bezárólag 
semleges  marad  egy  esetleges  osztrák-magyar 
és  orosz  háborúval  szemben  s  azon  kínos  di- 
lemma elé  állította,  hogy  vagy  megszegi  igére- 
tét vagy  kockára  teszi  családja  jövőjét.  Mivel 
egyiket  sem  akarta  megtenni,  1889  márc.  6-án 
önként  lemondott  a  koronáról.  Hog}'  legalább 
kiskorú  fia,  Sándor  trónörökös  számára  bizto- 
sítsa a  nemzet  rokonszenvét,  az  orosz  barátság 
leglelkesebb  szószólóját,  Eisztics  Jánost  rendelte 
melléje  gyámul,  miniszterelnökké  pedig  Pasics 
Miklóst,  a  radikáhsok  vezérét  nevezte  ki. 

Románia  Károly  fejedelem  bölcs  és  óvatos 
kormánya  alatt  a  nyugodt  fejlődés  útjára  tért. 
A  balkáni  pohtikát  jellemző  vad  pártharcok  és 
a  háború  nj-omán  kisarjadt  benső  bajok  itt 
is  több  ízben  megtörték  ugyan  az  egyenes- 
vonalú fejlődési  irányt,  de  egészben    véve   még 

bem  idéztek  fel  olyan  súItüs  megrázkódtatáso- 
kat, mint  egyebütt.  Anyagi  tekintetben  szembe- 
tűnően nagyott  fejlődött  az  ország.  Az  első 
vasútvonalak  megépítése,  a  dmiai  hajózás  sza- 
bályozása és  a  szabad  kereskedelem  jegyében 
kötött  kereskedelmi  szerződések  ép  úgy  előnyére 
váltak  a  gyorsan  fejlődő  és  izmosodó  gazdasági 
életnek,  mint  a  román  nemzeti  bank  felállítása. 
Szellemi  téren  is  sok  történt  az  alacsony  szin- 
táj  emelésére.  Az  elemi  és  középiskolák  számá- 
nak szaporítása  és  két  egyetem  alapítása  szá- 
zados mulasztásokat  voltak  hivatva  jóvá  tenni. 

Nemzet  és  fejedelem  hamar  egymásra  talál- 
tak ebben  a  vállvetve  végzett  mmikában; 
megismerték  és  megszerették  egymást.  Károly 
idegen  származása  ducára  rövid  idő  alutt  meg- 
nyerte népe  bizalmát.  Bizonysága  ennek,  hogy 
1881  márc.  26.  az  országgyűlés  mindkét  háza 
egyhangú  szavazás  alapján  királynak  kiáltotta 
ki.  Már  máj.  22.  megtörtént  a  koronázás  is. 

A  belső  rend  megszilárdulásával  párhuzamo- 
Ran  határozott  irányba  terelődött  a  küipolitika 
is.  Besszarábia  elrablása  kiábrándította  az  orosz 
barátság  híveit  a  pétervári  diplomácia  önzet- 
lenségébe vetett  hitökből.  Az  1879-iki  osztrák- 
magyar és  német  szövetség  létrejötte  is  sokakat 
gondolkodóba  ejtett.  Károly  kiráh^  különben  is 
szívesebben  fűzte  volna  fogadott  hazája  jövőjét 
a  központi  hatalmakhoz,  mint  Oroszországhoz. 
Az  előbbiek  részéről  sem  hiányoztak  bátorítá- 
sok ebben  az  irányban.  Bismarck  egy  román 
államférfiúval  folytatott  beszélgetés  folyamán 
már  1879  nyarán  megpendítette  a  gondolatot, 
félévvel  később  (1880  febr.)  Bratianu  miniszter- 

elnök  látogatása  alkalmával  pedig  még  határo- 
zottabb célzásokat  tett  rá.  Nagy  mmikatársa,  a 
néhány  hónappal  elŐbb  visszavonult  Andrássy 
Gyula  Károly  fejedelemhez  intézett  levelében 
ugyanilyen  húrokat  pengetett  (1880  ápr.  21.). 
A  felvetett  gondolat  ettől  kezdve  állandóan 
ott  élt  a  lelkek  mélyén,  de  idó'  kellett  hozzá, 
míg  tetté  érett.  Maga  Bismarck  az  agg  Vilmos 
császár  érzékenységére  való  tekintettel  nem  na- 
gyon sürgethette,  a  román  államférfiak  meg 
nem  akartak  addig  dönteni,  amíg  nem  látják, 
mire  szánja  el  magát  Olaszország.  De  a  gondo- 
lat élt  és  hatott.  1881.  Maiore?cu  Titusz,  a 
nem  nagyszámú,  de  tekintélyes  y'wnímisto -párt 
(a  Jimimea  c.  irodalmi  társaság  tagjaiból  ala- 
kult konzervativ-csoport)  tagja  a  Deutsche 
Bevue  hasábjain  meggyőzően  foglalta  össze  az 
okokat,  melyek  múlhatatlan  kötelességgé  teszik 
a  központi  hatalmakhoz  való  közeledést.  A  cikk 
nagy  feltűnést  keltett  és  élénk  eszmecserére 
adott  alkalmat.  A  régóta  vajúdó  gondolat  az 
elméleti  lehetőségek  félhomályából  szinte  észre- 
vétlenül a  megvalósulás  napsütésébe  jutott. 
1882  aug.  13.  az  orosz  pohtika  legelkeseredet- 
tebb ellenfele,  Sturdza  Demeter  ült  a  külügy- 
miniszteri székbe  s  azonnal  hozzálátott  a  szö- 
vetség megalapozásához.  Közbejött  incidensek, 
mint  az  alkotmány  revíziója  és  Gradisteanu 
képviselő  tapintatlan  elszólása  Nagy  István 
szobra  leleplezésekor  (1883  jún.  17.)  ideig-óráig 
késleltették,  de  meg  nem  akadályozták  az  elő- 
munkálatokat. Károly  király  berlini  és  bécsi 
látogatása  (1883  aug.)  Európaszerte  az  a  hitet 
keltette,  hogy  Románia    csatlakozása  a  hármas 

szövetséghez  már  formálisan  is  megtörtént.  Ez 
azonban  tényleg  csak  egy  hónappal  később  kö- 
vetkezett be,  amikor  Bratianu  miniszterelnök 
személyesen  tárgyalt  az  osztrák-magyar  had- 
ügyminiszterrel is  (szept.  24)  meg  a  német 
kancellárral  is  (szept.  26.). 

Minő  feltételek  alapján  jött  létre  az  osztrák- 
magyar-német és  román  szövetség,  nem  tudjuk, 
mert  szövege  mindezideig  nem  jutott  nyilvá- 
nosságra. Csak  annyit  tudunk  róla,  hogy  tisz- 
tán védelmi  jellegű  volt  s  hogy  éle  Oroszország 
ellen  irányult.  Megkötése  kétségkívül  nagy  sikere 
volt  a  román  politikának,  mert  ettŐl  fogva 
nagyobb  öntudattal  léphetett  fel  s  külső  gon- 
doktól nem  aggasztva  biztosabban  élhetett  nem- 
zeti feladatai  teljesítésének.  Csak  egy  baja  volt 
a  szövetségnek ;  miként  a  szerb  és  olasz  szövet- 
ség, nem  a  nép  lelkéből,  hanem  csupán  az  állam- 
férfiak belátásából  sarjadt  ki.  Igazi  táplálékot 
adó  gyökerek  hiányában  sohasem  tudott  meg- 
erősödni. Melegházi  növény  maradt  mindvégig, 
mely  a  valóság  szelének  első  érintésére  elfonnyadt. 
Megkötése  csupán  Komániára  nézve  jelentett 
pozitív  erőforrást ;  a  központi  hatalmak  állását 
egy  hajszállal  sem  tette  erősebbé. 


3.  A  hosszú  béke  kora. 

1888—1908. 

A  bulgár  válság  elsimulására  következő  évek 
a  béke  évei  voltak,  melyeket,  a  korszak  végén 
elmérgesedett  bandaharcokat  nem  számítva,  csak 
két  ízben  vert  fel  a  fegyverek  zaja :  a  thesszá- 
liai  és  a  ki'étai  háborúban.  E  hosszú  szünet 
elsősorban  annak  tudható  be,  hogy  a  balkáni 
politika  boszorkánykonyhájának  legfőbb  méreg- 
keverője,  az  orosz  diplomácia  majdnem  az  egész 
korszakon  át  szinte  kizárólag  a  távolkeletre,  a 
Csendes-óceán  körzetére  összpontosította  tevé- 
kenységét. Koreai  és  madzsmiai  érdekeihez  vi- 
szonyítva a  balkáni  színtér  másodrendűvé  lett 
szemében.  Figyelemmel  kisérte  ugyan  az  ese- 
ményeket, hébe-hóba  bele  is  szólt  menet ökbe, 
de  gondosan  óvakodott  túlságosan  exponálni 
magát.  Inkább  csak  arra  törekedett,  hogy  más 
hatalmak  túl  ne  szárnyalják,  nagy  áldozatok 
árán  kivívott  állását  meg  ne  rendítsék.  Még 
régi  vetélytársával,  az  osztrák-magyar  diplo- 
máciával is  szivesebben  járta  a  békés  meg- 
egyezés és  az  érdekek  kiegyeztetésének  útjait, 
csakhogy  ne  kelljen  tovább  folytatnia  az  előző 
évtizedek  meddő  harcait. 

Oroszország  visszahúzódása  mellett  a  másik 
föltűnő  jelenség,  a  német  befolyás  rohamos  tér- 

foglalása.  II.  Vilmos  császár  konstantinápolyi 
látogatása  óta  (1889  nov.  2—6.)  a  Drang  nach 
Ősien  szerves  alkotó  részévé  lett  a  német  világ- 
politikai programmnak.  A  török  államélet  meg- 
nyilvánulásai fokonként  egészen  német  szine- 
zetet  nyertek.  Politikai  kérdésekben  Marscliall 
báró  német  nagyköveté  volt  a  döntő  szó.  A  had- 
sereget Goltz  pasa  porosz  mintára  szervezte  át 
és  német  fegj'verzettel  látta  el.  A  pénzügyeket 
jobbára  német  tisztviselők  kezelték.  A  gazda- 
sági életben  is  mindegyre  érezhetőbbé  vált  a 
német  túlsúly. 

II.  Abd  ul  Hamid  szultán  annál  szívesebben 
fogadta  a  felkinált  német  baráti  jobbot,  mivel 
korábbi  barátai  sorra  elfordultak  tőle.  A  francia 
köztársaság  sohasem  viseltetett  hozzá  valami 
különös  vonzalommal,  az  orosz-francia  entente 
létrejötte  óta  (1891.)  meg  minden  kérdésben 
ellenségeivel  tartott.  Nagy  átalakuláson  ment 
át  Anglia  magatartása  is.  A  török  statusquo 
szenvedélyes  védője  fokonként  a  török  területi 
integritás  legelszántabb  ellenségévé  vedlett  át. 
Fox  és  Gladstone  eszméi  diadalmaskodtak  Pitt  és 
Beaconsfield  opportunisztikus  törökbarát  politi- 
káján; Cobden  hberalizmusa  győzedelmeskedett 
ürquhart  törökmentő  konzervativizmusán.  A  city 
gazdasági  érdekektől  sugalmazott  orosz  rokon- 
szenve lassanként  felhatott  a  felelős  államfér- 
fiakig és  szétrombolta  az  eddigi,  merőben  poli- 
tikai meggondolásokra  alapított  diplomáciai 
programmot.  A  mindenáron  való  menteni  aka- 
rás helyébe  a  feldarabolás,  a  gazdasági  kisajá- 
títás elve  lépett.  Ez  a  gyökeres  átfordulás, 
századok     hagyományának     megtagadása     csak 

reflexe  annak  a  forradalmi  átalakulásnak,  mely 
9.  hatalmak  egymáshoz  való  viszonyában  ép  ez- 
időtájt  ment  végbe.  Ez  tükröződik  vissza  Olasz- 
ország magatartásában  is,  mely  a  hármasszö- 
vetségi kötelékek  dacára  mind  felismerhetőbb 
módon  az  ellentétes  hatalmi  csoport  felé  irá- 
nyította külpolitikai  orientációját. 

A  török  birodalomhoz  való  viszony  megvál- 
tozása természetszerűleg  visszahatott  a  hatal- 
maknak a  Balkán-probléma  más  részeihez  és 
a  kérdés  egész  komplexmnához  való  állásfogla- 
lására is.  Eddig  a  Balkán-probléma  lényegileg 
török  kérdés  volt ;  a  század  utolsó  éveitől  szá- 
mítva szinte  észrevétlenül  a  kereszténj*  álla- 
mokra ment  át  a  hangsúly.  Mialatt  u.  i.  Török- 
ország folyton  hanyatlott,  a  kicsiny  és  fejlődé- 
sükben sokféleképen  gátolt  balkáni  népek  a 
nacionalizmus  szent  hevületében  újjá  születtek, 
igényeikben  és  tényleges  erejökben  hatalmasan 
megizmosodtak.  Konstantinápoly  mellett  Szófia, 
Belgrád,  Athén  sőt  Cetinje  is  szóhoz  jutottak. 
A  hatalmak  figyelmét  nem  kerülhette  el  ez  a 
mélyreható  változás.  Ezentúl  már  nemcsak  mint 
védelemre  szoruló,  tehát  merőben  passziv  sze- 
repre kárhoztatott  tényezőket  vették  számításba 
fi  balkáni  államokat,  hanem  egyre  fokozódó 
mértékben  cselekvő  részt  juttattak  nekik  saját 
külpolitikai  céljaik  elérésében  is. 

A  hosszú  béke  kora  tehát  csak  látszatra  je- 
lent mozdulatlanságot,  változatlanságot.  Csak  a 
felszint  nem  fodrozzák  nagyobb  gyűrűk;  lent, 
a  titokzatos  mélységekben  minden  forrong  és 
izzik.  Hatalmas  energiák  feszülnek,  hogy  szét- 
vessék a  megmerevedett    formákat    s  új    tárta- 

lommal  töltsék  meg  a  Balkán-problémát.  Egy- 
felől a  nagyhatalmak  új  csoportosulásával  fel- 
szabadult erők,  másfelől  az  összes  balkáni  ke- 
resztényeket magával  ragadó  izzó  nacionalista 
áramlat  drámai  fordulatok  útját  egyengetik  s 
népek  és  országok  sorsát  megrendítő  tragédiák 
bekövetkezését  sejtetik.  A  világháboiút  meg- 
előző néhány  esztendő  rohanó  eseménylavinájá- 
nak kiinduló  pontjai  jórészben  itt :  a  diplomá- 
ciai kulisszák  mögött  folyó  titokzatos  játékban 
és  a  népek  lelkében  végbemenő  forradalmi  át- 
alakulásban keresendők.  A  hosszú  béke  a  lelki 
felkészülés  és  a  diplomáciai  terek  előkészítésé- 
nek kora.  Jelentősége  tehát  semmivel  sem 
kisebb,  mint  a  reákövetkező  néhány,  esemé- 
nyektől terhes   évé. 


A  berlini  kongressus  intézőinek  legjobb  szán- 
dékai dacára  sem  tudta  megakadályozni  a  török 
területi  integritás  további  tépdesését.  1881.  el- 
veszett Thesszália  és  Epirusz  egy  része ;  ugyan- 
ebben az  évben  veszendőbe  ment  Tunisz  is. 
1882.  angol  kézre  jutott  Egyiptom,  az  afrikai 
gyarmatok  utolsó  értékesebb  darabja.  A  vala- 
mikor hatalmas  kiterjedésű  északafrikai  birto- 
kokból már  csak  a  kietlen  és  sivatag  jellegű 
Tripolisz  maradt  a  porta  kezén.  Amellett  az 
európai  birtokállományt  is  állandóan  a  dara- 
bokra töredezés  veszedelme  fenyegette.  A  vihar- 
centrumok ez  alkalommal  a  nemzeti  aspirációk 
tekintetében  legelőrehaladottabb  Kréta  és  Ma- 
cedónia voltak. 

Kréta  szigetén  legutóbb  a  haleppai  szerződés 
(1878.  okt.  23.)  szabályozta  a  keresztények  és 
mohamedánok  egymáshoz  való  viszonyát.  A 
benne  megadott  autonómia  egyeló're  kielégítette 
a  görögöket.  A  fegyverek  zaja  elült  néhány  esz- 
tendó're.  De  már  a  nyolcvanas  évek  közepén 
újra  felhangzottak  a  régi  panaszok,  felsírtak  a 
régi  vágyak.  A  görögök  már  1885  "végén  szen- 
vedélyesen követelték  szigetöknek  az  anyaor- 
szághoz való  csatolását.  Az  ebből  támadt  fe- 
szültség 1889  nyarán  általános  felkelésben  rob- 
bant ki.  Görögország  szokásához  híven  azonnal 
segítségére  sietett  a  fölkelőknek.  Aug.  5.  egy 
szenvedelmei  hangú  körjegyzéket  intézett  a 
hatalmakhoz,  melyben  azt  követelte,  hogy  vagy 
küldjenek  megfelelő  számú  sereget  az  állítólagos 
török  kegyetlenkedések  megakadályozására  vagy 
engedjék  meg  neki,  hogy  maga  gondoskodhas- 
sék  fajrokonai  érdekeinek  megvédelmezéséről. 
A  hatalmak  azonban  tagadólag  válaszoltak;  nem 
akarták,  hogy  a  harc  még  nagyobb  méreteket 
öltsön.  A  görög  segítség  kimaradása  azután  arra 
kényszerítette  a  fölkelőket,  hogy  elfogadják  a 
porta  által  kínált  baráti  jobbot  s  belenyugod- 
janak az  új  szultáni  fermánba,  mely  lényegileg 
a  haleppai  pontozatok  alapján  szabályozta  hely- 
zet őket  (1889  dec).  Egyetlen  fontosabb  különb- 
ség volt,  hogy  az  új  szabályozás  értelmében  a 
váli  keresztény  vagy  mohamedán  is  lehetett  s 
hivataloskodásának  ideje  nem  volt  többé  öt 
évre  korlátozva. 

De  az  új  béke  még  addig  sem  tartott,  mint 
a  haleppai.  A  keresztény  Karatheodory  pasa 
kormányzósága  idején  újabb  mozgolódás  támadt, 

mely  már  1896  tavaszán  uyilt  fölkeléssé  érett. 
Goluchovszki  osztrák-magyar  külügyminiszter 
okulva  a  multak  tapasztalain,  menten  a  sziget 
blokálását  ajánlotta  a  hatalmaknak,  hogy 
Görögországnak  ne  legyen  alkalma  a  beavat- 
kozásra. De  Anglia  csak  vonakodva  tett  eleget 
a  felszólításnak.  Az  angol  diplomácia  már  tá- 
volról sem  tartotta  oly  életbevágó  feladatnak  a 
török  statusquo  megóvását,  mint  akárcsak  tíz 
esztendó'vel  elóbb  is.  Ezzel  a  magatartásával 
nagymértékben  megkönnjdtette  a  hetéria  dol- 
gát, mely  mindenáron  keresztül  akarta  eró'sza- 
kolni  az  uniót.  Jórészben  ennek  tulajdonítható, 
hogy  a  porta  engedményei,  köztük  a  haleppai 
szerződés  szellemében  kidolgozott  szabadelvű  új 
alkotmány  is  teljesen  eredménytelenek  maradtak. 
1897  végén  Kaneában  megint  fellángolt  a  for- 
radalom tüze.  A  fölkelők  febr.  10.  ünnepélyesen 
proklamálták  a  Görögországgal  való  egyesülést, 
mire  a  görög  hadihajók  azonnal  a  sziget  part- 
jaihoz siettek,  hogy  megakadályozzák  a  török 
csapatszállításokat.  Néhány  nappal  később  pedig 
magok  tettek  a  szárazföldre  két  gyalogos  zászló- 
aljat megfelelő  erősségű  tüzérséggel  (febr.  15.). 
Vassos  őrnagynak,  a  kiszállott  osztagok  parancs- 
nokának első  dolga  az  volt,  hogy  György  király 
nevében  birtokába  vette  a   szigetet. 

Ez  már  mégis  több  volt,  mint  amennyit 
Európa  szó  nélkül  hagyhatott.  A  görög  partra- 
szállás hírére  a  kaneai  öbölben  horgonyzó  európai 
flottillák  is  erős  osztagokat  menesztettek  a  sziget 
belsejébe  a  vérontás  megakadályozására.  Ezzel 
egyidejűleg  diplomáciai  téren  is  megindult  az 
ellenakció.  A  hatalmak   márc.  2.  kelt    kollektív 


160  A    BALBLÁX-FEOBLÉJÍA    FKJLÖDÉSE. 

jegyzékökben  éivénytelennek  Dvilvánították  az 
annexiót  s  egyben  azt  ajánlották  a  portának, 
hogy  a  fölkelők  megnyugtatására  engedélj^ezzen 
a  szigetnek  autonómiát.  A  szultán  haladéktala- 
nul teljesítette  óhüjtásukat.  ^íár  máic.  18.  prok- 
lamálta az  autonómiát. 

De  Görögországot  mindez  nem  elégítette  ki. 
A  hatalmak  felszólítására  esupán  hajóit  paran- 
csolta vissza  s  nem  egyúttal  csapatait  is.  Sőt 
odahaza  is  harcra,  támadásra  készült.  Aprihs 
elején  elrendelte  a  mozgósítást,  mire  a  porta  is 
fegyverbe  szólította  a  hadait.  A  hetéria  szabad- 
csapatai és  az  olasz  philhellének  ekkor  már 
török  földön  fosztogattak.  Ápr.  16.  a  rendes 
csapatok  is  támadólag  léptek  fel.  Ennyi  ki- 
hívásra végre  a  porta  is  elvesztette  türelmét. 
18.  megüzente  a  háborút  s  felszólította  a  török 
területen  élő  összes  görög  alattvalókat,  hogy 
két  héten  belül  távozzanak  Törökországból. 

A  görög-török  háború  nagyon  rövid  ideig 
tartott  és  egészen  más  eredménnyel  végződött, 
mint  Athénben  remélték.  Az  Edhem  pasa  alatt 
álló  török  csapatok  mindjárt  az  első  összeütkö- 
zésekben megszerezték  magoknak  a  kezdemé- 
nyezést és  gyors  diadalmenetben  egész  a  Ther- 
mopylakig  űzték  a  megállani  nem  tudó  görög 
sereget.  A  Meluna -szorosban  (ápr.  18—19.), 
Pharsalánál  (máj.  5—6.)  és  Domokosnál  (máj. 
17.)  vívott  ütközetekkel  hatalmokba  kerítették 
egész  ThesszáUát.  Epiruszban  is  kedvezett  nekik 
a  szerencse.  Hisszi  pasa  Pentepigha diánál  (ápr. 
23.),  Ai-tánál  (máj.  14.)  fényes  győzelmet  ara- 
tott I\íanos  ezredes    seregei   felett.    Görögország 


A    H035ZÜ    BÉKE    KORA.  161 

ellenálló  ereje  egy  hónap  alatt  teljesen  össze- 
roppant. Bármily  nehezére  esett,  meg  kellett 
magát  aláznia ;  békét  kellett  kérnie  gyűlölt 
ellenfelétől.  Törökország  előnyös  harctéri  hely- 
zetéhez képest  meglepően  enyhe  feltételeket 
szabott.  Mindössze  az  1881  előtti  határok  vissza- 
állítását és  10  millió  török  font  (184,500.000 
márka)  hadikárpótlás  fizetését  kivánta. 

De  a  hatalmak  még  ezeket  a  mérsékelt  kö- 
veteléseket is  túlzottaknak  találták.  Követeik 
útján  már  máj.  25.  tudomására  adták  a  por- 
tának, hogy  legfeljebb  némi  határkiigazítás  és 
négymillió  font  hadikárpótlás  követeléséhez  haj- 
landók hozzájáruhii.  Tehát  kifejezetten  védel- 
mére keltek  annak  a  Görögországnak,  amellyel 
szemben  néhány  hónappal  előbb  állást  foglaltak 
s  amely  kihivó  magatartásával  önmaga  idézte 
fel  végzetét.  E  hirtelen  változás  oka  különböző 
körülményekben  rejlett.  A  törökellenes  nyugati 
hatalmak  és  Oroszország  veszélyesnek  tartották 
Törökország  győzelmét  és  semmiképen  sem  akar- 
ták megengedni,  hogy  fegyvereinek  sikerét  ha- 
talmi és  morális  állásának  megjavítására  hasz- 
nálja fel.  Németország  magatartását  elsősorban 
dinasztikus  tekintetek  határozták  meg:  a  csá- 
szár nem  akarta,  hogy  egy  kedvezőtlen  béke- 
kötés még  nehezebbé  tegye  a  rokon  királyi  ház 
amúgy  is  ingadozó  helyzetét.  Végül  Ausztria- 
Magyarország  egyszerűen  csatlakozott  Német- 
országhoz, mert  Goluchovszkinak  nem  volt  elég 
ereje  és  bátorsága,  hogy  szólót  játszón  a  hatal- 
mak koncertjében.  Bár  az  osztrák-magyar  kül- 
politika összes  hagyományai  a  porta  érdekeinek 

felkarolását  javallottak,  a  külügyminiszter  merő 
megszokásból  és  az  önálló  cselekvéstól  való  fé- 
lelemből mégis  a  német  példát  követte. 

Természetes,  hogy  Törökország  nem  dacol- 
hatott sokáig  egész  Európával.  Akarva,  nem 
akarva  el  kellett  fogadnia  az  eléje  szabott  le- 
alázó feltételeket  (1897.  szept.  18.  előzetes,  dec. 
4.  végleges  béke).  Az  egész  hadjáratból  levon- 
hatta azt  a  fájdalmas  tanulságot,  hogy  amely 
területet  egyszer  elvesztett,  azt  soha,  még  oly 
fényes  győzelmek  árán  sem  tudja  többé  vissza- 
szerezni. 

A  görög-török  háború  kitörése  és  diadal- 
mas menete  jelentékenyen  megkönnyítette  a 
törökök  helyzetét  Kréta -szigetén  is.  A  görög 
csapatok  még  május  közepén  elvonultak.  Dzse- 
vad  pasa,  az  újonnan  kinevezett  parancsnok 
már-már  erőt  vett  a  fölkelőkön,  amikor  a  nem- 
zetközi flotta  parancsnokainak  közbelépése  más 
irányba  terelte  az  eseményeket.  A  hatalmak 
többsége  Krétán  ép  oly  kevéssé  óhajtotta  a 
porta  győzelmét,  mint  Thesszáliában  vagy 
Epiraszban.  Azért  egyszerűen  megakadályozták, 
hogy  a  Konstantinápolyból  küldött  megerősítő 
hajók  kikössenek  és  partra  tegyék  a  magokkal 
hozott  csapatokat.  A  török  fegyvereknek  nyug- 
vást parancsoltak  s  helyettök  magok  vették 
kezökbe  a  pacifikálás  művét.  ^liután  a  fölkelő- 
ket rábírták  a  szultántól  fölajánlott  autonómia 
elfogadására,  alkalmas  kormányzó  után  néztek. 
Török  részről  a  görög  származású  Karatheodory 
pasa  kinevezését  látták  volna  legszívesebben, 
míg  a  franciák  belga  vagy  hollandi  állampol- 
gárt óhajtottak.  Utoljára  Droz,  volt  svájci  köz- 

társasági  elnök  személyében  állapodtak  meg. 
Oroszország  azonban  az  utolsó  pillanatban 
György  herceget,  a  görög  király  másodszülött 
fiát  hozta  javaslatba.  Franciaország  habozás 
nélkül  magáévá  tette  szövetségese  indítványát 
és  mivel  az  angol  és  olasz  diplomácia  sem 
emelt  ellene  kifogást,  a  görög  herceg  ügye  biz- 
tosítottnak látszott.  Csak  a  német  és  az  osz- 
trák-magyar diplomáciának  voltak  súlyos  aggo- 
dalmai a  jelöltség  miatt.  A  görög  herceg  kor- 
mányzóságát, nem  ok  nélkül,  leplezett  annexió- 
nak  tekintette,  mely  semmiképen  sem  fér  meg 
a  statusquo  és  a  be  nem  avatkozás  fennen 
hangoztatott  elveivel.  Ezen  a  kérdésen  aztán 
megtört  a  hatalmak  egyetértése.  Németország 
és  Ausztria-Magyarország  nem  akartak  továbbra 
is  eszközül  szolgálni  a  szultán  szuverén  jogai- 
nak kijátszásában  s  ezért  kivonták  magokat  az 
akcióból.  II.  Vilmos  császár  1898.  márciusában 
visszarendelte  hajóit  és  csapatait.  Kevéssel  utóbb 
ugyanezt  tették  Bécsben  is  (1898.  ápr.  12.). 

A  négyesszövetség  a  központi  hatalmak  vissza- 
vonulása dacára  tovább  haladt  a  megkezdett 
úton.  Eló'ször  megosztotta  maga  között  a  szi- 
get felett  való  rendőrhatóságot,  azután  pedig 
felszólította  a  portát,  hogy  vonja  vissza  csa- 
patait és  hivatalnokait.  De  a  szultán  állhatatos 
maradt.  Bármennyire  szorongatták,  vonakodott 
kormányzóvá  kinevezni  György  herceget.  A  tü- 
relmöket  vesztett  hatalmak  utoljára  is  törvény- 
telen eszközhöz  voltak  kénytelenek  folyamodni. 
1898.  nov.  26.  önkényűleg  magok  nevezték  ki 
a  herceget  a  sziget  teljes  hatalmú  főbiztosává. 
A  szultán  haladéktalanul  tiltakozott  felségjogai- 

11* 

nak  bitorlása  ellen  (dec.  1.),  de  hiába.  Az  új 
főbiztos  a  3200  emberből  álló  nemzetközi  meg- 
szálló sereg  védelme  alatt  dec.  22.  hivatalba 
lépett,  azonnal  összehívta  a  nemzetgyűlést  és 
új  alkotmányt  dolgoztatott  ki  vele.  Ezzel  Kréta 
tényleg  elveszett  a  portára  nézve.  Mert  igaz 
ugyan,  hogy  a  négy  védőhatalom  egyelőre  még 
a  szultán  névleges  fennhatósága  elismerésének 
alapján  állott,  hébe-hóba  tiltakozott  is  a  meg- 
újuló görög  annexionista  törekvések  ellen,  de 
ez  csak  átmeneti  állapot  volt,  melyet  szükség- 
szerűen a  fejlődés  benső  logikájánál  fogva 
előbb-utóbb  a  teljes  elszakadásnak  kellett  kö- 
vetnie. 

II. 

Kréta  szigete  mellett  Macedónia  volt  a  szá- 
zadvégi török  politikának  legsajgóbb  sebe.  Sőt 
a  macedón  probléma  sok  tekintetben  még  bo- 
nyolultabb volt,  mint  a  krétai.  Mert  míg  amott 
egy,  nyelvében  és  vallásában  azonos  többség 
állott  szemben  a  mohamedán  kisebbséggel,  addig 
itt  a  nyelvi  és  vallási  összekeveredésnek  olyan 
bábeli  zűrzavara  uralkodik,  melynek  mását 
hiába  keresnők  Európában.  Ami  nép  csak  meg- 
ülte valaha  a  Balkán-félszigetet,  úgyszólván 
mindegyiknek  ivadékai  feltalálhatók  ebben  a 
hatalmas  konglomerátumban.  Törökök,  görögök, 
szerbek,  bulgárok,  cincárok,  albánok,  zsidók  és 
cigányok  a  legnagyobb  összevisszaságban  élnek 
itt  egymás  mellett.  Számukat  és  egymáshoz 
való  arányukat  senki  sem  tudja  megmondani. 
A  statisztika  tudománya  Macedóniát    még  nem 

vette  birtokába.  A  közkézen  forgó  számadatok 
jobbára  hozzávetőleges  becslésen  alapulnak  és 
a  kutató  nemzeti  hovatartozása  szerint  változ- 
nak. A  bulgár  statisztika  pl.  egyszerűen  elsik- 
kasztja a  szerbeket,  a  szerb  kimutatás  viszont 
a  bulgárok  létezéséről  nem  akar  tudomást  venni. 
Csak  természetes,  hogy  a  görög  források  meg 
a  görögök  számát  hatványozzák.* 

A  nyelvi  összevisszaságnak  méltó  párja  a  val- 
lási viszonyok  zavarossága.  Kathohkusok  és 
orthodoxok,  zsidók  és  mohamedánok  minden 
rendszer  nélkül,  még  a  nyelvi  hovatartozástól 
is  függetlenül  laknak  egymás  mellett.  Az  ortho- 
doxia  különböző  árnyalatai  még  teljesebbé  te- 
szik az  atomizálódást.  Az  egyik  görög  a  pat- 
riarchátus hívének  vallja  magát,  a  másik  ellen- 
ben az  exarchában  tiszteli  egyházi  főhatóságát. 
Itt  semmi  sem  állandó.  Itt  minden  hullámzik, 
egymásba  folyik  .  .  .  Évről-évre,  sőt  hónapról- 
hónapra majd  itt,  majd  ott    változik  meg  egy- 


*  Érdekes  képet  nyújt  erről  a  következő  összeállitás : 

falu,  egy-egy  istenhátamegetti  embercsoport 
nemzeti  jellegének  arculata  ...  Ki  tudna  vilá- 
gos képet  alkotni  magának  ezen  nemzetiségek 
igazi  erejéről  ?  Hiszen  nemcsak  csoportosításuk, 
hanem  számbavételük  is  majdnem  leküzdhetet- 
len nehézségekbe  ütközik.  Aki  ma  még  görög- 
nek vallja  magát,  holnap  talán  már  a  bulgár 
exarchátusra  esküszik.  Kedvelt  szólásformájuk 
az  ilyen  hirtelen  nemzetiséget  egy  vallást  vál- 
toztatóknak, hogy  eddig  nem  tudta,  .  .  .  hogy 
csak  most  nyíltak  fel  a  szemei,  .  .  .  hogy  most 
már  tudja. 

Talán  épen  ez  a  nagy  összevisszaság  és  az 
uralkodó  török  elem  viszonylagos  erőssége  okozta, 
hogy  Macedónia  a  többi  keresztény  tartomá- 
nyokhoz képest  aránylag  nagyon  későn  eszmélt 
magára.  A  görög  szabadságharc  és  tepelenti  Ali 
fölkelése  úgyszólván  nyom  nélkül  múlt  el 
felette.  Nem  járt  maradandóbb  eredménnyel  az 
1821-iki  és  1854-iki  általános  fölkelés  sem.  A  san 
■stefanói  béke  csak  annyiban  változtatott  a  hely- 
zeten, hogy  egy  pillanatra  megcsillogtatta  az 
összes  bulgárokat  magába  ölelő  Nagybulgária 
káprázatos  képét  s  ezzel  a  macedóniai  bulgá- 
rokban  is  felkeltette  a  szabaddá  vált  testvérek- 
kel való  egyesülés  vágyát.  De  időre  volt  szük- 
ség, hogy  az  öntudatában  fejletlen  macedón- 
bulgár  nemzeti  érzése  megizmosodjék  s  Bulgária 
megérjen  a  felszabadító  szerepre.  Az  1885-iki 
elhamarkodott  puccs  siralmas  kudarccal  végző- 
dött. A  nyomban  rá  bekövetkező  bulgár  válság 
és  az  általa  felidézett  európai  bonyodalom  kü- 
lönben is  hamarosan  elterelte  a  figyelmet  a 
macedón  kérdésről. 

Egészen  másként  alakult  a  helyzet  a  kilenc- 
venes évek  derekán.  A  gombamódra  elszapo- 
rodott bulgár  iskolák  ekkorra  már  erős  nemzeti 
érzést  teremtettek  és  magasra  szították  a  sza- 
badulás vágyát  az  <(irredenta»  területen  lakó 
testvérekben.  A  macedón  kérdés  1894.  dec.  2. 
hivatalosan  is  bevonult  az  európai  politikába. 
E  napon  ugyanis  egy  Szófiában  tartott  gyűlés 
elhatározta,  hogy  egyenesen  a  nagyhatalmak  elé 
terjeszti  a  macedónok  ügyét.  Az  új  mozgalom 
jelszava  az  eddigi  «Macedónia  a  mecedónoké» 
helyett  «Macedónia  a  bulgároké»  lett.  A  szava- 
kat nyomon  követték  a  tettek.  Szarafov  Boris 
híres  bandavezér  már  1895.  júniusában  betört 
Melnikbe  és  ezzel  megújította  a  komitácsi  tá- 
madások végtelenül  hosszú  sorozatát. 

Egyházi  téren  is  diadalmasan  nyomult  előre  a 
macedóniai  bulgárság.  Ügyesen  kiaknázta  az 
önálló  exarchátus  felállítását  elrendelő  szultáni 
fermán  tizedik  cikkét,  mely  akként  intézkedett, 
hogy  a  lakosság  kétharmadának  óhijtása  alap- 
ján bármely  község  bulgár  egyházi  fönnhatóság 
alá  rendelhető  s  okos  agitációval,  Ígéretekkel, 
megfélemlítéssel  egyik  eparchiát  (egyházmegyét) 
a  másik  után  nyerte  meg  az  exarchátusnak. 
Csupán  az  1894-től  1897-ig  terjedő  rövid  idő 
alatt  nem  kevesebb,  mint  hat  püspökséget  hó- 
dított el  a  görög  patriarchátustól  (Nevrekop, 
Melnik,  Sztrumnica,  Kokos,  Monasztir  és  Dibra). 
A  görögök  mindenütt  hátrálni  kényszerültek. 
Sikerre  már  csak  azért  sem  számíthattak,  mivel 
a  bulgárokkal  egyidejűleg  a  szerbek  és  cincárok 
is  erős  támadásokat  intéztek  ellenök. 

A  szerbek  a  bulgárok    példáján  föllelkesülve. 

főleg  az  üszkübi  püspökséget  szerették  volna 
megszerezni  maguknak.  A  belgrádi  kormány 
azonnal  magáévá  tette  és  megfelelő  diplomáciai 
nyomással  diadalra  segíteni  igyekezett  ügyüket. 
Görög  származása  dacára  Methodios  püspök  is 
pártjokra  állott  és  a  patriarcha  tilalma  elle- 
nére önhatalmúlag  bevezette  a  szerb  istentisz- 
teleti nyelvet.  Emiatt  heves  összeütközés  támadt 
a  szerbek  és  görögök  között,  ami  a  török  ható- 
ságokat is  cselekvésre  és  a  templom  bezárásá- 
nak elrendelésére  indította.  Methodios  hamaro- 
san elhalt  és  mivel  utódja,  Ambrosios  püspök 
elutasító  álláspontra  helyezkedett  a  szerb  igé- 
nyekkel szemben,  a  harc  újra  fellángolt.  A  szer- 
bek a  rágalmak  özönével  árasztották  el  a  gö- 
rögöket. Eájok  fogták,  hogy  Methodiost  meg- 
mérgezték, megsértették  a  kánoni  törvényeket 
s  megszegték  Sándor  szerb  királynak  tett 
igéretöket.  Majd  ezzel  sem  elégedve  meg,  a 
külföld  támogatását  kérték  és  Szerbiáé  s  Mon- 
tenegróé mellé  megszerezték  Oroszország  támo- 
gatását. Annyit  sikerült  is  kiviimiök,  hogy  a 
patriarchátus  Ambrosios  helyébe  a  szerb  Fir- 
miliánt  bízta  meg  az  üszkübi  eparchia  ügyei- 
nek intézésével  s  elrendelte,  hogy  ezentúl  az 
isteni  tisztelet  felváltva  görög  és  szerb  nyelven 
tartassék.  De  a  szerbek  most  már  nem  érték 
be  ezzel  sem.  Ok  már  a  középkori  ipeki  patri- 
archátus felállításáról  álmodoztak. 

A  függetlenség  vágya  a  szerbekről  a  cincá- 
rokra, másnéven  kucó-oláhokra  is  áthatott. 
E  csekélyszámú  nép  szintén  szabadulni  akart  a 
konstantinápolyi  patriarchátus  bilincseitói  s  erő- 
sebb    szomszédai    példájára    nemzeti    egyházat 

teremteni.  A  bukaresti  kormány  éppúgy  erkölcsi 
kötelességének  érezte  a  távol  esett  faj  rokonok 
törekvéseinek  felkarolását,  mint  a  szófiai  és 
belgrádi  és  mivel  a  porta  sem  nézte  rossz 
szemmel  a  mozgalmat,  Anthymos  mesembriai 
görög  püspök  személyében  hamarosan  meg- 
választották az  első  román  metropolitát.  A 
patriarchátus  azonban  ezúttal  erélyesebb  ellen- 
állást tanúsított.  Tiltakozott  az  új  elszakadási 
kisérlet  ellen  és  szilárdságával  egyelőre  sikerült 
is  megakadályoznia  a  fenyegető  schismát. 

Amíg  tehát  csupán  egyházi  téren  folyt  a 
harc,  olyan  színezete  volt  a  dolognak,  mintha 
az  összes,  nem  görög  macedóniai  keresztények 
a  patriarchátusban  látnák  legnagyobb  ellensé- 
göket.  De  ez  csak  a  harc  kezdő  stádiumában 
volj;  így.  Mihelyt  az  egyháziakról  a  poHtikai 
motívumokra  terelődött  át  a  súlypont,  abban 
a  pillanatban  megváltozott  a  harc  jellege  is. 
Sokkal  gazdagabbá  és  színesebbé  vált.  A  patri- 
archátus helyébe  a  porta  lépett,  mely  ellen 
egyforma  elkeseredéssel  küzdött  mindegyik  fél. 
De  az  ellenfél  közössége  legkevésbbé  sem  aka- 
dályozta az  egyes  nemzetiségeket  abban,  hogy 
ugyanolyan  elkeseredéssel  harcoljanak  egymás 
ellen  is.  Mindegyik  óhajtotta  Macedónia  fel- 
szabadítását, de  csak  azért,  hogy  a  saját  fenn- 
hatóságának vesse  alá.  Önző,  senuni  más  jogos 
érdeket  nem  tekintő'  törekvésük  a  hélium  om- 
nium  co7itra  omnes  legvadabb  formáját  szaba- 
dította a  szerencsétlen  tartományra.  A  bulgár 
bandák  egyforma  kíméletlenséggel  pusztították 
a  törökök,  görögök,  szerbek  és  kucó-oláhok 
javait    s    viszont    a    szerb  és  görög    komitácsik 

sem  tettek  különbséget  török  és  bulgár  vagyon 
között.  Számuknál  és  vakmerőségüknél  fogva 
legveszedelmesebbek  voltak  a  bulgárok.  Szara- 
fov,  Lazarov,  Guerjikov  és  más  bandavezérek 
úgyszólván  egy  pillanatra  sem  engedték  léleg- 
zethez jutni  a  nem  bulgár  lakosságot.  Majd 
itt,  majd  ott  tűntek  fel  s  gyilkolásaikkal,  fosz- 
togatásaikkal és  gyujtogatásaikkal  állandó  ret- 
tegésben tartottak  mindenkit.  Különösen  amióta 
az  1899-ben  alakult  macedón  ligában  erős  köz- 
ponti szervezetet  nyertek,  azóta  nőtt  nagyra 
a  bulgár  bandák  vakmerősége.  Mindenkit  ir- 
galmatlanul letiportak,  akik  útjukba  mert  állni. 
Michaelianu  román  tanárt,  aki  magára  vonta  a 
liga  haragját,  magában  Bukarestben  gyilkolták 
meg  és  amikor  a  román  kormány  emiatt  meg- 
torló intézkedésekkel  fenyegetőzött  (aug.  .15.), 
a  liga  tüntetően  kongresszust  hívott  össze 
Szófiába  Macedónia  fellazításának  és  a  nem 
bulgár  keresztények  elnyomásának  megbeszélé- 
sére. (Aug.  20.) 

A  bulgár  kormány  teljesen  tehetetlenül  állott 
ezekkel  az  erőszakoskodásokkal  szemben.  Idő- 
ről-időre tiltakozott  ugyan  ellenök,  de  erélye- 
sebb rendszabályokhoz  nem  mert  nyúlni.  Nem 
akarta  magára  vonni  a  közvélemény  nehezte- 
lését,  mely  nemzeti  hősöket  látott  a  komitá- 
csikban.  Másrészt  meg  félt  Michaelianu  sorsától. 
1902  márciusában  kiadott  rendeletével,  melyben 
erőszakos  eszközök  alkalmazását  helyezte  ki- 
látásba, éppoly  kevéssé  ért  célt,  mint  a  koráb- 
biakkal. Európával  szemben  legalább  azzal 
akart  enyhíteni  lelkiismeretén,  hogy  a  törö- 
kökre   hárított    át   minden    felelősséget.    Pedig 

kétségtelen,  hogy  a  portában  megvolt  a  jóaka- 
rat a  fölkelők  követeléseinek  legalább  papíron 
való  teljesítésére.  Még  1896  ápr.  2-ikán  egy 
reformirádét  bocsájtott  ki  a  három  macedóniai 
vilajet,  a  szaloniki,  monasztiri  és  kosszovói, 
továbbá  a  drinápolyi  részére,  melyben  a  vilajet- 
tanács (medzslisz)  tagjainak  számát  négyről 
hatra  emelte,  két-két  vilajet  számára  egy-egy 
ellenőrző  bizottságot  szervezett  s  harminc  év 
átlagos  termése  alapján  szabályozta  a  tizedfize- 
tést. Később  (1902.  dec.)  elrendelte,  hogy  a 
csendőrség  tagjai  a  mohamedán  és  keresztény 
lakosság  köréből  választassanak,  majd  a  hberá- 
lis  gondolkozású  Husszein  Hilmi  pasa  szemé- 
lyében főfelügyelőt  nevezett  ki  annak  ellen- 
őrzésére, hogy  a  váhk  pontosan  végrehajtják-e 
rendeleteit  (dec.  1.). 

De  hiábavaló  volt  minden  próbálgatás.  Mace- 
dóniában napról-napra  jobban  elfajultak  az 
állapotok.  Utoljára  előállott  annak  a  szüksé- 
gessége, hogy  Európa  maga  vegye  kezébe  a 
rendcsinálás  művét.  E  feladat  elsősorban  a 
szomszédság  révén  leginkább  érdekelt  Ausztria- 
Magyarországra  és  Oroszországra  hárult.  Az 
együttműködés  feltételei  adva  voltak.  Mióta  az 
orosz  diplomácia  minden  igyekezetével  a  távol 
keletre,  Mandzsúriára  és  Koreára  vetette  ma- 
gát, jelentékenyen  enyhült  a  két  államot  el- 
választó hatalmi  ellentét.  III.  Sándor  halála 
óta  (1894  nov.  1.),  aki  sohasem  tudta  elfelej- 
teni és  megbocsátani  a  bulgár  kérdésben  szen- 
vedett vereséget,  megszűnt  a  személj'es  anta- 
gonizmus  is.  Az  ifjú  II.  Miklós  cár  még  koro- 
názása   esztendejében    (1896    aug.)    ellátogatott 

Bécsbe.  Ferenc  József  a  következő  évben  hosz- 
szabb  ideig  tartó  pétervári  tartózkodással  viszo- 
nozta látogatását  (1897  ápr.).  E  látogatás  jó 
alkalmul  kínálkozott  az  uralkodók  kíséretében 
levó'  külügyminisztereknek,  Goluchovszkinak  és 
Murawiewnek  az  összes  függő'  kérdések  elinté- 
zésére. A  megindult  tárgyalások  eredménnyel  is 
jártak.  A  két  államférfi  kötelező  Ígéretet  tett 
egymásnak  a  balkáni  statusquo  megóvására  és 
gazdasági  tekintetben  is  pontosan  köralhatárol- 
ták  államaik  érdekeltségi  területét.  Az  egész 
Balkánt  két  zónára  osztották  s  mindegyik  zónán 
belül  különválasztották  a  teljes  és  korlátolt  be- 
folyás temletét.  Az  osztrák-magyar  érdekeltség 
Szerbiát,  Albániát  és  Macedónia  nyugati  felét, 
az  orosz  pedig  Bulgáriát  és  Kelet-Macedóniát 
foglalta  magában.  Megegyezett  a  két  szerződő 
fél  abban  is,  hogy  a  saját  szféráján  belül,  ha 
a  szükség  úgy  kívánja,  fegyverrel  is  elfojt 
minden  politikai  agitációt. 

A  pétervári  frotocolle  de  désinteressement  alá- 
írása megadta  az  alapot  a  további  tárgyalá- 
sokhoz. Oroszország  érdeke  ez  alkalommal  — 
kivételesen  —  a  Balkán  nyugalmát  kívánta, 
azért  szívesen  kezére  jáii:  az  osztrák-magyar 
diplomáciának  a  rend  helyreállítására  irányuló 
törekvéseiben  Murawiew  utóda,  Lamsdoríf  gróf 
az  1902.  év  végén  Szófiába  utazott,  hogy  sze- 
mélyesen nézzen  utána  a  macedóniai  zavargá- 
sok okainak  és  a  bandavezéreket  vállalataik 
abbahagyására  bírja.  Visszatérő  útjában  Bécsbe 
is  ellátogatott,  hogy  Goluchovszkival  megbe- 
szélje a  Macedóniában  követendő  programm 
részleteit  (dec.  30.).  Az  itt  megállapított  tervek 

szolgáltak  alapjául  annak  a  reformtervezetnek, 
melyet  Calice  és  Szinovjev  nagykövetek  1903 
febr.  21.  terjesztettek  a  nagyvezér  elé.  A  ter- 
vezet nevezetesebb  követelései  ezek  voltak : 
a  főfelügyelő  hivatali  idejének  három  évre  való 
kiterjesztése,  az  összes  csapatok  rendelkezése 
alá  bocsátása,  a  csendőrség  és  rendőrség  szel- 
lemi színvonalának  emelése  az  analfabéták  ki- 
rekesztésével, mindkét  intézmény  újjászervezése 
hozzáértő  külföldiek  bevonásával  és  végül  am- 
nesztia a  poHtikai  bűnösök  számára. 

A  reformtervezetnek  nem  lett  foganatja. 
A  porta,  udvarias  formában  bár,  de  határozot- 
tan visszautasította  a  belső  ügyeibe  való  be- 
avatkozást. Másrészt  a  kosszovói  és  monasztiri 
vilajet  mohamedán  albánjait  annyira  felingerelte 
a  keresztény  csendőrök  alkalmazásának  terve, 
hogy  valóságos  forradalom  támadt  miatta  kö- 
zöttük. Haragjuk  elsősorban  az  orosz  konzulok 
ellen  irányult,  mert  őket  tekintették  a  terv 
értelmi  szerzőinek.  A  konstantinápolyi  kormány- 
nak Omer  Rüsdi  pasa  vezetésével  egész  sereget 
kellett  ellenök  mozgósítania,  hogy  megakadá- 
lyozza a  nyílt  kitörést.  A  bulgároknak,  akik 
az  előző  évben  hiába  próbálták  a  Michailovszki 
és  Radev  vezetése  alatt  álló  követség  útján 
magokra  terelni  az  európai  kormányok  figyel- 
mét, épen  kapóra  jött  ez  a  viszály.  Azt  hit- 
ték, hogy  az  albán  üggyel  elfoglalt  porta  velők 
szemben  nem  tud  majd  erélyesebb  ellenállást 
kifejteni.  Azért  általános  fölkelésre  határozták 
e\  magokat.  Még  a  napot  is  megállapították  — 
aug.  2.,  —  melyen  bombamerényletekkel  ós 
más  terrorisztikus  eszközökkel  meg  kellett  volna 

kezdeni  a  harcot.  Mivel  azonban  a  porta  ide- 
jében értesült  a  fenyegető  veszedelemről  és 
hatalmas  csapattömegeket  koncentrált  a  veszé- 
lyeztetett vidékre,  a  tervezett  általános  fölkelés 
egy  csomó  helyi  merényletre  zsugorodott  össze. 
Az  a  kellemetlen  következése  mégis  meglett  a 
dolognak,  hogy  Bulgária  a  török  csapatössze- 
vonást hasonló  intézkedések  foganatosítására 
használta  fel  ürügyül.  Arra  hivatkozott,  hogy 
a  török  csapatok  jelenléte  veszélyezteti  bizton- 
ságát. A  két  sereg  heteken  át  farkasszemet 
nézett  egymással  s  a  túlfeszült  izgatottság  miatt 
állandóan  rettegni  kellett,  hogy  összeütköznek 
s  lángba  borítják  nemcsak  a  Balkánt,  hanem 
esetleg  egész  Európát.  Ausztria-Magyarország- 
nak és  Oroszországnak  nem  volt  szabad  idáig 
érni  hagyniok  a  dolgot.  Ezért  újabb  diplomá- 
ciai lépésre  szánták  el  magokat. 

Miklós  cár  1903  őszén  újólag  ellátogatott 
Bécsbe.  Fogadtatása  rendkívül  meleg  és  barát- 
ságos volt.  A  cár  hasonló  érzelmekkel  viszonozta 
az  iránta  tanúsított  rokonszenvet.  Schönbrunn- 
b.an  mondott  pohárköszöntőjében  szokatlanul 
meleg  hangokat  ütött  meg.  «Barátságos  egyet- 
értésünk —  mondotta  többek  közt  —  és  a 
tökéletes  haiTuónia,  mely  kormányaink  tényke- 
dését jellemzi,  becses  záloga  nagy  békeművünk 
sikerének,  melyre  közös  egyetértéssel  vállalkoz- 
tunk.)) Hasonló  békülékeny  szellem  hatotta  át 
a  Goluchovszki  és  Lamsdorff  között  megindult 
tárgyalásokat  is,  melyek  egy  újabb  macedóniai 
reformprogramm  feláUítását  célozták.  A  tárgya- 
lások alapjául  Landsdowne  angol  külügyminisz- 
ter  szept.  29.  kelt  jegyzéke    szolgált,   melyben 

a  hatalmak  erélyesebb  közbelépését  sürgette. 
A  megbeszélések,  mivel  egyik  oldalról  sem 
hiányzott  az  őszinte  jóakarat,  hamarosan  ered- 
ményre vezettek.  így  született  meg  a  keletke- 
zése helyéről,  a  mürzstegi  vadászkastélyról  el- 
nevezett 'programm  (okt.  2.  és  3.),  mely  kilenc 
pontban  foglalta  össze  a  portával  szemben 
emelt  követeléseket.  Főbb  pontjai  ezek  voltak : 
Egy-egy  osztrák-magyar  és  orosz  polgári  ügy- 
vivő Mrendelése  a  főfelügyelő  (Husszein  Hihni 
pasa)  mellé,  a  török  helyi  hatóságok  működé- 
sének és  a  reformok  végrehajtásának  ellenőrzé- 
sére, a  csendőrség  és  rendőrség  újjászervezése 
a  nagyhatalmak  által  rendelkezésre  bocsátott 
tábornok  és  tisztek  vezetése  alatt,  a  közigaz- 
gatás és  igazságszolgáltatás  reformja  a  keresz- 
tény elem  nagyobb  mérvű  bevonásával,  a  török 
hatóságoktól  elűzött  keresztények  visszatelepí- 
tése és  kártalanítása,  a  lerombolt  iskolák  és 
templomok  felépítése,  az  elhamvadt  községek 
egyévi  adómentessége  s  a  népfölkelők  és  basi- 
bozukok  eltávolítása. 

A  mürzstegi  programmot  a  többi  hatalmak 
beleegyezésének  kinyerése  után  azonnal  továb- 
bították Konstantinápolyba.  A  szultán  azonban 
sokáig  vonakodott  elfogadni.  Joggal  hivatkozott 
rá,  hogy  több  pontja  mélyen  sérti  szuverenitá- 
sát. Különösen  az  idegen  tiszteknek  a  Macedó- 
niában állomásozó  török  csapatok  felett  gya- 
korlandó  felügyeleti  és  ellenőrző  jogát  találta 
sérelmesnek.  Csak  nov.  27.  jelentette  ki,  hogy 
elvben  egyetért  a  kilenc  ponttal,  de  a  részlete- 
ket illetőleg  még  tovább  akart  tárgyalni.  De 
Ausztria-Magyarország  és  Oroszország  rendűiét- 

lenül  kitartottak  követeléseik  mellett.  Még  de- 
cemberben kinevezték  ügyvivőiket  s  a  többi 
négy  hatalom  támogatásával  menten  hozzálát- 
tak a  csendőrség  reorganizálásának  előkészíté- 
séhez is.  A  mmikálat  vezetését  Goluchovszki 
indítványára,  aki  ilymódon  akart  kedveskedni 
az  olasz  közvéleménynek,  az  olasz  de  Giorgis 
tábornokra  bízták.  1904  áprihsában  nem  min- 
den vetélkedés  nélkül  megtörtént  a  működési 
területek  szétosztása  is.  Ausztria-Magyarország 
a  kosszovói  vilajetet,  Oroszország  a  szaloniki 
szandzsákot,  Olaszország  a  monasztiri  vilajetet, 
Angha  a  drámai,  Franciaország  pedig  a  szereszi 
szandzsákot  kapta,  míg  a  német  v.  Altén  őr- 
nagynak, aki  kiképző  tisztek  nélkül  jött,  a 
szaloniki  csendőriskola  vezetése  jutott.  A  túl- 
nyomóan albán  lakosságú  kerületeket  kifejezet- 
ten kivették  a  tisztek  hatásköre  alól. 

Az  új  rendszabályok  foganatosítása  a  legszebb 
eredménnyel  kecsegtetett.  Hilmi  pasa  és  a  mel- 
léje beosztott  ügyvivők  lázas  tevékenységet 
fejtettek  ki.  A  programúiban  követelt  amnesztia 
végrehajtásaként  rövid  idő  alatt  mintegy  1600 
pohtikai  foglyot  bocsátottak  szabadon,  több 
mint  6000  menekültet  visszatelepítettek  s  a 
tized  behajtásának  igazságosabb  módját  lép- 
tették életbe.  Az  idegen  tisztek  jelenléte  és  a 
csendőrség  szellemi  és  erkölcsi  nívójának  eme- 
lése sokat  javított  a  siralmas  közbiztonsági 
állapotokon  is.  Különösen  amióta  sikerült  ki- 
erőszakolni a  portától  a  tisztek  számának  fel- 
emelését, vált  érezhetővé  a  viszonvok  javulása 
(1905  dec). 

De  bármily  sokat    ígérően  indult  a  mürzstegi 

piogiamm  végrehajtása,  a  helyzet  gyökeres 
megváltoztatását  mégsem  lehetett  tőle  remélni. 
Ahhoz  a  rendelkezésre  álló  idő  túlságosan  rövid, 
a  leküzdendő  akadáh'ok  pedig  túlságosan  na- 
gyok voltak.  Keresztények  és  mohamedánok 
egyaránt  bizalmatlansággal  fogadták  s  minden 
igyekezetökkel  meghiúsításán  fáradoztak.  A 
bandaharcok  tovább  folytak.  Bulgária,  Szerbia 
és  Görögország,  mint  eddig,  ezentúl  sem  szűn- 
tek meg  az  anarchiát  éleszteni,  hogy  Európa 
szemében  diszkreditálják  a  török  uralmat  és  a 
reformművet  s  kézzelfoghatóvá  tegyék  az  auto- 
nómia megadásának  szükségességét.  Különösen 
a  bandák  titkos  támogatásával  nehezítették 
meg  szerfelett  az  európai  tisztek  helyzetét.  Az 
osztrák-magj'ar  és  orosz  külügyi  kormányok 
erélyes  tiltakozása  a  szófiai,  belgrádi  és  athéni 
kormányoknál  (1905  jan.  20.)  eredménytelen 
maradt.  A  komitácsik  támogatása  zavartalanul 
folyt  tovább.  Hiszen  a  nagy  lármával  űzött 
bulgár,  szerb  és  görög  propaganda  abban  a 
pillanatban  elvesztette  volna  erkölcsi  jogosult- 
ságát, amelyikben  megszűnt  volna  az  anarchia 
és  kideiült  volna,  hogy  Macedóniában  török 
fennhatóság  alatt  is  fenn  lehet  tai-tani  a  rendet. 
Tömérdek  nehézséget  okozott  a  török  kor- 
mányzat is,  mely  mindig  bizalmatlansággal 
nézte  a  megindult  akciót.  Különösen  sok  baj 
volt  a  reform  pénzügyi  részével.  A  porta  rosz- 
szul  és  rendetlenül  fizette  hivatalnokait,  ami 
nagymértékben'  veszélj'eztette  az  akció  sikerét 
és  maradandóságát.  Ezért  az  osztrák-magyar 
és  orosz  nagykövetek  még  az  1904.  év  folya- 
mán   egy    tervezetet    dolgoztak  ki,    mely  haté- 

BaUuiyi:  A  Balkán-probléma.  ^^ 

konyább  ellenőrzést  biztosított  a  két  polgári 
ügyAávó'uek  a  három  macedóniai  vilajet  pénz- 
ügyeit illetőleg.  De  tervezetük  nem  talált  tet- 
szésre. A  porta  egyenes  felelet  helyett  egy 
ellenjavaslatot  terjesztett  elő  (1905  febr.),  mely- 
ben három  percentes  vámemelést  kért  a  reform- 
akció költségeire ;  Anglia  pedig,  mely  egyre 
tovább  ment  törökellenes  érzületének  kimuta- 
tásában, azt  követelte,  hogy  a  török  pénzügyek 
ellenőrzése  az  összes  nagyhatalmakra  és  ne  csupán 
Oroszországra  és  a  kettős  monarchiára  bizas- 
sék.  A  bécsi  és  péterv'ári  külügyi  kormányok 
nem  emeltek  kifogást  e  módosítás  ellen.  1905 
máj.  8.  tényleg  ilyen  értelemben  tettek  előter- 
jesztést. De  a  porta  makacsul  ragaszkodott  a 
saját  prograrmujához  (aug.  29.)  s  nem  akarta 
ehsmemi  az  angol,  francia,  német  és  olasz 
pénzügyi  delegátusokat,  akik  közben  megérkez- 
tek Szalonikiba  (okt.  1.).  Kijelentette,  hogy 
1906  jan.  1.  önhatalmúlag  életbelépteti  a  három 
percentes  vámemelést.  A  hatalmak  Angha  in- 
dítványára még  egy  kísérletet  tettek  a  békés 
megoldásra.  Konstantinápolyi  követeiket  együt- 
tes kihallgatásra  küldöttek,  de  hiába,  a  szultán 
nem  fogadta  őket.  Erre  egy  nagyobbszabású 
flottatüntetés  következett,  melyben  Németország 
kivételével  valamennyi  hatalom  résztvett.  A  v. 
Eipper  osztrák-magyar  altengernagy  parancs- 
noksága alá  helyezett  nemzetközi  flotta  meg- 
szállotta Mytiline-  (nov.  27.)  és  Lemnos-szige- 
teket  (dec.  5.).  Ez  végre  megtörte  a  porta 
makacsságát.  Dec.  14-ikén  fenntartás  nélkül 
belenyugodott  a  nemzetközi  pénzügyi  bizottság 

kiküldésébe.  Egy  évvel  később  végre  a  hatal- 
mak is  megengedték  a  vámoknak  8-ról  11  per- 
centre való  felemelését. 

A  pénzügyi  bajok  mellett  másik  nagy  aka- 
dálya volt  a  reformakció  sikerének  a  megfelelő 
emberanyag  hiánya.  A  porta  de  Giorgis  tábor- 
nok ismételt  sürgetése  dacára  is  vonakodott 
megfelelő  számú  és  minőségű  újoncot  adni  a 
csendőrség  számára.  Emiatt  nem  lehetett  a 
tervbe  vett  létszámot  betölteni.  Még  1906  végén 
is  4581  ember  helyett  csak  3789  teljesített 
szolgálatot.  Nagy  baj  volt  az  is,  hogy  keresz- 
tények csak  elvétve  jelentkeztek  szolgálatra, 
azok  sem  mindig  a  legmegbízhatóbbak  közül. 
A  többiek  féltek  faj  rokonaik  terrorizmusától, 
mely  nem  ismert  határt. 

Ezen  külső  és  benső  akadályok  miatt  csak 
lassan  és  időleges  visszaesésekkel  haladhatott 
előre  a  békeszerzés  műve.  1906-ban  és  1907-ben 
ismét  emelkedett  a  gyilkosságok  és  gyújtogatá- 
sok száma.  Az  egyes  nemzetiségek  egyszerűen 
ki  akarták  irtani  a  köztük  lakó  más  nemzeti- 
ségűeket,  mert  a  mürzstegi  programm  harma- 
dik pontja  alapján,  mely  nemzetiségi  alapon 
akarta  megállapítani  a  közigazgatási  kerülete- 
ket, azt  hitték,  hogy  így  nagyobb  területre 
tarthatnak  számot  az  osztozkodásnál.  Aehren- 
thal  külügyminiszter,  Goluchovszki  utódja  ós 
nála  időző  orosz  kollégája,  Iszvolszki,  kényte- 
lenek voltak  külön  jegyzékben  tiltakozni  a 
szófiai,  belgrádi  és  athéni  kormányoknál  ez 
ellen  az  esztelen  emberirtás  ellen  (1907.  szept. 
28-án).  Kereken  kijelentették,  hogy  a  tervbe- 
vett új  beosztás  csak  a  béke  helyreállása  után 

12* 

és  akkor  sem  a  terroristák  által  teremtett  hely- 
zet alapján  A'alósulhat  meg. 

Kevéssel  Aehrentbal  és  Iszvolszki  jegyzéké- 
nek elküldése  után  még  egy  nevezetes  mozza- 
nat történt  a  nemzetközi  reformakció  életében. 
A  hatalmak  katonai  megbizottai  Szalonikiban 
tartott  gyűlésükön  (1907  okt.)  munkájuk  sike- 
rének biztosítására  egész  sereg  követelést  ter- 
jesztettek a  poi-ta  elé.  így  követelték :  a  lakos- 
ság teljes  lefegyverzését,  a  ^íauser-puskák  be- 
vezetését, az  oktató-tisztek  számának  szaporítását, 
mozgó  csendőrosztagok  szervezését,  az  1908-ban 
lejáró  szerzó'dések  meghosszabbítását  stb.  Mind- 
emez  iíjítások  megvalósítására  azonban  már 
nem  került  idő'.  Mindössze  a  szerzó'dések  ügyét 
lehetett  tető  alá  hozni.  A  hatalmak  hét  évre 
kívánták  a  mandátum  meghosszabbítását  (1907 
dec).  A  porta  jobban  szerette  volna  ugyan  a 
saját  szolgálatába  átvenni  a  tiszteket  és  a  pol- 
gári ügyvivőket,  de  mivel  látta,  hogy  a  hatal- 
mak nem  hajlandók  ehhez  hozzájárulni,  végre 
beleegyezett  a  mandátunmak  1914  júhusáig 
való  meghosszabbításába  (1908  márc). 

Ezzel  le  is  zárult  a  reformakció  történetének 
első  fejezete.  A  szandzsák-vasút  nyomán  támadt 
vihar  más  irányba  terelte  az  eseményeket. 
Ausztria-]\íagyarország  és  Oroszország  példás 
egyetértése,  mely  már-már  feledtette  a  régi 
ellenségeskedést  s  a  tartós  béke  reményével 
kecsegtetett,  mintegy  varázsütésre  eltűnt.  Az 
irányítást  Macedóniában  is  az  angol  diplomácia 
ragadta  magához.  Voltaképpen  eddig  is  ^ 
szabta  meg  az  eseménj'ek  tempóját,  de  addig 
nem    akart    nyíltan  előtérbe  lépni,    mig  Orosz- 

országgal  nem  tisztázta  a  helyzetet.  Az  1907 
aug.  31-iki  szerződésben  megtörtént  a  nagy  ki- 
békülés :  a  százados  ellenfelek  barátokká,  mint- 
egy szövetségesekké  lettek.  Az  új  politika  azon- 
nal érezhetővé  vált  világszerte,  így  Macedóniá- 
ban is.  A  pétervári  diplomáciának  nem  volt 
többé  szüksége  a  Ballpla  tz  támogatására :  sie- 
tett tehát  a  legelső  kínálkozó  alkalommal  hátat 
fordítani  neki  s  átmenni  ellenségei  táborába. 
Ezzel  együtt  járt,  hogy  az  a  mérséklő  hatás, 
mellyel  az  alapjában  mindig  törökbarát  osztrák- 
magyar diplomácia  a  mohó  és  erőszakos  orosz 
politikát  szelídíteni  igyekezett,  egyszerre  meg- 
szűnt. A  két  legnagyobb  törökellenes  hatalom, 
az  angol  és  az  orosz  egymásra  talált  s  a  porta 
csak  rosszat  várhatott  a  szövetségtől. 

III. 

Szerbia  a  Milán  király  lemondását  követő 
két  évtizedben  rendkívül  mélyreható  változáso- 
kat élt  át,  melyek  tökéletesen  átformálták  kül- 
és  belpolitikai  célkitűzéseit.  A  külső  keretek  is 
sokszorosan  változtak,  de  még  nagyobb  válto- 
záson ment  át  a  kereteket  kitöltő  tartalom,  a 
közélet.  E  tekintetben  leglényegesebb  momen- 
tum a  nagyszerh  eszme  megizmosodása  és  a 
radikális  irány  elhatalmasodása.  Mind  a  két 
áramlat  a  nemzeti  lélek  legmélyebb  rétegeiből 
tört  föl,  hatalmas  hullámzásokat,  érzelmi  és 
erkölcsi  eltolódásokat  idézett  elő  és  sok  tekin- 
tetben új  irányt  adott  a  szerb  történelem  folyá- 
sának. A  későbbi  fejleményekkel  való  logikai 
kapcsolatuk    parancsoló    kötelességünkké  teszik, 

hogy  behatóbban  foglalkozzunk  kialakulásukkal 
és  további  fejlődésükkel. 

A  nagyszerb  eszme  eredetének  nyomozásánál 
legmélyebb  és  legeredetibb  rétegként  az  iro- 
dalmi hatásokat  kell  említenünk.  Dobrovszky 
és  Safarik  mindjárt  kezdetben  és  talán  nem 
is  egészen  tudatosan  nagyszerb  irányba  terelték 
a  szláv  nyelvészeti  kutatásokat,  amennyiben 
a  bulgárokat  és  a  horvátokat  a  kajkavácok 
kivételével  egyszerűen  szerbeknek  tüntették 
fel.  Safaiik  azonkívül  azt  is  bebizonyítani  igye- 
kezett, hogy  a  szerb  elnevezés  eredetileg  az 
összes  szlávokra  vonatkozott.  Bár  tudományos 
szempontból  teljesen  tarthatatlanok  e  feltevések, 
a  magok  korában  mégis  rendkívüli  hatást  idéz- 
tek elő'.  Különösen  nagyjelentőségű  volt,  hogy 
Karadzsics  Vuk,  az  újabb  szerb  irodalom  meg- 
indítója és  a  szerb  irodalmi  nyelv  megterem- 
tője, minden  fenntartás  nélkül  magáévá  tette 
őket  és  rajtok  építette  fel  az  új  szerb  imperia- 
Hzmus  programmját,  mely  az  ipeki  patriarcha 
joghatósága  alá  tartozó  összes  országok  vissza- 
hódítására irányult.  Maga  Karadzsics  főleg  a 
nyugati  Balkánra  vonatkozó  részét  élezte  ki  e 
programmnak.  Szerinte  a  horvátok,  dalmátok 
és  bosnyákok  nem  egyebek,  mint  kathohkus, 
illetve  mohamedán  szerbek ;  jogos  és  méltányos 
követelés  tehát,  hogy  egy  államtestben  egye- 
süljenek szerbiai  testvérükkel. 

Dobrovszky,  Safarik  és  Karadzsics  túlzásaik 
dacára  is  igyekeztek  megőrizni  a  tudományos 
látszatot.  Utódaik  nem  tanúsítottak  hasonló 
óvatosságot.  Merő  fantasztikumokba,  a  déhbá- 
bok    hónába    tévedtek.    De    azért,    vagy    talán 

é'pen  azért  mégis  rendkívül  hatottak  közönsé- 
gükre. Együgyű  meséikkel  felgyíijtották  szeré- 
nyebb igényű  olvasóik  képzeletét  s  felszították 
nemzeti  önérzetét.  Pl.  Milojevics  («Töredékek  a 
szerbek  történetéből)).  Belgrád,  1872.)  egész  ko- 
molyan bizonyítgatta,  hogy  valamikor  Európa, 
Ázsia  és  Afrika  minden  valamire  való  országát 
a  szerbek  tartották  megszállva.  Még  tovább 
ment  Lázics  Lukin,  a  «Srbobran»  «Szerbek  vé- 
delme))) munkatársa,  aki  mint  a  világ  legna- 
gyobb népéről,  a  földkerekség  leghatalmasabb 
népéről  beszél  a  szerbekről,  akik  Európa,  Ázsia 
és  Afrika  valamennyi  országát  benépesítették 
s  akiknek  jog  szerint  az  egész  világnak  alá 
kellene  vetve  lennie.  Szerinte  a  szerbek  mögött 
már  több  mint  5000  esztendős  múlt  van ;  a 
babiloni  torony  építői  éppúgy  szerbek  voltak, 
mint  maga  Krisztus.  («A  szerbek  a  multban.» 
Zágráb,  1894.)  Begovics  károlyvárosi  orthodox 
plébános  szerint  a  szerbeket  András  és  Pál 
apostolok  térítették  a  keresztény  vallásra.  Bizo- 
nyítja ezt  Nestor  egy  adatával,  mely  szerint  a 
két  apostol  Novgorodba  jött ;  már  pedig  Nov- 
gorod  kétségtelenül  szláv  =  szerb  város  volt. 
Szent  Cyrill  és  Methcd  nála  szaloniki  szerbek, 
aminthogy  Ulfilas  evangéliuma  is  szerb  evan- 
gélium. («A  szerb  egyház  története.))  Újvidék, 
1874.)  És  nem  szabad  azt  hinnünk,  hogy  itt 
csupán  néhány  naiv  ember  ártatlan  elmejáté- 
káról van  szó.  Lázics  könyve  igen  rövid  idő 
alatt  hatezer  példányban  kelt  el.  Ez  a  nagy 
szám  mindennél  meggyőzőbben  bizonyítja,  hogy 
a  délibábos  történetírás  képtelen  túlzásai  dacára 
is  tényleg   létező   lelki  szükségletet  elégített  ki. 

Karadzsics  programmjn,  melyet  az  utána 
következő  epigonok  még  népszerűbbé  és  a  nagy 
tömegek  számára  érthetőbbé  tették,  hamarosan 
visszhangra  talált  a  politikában  is.  A  délmagyar- 
országi és  szerémségi  szerbek  körében  már  a 
hatvanas  évek  kezdetén  számos  hivője  volt  a 
délszláv  testvériségnek.  Rajacsics  patriarcha  az 
1861-iki  horvát  tartományi  gyűlésen  már  a 
nagyszerb  eszme  nevében  tiltakozott  Kukulje- 
vics  zágrábi  főispán  azon  állítása  ellen,  mintha 
a  határőrvidéken  kizárólag  horvátok  laknának. 
Jellemző,  hogy  a  gyűlés  helyet  adott  a  tilta- 
kozásnak és  egy  rezolucióban,  melyet  a  szerb 
Zsifkovics  János  fogalmazott,  kijelentette,  hogy 
a  szerbek  és  horvátok  mint  legközelebbi  vér- 
rokonok kölcsönösen  tiszteletben  tartják  egymás 
nevét,  nemzetiségét  és  mint  eddig,  ezentúl  is 
testvéri  egyetértésben  fognak  élni.  Gyakorla- 
tilag ez  annyit  jelentett,  hogy  a  szerb  elem 
hivatalosan    elismerést   nyert    Horvátországban. 

Az  első  lépést  ^yors  egymásutánban  követték 
a  többiek.  Az  Újvidékről  kiinduló  omladina- 
mozgalom  mindenütt  hatalmas  hullámokat  vert 
a  szláv  testvériségért  lelkesülő  fiatalság  körében 
és  a  nagytehetségű  Mihály  fejedelmet  is  a 
nagyszerb  eszme  híveinek  táborába  vezette. 
Csakhamar  utat  talált  a  mozgalom  a  török 
birodalom  szláv  tartományaiba  és  Dalmáciába 
is.  Petranovics  Theofil  már  lS62-ben  egy  társa- 
ságot alapított  Szerajevóban  azzal  a  célzattal, 
hogy  az  orthodoxok  körében  az  eddig  divatos 
vláh,  hrkacs,  riscsanin  és  rumi  elnevezések  he- 
lyett a  szerb  nevet  tegye  általánossá.  Valami- 
vel később  (1866.)  a  magyarországi  származású 

Pelagics  Banjaliikábc^n  szemináriumot  állított 
fel,  de  nem  annyira  a  theologia  tanítása,  mint 
inkább  politikai  izgatás  és  katonai  gyakorlatok 
végeztetése  céljából.  Boszniából  és  Hercegovi- 
nából tovább  harapózott  a  nagyszerb  propa- 
ganda Dalmáciába,  ahol  a  het^'enes  évek  elején 
szintén  szerb  egyesületek  és  klubok  alakultak. 
A  szerb  államférfiak  azonnal  felismerték  Ka- 
radzsics  programmjának  és  a  nyomában  támadt 
társadalmi  mozgalomnak  óriási  jelentőségét  és 
siettek  konkrét  politikai  célok  elérésére  ki- 
aknázni. Kiadták  tehát  a  jelszót,  hogy  Szerbia 
a  Balkán  Piemontja  s  legfó'bb  kötelessége  az 
osztrák-magyar  és  török  szolgaságban  sinyló'dó' 
testvérek  felszabadítása  és  a  nagy  délszláv 
birodalom  megteremtése.  Kisztics  János,  aki 
mint  konstantinápolyi  követ,  miniszterelnök, 
külügyminiszter  és  kormányzó  évtizedeken  át 
irányító  szerepet  játszott  hazája  történetében, 
így  körvonalozta  ezt  a  programmot :  «Szerbia  a 
Balkán  Piemontja.  Álla mférfia inak  minden  tet- 
tükben ebbó'l  a  gondolatból  kell  kiindulniok. 
Szerbiának  fel  kell  karolnia  minden  idegen  érdeket, 
mely  által  az  osztrák-magyar  érdekeket  megrövi- 
dítheti vagj^  kirekesztheti.  Az  osztrák-magyar  ér- 
dekek előmozdítását  akár  kereskedelmi,  akár  köz- 
lekedéspolitikai téren  még  abban  az  esetben  is  el 
kell  magától  hárítania,  ha  ebből  esetleg  haszon 
háramolnék  rá,  mert  ezt  a  hasznot  sokszorosan 
ellensúlyozza  az  a  kár,  melyet  az  osztrák-ma- 
gyar érdekek  minden  megerősödése  a  Balkánon 
Szerbia  elérendő  céljainak  okoz.  A  szerb  népnek 
be  kell  látnia,  hogy  x\usztria-Magyarország  úgy 
politikai,  mint  gazdasági  téren  ellensége  és  hogy 

gazdasági  és  szociális  viszonyainak  javulását 
csak  abban  az  esetben  várhatja,  ha  az  osztrák- 
magyar érdekek  egészen  kiszorulnak  Szerbiából 
és  a  Balkánról.  Az  ilyen  pohtika  szükségképen 
konfliktusokra  fog  vezetni  a  monarchiával,  de 
Szerbiának  nincs  miért  félnie,  mert  Ausztria- 
Magyarország  ki  fog  térni  a  helyzet  minden 
erélyesebb  erőltetése  elől  és  mert  Szerbia  min- 
den körülmények  között  számíthat  egy  vagy 
több  európai  hatalom  védelmére  és  támogatá- 
sára.)) íme  így  lett  a  nyelvi  és  kulturális  egy- 
ség követeléséből  jól  használható  pohtikai  pro- 
gramm,  mellyel  bármikor  tűzbe  lehetett  hozni 
a  nemzetet. 

Az  irodalmi  hatások  mellett  második  réteg- 
ként kell  említenünk  a  világszemléletben  beállott 
nagy  változást,  mely  részben  szintén  irodalmi 
mozgalommal,  a  reálizmus  diadalra  jutásával 
áll  összefüggésben.  A  hetvenes  évek  közepétől 
számítva  a  radikalizmus  hatalmas  áradata  zú- 
dult a  szerb  közfelfogásra,  kioltotta  a  régi  esz- 
ményeket s  új  vágyakat  és  törekvéseket  plán- 
tált helyökbe.  Az  új  nemzedék  prófétája  Mar- 
kovics  Szvetozár  volt,  aki  pétervári  és  zürichi 
időzése  alatt  magába  szívta  Bakunin  anarchista 
és  nihilista  eszméit  s  hazatérése  után  Pasics 
barátjával  hatalmas  propagandát  indított  el- 
terjesztésökre és  gyakorlati  keresztülvitelökre. 
Forradalmat  hirdetett  minden  téren  az  elméleti 
esztétikától  a  gazdasági  és  politikai  élet  leg- 
gyakorlatibb  kérdéséig.  Miként  mestere,  Baku- 
nin, ő  is  általános  világégésről  és  a  forradalom 
állandósításáról  álmodozott,  mely  gyökeresen 
eltisztítja    majd    a    régi  világ  romjait.    A  deka- 

dens  romantika  szegényes  termékein  tengődő 
szerb  ifjúságra  kinyilatkoztatásként  hatottak 
Markovics  merész  eszméi.  Habozás  és  kritika 
nélkül  magáévá  tette  őket.  A  romanticismus 
egyszerre  hitelét  vesztette  s  a  legridegebb  reá- 
lizmus lépett  helyébe.  Markovics  «Eealizmus  a 
tudományban  és  az  életben»  c.  előadásában  a 
materialista  alapon  felépült  természettudomány- 
nak Ítélte  oda  az  utolsó  szót  az  élet  rejtélyé- 
nek megfejtésében ;  rajongói  ebben  is  készsége- 
sen követték.  A  régi  vallásos  hit  helyét  durva 
materializmus  és  ateizmus  foglalta  el.  Büchner, 
Vogt,  Moleschott,  Darwin  és  Háckel  művei 
lettek  a  legkedvesebb  olvasmányok.  Kezdő  írók 
nem  költeményekkel  és  novellákkal,  hanem  ter- 
mészettudományi értekezések  fordításával  kezd- 
ték írói  pályájukat. 

Az  új  irány  gyökeresen  átértékelte  a  haza 
és  a  hazaszeretet  fogalmát  is.  Hadat  üzent  a 
szépen  kiszínezett  legendáknak  s  a  múlton  való 
tétlen  merengés  helyett  a  jövő  okszerű  kiépí- 
tését sürgette.  Programmja  e  tekintetben  cso- 
dálatosképen hajszálnyi  pontossággal  egyezett 
az  irodalmi  hatásokból  kinőtt  nagyszerb  pro- 
grammal. Az  anarchista  és  szocialista  Markovics 
épúgy  Ausztria-Magyarország  szétzúzását  és  az 
összes  délszlávok  egyesítését  vallotta  végső  cél- 
jául, mint  a  nacionalista  Eisztics.  Még  árnya- 
latokban is  egyezett  vele.  Az  összes  délszlávok 
felszabadítása  és  egyesítése  —  írja  —  csak 
Ausztria-Magyarország  szétmorzsolása,  Monte- 
negró államiságának  megszüntetése,  Törökország 
megsemmisítése  és  a  szerb  népszabadság  meg- 
adása által  érhető  el.  Ausztria-Magyarország  és 

Szerbia  fennállása  kölcsönösen  kizárja  egymást. 
Szerbia  a  forr;! dalom  középpontja  nem  csupán 
a  szerbek,  hanem  általában  a  délszlávok  között. 
Az  idegenből  becsempészett  radikális  eszme 
nem  állapodott  meg  az  intelligenciánál,  hanem 
rövidesen  hatalmába  kerítette  a  parasztságot  is. 
A  radikáhs  szónokok,  akikről  teljes  mértékben 
áll  Cvijics  Jánosnak,  a  belgrádi  egyetem  kiváló 
geológus  tanárának  megállapítása  :  «Ugy  tetszik, 
hogy  népünk  egy  részénél  bizonyos  könnyelmű- 
ség, jókora  adag  ravaszság,  az  igazság  kiforga- 
tása,  megszokásból  eredő  ragaszkodás  a  hazug- 
sághoz, hiányos  jogérzék  gyűlölettel,  rosszaka- 
rattal és  irigységgel  párosulva  az  uralkodó 
jellemvonások;  különösen  érezhetők  e  fogyat- 
kozások a  sumadijai  és  sztari-vlachi  nép  jelle- 
mében és  még  feltűnőbben  l^izonyos  politiku- 
soknál és  ujságíróknál»  —  ügyesen  kihasználták 
a  szerb  paraszt  sajátos  lelki  struktúráját  és 
különleges  gazdasági  helyzetét.  Itt  nem  állhat- 
tak elő  nacionalista  jelszavakkal,  mert  a  pa- 
rasztság jelentékeny  részében  antinacionalista 
érzületű  volt.  Hisz  Bogiszaljevics  Ádám  már  a 
hetvenes  években  ezt  a  kérdést  vágta  a  szkup- 
stina  szemébe:  «Xagyobb  lesz  az  én  földem,  ha 
Nagyszerbia  megszületik"?  Nem  mindegy-e  ne- 
künk parasztoknak,  hogy  egy  Obrenovics  vagy 
pedig  Ferenc  József  császár  uralkodik  rajtunk '?» 
Ilyen  felfogás  mellett  a  délszláv  álmok  kiszine- 
zése  nem  vezetett  volna  célhoz,  tehát  más  esz- 
közhöz kellett  folyamodni.  És  itt  tört  felszínre 
a  szerb  közfelfogás  forradalmi  átalakulásának 
harmadik  rétege,  mely  kiválóan  gazdasági  mo- 
tívumok egymásra  ülepedéséből  keletkezett. 

A  szerb  paraszt  anyagi  heljzete  a  zadiuga, 
a  házközösség  felbomlása  óta  nem  volt  irigy- 
lésre méltó.  A  2*8  hektár  föld,  amennyi  az  osz- 
tozkodásnál egy-egy  félnek  jutott,  a  divatos 
extenziv  gazdálkodási  mód  mellett  csak  szűkös 
megélhetést  biztosított  a  rajta  élő  családnak. 
Az  örökösödéssel  járó  osztozkodás  sok  esetben 
újabb  feldarabolásra  vezettek  és  tág  kaput  nyi- 
tottak a  földjükből  megélni  nem  tudó  parasz- 
tok elproletarizálódásának.  Vegyük  még  hozzá 
az  állam  szociális  gondoskodásának  hiányosságát 
s  a  szomszédos  monarchia  sok  esetben  tényleg 
rövidlátó  és  önző  kereskedelmi  politikáját  s 
akkor  nem  nehéz  megértenünk  azokat  az  anar- 
chista és  államellenes  hajlamokat,  melyek  a 
szerb  parasztság  jelentékeny  részét  a  felszaba- 
dulás napjai  óta  fűtötték.  Az  államnak  csak 
nyomasztó  voltát  érezte,  szeretetteljes  gondos- 
kodását soha.  Azért  l>izalmatlansággal  viselte- 
tett hozzá  s  elveszett,  ekabolt  vagyonnak  érzett 
minden  fillért,  melyet  adó  címén  fizetnie  kellett 
neki. 

A  radikális  izgatók  finom  tapintattal  éppen 
ezen  a  ponton  kezdték  munkájukat.  Elhitették 
a  sanyarú  helyzetben  tengődő  parasztsággal, 
hogy  Ausztria-Magyarország  az  oka  mindennek. 
Az  osztrák  és  magyar  agráriusoknak  a  kereske- 
delmi szerződések  megkötésénél  tanúsított  szűk- 
keblfíségét  nagyszerű  fogással  arra  használták 
fel,  hogy  a  monarchia  ellen  irányítsák  mindazt 
a  keserűséget  és  gyűlöletet,  mely  évtizedek  alatt 
felgyülemlett  a  jobb  jövő  után  sóvárgó  paraszt 
lelkében.  «Szerbia  —  így  beszélték  —  tönkre 
megy,    ha    csak    az    utolsó    pillanatban    el  nern 

vágja  a  kötelékeket,  melyek  gazdaságilag  a 
monarchiához  fűzik.  Amíg  ez  meg  nem  történik, 
mindaddig  a  szerb  parasztnak  adót  kell  fizetnie 
s  a  szerb  állam  nem  tud  jólétre  vergődni.  Mert 
Ausztria-Magyarország  nem  akarja  megengedni 
behozott  gyártmányainak  és  termékeinek  olyan 
mérvű  megadóztatását,  mely  lehetővé  tenné  a 
paraszt  adómentesítését.  Az  osztrák-magyar 
piacoktól  való  függés  miatt  most  kénytelen  a 
paraszt  olyan  áron  adni  portékáját,  aminőt  a 
vevő  diktál  neki,  míg  ha  gazdaságilag  függet- 
lenek lennénk,  épen  megfordítva  a  szerb  mező- 
gazda diktálná  termékeinek  árát  s  mindenki 
kénytelen  volna  érte  annyit  fizetni,  amennyit 
ő  kér.» 

Ez  a  beszéd  sokkal  világosabb  volt,  semhogy 
azonnal  meg  ne  lehetett  volna  érteni.  A  szerb 
paraszt  nem  sokat  elmélkedett  felette :  nem 
látta,  hogy  a  benne  rejlő  szemernyi  igazság^  el- 
vész a  szofizmák  és  túlzások  tengerében.  Ügy 
vette  a  szavakat,  ahogyan  hallotta.  Miután  ezer 
és  ezerféle  változatban  mondották  neki,  elhitte, 
hogy  tényleg  Ausztria-Magyarország  az  oka 
minden  bajának  s  mérhetetlen  gyűlöletet  kez- 
dett érezni  a  telhetetlen  és  önző  szomszéd  iránt. 
Ez  a  gyűlölet  lassanként  egészen  beléje  ideg- 
ződött,  valósággal  átment  a  vérébe  és  mivel  az 
uralomra  jutott  radikális  éra  gondoskodott  róla, 
hogy  egy  pillanatra  se  gyöngüljön,  utoljára 
mintegy  szükségképpeni  velejárója,  elmaradha- 
tatlan vonása  lett  jellemének.  Meggyőződéssé 
érlelődött  benne,  hogy  a  monarchia  szétzúzása, 
illetve  —  mivel  a  gazdasági  motívumok  hamar 
utat  nyitottak  a  nagyszerb  és  radikális  programm 

politikai  részének  is  —  a  délszlávok  felszabadí- 
tása és  egyesítése  elengedhetetlen  feltétele  Szerbia 
boldogulásának. 

így  alakult  ki  az  irodalmi,  világnézeti  és 
gazdasági  eltolódások  kapcsán  az  az  irányzat, 
mely  a  nyolcvanas  évektől  kezdve  előbb  csak 
félénken  tapogatózva,  majd  egyre  öntudatosabbá 
válva  fokonként  hatalmába  kerítette  Szerbia 
egész  kül-  és  belpoHtikáját.  Az  utolsó  Obreno- 
vicsok  dekadens  uralma  mindenre  inkább  alkal- 
mas lehetett,  mint  a  nemzetet  feszültségben 
tartó  elemi  erők  fejlődésének  egészséges  irányba 
terelésére.  Mialatt  országuk  mélyreható  válságok 
kínjait  szenvedte,  ők  csupán  az  európai  chro- 
nique  scan'laleuse  lapjait  gazdagították  vagy 
pedig  apró  intrikákkal  és  kicsinyes  államcsínj- 
jeikkel  egyenesen  útjába  állottak  a  természetes 
fejlődésnek.  Milán  király  pohtikája  teljesen  cső- 
döt mondott.  Bent  az  országban  siralmas  anar- 
chia dúlt,  melyet  a  radikálisok  féktelen  izga- 
tásai még  inkább  fokoztak ;  az  államadósság 
kilenc  esztendő  alatt  2-5  miihóról  277  millióra 
szökött  fel.  Kifelé  még  szánalmasabb  volt  a 
helyzet.  A  szlivnicai  kudarc  tekintélyének  utolsó 
roncsaitól  is  megfosztotta  a  kis  államot.  A  radi- 
kálisoktól irányított  közvélemény  szenvedélyesen 
követelte  a  gyűlölt  monarchiától  való  elszaka- 
dást és  a  «szabadító»  Oroszországhoz  való  vissza- 
térést. A  követelés  fokonként  oly  sürgetővé  vált, 
hogy  már-már  a  dinasztia  jövőjét  fenyegette. 
Hyen  körülmények  között  szánta  rá  magát  Milán 
a  lemondásra  (1889  márc.  6.).  A  veszedelemmel 
megbirkózni  nem  tudott,  legalább  fia  számára 
akarta  tehát  megmentem  a  trónt. 

De  a  személy  változás  nem  vonta  maga  után 
a  rendszer  megváltozását.  A  tizenhárom  éves 
Sándor  mellé  adott  háromtagú  kormányzóság, 
élén  Eisztics  Jánossal,  mindenben  az  ancieyi 
régime  x^oKtikáját  követte.  Legfeljebb  annyiban 
tért  el  Milán  kormányrendszerétől,  hogy  még 
tágabb  teret  nyitott  a  benső  anarchiának  és  a 
korrupciónak.  Jellemző,  hogy  tizenkét  esztendő 
leforgása  alatt  (1884—1895)  csupán  a  radikális 
párt  hívei  nem  kevesebb,  mint  368  politikai 
gyilkosságot  követtek  el.  A  személy-  és  vagyon- 
biztonság jóformán  egészen  eltűnt.  A  törvény- 
hozás teljesen  szigorára  és  az  összes  útonállók 
vogelfrei-jé  nyilvánítására  volt  szükség,  hogy 
némileg  enyhüljön  ez  az  országos  csapás. 

Milán,  aki  lemondása  óta  Parisban  élt,  aggo- 
dalommal szemlélte  az  otthoni  állapotokat.  Bár 
1891.  három  millió  frank  ellenében  még  szerb 
állampolgári  jogairól  is  lemondott  s  megígérte, 
hogy  feléje  sem  néz  többé  Szerbiának,  titokban 
mégis  érintkezésben  maradt  fiával.  Jórészben 
az  ő  izgatására  történt,  hogy  Sándor  az  1893 
ápr.  13— 14-iki  államcsínnyel  megbuktatta  a 
kormányzóságot  s  maga  ragadta  kezébe  a  ha- 
talmat. De  ez  nem  sokat  változtatott  a  hely- 
zeten. Sőt  a  fiatal  uralkodó  szeszélyessége  és 
állhatatlansága  még  újakkal  tetézte  a  meglevő 
bajokat.  Egymás  után  idézte  fel  az  államcsínye- 
ket és  alkotmányválságokat,  melyek  még  job- 
ban összekuszálták  a  zaklatott  kis  ország  benső 
viszonyait.  1894  jan.  21.  felfüggesztette  az 
1888.  évi  liberális  alkotmányt  és  az  1869-ikit 
léptette  helyette  életbe,  vagyis  ismét  a  feje- 
delmi jogok  közé  sorozta  a  kamarai  tagok    ne- 

gyedrészének  kinevezését.  De  néhány  év  alatt 
erre  is  ráunt.  1901  ápr.  19.  megint  új  alkot- 
mányt adott,  mely  az  eddigiekkel  ellentétben 
a  két  kamarás  rendszert  fogadta  el  alapul.  Két 
év  alatt  ebből  is  kiábrándult,  ujabb  államcsíny 
ég  újabb  kisérletezés  következett.  Egy  1903 
ápr.  6.  kiadott  rendelet  hatályon  kívül  helyezte 
az  1901-iki  alkotmányt  s  egy  újnak  engedélye- 
zését helyezte  kilátásba. 

Mindez  nem  volt  elegendő.  Sándor,  mintha 
csak  szándékosan  ingerelni  akarta  volna,  min- 
den tettében  a  nemzet  akarata  ellenére  járt 
el.  Külpolitikájában  teljesen  atyja  nyomdokain 
haladt  anélkül,  hogy  csak  kísérletet  is  tett  volna 
a  szomszédos  monarchiához  fűződő  szövetségi 
viszony  népszerűségének  fokozására.  Belpoliti- 
kájában végletekig  szeszélyes  és  kapkodó  volt, 
A  radikális  vezéreket  üldözte,  kegyenceinek  el- 
lenben mindent  elnézett.  Betetőzte  művét  azzal, 
hogy  1900.  nőül  vette  egy  mérnöknek  nem 
épen  kifogástalan  hírű  özvegyét,  a  nálánál 
kilenc  évvel  idősebb  Drága  Masinát.  Emiatt 
még  atyja  is,  akit  közben  visszahívott  Parisból 
(1894.),  sőt  a  szerb  hadsereg  parancsnokává 
nevezett  ki  (1898.),  elfordult  tőle  és  most  már 
végképpen  magára  hagyta.  A  nemzet  is  torkig 
volt  már  éretlen,  minden  magasabb  szempontot 
nélkülöző  szeszélyeskedésével.  Önérzetét  vérig 
sértette  királyának  méltatlan  viselkedése.-  Egyre 
jobban  szaporodott  azok  száma,  akik  azt  hit- 
ték és  hirdették,  hogy  az  állapotok  gyökeres 
megváltoztatását  csakis  a  dinasztia  megcseré- 
lésével,  az  Obrenovicsok  elűzésével  és  a  Kara- 
gyorgye%'icsok    restaurálásával    lehet    előidézni. 

Balaitifi:  J.  Balkán-probléma.  13 

Amikor  Sándor  azzal  akarta  tetézni  eddigi  ön- 
kényeskedéseit,  hogy  a  királyné  egyik  általáno- 
san gyűlölt  íi\érét  akarta  megtenni  trónörökös- 
nek, végre  betelt  a  mérték.  Nagyszabású  kato- 
nai összeesküvés  jött  létre  ellene,  amelynek  fele- 
ségével együtt  áldozatául  esett  ÜOOS  jún.  11.). 

Az  utolsó  Obrenovics  tragikus  vége,  melynek 
véres  részletei  Európaszerte  mély  részvétet  és 
megbotránkozást  keltettek,  végre  megnjátotta 
a  trónhoz  vezetó'  utat  Karagyorgyevics  Sándor 
idősebb  fia,  Péter  herceg  eló'tt.  Felmagasztalta- 
tása nem  érte  váratlanul.  Hiszen  genfi  magá- 
nyából már  évek  óta  állandó  érintkezést  tartott 
fenn  a  szerbiai  elégületlenek  kel.  Igen  sok  jel 
szól  amellett,  hogy  a  jún.  11.  lejátszódott  véres 
események  titkaiba  is  be  volt  avatva.  Ez  a 
körülmény  semmi  esetre  sem  volt  számára  jó 
ajánló  levél  az  európai  udvarokhoz.  Az  angol 
kormány  hosszú  ideig  vonakodott  vele  diplo- 
máciai viszonyba  lépni.  Miklós  cár  és  Ferenc 
József  pedig  üdvözlő  távirataikban  éles  szavak- 
kal bélyegezték    meg    trónralépése    előzményeit. 

Az  idegen  udvarok  részéről  támasztott  nehéz- 
ségek azonban  semmivel  sem  csökkentették  azt 
a  lelkesedést,  mellyel  a  szerb  nép  uj  királyát 
fogadta.  A  lelkesedés  valóban  indokolt  volt. 
Mert  Karagyorgyevics  Péter  trónfoglalása  olyan 
mélyreható  változást  idézett  elő  a  szerb  poli- 
tikában, hogy  nehéz  volna  párját  találni  neki. 
Nem  a  politikíi  benső  tartalma,  eszmei  össze- 
tétele változott  meg  —  az  már  évtizedekkel 
előbb  kiforrott  —  hanem  érvényesülésének  fel- 
tételei módosultak.  Péter  király  minden  fenn- 
tartás   nélkül    magáévá    tette    a    nagyszerb    és 

oroszbarát  politikát.  Ami  eddig  csupán  meg- 
valósulást, kifejezést  kereső  érzelmi  hullámzások 
formájában  élt  a  nemzet  túlnyomó  részének 
lelkében,  az  most  egyszerre  hivatalos  kormány- 
programmá lett,  melynek  megvalósításán  a  tár- 
sadalom minden  rétege  egyenlő  lelkesedéssel  és 
odaadással  dolgozott. 

A  gyakorlati  megvalósulás  stádiumába  való 
jutás  csak  egy  lényeges  módosítást  eszközölt  a 
nagyszerb  programmon :  határozottabbá  és  cél- 
tudatosabbá tette.  Véget  vetett  a  bizonytalan 
ingadozásoknak  s  pontosan  körülhatárolt  kon- 
krét célokra  irányozta  az  állandóan  tüzelt  nem- 
zeti aspirációkat.  Az  eddig  tett  lépések  a  leg- 
nagyobb mértékben  híjával  voltck  ennek  a 
konkretizáló  józanságnak  s  részben  ez  magya- 
rázza sikertelenségöket.  Mihály  fejedelem  egész 
terjedelmében  fel  akarta  vetni  a  délszláv  kér- 
dést. Állítólag  már  a  proklamáció  is  készen  volt, 
mellyel  be  akarta  jelenteni  a  ' szenti  háborút, 
amikor  áldozatául  esett  ellenségei  gyűlöletének. 
Milán  előbb  nyugaton  (Bosznia-Hercegovina), 
azután  pedig  keleten  (Bulgária)  próbált  szeren- 
csét. Az  utolsó  Obrenovics  ellenben  kizárólag 
délre,  Macedóniára  irányította  figyelmét.  Kara- 
gyorgyevics  Péter  és  radikális  kormányai  gyöke- 
resen szakítottak  ezzel  a  céltalan  kapkodással 
s  kezdettől  fogva  tudatosan  törtek  előre  vilá- 
gosan körvonalozott  programmpontjaik  meg- 
valósítása felé.  A  legközelebbi  cél  Bosznia- 
Hercegovina  megszerzése  volt.  Ennek  eszközéül 
szolgáltak :  az  osztrák-magyar  gazdasági  érdekek 
megrövidítése  és  háttérbe  szorítása,  a  monarchia 
területén  lakó  délszláv  elemek   rendszeres   izga- 

tása,  a  boszniai  osztrák-magj^ar  közigazgatás 
diszkreditálása,  az  osztrák-magyarellenes  balkáni 
blokk  felállítása,  főleg  Montenegró  és  Bulgária 
megnyerése  és  végül  nagyarányú  diplomáciai  és 
publicisztikai  propaganda  Európaszerte  a  szerb 
igények  történeti,  jogi  és  ethnografiai  jogosult- 
fcágának  bebizonyítására. 

A  munka  nagy  buzgalommal  és  kiváló  siker- 
rel indult.  Kormány  és  társadalom  egyaránt  ki- 
vette belőle  a  részét.  A  kormány  minduntalan 
alkalmat  keresett,  hogy  beleszóljon  a  két  tar- 
tomány ügyeibe.  így  amikor  az  orthodox  egy- 
ház autonómiájának  rendezése  hosszabb  meg- 
beszélésekre adott  alkalmat,  Belgrádból  minden- 
áron el  akarták  hitetni  a  világgal,  hogy  Bosz- 
niában a  legvadabb  nemzeti  harc  dúl.  Mikor 
ez  nem  sikerült,  a  mohamedán  nagybirtokosok 
megnyerésével  próbáltak  szerencsét.  Majd  ami- 
kor ez  a  kísérlet  is  balul  ütött  ki,  egyszerre 
frontot  változtattak  s  az  agrárkérdést  kezdték 
feszegetni.  Ezzel  egyidejűleg  sikeres  próbákat 
tettek  a  boszniai  tanulóifjúságnak  a  belgrádi 
egyetemre  való  csalogatására,  amiben  nem  kis 
segítségökre  volt  a  boszniai  kormányzat  rövid- 
látása. Amellett  nagy  gondot  fordítottak  rá, 
hogy  Európa  kizárólag  az  ő  szemüvegükön  át 
nézze  a  boszniai  kérdést.  Spalajkovics  hamis 
beállításokkal,  féhgazságokkal  és  egész  hazug- 
ságokkal tömött  művén  kezdve  (La  Bosnie  et 
V Hercegovine.  Étude  d'histoire  d' iplomatique  et  de 
droit  iyiternational.  Paris,  1899),  melyet  a  Fa- 
culté  de  droit  Paris  meg  nem  érdemelt  koszo- 
rúja olyan  nagy  jelentőségre  emelt,  egymás  után 
jelentek    meg  a  nyugati   nagy    kultumy elveken 

írt  tanulmányok,  brosúrák  és  cikkek  és  száz 
meg  százféle  változatban  bizonyítgatták  Szerbia 
kétségbevonhatatlan  jogát  és  elutasíthatatlan 
szükségét  a  két  okkupált  tartományra. 

A  kormány  mellett  lázas  buzgalommal  dolgo- 
zott a  társadalom  is.  Különösen  az  intelligencia 
tett  sokat  a  radikális  és  nagyszerb  eszmék  nép- 
szerűsítése érdekében.  Az  egyre  féktelenebbé 
váló  propagandának  két  tűzfészke  volt :  Belgrád 
és  Szerajevo.  Amott  Kocsics  Péter  gimnáziumi 
tanár,  emitt  a  Sztonajovics— Srskics— Grgics-féle 
társaság  állott  az  izgatók  élén.  A  munka  oly 
sikerrel  haladt  előre,  hogy  a  forradalmi  szellemű 
egyetemi  ifjúság  egyesületének,  a  Szlovenszki  jug- 
nak  kebelében  már  1907.  meg  lehetett  alkotni 
a  délszláv  forradalmi  szervezetet,  mely  az  összes 
délszlávok  felszabadítását  és  föderatív  köztársa- 
ságban való  egyesítését  tűzte  ki  maga  elé  célul. 
A  szer^'ezet  alapszabályai  minden  félreértést 
kizáró  módon  a  fon-adalmat  jelölték  meg  a  föl- 
szabadítás módjául  és  kifejezetten  elismerték  a 
terrorisztikus  eszközök  használatának  jogosult- 
ságát. Ennek  megfeleló'en  a  külföldi  forradalmi 
szervezetekkel  való  állandó  érintkezést,  a  bomba- 
gyártást, titkos  fegyvertárak  létesítését  és  min- 
denekfölött az  osztrák-magyar  hadsereg  délszláv 
elemeinek  forradalmosítását  is  a  megvalósítandó 
programmpontok  közé  sorozták.  A  szervezet 
1907  aug.  18.  Ferenc  József  születésnapján  akart 
először  életjelt  adni  magáról.  A  Belgrádból,  tehát 
Kocsicsék  köréből  kiinduló  tervezetnek  az  volt 
a  lényege,  hogy  a  szerajevoi,  mosztari  és  banja- 
lukai  székesegyházakat  az  ünnepélyes  Te  Deum 
idején  levegőbe  röpítik  s  ezzel  megadják  a  jelt 

a  készen  álló  szerb  bandáknak  a  betörésre.  Már 
javában  folyt  a  munka  a  merénylet  előkészíté- 
sére, amikor  a  féltékeny  Sztojanovicsnak  sike- 
rült keresztülvinni,  hogy  alkalmasabb  időre  ha- 
lasszák az  «elhamarkodott)>  terv  kivitelét. 

Hasonlóan  biztató  sikerrel  indult  a  tervezett 
balkáni  szövetség  előkészítése  is.  Montenegró- 
ban élénk  visszhangra  talált  az  összes  délszlávok 
egyesítésének  eszméje.  Főleg  a  szerb  ösztön- 
díjakon tanuló  ifjak  lelkesedtek  érte.  Ezek  a 
Szent-Száva-Társaság  égisze  alatt  még  1903. 
«Montenegrói  forradalmi  emigrációi  név  alatt 
egyesültek  és  minden  követ  megmozdítottak 
Nikita  fejedelem  kormányrendszerének  diszkredi- 
tálására.  A  szerb  radikalizmus  hatása  alatt 
mindig  messzebb  és  messzebb  mentek  a  forra- 
dalmi eszmék  felkarolásában.  Végre  rászánták 
magokat,  hogy  az  egész  dinasztia  kiirtásával 
vetnek  véget  Montenegró  külön  államiságának. 
A  tervről  valószínűleg  a  hivatalos  szerb  körök 
is  tudomással  bírtak.  Legalább  emellett  szól  az 
a  körülmény,  hogy  a  merénylet  céljára  szolgáló 
bombákat  a  kragujeváci  arzenálból  szerezték 
be.  A  merénylet  szerencsére  meghiúsult  (1907 
nov.  1.)  s  kudarcával  éppen  az  ellenkezőjét 
idézte  föl  annak,  amit  sikerétől  reméltek :  a 
bizalmatlanság  sűrű  felhőjébe  vonta  a  két  álla- 
mocska  egymáshoz  való  viszonyát,  mely  csak 
évek  múlva  kezdett  foszladozni,  de  teljesen  nem 
tűnt  el  többé  soha. 

A  Bulgáriához  való  közeledés  gondolata  már 
az  utolsó  Obrenovics  uralkodása  alatt  felmerült, 
de  gyakorlati  kivitelt  csak  a  Karagyorgyevicsok 
visszatérésével  nyert.  A  nisi  (1904  máj.  19.)  és 

a  szófiai  találkozok  (okt.  30. j  többet  jelentettek 
puszta  udvariassági  ténynél.  Ferdinánd  fejedelem 
és  Péter  király  mái  az  első  összejövetel  alkal- 
mával egy  titkos  szerződést  írtak  alá,  melynek 
szövege  csak  a  világháború  folyamán  került 
nyilvánosságra.  A  félévvel  később  végbement 
második  találkozónak  pedig  az  lett  volna  a  célja, 
hogy  katonai  konvenció  létesítésével  tovább  fej- 
lessze és  elmélyítse  a  biztatóan  indult  szerb- 
bulgár  közeledést.  Az  óvatos  Ferdinánd  azon- 
ban nem  akart  ilyen  messzire  menni  a  szerb 
igények  támogatásában.  Félt  a  belgrádi  radiká- 
lisok katasztrófa-politikájától.  Különösen  amióta 
tudomást  szerzett  Pasicsék  kétszínű  játékáról, 
azóta  ment  el  a  kedve  a  szerb  szövetségtől. 
Mialatt  ugyanis  Pasics  Rizov  belgrádi  követ 
útján  egy  emlékiratot  terjesztett  eléje,  amely- 
ben a  Karagyorgyevicsok  elűzését  és  Szerbia  és 
Bulgária  perszonáluniójának  megteremtését  aján- 
lotta neki,  azalatt  más  radikálisok  az  ő  elűzésé- 
vel Péter  király  javára  akarták  ugyanezt  meg- 
tenni. Ferdinándot  annyira  elkeserítette  ez  az 
alattomosság,  hogy  ezentúl  éveken  át  nem  lépett 
Szerbia  földjére.  Ha  Magyarországra  akart  jönni, 
inkább  nagy  kerülőt  tett  Románián  keresztül, 
csakhogy  ne  kelljen  érintenie  Szerbiát. 

Ferdinánd  visszavonulása  egyelőre  csak  poli- 
tikai tekintetben  éreztette  hatását ;  gazdasági 
téren  azután  is  jó  ideig  folytak  még  a  közele- 
dési kísérletek.  Különösen  szerb  részről  szeret- 
ték volna  minél  jobban  elmélyíteni  a  gazdasági 
viszonyt.  Vuics  Mihály  a  francia  és  orosz  pénz- 
emberekkel folytatott  tárgyalásaiban  már  Sándor 
király  uralkodásának  vége  felé   komoly   lehető- 

ségként  számolt  a  bulgár  és  szerb  vámunióval. 
Az  új  éra  érthetően  nagy  buzgalommal  vetette 
magát  e  biztató  perspektivákat  nyitó  terv  gya- 
korlati megvalósítására.  A  Petkov-kabinet  elő- 
zékenysége sok  tekintetben  megkönnyítette  fela- 
datát. Mivel  mind  a  két  fél  egyformán  jóaka- 
rattal kezelte  a  kérdést,  az  1905.  év  tavaszán 
megindított  tárgyalások  simán  és  aránylag  gyor- 
san folytak.  Júl.  9.  már  készen  állott  a  vám- 
uniós szerződés,  melyet  azonban  egyelőre  nem 
hoztak  nyilvánosságra. 

A  tárgyalások  befejezése  dacára  a  vámközös- 
Bégből  semmi  sem  lett,  sőt  ellenkezőleg  súlyos 
gazdasági  harcok  felidézésére  vezetett.  Szerbia 
ugyanis  nem  önmagáért  s  nem  is  elsősorban 
gazdasági  előnyeiért  kereste  az  uniót,  hanem 
pusztán  azért,  hogy  fegyvert  kovácsolhasson  be- 
lőle Ausztria-Magyarország  ellen.  Fait  accom'pli 
elé  akarta  állítani  az  osztrák-magyar  delegátu- 
sokat, hogy  annál  kedvezőbb  feltételeket  csikar- 
hasson ki  tőlük  a  folyó  kereskedelmi  ;  tárgya- 
lásokon. Ebből  nagy  háborúság  támadt,  melyet 
a  magyar  és  osztrák  agráriusok  beavatkozása, 
a  határok  ismételt  elzárása  és  a  tárgyalások 
többszöri  megszakítása  még  jobban  elmérgesí- 
tett. Különösen  fájdalmasan  érintette  a  szerb 
gazdasági  életet  a  határok  elzárása,  amit  a 
magyar  földmívelésügyi  minisztérium  a  dúló 
marha-  és  sertés  vész  miatt  volt  kénytelen  el- 
rendelni. Ez  a  rendelet  alapjában  rendítette 
meg  Szerbia  kereskedelmét,  mert  hiszen  a  szerb 
kivitelnek  éppen  ez  a  két  állatfaj  volt  a  leg- 
főbb tárgya.  A  Románia  és  Franciaország  felé 
megkísérelt    szállítás    csak    gyenge    kárpótlást 

nyújtott  az  osztrák-magyar  és  német  piac  el- 
vesztéséért. A  megtorlásképpen  kezdett  vám- 
háború (1906  márc.  1.-17.  és  1906  júl.  7.-1908 
Bzept.  1.)  érzékeny  károkat  okozott  Ausztria- 
Magyarország  iparának  és  kereskedelmének,  de 
a  megbénított  szerb  gazdasági  életet  ép  oly 
kevéssé  kárpótolta,  mint  a  Eománia  és  Francia- 
ország felé  irányított  kivitel.  Még  jobban  kompli- 
kálta a  helyzetet  Goluchovszki  ama  követelése, 
hogy  a  szerb  állami  rendeléseltnél  Ausztria- 
Magyarország  ne  zárassék  ki  a  limine,  hanem 
a  többi  államokkal  egyenlő  elbánásban  része- 
süljön. 

A  Pasics-kormány,  melynek  helyzetét  már 
úgy  is  erősen  megingatta  a  bulgár  kérdésben 
tanúsított  kétszínűsége,  nem  tudott  megbirkózni 
a  mindenfelől  fenyegető  veszedelmekkel.  Azért 
lemondott  s  az  ifjúradikáhs  Sztojanovics-kor- 
mánjTiak  engedte  át  helyét,  mely  nagyobb  en- 
gedékenységet tanúsított  a  monarchiával  szem- 
ben, így  a  tervezett  államkölcsön  lebonyolítá- 
sára egy  osztrák-magyar  és  német  konzorcium- 
mal lépett  érintkezésbe  s  megígérte,  hogy  az 
esedékessé  vált  ágyúkat  a  Skoda  és  Krupp-cégek- 
nél  fogja  megrendelni.  De  Oroszország  közbe- 
lépése megakadályozta  a  kibékülést.  A  péter- 
vári diplomácia,  melyet  ebben  az  időben  már 
számos  érdekszál  fűzött  az  angol  király  által 
kezdeményezett  entente-pohtikához,  nem  nyu- 
godott addig,  amíg  rá  nem  bírta  VII.  Edwar- 
dot,  hogy  egy-két  királygyilkos  színleges  meg- 
büntetése után  ismét  fölvegye  a  Sándor  király 
meggyilkolása  miatt  megszakított  diplomáciai 
érintkezést  a  belgrádi    udvarral    és    Szerbiát    is 


202  A    BALKÍ K-PROBLÉMA    FEJLŐDÉSE. 

beillessze  a  középponti  hatalmak  köralzárására 
kovácsolt  hatalmi  gyűrűbe.  Ez  a  fordulat  je- 
lentékenjen megkönnyítette  Szerbia  helyzetét. 
A  francia  pénzpiacon  ismét  szíves  fogadtatásra 
talált,  ami  lehetővé  tette  az  óradikálisok  vissza- 
térését és  a  bécsi  és  budapesti  pénzemberekkel 
folytatott  tárgyalások  megszakítását,  illetve  el- 
posványosítását.  Az  ismét  hatalomra  jutott  Pasics 
ezzel  a  cinikus  megjegyzéssel  ütötte  el  az  osz- 
trák-magyar iparral  szemben  vállalt  kötelezett- 
ségének megszegését :  «A  poütikában  nem  szük- 
séges minden  Ígéretet  megtartani.))  A  kereske- 
delmi szerződés  dolgában  azonban  mégis  engednie 
kellett.  Az  ország  gazdasági  helyzetére  való 
tekintettel  kénytelen  volt  elfogadni  olyan  mó- 
dosításokat, amelyek  gj'akorlatilag  egyszerű 
kereskedelmi  szerződéssé  degradálták  a  Bulgáriá- 
val kötött  vámuniót.  Bulgária  egyideig  makacsul 
ragaszkodott  a  közösséghez,  de  mikor  látta,  hogy 
az  adott  viszonyok  között  lehetetlen  keresztül- 
vinnie, elállott  követelésétől  s  a  legtöbb  ked- 
vezmény alapján  egyszerű  vámszerződést  kötött 
szomszédjával. 

A  béke  tehát  helyreállott,  de  a  harc  utó- 
rezgései még  sokáig  feszültségben  tartották  a 
kedélyeket  mind  a  két  részen.  A  vámháború 
nagyon  sokat  rontott  Ausztria-Magyarország  és 
Szerbia  különben  sem  idilli  viszonyaiban.  A  nagy- 
szerb eszme  bajnokai  egyedül  azt  a  tanúságot 
vonták  le  belőle,  hogy  hazájok  gazdaságilag 
még  nem  elég  erős  a  monarchia  «igájának»  le- 
rázására. Ez  a  felismerés  még  dühösebb  agitá- 
cióra  és  egyúttal  az  entente-hatalmakhoz  vezető 
gazdasági  utak  fokozottabb  mérvű  felkarolására 

Ösztönözte  őket.  Munkájukat  teljes  siker  koro- 
názta. A  nagyszerb,  illetve  most  már  délszláv 
eszmét  sikerült  a  Balkán-probléma  legfőbb  hajtó 
erőjévé  tenniök. 

IV. 

III.  Sándor  cár  sohasem  tudta  elfelejteni 
Bulgáriában  szenvedett  kudarcát.  Halálosan 
gyűlölte  Koburg  Ferdinándot,  mert  az  osztrák- 
magyar diplomácia  mellett  főleg  neki  tulajdo- 
nitotta  vereségét.  Bitorlónak  tekintette  mind- 
végig és  teljesen  sohasem  adta  fel  a  reményt, 
hogy  egyszer  mégis  csak  sikeriil  majd  megbuk- 
tatnia. Eszközeiben  nem  volt  válogatós.  A  buj- 
togatás  és  orgyilkosság,  mint  eddig,  ezentúl  is 
természetes  és  megengedett  eszközei  maradtak 
az  orosz  kényúr  neomacchiavellizmusának.  (Pa- 
nica  összeesküvése,  1890  jún.,  Vulkovics  meg- 
gyilkolása, 1892  febr.  23.)  De  hiábavaló  volt 
minden  erőlködése.  A  bulgár  nép  rendületlenül 
kitartott  fejedelme  mellett.  A  Sztambulov-kor- 
mány  vezetése  alatt  nemcsak  az  orosz  táma- 
dásokat verte  vissza,  hanem  egyúttal  hatalmas 
előrehaladást  tett  kulturális  téren  is.  Bulgária 
a  legjobb  úton  volt  a  benső  konszolidáció  és 
a  tartósnak  Ígérkező  külső  elhelyezkedés  felé. 
A  fejedelemnek  Mária  Lujza  hercegnővel,  a 
pármai  herceg  lányával  kötött  házasságát  (1893 
ápr.  30.)  mindenki  olybá  tekintette,  mint  a 
dinasztia  megszilárdulásának  kétségtelen  jelét, 
Borisz  trónörökös  születése  (1894  jan.  30.)  még 
bensőbbé  tette  a  nép  és  fejedelem  viszonyát. 

III.  Sándor   halálával    (1894   nov.  1.)    eltűnt 

az  Oroszországgal  való  kibékülés  személyi  aka- 
dálya is.  Ferdinánd  már  előbb  elbocsátotta 
Sztambulovot  (1894  márc.  30.)  s  az  utódjává 
kinevezett  Sztoilov  segítségével  minden  követ 
megmozdított,  hogy  helyreállítsa  Pétervár  és 
Szófia  között  a  régen  megszakadt  szálakat.  Fá- 
radozását teljes  siker  koronázta.  Miklós  cár 
kegyesen  fogadta  az  eléje  járuló  bulgár  küldött- 
séget, mely  a  fejedelem  megbízásából  koszorút 
helyezett  III,  Sándor  sírjára.  Még  teljesebb 
sikerrel  járt  a  második  sakkhúzás.  Ferdinánd 
elhatározta,  hogy  kétéves  fiát  a  görög  ritus 
szerint  keresztelteti  meg  s  magát  a  cárt  kéri 
fel  keresztapául.  Bár  a  pápa,  Koburg  Lujza, 
a  fejedelem  anj^a,  felesége  és  egész  rokonsága 
hevesen  tiltakoztak  e  terv  ellen,  Ferdinánd  még 
sem  engedett  belőle.  A  politikai  tekinteteket 
elébe  helyezte  az  érzelmi  szempontoknak.  A  cár 
örömmel  fogadta  a  keresztapaságot  s  főhad- 
segédével, Golenyiscsev-Kutuzov  gróffal  kép- 
A'iseltette  magát  a  fényes  keresztelőn,  melyen 
a  teljes  kiengesztelődés  jeléül  két  török  kikül- 
dött is  részt  vett.  (1896  febr.  14.) 

Oroszország  megbékélése  után  semmi  aka- 
dálya sem  volt  többé,  hogy  a  többi  hatalmak 
is  hÍA'atalosan  elismerjék  Ferdinánd  fejedelem- 
ségének törvényességét.  Elüljárt  e  tekintetben 
a  porta.  II.  Abd  ul  Hamid  kevéssel  Borisz  meg- 
keresztelése után  két  fermánt  küldött  Szófiába, 
egjáket  a  bulgár  fejedelemségről,  másikat  a  kelet* 
ruméliai  helytartóságról.  Példáját  követték  a 
többi  államfők,  sorra  elismervén  az  1887-iki 
fej  edelem  választás  törvényszerűségét.  Viszont 
Ferdinánd  még  1896  tavaszán  ellátogatott  Kon- 

Btantinápolyba  hűbéresi  hódolata  bemutatására, 
majd  Pétervárra  hálája  lerovására.  Mind  a  két 
helyen  meleg  fogadtatásban  és  fényes  kitünte- 
tésekben részesült.  Konstantinápolyban  a  török 
tábomagyi  méltóságon  felül  megkapta  a  <(királyi 
fenség))  címet,  Pétervárott  pedig  kieszközölte  a 
régi  protektori  viszony  helyreállítását. 

Bulgária  ettől  az  időtől  kezdve  rohamosan 
fejlődött.  Jóléte  gyarapodott,  nemzetközi  tekin- 
télye emelkedett.  A  portához  fűződő  hűbéri 
kötelékek  dacára  sorra  megszerezte  és  kifelé  is 
elismertette  a  független  állami  lét  összes  attri- 
bútumait. Ferdinánd  e  tekintetben  elsőrangú 
diplomata-tehetségnek  bizonyult.  Személyes  be- 
folyásával s  az  osztrát -magyar  és  orosz  diplo- 
mácia támogatásával  egymás  után  rábirta  a 
hatalmakat,  hogy  rendes  diplomáciai  viszonyba 
lépjenek  vele  s  viszont  elfogadják  követeit. 
1896.  Pétervárral,  Athénnel  és  Cetinjével,  1897. 
Parissal,  1903.  Londonnal  és  Berhnnel  lépett 
összeköttetésbe.  Bécsbe,  Konstantinápoly ba,  Bel- 
grádba és  Bukarestbe  még  a  kibékülés  előtt  el- 
küldötte  diplomáciai  ügyvivőit.  A  diplomáciai 
viszony  kimélyítésére  több  államot  rábirt,  hogy 
katonai  attasékat  küldjön  hozzá  és  fogadjon  el 
tőle.  Még  jobban  elhomályosította  a  török  szu- 
zerénitást  az  a  körülmény,  hogy  Bulgária  a 
saját  nevében  kötött  kereskedelmi  szerződéseket 
s  a  nemzetközi  értekezleteken  külön  követtel 
képviseltette  magát,  holott  a  szuzerén-viszony 
értelmében  mind  a  két  jog  a  portát  illette  volna 
meg.  így  1896  dec.  21.  Ausztria-Magyarország- 
gal, 1897  jún.  4.  és  1906  jan.  13.  Francia- 
országgal, 1905  dec.  9.  Angliával,  1906  jan.  18. 

Olaszoi-szággal,  1905  aug.  1.  Németországgal  kö- 
tött külön  kereskedelmi  szerződéseket.  Az  első 
és  második  hágai  konferencián  és  a  genfi  egyez- 
mény revizióján  (1906  júl.  6.)  szintén  mint  füg- 
getlen, aktiv  szavazati  joggal  biró  állam  vett 
részt.  Sőt  gyakorlatilag  maga  Törökország  is, 
mint  teljesen  független  állammal  bánt  vele. 
A  konstantinápolyi  bulgár  ügyvivőnek  már  1882. 
megengedte,  hogy  közvetlenül,  tehát  a  török 
hatóságok  ellenőrzése  nélkül  levelezhessen  a  szó- 
fiai külügyminisztériummal  s  elrendelte,  hogy 
a  diplomáciai  testülettel  együtt  ő  is  meghívást 
kapjon  a  szultán  ünnepélyeire.  Később  annyira 
ment  előzékenységében,  hogy  formális  szerző- 
déseket kötött  alattvalójával,  tehát  elvileg  is 
egyenrangúnak  ismerte  el  magával.  így  többek 
közt  1904  ápr.  8.  kiadatási  szerződést  kötött 
a  Petrov-kormánnyal,  majd  valamivel  később 
a  macedóniai  bandák  kihágásainak  közös  erő- 
vel való  megfékezésére  egyezett  meg  vele. 

Nemzetközi  állásának  megszilárdulása  szükség- 
képpen visszahatott  a  bulgár  állam  benső  viszo- 
nyaira is.  A  politikai  pártok  egyensúlyozatlan- 
sága  állandóan  a  felborulás  veszedelmével  fenye- 
gette ugyan  az  alkotó  munkához  szükséges 
nyugalmat,  de  Ferdinánd  fejedelem  tapintata 
és  finom  emberismerete  e  téren  is  csodákat 
művelt.  Nem  kötötte  magát  egy  párthoz  sem. 
Minisztereit  mindig  az  adott  helyzetnek  és  a 
tényleges  erőviszonyoknak  megfelelően  válasz- 
totta meg.  Ily  módon,  ha  a  kormányválságok 
gyakori  ismétlődését  nem  is  tudta  megakadá- 
lyozni, legalább  kizárta  a  nagyobb  megrázkód- 
tatások   lehetőségét    és    biztosította    a    fejlődés 

folytonosságát.  Még  a  bulgár  politika  legnehe- 
zebb problémájával,  a  macedón  kérdéssel  szem- 
ben is  megtalálta  a  helyes  középutat.  A  mace- 
dón liga  garázdálkodását  nem  tudta  megfékezni, 
de  azt  meg  tudta  akadályozni,  hogy  a  macedón 
kérdés  európai  válsággá  fajuljon.  E  pontban 
szívesebben  hallgatott  a  békére  vágyó  Európa 
csitító  szavára,  mint  nemzetének  egyre  hango- 
sabbá  váló  követelésére.  De  ezt  a  politikát  csak 
bizonyos  ideig  lehetett  fenntartani.  A  bulgár 
közvélemény  lassankint  annyira  megbarátkozott 
a  macedóniai  testvérek  teljes  felszabadításának 
gondolatával,  hogy  a  fejedelemnek  és  a  kor- 
mánynak is  tudomást  kellett  róla  szereznie,  ha 
nem  akartak  nyiltan  szembehelyezkedni  a  nem- 
zet többségével.  A  Gudev-kormány  külügymi- 
nisztere, Sztancsov  1907  nov.  20.  mondott  be- 
szédében olyan  jogokat  követelt  a  macedóniai 
bulgárok  részére,  amelyek  teljesen  tárgytalanná 
teszik  a  rája  elméleti  fogalmát.  Két  hónappal 
később  az  1908  jan.  16.  hivatalba  lépett  Malinov- 
kabinet,  mely  már  egészen  a  Londonból  sugal- 
mazott entente-politika  varázsa  alatt  állott,  még 
tovább  ment ;  már  nem  csupán  egyenjogúsítást, 
hanem  egyúttal  autonómiát  és  keresztény  kor- 
mányzatot követelt  Macedónia  számára.  Ezzel 
a  macedón  kérdés  tisztán  bulgár  szempontból 
15  elveszítette  helyi  jellegét  s  belépett  az  európai, 
illetve  a  világpolitika  sürgó's  megoldást  követelő 
kérdései  közé. 

Románia  szomszédjához  hasonlóan  szintén  a 
benső  konszolidáció  éveit  élte  a  nyolcvanas  és 
kilencvenes  években.  Károly  király  bölcs  mér- 
séklete sok  tekintetben   ellensúlyozta  a  gyakori 

kormányváltozásokkal  és  vad  politikai  harcok- 
kal járó  bajokat.  Különösen  anyagi  téren  tör- 
tént nagy  haladás.  Az  aranyvaluta  bevezetése 
(1888),  a  szabadkereskedelemre  való  áttérés 
(1891—1894),  a  parasztok  anyagi  helyzetének 
javítása  és  mindenekfelett  a  közlekedés  eszkö' 
zeinek  szaporítása  és  tökéletesítése  rendkívül 
jótékonyan  hatottak  az  ifjú  ország  fejló'dő  gaz- 
dasági életére.  Károly  királj^  a  vasúthálózat 
fejlesztésére  majdnem  akkora  gondot  fordított, 
mint  hadseregére.  Huszonötéves  uralkodói  jubi-? 
leumán  (1891  máj.  22.)  mondott  beszédében 
joggal  hivatkozhatott  ebbeli  érdemeire.  Buka- 
restet óriási  forgalmú  vasúti  gócponttá  fejlesz- 
tette. Különösen  jótékonyan  hatott  e  tekintet- 
ben a  húsz  kilométer  hosszú  csemavodai  híd 
megnyitása  (1895  szept.  26.),  mely  azonfölül, 
hogy  Dobrudzsát  bekapcsolta  a  román  gazda- 
sági élet  áramkörébe,  közvetlen  összeköttetést 
teremtett  Nyugateurópa  és  a  Fekete-tenger  kö- 
zött. Nagy  gondot  fordított  Károly  a  víziutak 
javítására  is.  E  téren  legnevezetesebb  alkotása 
a  Tulcea-Szulina  között  eszközölt  átvágás,  mely 
lehetővé  tette  a  nagyobb  hajók  mozgását  az 
Aldunán.  (1902.) 

De  Karolja  király  nemcsak  anyagi  téren,  ha- 
nem szellemi  tekintetben  is  emelni  akarta  népe 
szintáját.  Mint  az  1879  márc.  29.  szervezett 
akadémia  tiszteletbeli  elnöke  minden  követ 
megmozdított  a  műveltség  terjesztése  s  a  tudo- 
mányok és  művészetek  felkarolása  érdekében. 
A  művészi  érzék  fejlesztésére  bukaresti  és  pelesi 
palotájában  gazdag  képtárakat  rendezett  be 
XVI— XYIII.  századi  mesterek  képeiből,  húszon- 

ötéves  uralkodói  jubileuma  emlékére  pedig 
Fundatiunea  üniversatara  Carol  1.  néven  egy 
hatalmas  könyvtái-t  alapított,  mely  főleg  az 
egyetemi  ifjúság  igényeit  volt  hivatva  kielégí- 
teni. Hogy  mekkora  előrehaladást  tett  Eomá- 
nia  félszázad  alatt  az  anyagi  és  szellemi  műve- 
lődés terén,  azt  meggyőzően  dokumentálta  az 
1900-iki  párisi  világkiállítás  és  hat  évvel  rá  a 
király  negyvenéves  uralkodásának  megünneplé- 
sére rendezett  bukaresti  kiállítás. 

A  külpolitika  története  is  a  fokozatos  fejlő- 
dés képét  tárja  elénk.  A  hivatalos  Eománia  az 
1883-iki  szerződés  értelmében  a  hármasszövet- 
ség külső  tagjának  érezte  magát,  de  amellett 
igyekezett  barátságos  viszonyban  élni  a  többi 
hatalmakkal  is.  Feltűnően  nagy  gondot  fordí- 
tott az  orosz  barátság  ápolására,  amit  az  a 
körülmény  magyaráz,  hogy  a  román  közvéle- 
mény ós  a  politikai  világ  túlnyomó  része  az 
utolsó  balkáni  háborúban  szerzett  keserű  tapasz- 
talatok dacára  is  változatlanul  oroszérzelmű 
maradt.  Károly  1898-iki  oroszországi  útja  bősé- 
ges alkalmat  nyújtott  a  két  nép  kölcsönös 
rokonszenvének  kimutatására.  A  hatalmas  cári 
birodalom  barátságának  ápolása  mellett  termé- 
szetesen nem  hanyagolta  el  a  bukaresti  kül- 
politika a  szomszédos  balkáni  államok  barátsá- 
gának keresését  sem.  Csupán  Görögországgal 
támadt  a  macedóniai  kucó-oláhokon  elkövetett 
kegyetlenségek  miatt  komolyabb  konfliktus, 
mely  utóbb  a  diplomáciai  viszony  megszakítá- 
sára és  gazdasági  háborúra  vezetett.  (1905 — 
1907.) 

Csak    két   pontban   nem   tudott   Románia   a 

helyzet  magaslatára  emelkedni:  az  agrárkérdés 
és  az  osztrák-magyar  monarchiához,  szabato- 
Babban  a  Magyarországhoz  való  viszony  szabá- 
lyozásában. A  parasztság  helyzete  a  Cuzától 
kezdeményezett  reformok  dacára  még  mindig 
rendkívül  nyomasztó  volt.  A  földelosztás  kiáltó 
egyenlőtlenségei  és  a  bojáruralom  túlkapásai 
még  érezhetőbbekké  tették  a  középkorból  át- 
származott terheket  és  állandóan  élesztették  a 
nyomorúságos  viszonyok  között  tengődő  pa- 
rasztság elkeseredését.  Mivel  az  egymást  fel- 
váltó liberális  és  konzervatív  kormányok  nem 
mertek  hozzányúlni  e  kényes  problémához,  a 
lelkekben  felgyülemlett  elkeseredés  periodikusan 
megismétlődő  parasztlázadásokban  robbant  ki. 
Az  első  nagyobbarányú  lázadás  1888-ban  tört 
ki.  A  helyzet  veszedelmességét  fokozta,  hogy  a 
lázadáshoz  politikai  válság  is  társult,  A  kon- 
zervatív Catargiu  Lascar  a  fegyverekkel,  botok- 
kal és  vasvillákkal  felfegyverzett  bukaresti  cső- 
cselék élén  berontott  a  képviselőházba,  szét- 
ugrasztotta a  kormányt  és  a  képviselőket,  majd 
a  királjT  palota  ellen  vonult  s  a  király  abla- 
kait is  bezúzta.  A  megfélemlített  király  és 
kormány  engedett.  Bratianu,  aki  tizenkét  éven 
át  közmegelégedésre  intézte  hazája  sorsát, 
félreállott  s  a  lázadó  Catargiunak  és  társainak 
engedte  át  helyét.  Nagynehezen  sikerült  elfoj- 
tani a  parasztlázadást  is.  De  a  gyökeres  reform 
ez  alkalommal  is  elmaradt.  A  király  által  ezüst- 
menyegzője  emlékére  (1894  nov.)  tett  Fondation 
de  la  reine  Elisabeth,  mely  egy  kamatmentes 
kölcsönöket  nyújtó  parasztbank  felállítását  cé- 
lozta,   csak    a    legégetőbb  szükséget  enyhítette. 

Egyébként  maradt  minden  a  régiben.  Emiatt 
1907  tavaszán  újabb  parasztlázadás  támadt, 
mely  arányaiban  és  pusztító  hatásában  tete- 
mesen felülmúlta  az  1888-ikit.  A  mozgalom 
Moldvából  indult  ki  s  eredetileg  csupán  a  zsi- 
dók elűzésére  és  iij  bérleti  szerződések  kierő- 
szakolására szorítkozott.  De  mire  Oláhországba 
jutott,  vad  forradalmi  jelleget  öltött.  A  fel-, 
fegyverzett  bandák  rabolva,  gyújtogatva  és 
gyilkolva  járták  be  a  falvakat.  A  Cantacuzeno- 
kormány  teljesen  tehetetlenül  állott  s  a  helyébe 
lépett  Sturdza-kabinet  is  csak  a  hadiállapot 
kihirdetésével  és  a  katonaság  erélyes  közbelé- 
pésével tudta  elfojtani  a  mozgalmat.  A  tömér- 
dek vérontásnak  legalább  meglett  az  az  ered- 
ménye, hogy  a  törvényhozás  észszerűbb  bér- 
leti törvényt  szavazott  meg,  amely  megvédte 
a  bérlőt  a  kizsarolástól  s  a  napszám  minimu- 
mának megállapításával  emberhez  méltó  meg- 
élhetést biztosított  neki  (1907  dec.  23. j.  Az 
igazságtalan  vagyonelosztást  és  vele  az  örökös 
elégületlenséget  azonban  ez  a  törvény  sem 
szüntette  meg. 

Az  agrárkérdés  mellett  másik  rákfenéje  a 
román  pohtikai  és  társadalmi  életnek  a  dáko- 
román hóbort.  Az  a  méreg,  melyet  a  Klein— 
Major— Sinkai-féle  triász  oltott  a  román  köz- 
véleménybe, egyre  mélyebben  hatott  s  lassan- 
ként megfertőzte  az  egész  közéletet.  Az  erdélyi 
autochton  eredet  hazug  ábrándja  irreális  vágya- 
kat ébresztett  a  különben  is  bőfantáziájú  s  a 
polgári  és  politikai  becsületről  túlságosan  keleti 
fogalmakkal  bíró  román  népben.  A  Bomania 
maré    megteremtése,    vagyis    az    összes    román- 

lakta  vidékeknek  román  impérium  alatt  való 
egyesítése  fokonként  nemzeti  ideál  lett,  mellyel 
a  hivatalos  tényezőknek  is  számolniok  kellett. 
Az  eszme  együtt  született  és  együtt  nőtt  naggyá 
a  két  fejedelemség  uniójának  gondolatával. 
A  szolnok-doboka megyei  származású  Papiu  Da- 
rián  (igazi  nevén  Pap  Sándor)  már  1860-ban 
egy  terjedelmes  emlékiratban  kötötte  lelkére 
Cuza  fejedelemnek  az  összes  románoknak  egy 
politikai  testben  való  egyesítését.  Innét  kezdve 
állandó  mellékzöngeként  kísérte  a  dákoromán 
eszme  Eománia  minden  politikai  törekvését. 
Károly  király  eleinte  próbált  ellene  küzdeni, 
a  becsületes  munka  felé  igyekezett  nemzete 
figyelmét  terelni,  de  lassanként  maga  is  az  ár- 
víz sodrába  került  s  úszott  az  árral  a  nagy 
nemzeti  ideál  felé.  Ugyanez  történt  kormányai- 
val. Az  idősebb  Bratianu  a  dákoromán  célokat 
szolgáló  Garpatii  egyesület  feloszlatásakor  (1884.) 
még  így  beszélt :  «Ha  az  erdélyi  románoknak  a 
magyarokkal  elszámolni  valójuk  van,  ám  intéz- 
zék el  ügyeiket  hazájokban,  ne  éljenek  vissza 
Eománia  vendégjogával;  ne  okozzanak  nekünk 
nehézséget,  ne  tegyék  ki  Eomániát  oly  bonyo- 
dalmaknak, amelyek  a  román  királyságot  kom- 
promittálják s  annak  szabad  fejlődését  gátol- 
ják.* De  utódai  már  egészen  más  hangnemben 
beszéltek.  Nemcsak  hogy  semmit  sem  tettek  az 
Erdélyből  átszökött  «vértanúk))  féktelen  izgatá- 
sainak megakadályozására,  hanem  azonfelül 
még  anyagilag  is  támogatták  a  dákoromán 
eszmét  szolgáló  mozgalmakat.  így  az  1891 
jan.    24.    alakult    htdturligát,   mely    kifejezetten 

az  összes  románok    tgyesítéstt    vallotta   céljául, 
évenként  750,000  lei  segélyben  részesítették, 

A  dákoromán  törekvések  elhatalmasodása 
egyszer  és  mindenkorra  megmérgezte  az  ifjú 
román  államnak  az  osztrák-magyar  monarchiá- 
hoz és  főképpen  Magyarországhoz  való  viszo- 
nyát. A  kulturligában  tömörült  nagyrománok 
és  a  mindig  fölös  számban  lebzselő'  erdélyi 
«vértanuk»  minden  igyekezetökkel  azon  fára- 
doztak, hogy  a  magyar  nemzetiségi  politikát  a 
külföld  szemében  diszkreditálják.  Parisban,  Ró- 
mában és  Grácban  ügynöki  irodákat  szen^ez- 
tek;  összeköttetésbe  léptek  a  magyarság  kül- 
földi ellenségeivel  (Bjömson,  De  Gubematis, 
Scotus  Viator,  Fava..  Cantih  stb.)  és  hazug 
információkkal  árasztották  el  ó'ket ;  nagy  gon- 
dot fordítottak  rá,  hogy  egyes  megvásárolt 
sajtóorgánumok  állandóan  felszínen  tartsák  a 
román  kérdést.  Majd  egy  több  nyelven  közzé- 
tett memorandmnban  a  legsúlj'osabb  vádakat 
emelték  a  világ  törvényszéke  előtt  a  magyar 
állam  és  nemzet  ellen.  Mikor  pedig  a  hazafias 
gondolkodású  magyarországi  román  diákság 
hazugságnak  bélyegezte  vádjaikat,  az  újabb  rá- 
galmak özönét  zúdították  Magyarország  ellen. 
Hogy  mily  njáltan  folyt  ellenünk  az  izgatás, 
mutatja  de  la  Vrancea  szenátornak  egyik  fel- 
köszöntője, melyet  a  feltámasztott  C'arpatii 
egyesületben  mondott :  <íA  román  nemzet  szen- 
vedése és  boldogsága  között  a  Kárpátok  álla- 
nak. Itt  a  Paradicsom,  túl  a  siralom  völgye. 
Egy  akadály  emelkedik  közöttünk,  melyet  el 
kell   hárítani  az  útból   vagy  meg  kell  semmisí- 

teni,  hogy  testvéreinkhez  jutva  letöröljük  köny- 
nyeiket  és  megosszuk  velők  földi  Paradicso- 
munk gyönyöreit.  Mi  mindenáron  célt  érünk ; 
keresztülhatolunk  a  Kárpátokon.  Ha  már  nem 
lesznek  fegyvereink,  körmeinkkel,  fogainkkal 
vágjuk  keresztül  magunkat,  amíg  csak  célt 
nem  érünk». 

Károly  király  természetesen  távoltartotta 
magát  a  dákorománok  túlzó  követeléseitől.  De 
azért  teljesen  mégsem  vonhatta  ki  magát  hatá- 
suk alól.  A  milieu,  amelybe  ifjan  belekerült 
és  amelyben  majdnem  ötven  esztendó't  élt  át, 
szinte  észrevétlenül  átformálta  gondolkodását. 
Környezete  és  a  kívülről  jövő  magyarellenes 
izgatások  lassanként  a  magyarság  határozott 
ellenségévé  nevelték.  Ahelyett,  hogy  mérsékelni 
igyekezett  volna  népe  jellemének  ferde  kinövé- 
seit, határtalan  elnézésével  még  segítette  tovább- 
fejlődésüket és  megerősödésüket.  Mint  alatt- 
valói, lassanként  maga  is  beleélte  magát  abba 
a  gondolatba,  hogy  a  magyarság  fölösleges 
zavaró  elemet  jelent  a  művelt  világ  összhang- 
jában, melyet  a  románság  békéje  és  nyugalma 
érdekében  el  kell  távolítani. 

Ilyen  körülmények  között  a  hármasszövetség*- 
hez  való  csatlakozás  üres  formasággá  sülyedt. 
Hiszen  bizonyos  volt,  hogy  fegyveres  konfliktus 
esetén  Románia  inkább  ellenfelei,  mint  szövet- 
ségesei oldalára  áll.  A  dákoromán-kérdés  fel- 
vetése és  állandó  napirenden  tartása  olyan 
mély  szakadékot  vágott  közéje  és  a  kettős 
monarchia  közé,  hogy  az  összeütközés  bekövetr 
kezese  napról-napra  valószínűbbé  vált.  A  mind- 
két részről  sűrűn  ismételt  hivatalos  nvilatkoza- 

tok  ideig-óráig  elfátyolozták  e  hasadékot  az 
avatatlan  világ  szemei  elől,  de  át  nem  hidal- 
ták, annál  kevésbbé  tüntették  el.  A  román 
kérdés  a  szerb  és  macedón  kérdéssel  egyetem- 
ben megoldatlan  problémaként  szállott  át  a 
következő  korszakra. 


A  helyi  ellentétek  kiélesedésénél  talán  még 
nagyobb  mértékben  befolyásolta  és  még  végze- 
tesebb irányba  terelte  a  Balkán-probléma  fej- 
lődését a  nagyhatalmak  csoportosulásában  be- 
állott fordulat.  Mert  az  az  áldatlan  szakadás, 
mely  két  ellenséges  táborra  osztotta  Európát, 
majd  a  világot,  azonnal  érezhetővé  vált  a  bal- 
káni államok  történetében  is. 

A  meghasonlás  okai  és  fejlődési  étappe-jai 
eléggé  ismeretesek.  A  német  és  angol  gazdasági, 
majd  hatalmi  versengés,  az  imperiahsta  és 
túlzó  nacionalista  áramlatok  felülkerekedése, 
felelőtlen  egyének  lelkiismeretlen  uszítása  és  a 
hivatásáról  megfeledkezett  jingó-sajtó  állandó 
méregkeveiése  olyan  hatalmas  feszültségű  áram- 
mal telitették  a  világpolitika  légkörét,  hogy  a 
végzetesen  egj^oldalúvá  vált  fejlődést  nem  lehe- 
tett többé  feltartóztatni.  VII.  Edward  entente- 
politikája  egy  táborba  fogta  össze  mindazokat 
a  hatalmakat,  amelyek  akár  világnézeti,  akár 
hatalmi  vagy  gazdasági  szempontból  veszedel- 
mesnek tartották  a  centrális  blokktól  képviselt 
irányzatot.  Az  akció  reakciót  szült ;  a  súrló- 
dások egyre  sűrűbbekké  és  nagyobb  területeket 

átfogókká  váltak.  Utoljára  kihatottak  az  egész 
világra. 

A  Balkán  legközvetlenebbül  a  török  birodalom 
állásfoglalása  révén  sodródott  bele  ebbe  a  szé- 
dületes arányú  hatalmi  versengésbe.  II.  Abd  ul 
Hamid  szultán  a  központi  hatalmakhoz  való 
csatlakozással  iparkodott  biztosítani  országa  jövő- 
jét. Különösen  a  német  birodalommal  lépett 
benső'  viszonyba.  A  siralmasan  zilált  pénzügyek 
rendezését  és  a  hadsereg  refoimját  német  szak- 
értők közreműködésével  vitte  keresztül;  gazda- 
sági koncessziókat  elsősorban  német  vállalko- 
zóknak és  bankoknak  tett. 

A  terjeszkedésre,  új  területek  bevonására  só- 
várgó német  gazdasági  életnek  éppen  kapóra 
jött  a  szultán  barátsága.  Mohón  vetette  magát 
a  fantasztikus  lehetőségekkel  kecsegtető  Le  van - 
téra  s  vállalkozásaival  és  gyarmatosaival  gyor- 
san behálózta  Kisázsia  jelentékeny  részét.  A 
Drang  nach  Osten  mindig  nagyobb  arányokat 
öltött.  Vérmesebb  pohtikusok  már  rendszeres 
gyarmatosításra  és  a  politikai  fermhatóság  ki- 
terjesztésére gondoltak.  Mint  rendesen  történni 
szokott,  a  gazdasági  sikerek  poütikai  ambíció- 
kat keltettek.  A  Weltwirtschaft  és  a  Weltfolitik 
árnyékában  sok  pohtikus  gondolatában  ott 
settenkedett   a    Weltherrschaft   titkos    ábrándja. 

A  török-német  barátkozásnak  természetszerű 
következése  volt,  hogy  az  entente-hatahnak  Török- 
országra is  kiterjesztették  ellenséges  érzületüket. 
A  török  statusquo  gondolata,  melyért  félszá- 
zaddal előbb  még  véres  csatákat  vívtak,  telje- 
sen elfakult.  Anglia  és  Franciaország,  a  krimi 
háború   idején    az  orosz  hódító  törekvések  leg- 

elszántabb  ellenségei,  most  nyíltan  a  cári  poli- 
tika mellé  szegődtek  s  ezen  állásfoglalásukkal 
homlokegyenest  ellenkező  irányba  terelték  a 
keleti  politikának  közel  egy  század  óta  járt 
ösvényét.  Egyelőre  azonban  inkább  csak  az 
angol-német  gazdasági  és  politikai  versengés 
súrlódási  felületeinek  kitágulását  és  bizonyos 
hangulati  tónusok  megváltozását  eredményezte 
az  entente-pohtika  keletre  tolódása.  Pillanatnyi- 
lag sokkal  jelentősebb  volt,  hogy  Szerbia,  Mon- 
tenegró és  Görögország,  sőt  a  központi  hatal- 
makkal szövetséges  viszonyban  levő  Románia 
is  az  entente-hoz  szegődtek,  mert  ezáltal  immi- 
nenssé  lett  a  veszély,  hogy  a  halálosan  körül- 
ölelő gyűrű  délről  is  bezáródik  s  a  Török- 
országgal, illetve  Kisázsiával  való  közvetlen 
kapcsolat  megszűnik.  A  veszedelem  annál  fenye- 
getőbb volt,  mivel  ezzel  egyidejűleg  a  hármas- 
szövetség megingathatatlannak  tetsző  épületén 
is  veszedelmes  repedések  és  rések  támadtak. 
Olaszország  éppen  a  balkáni  politika  kérdései- 
ben egjTe  kihívóbban  fordult  szembe  szövet- 
ségestársaival. 

Olaszországot  épúgy,  mint  Szerbiát  és  Ro- 
mániát, nem  az  érdekek  azonossága  vagy  a 
nép  széles  rétegeinek  lelkében  meggyökerezett 
rokonszenv  és  meggyőződé?,  hanem  pusztán  a 
pillanatnyi  helyzet  parancsoló  szükségessége 
vezette  a  Dreituná-ba.  Emiatt  nem  is  tudott 
vele  összeforrni  soha.  Szövetségi  hűsége  inkább 
csak  néhány  vezető  politikus  időről-időre  meg- 
ismételt sablonos  kijelentéseiben,  mint  a  nem- 
zet lelkében  élt.  De  az  első  másfél  évtizedben 
ez   még   kevésbbé  tűnt  szembe.    Amíg  Francia- 


21S  A   BALKÁ:S-FBOBL£MA   FEJLÖDÉSK. 

ország  neheztelése  komoly  komplikációk  lehető- 
ségével fenyegetett  és  amíg  a  nagyzoló  olasz 
hódító  törekvések  a  Földközi-  és  a  Vörös-ten- 
ger körzetében  kerestek  kielégülést,  addig  a 
Consulta  politikusai  is  komolyan  vették  a  szö- 
vetségi hűség  ápolását.  A  szégyenletes  aduai 
vereség  (1896  márc.  1.)  és  a  földközi-tengeri 
hegemónia  ábrándjainak  szertefoszlása  után  min- 
den megváltozott.  Az  olasz  közvélemény  új 
érvényesülési  területek  és  új  jelszavak  után 
kutatott.  így  került  felszínre  a  mare-nostro- 
és  az  irredenta  programm.  Amaz  az  Adria 
innenső  partja,  a  Balkán  felé,  emez  északnak, 
Tirol  és  az  osztrák  tengerpart  felé  mutatott. 

A  Balkán  nem  most  tűnt  fel  először  az  olasz 
külpolitika  horizontján.  Még  Bismarck  hívta 
fel  rá  a  figyelmet  a  Crispivel  folytatott  gasteini 
bizalmas  megbeszélések  során  (1877.).  A  vas- 
kancellár ugyanis  úgy  akart  kitérni  az  olasz 
államférfi  makacs  sürgetése  elől,  hogy  nagy 
tekintélyével  akadályozza  meg  Ausztria-Magyar- 
ország küszöbön  álló  területi  nagyobbodását, 
hogy  rekompenzációképen  felajánlotta  neki  Al- 
bánia megszállását.  De  Crispinek  és  az  olasz 
közvéleménynek  akkor  még  nem  kellett  Albá- 
nia. Akkor  még  Róma  középtengeri  hegemó- 
niája lebegett  megvalósítandó  eszményként  a 
terza  Boma  államférfiai  előtt.  Albániát  csak  az 
aduai  vereség  után  beállott  diplomáciai  szél- 
fordulás állította  ismét  az  érdeklődés  homlok- 
terébe. De  most  annál  nagyobb  buzgalommal 
és  körültekintéssel  indult  meg  a  fénétration 
faci-fique  műve.  A  korm.ány,  a  parlament,  a 
diplomácia,    a    sajtó,    az   ipari    és  kereskedelmi 

világ  és  közélet  egyéb  tényezői  mind  ösí?zefog- 
tak,  hogy  a  bizonytalan  afrikai  talaj  helyett 
itt  az  Adria  innenső  partján  alapozzák  meg  az 
olasz  imperiahzmus  büszke  várát.  Százezreket 
áldoztak  olasz  iskolák  állítására,  melyek  meg- 
annyi úttörői  és  fellegvárai  lettek  az  olasz 
nyelvnek  és  az  olasz  műveltségnek.  A  rend- 
szeresen folyósított  zsebpénzek  és  a  bőkezűen 
osztogatott  segélyek  még  a  legtávolabb  eső 
völgyekből  és  falvakból  is  ide  csalogatták  a 
szegény  albán  gj'ermekeket. 

A  kulturális  munkával  párhuzamosan  indult 
s  hozzá  hasonlóan  rövid  idő  alatt  fényes  ered- 
ményekre vezetett  a  gazdasági  előrenyomulás. 
A  kormány  minden  követ  megmozdított,  hogy 
az  Adria  innenső  partja  felé  terelje  az  olasz 
tőkét.  Úgyszólván  évenként  iijabb  konzulátu- 
sokat állított  fel  és  pazar  kézzel  támogatott 
minden  vállalkozást,  melytől  politikai  befolyá- 
sának erősödését  remélte.  Ösztönzései  sikerrel 
jártak.  Egyre-másra  alakultak  a  bankok  és 
kereskedelmi  társulatok,  melyek  az  olasz-albán 
és  montenegrói  gazdasági  összeköttetések  élén- 
kítését célozták.  Példájukat  hamarosan  követte 
a  magántőke  is.  mely  szintén  évről-évre  foko- 
zódó mértékben  áradt  az  altra  szonda  felé.  Az 
antivarii  kikötőt,  az  antivari— vir-pazári  vasút- 
vonalat, a  bari— antivari  szikratávíró-állomásokat 
éá  a  Szkutari-tó  forgalmát  lebonyoHtó  Compania 
di  Scutari-i  már  mindmegannyit  olasz  vállal- 
kozás hozta  létre.  A  vállalkozó  kedv  felpezsdü- 
lésének  arányában  élénkült  a  hajóforgalom. 
A  Pí^íi'a-hajóstársaság  az  1893-iki  szerződés 
értelmében  kéthetenként  csak    egy  járatot   volt 

köteles  fenntai-tani  Velence  és  az  albán  partok 
között;  alig  tíz  év  múlva  (1904.)  már  heten- 
ként háromszor  járatja  hajóit. 

Ennek  a  mesterséges,  Olaszország  tényleges 
erejét  és  civilizáló  képességét  messze  meghaladó 
balkáni  terjeszkedésnek  természetszerű  követ- 
kezménye volt  az  osztrák-magyar  és  olasz  ver- 
sengés kiélesedése.  Á  Consulta  politikusai  állan- 
dóan rettegtek,  hogy  a  monarchia  esetleg  meg- 
eló'zi  őket  Albánia  birtokbavételében.  Azért 
újabb  meg  újabb  szerződésekkel  igyekeztek  le- 
kötni szövetségestársuk  kezét.  Ennek  az  igye- 
kezetnek eredményeként  jöt  létre  a  Goluchovszki 
és  Visconti-Yenosta  monzai  találkozója  alkalmá- 
val (1897  nov.  6.)  kötött  szerződés  is,  melyben 
mind  a  két  fél  a  statusquo  fenntartására,  vagy 
amennyiben  ez  lehetetlenné  válnék.  Albánia 
függetlenségének  megteremtésére  és  a  saját 
érdekei  összhangba  hozatalára  kötelezte  magát. 
De  az  olasz  közvélemény  csak  nem  tudott  meg- 
nyugodni. 1900  tavaszán  újabb  pánik  fogta  el. 
A  lapok  fantasztikus  részleteket  közöltek  Ausztria- 
Magyarország  háborús  készülődéseiről,  a  boszniai 
csapat  összevonásokról  s  a  Pólában  folyó  lázas 
munkáról.  Tudni  vélték,  hogy  már  csak  bizo- 
nyos formaságok  elintézése  van  hátra  s  akkor 
egész  biztosan  megindul  a  hódító  hadjárat.  Bár 
az  egész  híresztelésből  egy  szó  sem  volt  igaz. 
komoly  államférfiak,  parlamenti  vezérek  is  fel- 
ültek neki.  Még  évek  múlva  is  kongatták  a 
vészharangot  s  nem  győzték  eléggé  hathatósan 
lelkére  kötni  a  kormán}Tiak  a  veszélyeztetett 
albániai  olasz  érdekek  védelmét.  1900  dec.  15. 
Ouicciardini.  1901  jún.  7.  Bovio.  1903  febr.  23. 

de  Marinis  és  de  Martino,  1904  máj.  17.  Bar- 
zilai  interpelláltak  ez  ügyből  kifolyólag.  És  a 
külügyminiszterek  rendesen  olyan  feleleteket 
adtakezekre  az  interpellációkra,  melyek  jobban 
megfeleltek  az  olasz  nemzeti  hiúságnak,  mint  a 
szövetség  szellemének.  Hogy  mennyire  eltávo- 
lodott Olaszország  a  Dreibundtól,  misem  bizo- 
nyítja jobban  annál  az  olasz  forrásokban  emlí- 
tett ténynél,  hogy  a  radikáhs  Zanardelli-kabinet 
(1903  jiín.— okt.)  komolyan  foglalkozott  a  szö- 
vetségbó'l  való  kilépésnek  és  Ausztria-Magyar- 
ország megtámadásának  gondolatával.  A  cár 
elmaradt  látogatása  és  Viktor  Emánuel  párisi 
útja  állítólag  már  a  másik  táborba  való  átme- 
netet lett  volna  hivatva  előkészíteni. 

Bármiként  áll  a  dolog,  tény,  hogy  Olaszország 
egyre  jobban  eltávolodott  szövetségeseitől.  Albá- 
niai aspirációi  áthidalhatatlan  szakadékot  vág- 
tak közéje  és  a  monarchia  közé,  még  mielőtt 
a  nacionalizmus  és  az  irredentizmus  új  életre 
ébredése  végleg  az  entente-hoz  csatolta  volna. 
Ezzel  a  hármasszövetség,  mely  1887-iki  fogal- 
mazásában igen  nagy  súlyt  helyezett  a  balkáni 
statusquo  megóvására,  illetve  a  kölcsönösség 
elvének  hajszálnyi  pontossággal  való  betartására, 
elveszítette  eredeti  értelmét.  Formailag  ugyan 
továbbra  is  fennállott,  de  előrelátható  volt, 
hogy  a  Balkán-probléma  végleges  rendezésében 
egészen  más  szerepet  fog  játszani,  mint  ter- 
vezői és  létrehozói  eredetileg  tervezték. 


4.  Viharfelhők. 

1908—1912. 

A  XX.  század  kezdő  évei  rendkívül  biztatón 
indultak  a  Balkán-probléma  történetében.  Ausz- 
tria-Magyarország és  Oroszország,  a  két  ősi  ellen- 
fél közeledése  a  békés  megoldás  lehetőségével 
kecsegtetett.  A  mürzstegi  programmban  és  a 
nyomán  megindult  macedóniai  reformmunkában 
már  sokan  egy  boldogabb  korszak  derengését 
látták.  De  sajnos,  a  kedvező  auspiciumok  ha- 
mar szétfoszlottak.  A  Londonból  inspirált  entete- 
politika  és  a  balkáni  népek  nemzeti  érzésének 
izzó  ereje  erőszakkal  új  irányba  terelte  az  ese- 
ményeket. A  monarchia  és  Oroszország  útjai 
egyszer  és  mindenkorra  elváltak  egymástól.  A 
nyolcvanas  évek  végén  nagynehezen  eltemetett 
osztrák-magyar  és  orosz  ellentét  váratlanul  oly 
hatalmas  erővel  lángolt  fel,  hogy  a  békés  meg- 
egyezés valószínűsége  egyre  halványabbá  és  bi- 
zonytalanabbá vált.  Pedig  most  hasonlíthatat- 
lanul kedvezőtlenebb  volt  a  helyzet,  mint  a 
bulgár-válság  idején.  Akkor  Németországon  kívül 
Anglia  és  Olaszország  is  a  monarchia  háta  mö- 
gött állott,  most  az  összes  számottevő  hatalma- 
kon kívül  még  tulajdon  szövetségese,  az  impe- 
rialista vágyaktól  fűtött  olasz  állam  is  ellene 
fordult.    Akkor    a    balkáni    keresztén v   államok 

még  csak  statiszta  szerepet  játszó  mellékalakok 
voltak,  most  erőben  és  önérzetben  megduzzadt 
független  országok,  melyek  a  helyzet  alakulásá- 
hoz képest  kitűnő  centrumul  vagy  szárnyul 
ajánlkoztak  a  központi  hatalmak  ellen  intézendő 
támadáshoz.  Akkor  a  diplomáciai  világ  közép- 
pontja Berlin,  irányítója  Bismarck  volt,  most  Lon- 
don vezetett  és  VII.  Edward  szabott  ii-ányt. 
Akkor  egész  Eur&pa  a  balkáni  és  elszász-lotha- 
ringiai  tűzfészek  eltiprásán  fáradozott,  most  az 
egész  világ  az  elszigetelt  központi  blokk  meg- 
támadására készült. 

Természetes,  hogy  ez  az  éles  differenciálódás 
nem  egyszerre,  hanem  csak  a  drámailag  meg- 
gyorsult fejlődés  fonalán  állott  elő.  Mint  a  világ- 
politika egyéb  kérdéseiben,  a  Balkán-probléma 
történetében  is  időre  volt  szükség,  hogy  a  ha- 
sonló céloktól  áthatott  erők  egymásra  leljenek 
és  mint  egy  határozott  irányba  beállított  gépe- 
zet szerves  alkotó  részei,  egymásba  illeszkedje- 
nek. A  korszak  kezdetén  még  csupán  egy  csomó 
közös  cél  felé  törekvő,  de  minden  bensőbb  kap- 
csolatot nélkülöző  erővel  találkozunk,  melyek 
elég  hatékonyak  ahhoz,  hogy  a  békét  állandóan 
zavarják,  de  ahhoz  már  nem,  hogy  a  végső  célt 
elérhetővé  tegyék.  A  nagyszerűbb  eszme,  a  dáko- 
román izgatás,  a  török  és  görög  ellentét,  az 
olasz  hódító  vágy  és  a  macedóniai  kérdés  újabb 
elmérgesedése  mindmegannyi  katasztrófa  lehető- 
ségével fenyegetett,  de  mivel  jelentkezésük  híjá- 
val volt  a  harmonikus  összeműködésnek,  csupán 
lokális  veszedelmek  sarjadtak  ki  belőlük.  A  ve- 
szély épen  abban  rejlett,  hogy  periodikus  jelent- 
kezéseikben egyre  erősbülő    tendenciát  mutattak 

a  harmónia  s  ezzel  együtt  az  angol  diplomácia 
által  nagy  művészettel  összekalapált  szövetséges 
gyűrű  tagjai  közé  való  belépés  felé.  Mire  le- 
peregtek a  második  évtized  bevezető'  évei,  meg- 
született a  balkáni  szövetség  is  és  készen  állott, 
hogy  a  saját  vagy  pedig  —  ami  majdnem  egyet 
jelentett  —  az  entente  érdekeiért  harcba  szálljon. 

A  macedóniai  reformmunka  meghiúsulására  kö- 
vetkező korszaknak,  tehát  az  adja  meg  igazi 
történeti  jellegét,  hogy  az  előző  fejezetben  is- 
mertetett erők  egyre  tudatosa bbakká  válnak  s 
a  keletről  és  nyugatról  jövő  hatások  alatt  ha- 
talmas lépésekkel  közelednek  egymáshoz.  A  régi 
ellentétek  (szerb-bulgár,  szerb-horvát,  bulgár- 
görög, szerb-görög)  fokonként  elhalványulnak  s 
átengedik  helyöket  a  nagy  életérdekek  közös- 
sége tudatának.  Ennek  keresztülvitele  nem  ke- 
vésbbé  fényes  bizonysága  az  entente-diplomácia 
magas  klasszisának,  mint  a  nyugati  hatalmak 
ellentétes  érdekeinek  összhangzásba  hozása. 

A  balkáni  népek  tömörülése  és  bekapcsolódása 
a  Londonból  irányított  világpolitikai  áramkörbe 
annál  nagyobb  veszedelmet  jelentett  a  központi 
hatalmakra  nézve,  mivel  maguk  között  sem  vol- 
tak egységesek,  nemhogy  kifelé  egységes  frontot 
tudtak  volna  alkotni.  Olaszország  érzemileg  már 
legalább  tíz  esztendő  óta  sokkal  közelebb  állott 
Franciaországhoz  és  Angliához,  mint  szövetséges 
társaihoz  s  az  évek  múlásával  még  jobban  el- 
távolodott tőlük.  Ausztria-Magyarország  és  Tö- 
rökország közé  az  annexió  vetette  hosszú  időre 
a  bizalmatlanság  árnyékát.  Még  a  német  biro- 
dalom és  a  monarchia  között  sem  volt  meg 
mindig    az    együttműködésnek  az  a    zavartalan 

harmóniája,  melyet  helyzetük  veszélyeztetett- 
sége megkívánt  volna.  Ez  pedig  annál  nagyobb 
baj  volt,  mert  diplomáciájuk  alacsonyabb  szin- 
tája,  eszközeik  korlátoltsága  és  egy  egész  sereg 
lélektani  motivum  köz  besző  vó'dése  miatt  már 
eleve  le  kellett  mondaniok  arról  a  reményről, 
hogy  esetleg  új  barátok  magukhoz  láncolásával 
felfrissíthetik  majd  hanyatló  eró'iket.  Egyma- 
gukban kellett  megvívniok  a  harcot,  mely  az 
állami,  gazdasági  és  kulturális  élet  minden  meg- 
nyilvánulásán végigviharzott,  mieló'tt  a  fegyve- 
rekre került  volna  a  sor. 

Az  egész  korszak  legszembetűnőbb  jellemvoná- 
sai tehát  a  készülődés  és  szervezkedés.  Két 
világnézet,  két  homlokegyenest  ellenkező  poli- 
tikai irányzat  áll  egymással  szemben  :  egyik  a 
statusquo  és  a  történeti  jog  címén  a  fennálló 
hatalmi  viszonyokat  akarja  konzerválni,  míg  a 
másik  a  haladó  kor  követelései  nevében  el  akar 
tüntetni  mindent,  ami  akadályozza  a  hatalom 
és  a  jogok  igazságos  megosztását.  Amazt  a  köz- 
,ponti  hatalmak :  Ausztria-Magyarország,  Német- 
ország, a  török  birodalom  és  bizonyos  kérdések- 
ben Olaszország,  emezt  az  entente  és  balkáni 
függelékei  képviselik.  A  két  világnézet  sűrű 
egymásutánban  lezajló  erőpróbái  azt  eredmé- 
nyezik, hogy  a  konzervatív  elv  megszemélyesí- 
tői mindjobban  elszigetelődnek  és  háttérbe  szo- 
rulnak a  haladó  princípium  diadalmas  képvise- 
lőivel szemben.  Mire  bezárul  a  korszak,  az 
egyesült  és  erejökben  megújhodott  balkáni  né- 
pek, hatok  mögött  az  entente  ércfedezetével  elég 
erőseknek  érzik  magukat,  hogy  megkíséreljék  a 
Balkán-probléma  végleges  rendezését. 

Ba/anyi:  A   Baltán-probléma.  15 

I. 

A  harcok  és  erőpróbák  korához  az  ú.  n. 
szandsák-vasút  terve  által  felkavart  vihar  szol- 
gáltatta a  njdtányt.  Aehrenthal  külügyminiszter 
a  magyar  delegáció  1908  jan.  27.  tartott  ülésén 
említette  először,  hogy  a  Szalonikival  való  köz- 
vetlen összeköttetés  érdekében  egész  Mitrovicáig 
ki  szándékozik  építtetni  a  szerajevo-uvaci  vona- 
lat. E  terv  magában  véve  nem  tartalmazott 
semmi  rendkívülit.  Hiszen  a  berlini  szerződés 
25.  pontja  félre  nem  magyarázható  határozott- 
sággal elismerte  a  monarchia  ama  jogát,  hogy 
a  szandzsák  területén  katonai  és  kereskedelmi 
utakat  építsen.  Nem  lehetett  kétségbevonni 
azt  sem,  hogy  Ausztria-Magyarországnak  első 
rendű  életérdeke  a  Szalonikival,  illetve  Égei- 
tengerrel  való  közvetlen  érintkezés,  hacsak  nem 
akar  lemondani  a  levantei  kereskedésben  való 
részesedésről.  A  már  meglevő  belgrád-nisi  össze- 
köttetés Szerbia  növekvő  ellenállása  miatt  nap- 
ról-napra bizonytalanabbá  lett.  A  vámháború 
tanúságai  eléggé  megmutatták,  mily  kevéssé  le- 
het rá  számítani.  Háborús  bonyodalom  esetére 
pedig  teljesen  le  kellett  róla  mondani. 

Aehrenthal  vasútépítő  szándéka  tehát  mind 
jogi,  mind  pedig  kereskedelmi  szempontból  in- 
dokolt volt.  Ennek  ellenére  nyilvánosságra  jutása 
valóságos  forradalmat  idézett  elő  az  európai 
diplomáciában  és  a  sajtóban.  Különösen  az  an- 
gol, francia  és  olasz  lapok  tüzeltek  ellene. 
A  Matin  egyenesen  béke  bontónak  bélyegezte 
miatta  külügjTniniszterünket.   A  Buxton-testvé- 

rek  vezetése  alatt  álló  londoni  Balkánkomité  szin- 
tén nem  ismert  mértéket  haragjában.  Utoljára 
annyira  ment  izgatásaiban,  hogy  Fritzmaurice 
alállamtitkár,  sőt  maga  Grey  kénytelenek  vol- 
tak mérsékletre  inteni.  Még  nagyobb  volt  a  fel- 
zúdulás Pétervárott  és  a  délszláv  törökben.  Isz- 
volszki  orosz  külügyminiszter  hivatalos  lapjá- 
ban, a  Bossijában  az  1897-iki  szerződés  és  a 
mürzstegi  programm  megszegésével  vádolta  Aeh- 
renthalt  s  nyiltan  pártfogásába  vette  azt  a  dél- 
szláv körökből  kiinduló  tervet,  mely  a  duna- 
adriai vasútvonal  kiépítésével  akarta  paralizálni 
az  osztrák-magyar  terveket.  Eszerint  az  új  vo- 
nal Eadujevácból  vagy  Prahovából  indult  volna 
ki  s  Nisen  át  Kursumlijába,  innét  pedig  az 
Ibar  és  a  Moracsa  völgyén  át  Antivariba  vagy 
pedig  a  Koszovon  és  a  Drina  völgyén  át  San 
Giovanni  di  Meduába  vezetett  volna.  Belgrád- 
ban már  csak  azért  is  lelkes  visszhangra  talált 
e  tervezet,  mert  az  osztrák-magyar  érdekek 
megbénítása  mellett  dűlőre  juttatta  volna  a  ten- 
gerre kivezető  szabad  ösvény  keresésének  rég- 
óta vajúdó  kérdését  is. 

De  hiábavaló  volt  minden  izgatás  és  a  tech- 
nikailag s  gazdaságilag  kivihetetlen  duna-adriai 
vonal  kiépítésével  való  fenyegetés :  nyugodtabb 
megfontolás  után  be  kellett  ismerni,  hogy  a 
szandzsák-vasút  jogi  alapja  megingathatatlan. 
Főleg,  amióta  az  egyetlen  közvetlenül  érdekelt 
hatalom,  Törökország  is  megadta  beleegyezését 
(febr.  4.),  reménytelenné  vált  minden  agitáció. 
A  lapok  egyideig  még  tüzeltek  az  építés  ellen, 
de  már  inkább  csak  azért,  hogy  a  visszavonulást 
fedezzék.  Mire  azonban  a  Keleti  Vasúttársaságméi- 

15* 

nökei  hozzáláttak  az  előkészítő  munkálatokhoz, 
Európa  figyelme  már  másfelé  terelődött. 

A  szandzsák- vasút  ügye  csupán  bevezetése, 
minteg}^  elöhangja  volt  annak  a  rendszeres  mun- 
kának, mely  az  entente  végleges  kialakulása  óta 
a  monarchia  balkáni  állásának  aláaknázására 
megindult.  Hullámai  még  vadul  háborogtak  a 
hivatalos  diplomácia  és  a  felelőtlen  sajtó  alat- 
tomos izgatásaiban,  amikor  a  macedóniai  kér- 
dés elmérgesedése  még  jobban  élére  állította  az 
amúgy  is  feszült  helyzetet.  VII.  Edward  jan.  29. 
mondott  trónbe&zédében  halaszthatatlanul  sür- 
gősnek jelezte  a  macedóniai  reformot,  amivel 
tudtára  adta  a  világnak,  hogy  ezentúl  közvet- 
len és  cselekvő  szerepet  akar  játszani  a  balkáni 
ügyek  intézésében.  Egy  hónapra  rá  tényleg  nyil- 
vánosságra jutott  a  sugalmazására  készült  új 
macedóniai  reformtervezet  (márc.  3.),  mely  első 
ízben  proklamálta  hivatalosan  az  angol  keleti 
politika  célkitűzésében  beállott  radikális  válto- 
zást. A  tervezet  olyan  mélyreható  újításokat 
követelt  és  olyan  kevéssé  számolt  a  szultán 
szuverenitásával,  hogy  még  a  törökgyülölő  péter- 
vári diplomácia  is  elfogadhatatlannak  és  keresz- 
tülvihetetlennek  ítélte  s  azérti  márc.  26-iki  kör- 
jegyzékében egy  újabb  és  mérsékeltebb  prog- 
rammot  ajánlott  elfogadásra  az  érdekelt  hatal- 
maknak. Ezt  megelőzőleg  azonban  márc.  24-ről 
keltezett  jegyzékében  megszűntnek  jelentette  ki 
az  Ausztria-Magyarországnak  és  Oroszországnak 
adott  speciális  megbízást  a  macedóniai  ügyek 
rendezésére,  vagyis  egyoldalúan  felmondotta  a 
mürzstegi  megállapodást,  ami  a  monarchia  szem- 

pontjából  egyet  jelentett  a  diplomáciai  háború 
megüzenésével. 

Az  orosz  tervezet  általában  kedvező  fogad- 
tatásra talált.  Ápr.  4.  Anglia,  ápr.  7.  a  központi 
hatalmak  is  elfogadták.  Nem  értettek  ugyan 
egyet  minden  pontjával,  de  a  béke  megóvásáért 
meghozták  az  áldozatot.  A  balkáni  államok  is 
mind  készeknek  nyilatkoztak  a  javaslatban  le- 
fektetett alapelvek  elfogadására.  Látszólag  tehát 
az  a  helyzet  állott  eló',  hogy  a  macedón  kér- 
dést, melynek  megoldását  eddig  Ausztria-Ma- 
gyarország és  Oroszország  irányították,  most 
egész  Európa  vette  kezébe.  Valójában  azonban 
csak  annyi  változás  történt,  hogy  az  eddigi 
osztrák-magyar  és  orosz  szövetkezés  helyébe  az 
angol  és  orosz  érdekcsoport  lépett.  Különösen 
kitűnt  ez  akkor,  amikor  a  létrejött  megállapo- 
dás részleteinek  megbeszélésére  és  a  jövó'  prog- 
rammjának  kidolgozására  Edward  király  és  a 
Cár  személves  találkozóra  jöttek  össze  Révaiba 
(jún.  9-1Ö.). 

A  revali  találkozó  a  világháború  kitörését 
megelőző  évtized  történetének  egjnk  legkiemel- 
kedőbb eseménye,  mely  nemcsak  a  Balkán- 
probléma fejlődését  befolyásolta  döntő  módon, 
hanem  nagy  mértékben  kihatott  a  legtágabb 
értelemben  vett  világpolitika  irányának  eldön- 
tésére is.  Egyetemes  történeti  szempontból  te- 
kintve főjelentősége  abban  áll.  hogy  az  angol- 
német versengés  nyomán  megindult  titáni  mér- 
kőzés középpontja bii  a  Balkánt  emelte ;  speciá- 
lis helyi  jelentősége  pedig  fóleg  abban  csúcso- 
sodik ki,  hogy  újra  ntipi  rendre  tűzte  a  török 
birodalom  létkérdését. 

A  találkozónak  jóformán  csak  a  külső  körül- 
ményeit ismerjük.  Az  uralkodók  és  a  kiséretök- 
ben  levő  államférfiak,  Iszvolszki  külügyminisz- 
ter és  Hardinge  külügyi  államtitkár  között  le- 
folyt bizalmas  megbeszélésekből  semmi  sem  szi- 
várgott ki.  De  az  a  körülmény,  hogy  a  tárgya- 
lásokról kiadott  hivatalos  kommüniké  minden- 
képen megnyugtatni  iparkodott  az  európai  köz- 
véleményt, eleget  mondott  a  sorok  között  olvasni 
tudóknak.  Legalább  annyit  gyaníttatott,  hogy 
Eevalban  nagy  dolgok  forogtak  szóban.  Egye- 
bek közt  szóba  került,  ha  nem  is  végleges  for- 
mában, Törökország  felosztásának  terve  is.  A  ke- 
véssel utóbb  leleplezett  Curzon-féle  memorandum 
szerint  azt  tervezték,  hogy  ázsiai  Törökorszá- 
got Mekka  székhellyel  külön  kalifátussá  teszik, 
az  európai  tartományokat  pedig  szétdarabolják. 
Az  osztozkodásnál  természetesen  Anglia  és  Orosz- 
ország kapta  volna  az  oroszlánrészt ;  látszajt 
kedvéért  Ausztria-Magyarországnak  is  juttattak 
volna  valamit  a  zsákmányból,  Németországot 
ellenben  teljesen  ki  akarták  belóle  rekeszteni. 
Bármiként  áll  a  dolog,  bizonyos,  hogy  a  revali 
megbeszéléseket  átlengő  szellem  döntő  hatással 
volt  a  következő  évek  eseményeinek  alakulá- 
sára. 

A  revali  királylátogatást  diplomáciailag  egy 
újabb  macedóniai  reformprogramm  kidolgozásá- 
val okolták  meg.  A  júliusban  közzétett  tervezet 
szerint  Hilmi  pasa  egy  10—12,000  emberből 
álló  nemzetközi  sereget  nyert  volna  a  bandák 
megfékezésére.  De  mielőtt  ennek  a  programm- 
nak,  valamint  a  találkozón  megállapított  egyéb 
távolabb  eső  céloknak  megvalósítására  gondolni 

lehetett  volna,  a  Monasztirban  kitört  ifjú-török 
forradalom  váratlanul  új  helyzetet  teremtett. 

Az  ifjú-török  mozgalom,  mely  Törökországnak 
alkotmányos  állammá  való  átalakítását  írta  zász- 
lójára, még  a  Tanzimát  korában  kezdó'dött.  Első 
nagy  sikere  a  Midhat-féle  alkotmány  proklamá- 
lása  volt.  (1876  dec.  23.)  Kísérlete  azonban, 
mint  ismeretes,  kudarccal  végzó'dött.  A  török 
nép  akkor  még  nem  volt  eléggé  érett  ilyen  for- 
radalmi újítás  befogadására.  Midhat  pasának 
már  másfél  hónap  múlva  (1877  febr.  5.)  távoz- 
nia kellett  a  nagyvezéri  székből;  a  parlament 
pedig  már  a  második  ülésszak  (1877  dec.  13.— 
1878  febr.  14.)  berekesztése  után  csendesen  el- 
aludt, szinte  észrevétlenül  kimúlt. 

De  az  ifjú-török  eszmék  túlélték  a  kudarcot. 
Abd  ul  Hamid  erőszakos  despotizmusa  folyton 
élesztette  az  elégületlenséget  és  állandóan  nö- 
velte azok  számát,  akik  a  nyugateurópai  demok- 
ratikus elvek  átültetésében,  tehát  az  ifjú-török 
ideál  megvalósításában  látták  hazájuk  megmen- 
tésének eszközét.  A  mozgalom  napról-napra  erő- 
södött. Különösen  a  hadsereg  körében  vert  mély 
gyökereket.  A  szultán  már  a  század  végső  évei- 
ben kényszerítve  érezte  magát,  hogy  szigorúbb 
eszközöket  alkalmazzon  ellene.  1897  júniusában 
a  hadi  törvényszék  útján  egész  sereg  ifjú-török 
tisztet  halálra  vagy  száműzetésre  itéltett,  de  az 
elitéltek  nagyrésze  még  idejekorán  külföldre, 
Parisba,  Genfbe  és  Kairóba  menekült  s  még 
nagyobb  elkeseredéssel  agitált  az  otthoni  rend- 
szer ellen.  1899  novemberében,  egy  állítólagos 
összeesküvés  ürügyén,  ismét  tömeges  elfogásra, 
sőt   kivégzésre    került    a    sor.    Félévvel  később, 

1900  júliusában  egy  csomó  kadétot  Ítéltek  el 
ifjú-török  érzelmek  miatt ;  legnagyobb  részöket 
lefokozták  s  mint  közlegényeket  különböző  tar- 
tományokba küldöttek. 

De  hiábavaló  volt  minden  üldözés.  Az  ifjú- 
török eszmék  terjedését  erőszakkal  megakadá- 
lyozni, feltartóztatni  nem  lehetett.  Erélyes  és 
céltudatos  emberek,  mint  Ahmed  Eiza  bej,  Ah- 
med Fazyl  bej,  Mehmed  Dzseladeddin  pasa,  a 
szultán  sógora  Sabaheddin  és  LutfuUah  fiaival, 
Ali  Haydar  Midhat  bej,  Izmail  Kemal  bej, 
Mehmed  Fuad  pasa  a  gombamódra  elszaporo- 
dott komitokban  és  hírlapokban  olyan  nagy- 
arányú és  nagyhatású  izgatást  fejtettek  ki  mel- 
lettük, hogy  lassanként  részökre  hódították  a 
török  társadalom  minden  haladó  elemét.  A  kül- 
föld folytonos  beavatkozásai  és  megalázó,  a 
nemzeti  önérzetet  legmélyebben  sértő  követelé- 
sei is  nagy  mértékben  hozzájárultak  a  mozga- 
lom sikeréhez.  Innét  magyarázható,  hogy  az 
ifjú-török  törekvések  épen  Macedóniában,  az 
évek  óta  folj'^amatban  levő  nemzetközi  akció 
színhelyén  találtak  legtermékenyebb  talajra  s  a 
macedóniai  harmadik  számú  hadtest  katonáiban 
legelszántabb  védelmezőkre.  A  kitörés  közvetlen 
előzményeit  is  jórészben  külső  eseményekben: 
a  szandzsák-vasút  tervében  és  a  reváli  találko- 
zóban kell  keresnünk.  Ez  a  két  esemény  fényt 
gyújtott  sok  török  hazafi  lelkében,  mely- 
nél pirulva  ismerte  fel  hazája  sülyedt  állapotát 
s  megértette,  hogy  ütött  a  cselekvés  utolsó 
órája.  Az  önvédelem  ösztöne  is  cselekvésre  kész- 
tetett. 1908  nyarán  Szaloníkiben  harmincnyolc 
ifjú-török  tisztet  bebörtönöztek  s  félő  volt,  hogy 

az  üldözést  a  többi  kompromittált  tisztre  is  ki- 
terjesztik. Nem  lehetett  tehát  tovább  habozni. 
Niazi  bej  nyiltan  a  kormány  ellen  fordult  s 
július  elején  több  forradalmi  felhivást  tett  közzé, 
a  Monasztirban  alakult  aEgység  és  haladás  ligája* 
pedig  13.  egy  memorandumot  nyújtott  át  a 
konzuli  testületnek,  amelyben  az  1876-iki  alkot- 
mány visszaállítását  és  az  összes  nem  mohame- 
dán nemzetiségekkel  való  békés  együttműködést 
jelölte  meg  a  mozgalom  céljául. 

Az  első  lépést  gyors  ütemben  követték  a  töb- 
biek. Niazi  a  rendkívül  erélyes  és  gyors  elhatá- 
rozású  Enver  bej  segítségével  a  júl.  21-ikén 
tartott  ferizovicsi  gyűlésen  biztosította  a  moha- 
medán albánok  segítségét  s  már  a  következő 
napon  Monasztirban  teimett  és  az  egész  ottani 
helyőrséget  a  maga  részére  vonta.  Erre  más 
helyőrségek  is  egymásután  késznek  nyilatkoztak 
az  ifjú-török  eszmék  mellett  való  harcbaszállásra. 

Abd  ul  Hamidot  rendkívül  meglepték  a  ma- 
cedóniai események.  Ha  eleinte  talán  gondolt  is 
erőszakos  elfojtására,  csakhamar  be  kellett  lát- 
nia, hogy  trónja  veszélyeztetése  nélkül  nem 
dacolhat  a  mozgalommal.  Azért  gyors  engedé- 
kenységre szánta  el  magát.  Az  ifjú-törökök 
ügyes  taktikája,  mellyel  személyét  kizárták  a 
napi  harcok  elkeseredett  vitáiból,  nagy  mérték- 
ben megkönnyítette  elhatározását.  Az  újonnan 
kinevezett  nagyvezér,  Kücsük  Szaid  pasa  taná- 
csára már  júl.  23.  proklamálta  az  1876-iki  al- 
kotmány visszaállítását  s  egyúttal  sajtószabad- 
ságot és  amnesztiát  igért.  Ezzel  a  kijelentésé- 
vel :  «Az  egész  nemzet  tagja  az  Egység  és  ha- 
ladás Hgájának    én    pedig    elnöke  vagyok  neki ; 

dolgozzunk  együtt  a  haza  jövőjén  és  felvirágoz- 
tatásán»>  lefegyverzett  minden  bizalmatlanságot 
s  valóságos  extázisba  ejtette  még  az  ifjú-törö- 
köket is.  Aug.  1.  közzétett  irádéjával,  melyben 
az  alkotmány  megtartására  kötelezte  magát  s 
a  sejk-ül-iszlám,  a  hadügyi  és  tengerészeti  mi- 
niszterek kivételével  a  nagyvezér  számára  tar- 
totta fenn  a  kormány  tagjainak  kiszemelését, 
még  jobban  fokozta  a  személye  iránt  való  lel- 
kesedést. 

A  forradalom  gyors  és  nem  remélt  sikere  le- 
írhatatlan lelkesedést  keltett  az  egész  birodalom- 
ban. Törökök,  görögök,  bulgárok,  szerbek,  al- 
bánok, örmények,  arabok,  keresztények  és  mo- 
hamedánok mind  találkoztak  egy  testvéri  öle- 
lésben. Egy  pillanatra  megszűntek  a  faji  és 
vallási  ellentétek,  elenyésztek  a  jelen  és  múlt 
sérelmei :  mindenki  csak  a  kápráztatónak  Ígér- 
kező' jövő  igézetében  gyönyörködött.  Még  a 
macedóniai  inferno  is  elcsöndesedett  egyidőre ; 
a  harcok  zaját  ünnepi  csend  váltotta  fel.  A  kü- 
lönböző nemzetiségű  bandák  letették  fegyverei- 
ket, elhagyták  hegyeiket  s  a  városokba  siettek 
a  testvéresülés  ünnepének  élvezésére.  Szaloniki 
utcáin  százával  hullámoztak  a  görög  anfharték 
és  a  bulgár  komitácsik,  akik  néhány  nappal  elŐbb 
még  egymás  életére  törtek.  Mindenki  úgy  érezte, 
hogy  júl.  23-ika  új  korszakot  nyitott  a  török 
birodalomban.  Az  európai  közvélemény  szintén 
osztotta  ezt  a  hitet.  A  forradalom  tüneményes 
gyorsasága  és  sima  lefolyása  olyan  elementáris 
nemzeti  erők  feleszméléséról  tanúskodott,  hogy 
vakmerőség  lett  volna  kétségbevonni  a  mozga- 
lom gyökeres  átformáló-  és  újjáteremtőképessé- 

gét.  A  lelkesedés  és  az  általános  testvéresülés 
forró  napjaiban  joggal  hihette  mindenki,  hogy 
Törökország  most  már  önmagában,  európai  be- 
avatkozás nélkül  is  meg  fogja  tudni  oldani 
mindazokat  a  problémákat,  melyek  az  utolsó 
évtized  akut  diplomáciai  válságainak  kiinduló- 
pontjául szolgáltak. 


II. 

A  törökországi  fordulat  újabb  lökést  adott  a 
gyors  egymásutánban  lepergő'  események  fejlő- 
désének. Az  ifjú-török  forradalom  a  nemzetisé- 
gek és  vallások  egyenjogúságának  folytonos  han- 
goztatása dacára  is  erősen  nacionalista  jellegű- 
nek bizonyult ;  programmja  Törökország  benső 
rendjének  megszilárdítására  és  mélyen  aláha- 
nyatlott  külső  tekintélyének  felemelésére  irányult. 
Az  események  mélyebb  megfigyelői  előtt  nem 
maradhattak  rejtve  azok  a  bonyodalmak,  me- 
lyeket e  programm  Bosznia-Hercegovina  és  Ke- 
letrumélia  rendezetlen  közjogi  helyzetére  való 
alkalmazásának  szükségképen  maga  után  kellett 
vonnia.  Az  alkotmány  kihirdetése  az  okkupált 
tartományok  mohamedán  lakossága  körében  is 
élénk  visszhangot  ébresztett.  Azok  a  lelkes  je- 
lenetek, melyek  Konstantinápolyban,  Szaloniki- 
ban,  Monasztirban  és  más  török  városokban  le- 
játszódtak, Szerajevoban  és  Mosztárban  is  után- 
zásra találtak.  Ausztria-Magyarország  és  Bul- 
gária tehát  nem  habozhattak  sokáig.  Sietniök 
kellett  az  új  helyzet  végső  következményeinek 
levonásával,    ha    nem    akartak   időt    és   módot 

nyújtani  az  ifjú-török  rezsimnek  komolyabb 
nehézségek  támasztására.  A  két  tartomány  nem- 
zetközi jogi  helyzetének  véglegesítése  és  a  bul- 
gár fejedelemség  függetlenítése  elodázhatatlanul 
sürgős  feladattá  lett. 

Az  annexió  kérdése  nem  most  merült  fel  elő- 
ször. Az  orosz  kormán}^  már  1881.  kijelentette, 
hogy  a  tengerszorosokra  vonatkozó  szerződés 
bizonyos  pontjainak  enyhítése  fejében  hajlandó 
hozzájárulni  a  két  tartomány  bekebelezéséhez. 
De  Kálnoky  külügyminiszter  nem  tudni,  mi 
okból,  nem  vette  igénybe  ezt  az  ajánlkozást. 
Az  annexió  évről-évre  késett.  Közben  a  helyzet 
is  alaposan  megváltozott.  A  bulgár  válság  el- 
mérgesedése hosszú  évekre  reménytelenné  tett 
minden  közeledést  a  duzzogó  cári  birodalomhoz. 
Csak  a  mürzstegi  szerződés  létrejötte  után  lehe- 
tett megült  szóba  hozni  nála  az  ügyet.  Az 
1906-iki  boszniai  nagygyakorlatokkal  kapcsolat- 
ban tényleg  komolyan  gondoltak  az  annexió 
végrehajtására.  De  az  utolsó  pillanatban  újra 
elejtették  a  gondolatot.  Gulochovszki  ép  oly 
kevéssé  akarta  magára  vállalni  a  bekebelezéssel 
járó  óriási  felelősséget,  mint  korábban  Kálnoky. 
Egyszerűen  áthárította  utódjára.  Pedig  a  lakos- 
ság erjedő  hangulata  és  a  Spalajkovics  vezetése 
alatt  álló  szerb  propaganda  ügyosztály  céltuda- 
tos működése  egyre  sürgetőbbé  tette  a  kérdés 
rendezését.  Hanem  a  vis  inertiae,  mely  Andrássy 
lemondása  óta  ráfeküdt  az  osztmlc-magyar  dip- 
lomáciára s  csirájában  elfojtott  minden  meré- 
szebb kezdeményezést,  ezúttal  is  legyőzhetet- 
lennek bizonj^ult.  Aehrenthalnak  kellett  jönnie 
s    a    monasztiri   forradalomnak     bekövetkeznie, 

hogy  végre-valahára  megoldásra  jusson  a  sokat 
hányatott  probléma. 

Most  már  igazán  nem  lehetett  tovább  halo- 
gatni. A  balkáni  viszonyok  gyökeres  megválto- 
zásán kívül  a  világpolitikai  helyzet  is  sietésre 
ösztönzött.  Mióta  VII.  Edward  utolsó  ischU  út- 
ján (1908  aug.  13.)  hiába  próbálta  eltántorítani 
vagy  legalább  a  német  flotta-programm  mérsék- 
lésére rábírni  Ferenc  Józsefet,  az  entente  cordiale 
politikája  egyre  élesebben  mutatkozó  monarchia- 
ellenes  színezetet  nyert.  A  cár  és  Falliéres  fran- 
cia köztársasági  elnök  összejövetele  (aug.  27—28.) 
már  az  ischli  visszautasítás  és  az  ifjú-török  for- 
radalom jegyében  ment  végbe.  A  revali  talál- 
kozó ezen  újabb  kiadása  az  előzőhöz  hasonlóan 
majdnem  kizárólag  a  keleti  kérdéssel  foglalko- 
zott s  olyan  irányba  igyekezett  terelni  az  ese- 
ményeket, melytől  Ausztria-Magyarország  semmi 
jót  sem  várhatott.  Aehrenthal  külügyminiszter- 
nek magának  kellett  megragadni  a  kezdeménye- 
zést, ha  nem  akarta,  hogy  a  lávaszerűen  gör- 
dülő események  túlszárnyalják.  Először  Olasz- 
ország értett  szót.  A  berchtesgadeni  (Salzburg) 
találkozón  (szept.  3.)  említette  először  Tittoni 
előtt  annektáló  szándékát.  Az  olasz  külügyminisz- 
ter nem  emelt  kifogást  a  szándék  ellen  s  akkor 
még  valószínűleg  nem  gondolt  rekompenzációra 
sem.  Amit  később  annyira  kiélezett  s  minden- 
áron a  saját  érdemének  akart  betudni,  t.  i.  a 
szandzsák  kiürítése  és  a  Montenegróra  vonatkozó 
ellenőrzési  jog  feladása  valószínűleg  már  erede- 
tileg is  benne  volt  Aehrenthal  gondolatában. 

Olaszország  beleegyezésének  kinyerése  után 
Oroszországra    került    a  sor.  Nagyobb  nehézség 

erről  a  részről  sem  merült  föl.  Hiszen  Iszvolszki 
az  entente-al  való  barátkozás  megindulása  és  a 
szandzsák-vasút-válság  lezajlása  után  sem  vágta 
el  a  Bécsbe  vezető  összes  szálakat.  Egyik  em- 
lékiratában még  1908  áprilisában  is  a  monarchiá- 
val való  együttműködés  szükségességét  hangoz- 
tatta. Egy  későbbi  memorandumában  pedig, 
melyet  közvetlenül  a  revah  találkozó  előtt  jut- 
tatott el  Aehrenthalhoz,  késznek  nyilatkozott 
bizonyos  balkáni  kérdések,  így  többek  között 
az  annexió  keresztülvitele  fölött  is  eszmecserét 
kezdeni.  Berchtold  gróf  pétervári  osztrák-magyar 
nagykövet  eszközlésére  két  hónappal  később 
csakugyan  találkozott  egymással  a  két  minisz- 
ter és  behatóan  megvitatta  a  Balkánon  előállott 
új  helyzetet  és  várható  fejleményeit  (szept.  15 — 
16.).  A  buchlaui  megbeszélések  legfőbb  tárgya 
a  küszöbön  álló  annexió  volt.  Iszvolszki  a  me- 
morandumban elfoglalt  álláspontjával  összhang- 
zóan  kijelentette,  hogy  a  bekebelezés  végrehaj- 
tását nem  tekinti  politikája  ellen  irányuló  ba- 
rátságtalan cselekedetnek ;  csupán  azt  kötötte 
ki,  hogy  lehetőleg  minél  tovább  várjanak  vele 
Viszont  Aerenthal  is  megígérte,  hogy  más  ha- 
talmak beleegyezése  esetén  nem  fog  nehézsége- 
ket gördíteni  a  tengerszoros-egyezmény  olyan  ér- 
telmű módosítása  elé,  hogy  az  orosz  hadihajók 
egyenként  áthaladhassanak  a  Boszporuszon  és 
a  Dardanellákon. 

A  többi  szignatárius  hatalom  előzetes  bele- 
egyezésének megszerzését  Bécsben  nem  tartották 
szükségesnek.  Attól  féltek,  hogy  a  sok  tárgyalás 
idő  előtt  kipattantja  a  dolgot  s  a  kelleténé: 
korábban  értesült  török  konnány  esetleg  olyar 

intézkedésekre  ragadtatja  majd  magát,  amelyek 
lehetetlenné  teszik  az  annexió  békés  végrehaj- 
tását. Már  így  is  kelleténél  többet  beszéltek 
róla.  Különösen  Ferdinánd  bulgár  király  buda- 
pesti útja  (szept.)  adott  alkalmat  sokféle  hiresz- 
telésre.  Minden  percnyi  késedelem  komoly  kom- 
plikációk lehetó'ségével  fenyegetett.  Aehrenthal- 
nak  tehát  nem  volt  szabad  tovább  haboznia. 
Iszvolszki  még  javában  járta  a  nyugateurópai 
udvarokat,  amikor  váratlanul  megjelent  az  an- 
nexiós rendelet.  Ferenc  József  okt.  5.  a  mo- 
narchia harmincéves  kulturmunkájára  és  a 
magyar  szent  korona  hagyományos  jogaira  való 
hivatkozással  kiterjesztette  felségjogait  a  két 
okkupált  tartományra  s  ezzel  egyidejűleg  elren- 
delte a  szandzsák  katonai  kiürítését.  Ferdinánd 
fejedelem,  valószínűleg  előzetes  megbeszélés  alap- 
ján, ugyanazon  a  napon  proklamálta  Bulgária 
függetlenségét  és  már  négy  nappal  utóbb  (okt.  9.) 
Timovoban  fejére  tétette  a  királyi  koronát. 

Az  annexió  ténye  volta  képen  nem  jelentett 
mást,  mint  a  harminc  év  óta  fennálló  ideigle- 
nes állapot  véglegesítését,  melyhez  Európa  még 
a  berlini  kongresszuson  megadta  szentesítését. 
Hiszen  az  előkészítő  tárgyalások  mind  annexió- 
ról  szólottak  s  Andrássy  a  szultán  és  a  török 
megbízottak  érthető  érzékenységére  való  tekin- 
tettel csak  később  vetette  fel  az  okkupáció  és 
adminisztráció  kifejezést.  De  mindenki  tisztában 
volt  vele,  hogy  a  megszállás  csak  nevében  és 
formájában  ideiglenes ;  a  török  megbízottak  ki- 
vételével nem  hitte  senki,  hogy  Bosznia-Her- 
cegovina valaha  még  visszakerülhet  Törökország- 
hoz. Ausztria-Magyarország  nem  is  titkolta  soha, 

hogy  a  nevében  ideiglenes  birtokbavételt  vég- 
legesnek tekinti.  Becsületesen,  ha  nem  is  min- 
dig elegendő  hozzáértéssel  végzett  kulturmun- 
kája  és  több  száz  milliót  jelentő  befektetései 
világosan  mutatták,  hogy  nincs  szándékában  a 
véren  szerzett  és  verítékes  fáradozással  meg- 
művelt tartományokat  visszabocsátani.  Európa 
tudta,  látta  ezt ;  tehát  el  kellett  készülve  lennie 
rá,  hogy  a  monarchia  előbb-utóbb  jogilag  is  vég- 
legesíteni fogja  azt  az  állapotot,  melyet  a  ber- 
lini kongresszus  szellemének  megfelelően  és  vég- 
zett munkája  alapján  de  facto  már  eddig  is  vég- 
legesnek tekintett.  De  nem  így  történt.  Az 
annexió  megnyugvás  helyett  a  szenvedélyek 
olyan  hatalmas  óceánját  korbácsolta  fel,  mely 
sokáig  elnyeléssel  fenyegette  az  európai,  sőt  a 
világbékét  is. 

Mint  a  szandzsák-vasút  esetében,  ez  alkalom- 
mal is  a  sajtó  indította  meg  a  harcot.  Az  en- 
tente-lapok  csak  úgy  ontották  a  fulmináns  cik- 
keket a  «szerződésszegő»  monarchia  és  állítóla- 
gos felbujtója,  a  német  birodalom  ellen.  A  furcsa 
koncertben  az  angol  sajtó  játszotta  a  primet. 
A  szigetállam  hangadó  lapjai  az  angol  jellem 
sajátos  képmutatásával  és  a  puritán  világszem- 
léletből fakadt  határtalan,  szinte  vallásos  meg- 
győződésig emelkedő  önteltségével  ostorozták  az 
erkölcsön  és  a  nemzetközi  jogon  állítólag  elkö- 
vetett sérelmet.  Támadásaik  élességénél  csak 
hangjuk  durvasága  volt  nagyobb.  A  Daily  Gra- 
yhic  az  útonállás  példátlan  esetének  bélyegezte 
az  annexiót,  dmelynek  az  európai  történelem 
rabló  korszakaiban  is  nehéz  volna  párját  ta- 
lálni*. A  Daily  Telegra'ph  az  erkölcsre  mért  ha- 

lálos  csapásról  beszélt.  Különösen  kedvvel  idéz- 
gették Gladstone  ismeretes  mondását :  «A  térké- 
pen nincs  egyetlen  hely,  amelyikre  rábökhetne 
az  ember  ujjával  és  elmondhatná  róla :  ime  itt 
jót  tett  Aiisztria».  Rosszhiszeműségükben  annjára 
mentek,  hogy  még  a  tudatos  ferdítéstől  sem  riad- 
tak vissza.  Pl.  a  Grafhic  egy  csoport  masirozó 
bulgár  katona  képét  ezzel  az  aláírással  hozta  : 
Osztrák  katonaság  Szófia  utcáin.  A  megértó'bb, 
tárgyilagosabb  hangok  hatás  nélkül  vesztek  el 
a  mesterségesen  szított  vásári  lármában.  Az  In- 
verstons  Review  hiába  írta :  «Azt  várni,  hogy 
Ausztria  sok  évi  buzgó  kormányzatának,  nagy 
pénzbefektetéseinek  és  szorgalmas  fáradozásai- 
nak gyümölcseit  bizonyos  ellentétek  elsimításáia 
fel  fogja  áldozni,  annyit  jelent,  mint  olyan  Don 
Quichotismust  vámi,  aminó't  még  egyetlen  nagy- 
hatalom sem  követett  el,  Anglia  legkevésbbé»,  — 
a  szenvedély  elhomályosította  a  tiszta  látást. 

Ha  lehet  fokozásról  szó,  még  eró'sebb  vissz- 
hangja támad  az  annexiónak  a  Balkánon.  A  pán- 
szláv és  nagyszerb  körök  szinte  önkívületi  düh- 
vel hördültek  fel  miatta.  Bosznia  és  Hercegovina 
bekebelezése  reménytelen  messzeségbe  tolta  ki 
vágyaik  teljesülését  és  nem  várt  mértékben 
megerősítette  a  gyűlölt  monarchia  balkáni  állá- 
sát. A  csapás  valóban  súlyos  volt.  Az  a  nagy 
és  elháríthatatlan  akadály,  mely  eddig  is  útját 
állotta  az  életképes  szerb  nemzeti  állam  kiépí- 
tésének s  elzárta  a  tengerhez  az  élet,  a  gazda- 
ság és  hatalom  forrásához  vezető  ösvényt,  örök 
időkre  állandósulni  látszott.  A  középkori  szerb 
történelem  számos  mozgalmas  fejezetének  szín- 
helye, a  szerb  irodalmi   nyelv  bölcsője,  a  szerb 

Balányi:  A  Ballén-probUma.  1» 

népszellem  legszebb  vadrózsáinak  termőföldje  és 
közel  két  millió  fajrokon  lakóhelye  a  szabadu- 
lás minden  reménye  nélkül  egy  idegen  szellemű 
és  idegen  célkitűzésű,  ellenséges  érzületű  hata- 
lom birtokába  ment  át.  Ez  a  keserű  tudat  min- 
den mértéket  meghaladó  gyűlölettel  és  elkese- 
redéssel töltötte  el  a  nagyszerb  eszme  fanatikus 
rajongóit  és  egyre  végletesebb  irányba  terelte  a 
befolyásuk  alatt  álló  szerb  és  montenegrói  kor- 
mányt. A  zajos  utcai  tüntetések  rövidesen  ko- 
moly háborús  fenyegetéssé  fajultak.  A  szkups- 
tina  okt.  9-iki  ülésében  kis  szótöbbségen  múlt 
(93—66),  hogy  a  rögtöni  hadüzenet  mellett  be- 
nyújtott indítvány  határozattá  nem  emelkedett. 
Nem  kevésbbé  veszedelmesen  alakult  a  hely- 
zet Törökországban.  A  soviniszta  lázban  égő 
ifjú-török  kormányt  szíven  találta  a  két  tarto- 
mány elszakítása,  melyeket  a  realitásokkal  szá- 
molni nem  tudó  török  közvélemény  még  min- 
dig sajátjául  tekintett.  A  nemzeti  becsület  és 
a  birodalom  tekintélyének  megsértését  látta  az 
annexióban  és  a  legélesebb  formában  tiltakozott 
ellene.  Egy  ideig  úgy  mutatta,  mintha  a  fegy- 
veres leszámolásra  is  készen  állana.  Valójában 
azonban  nem  ez,  hanem  csupán  újabb  enged- 
mények kicsikarása  volt  a  célja.  Ki  akarta 
aknázni  a  monarchia  szorongatott  helyzetét  s 
azért  angol  biztatásra  a  leghatásosabb  eszköz- 
höz, a  gazdasági  bojkott  fegyveréhez  folyamo- 
dott. A  Tanin  már  okt.  10.  kiadta  a  jelszót : 
«Ne  vásároljatok  osztrák  portékát».  A  felhívás 
lelkes  visszhangra  talált.  Okt.  IB.  az  Achmet 
szultán-mecset  udvarán  nagy  népgyűlést  tartot- 
tak, amelyen  az  összes    nemzetiségek  képviselői 

kötelező  Ígéretet  tettek,  hogy  az  osztrák  cégeket 
bojkottálni  fogják.  Néhány  nappal  később  a 
hammálok  és  mahamádzsik  vagyis  a  teherhordó 
és  kirakodó  munkások  kötelezték  magukat,  hogy 
osztrák  hajók  rakományához  hozzá  nem  nyúl- 
nak. A  főváros  példáját  nyomban  követte  a 
vidék.  Szalonikiben,  Monasztirban,  Üszkübben, 
Drinápolyban,  Szkutariban,  Szmimában  és  egyéb 
városokban  külön  bojkott  bizottságok  alakultak, 
melyek  a  legnagyobb  szigorral  ügyeltek  az  osz- 
trák árúk  lehető  teljes  kirekesztésére.  A  ható- 
ságok közönbösen  szemlélték,  sőt  titokban  még 
támogatták  a  mozgalmat ;  még  az  erőszakos 
rendzavarások  és  kihágások  ellen  sem  tettek 
semmit.  A  bojkott  rendkívül  érzékeny,  sok  mil- 
lió koronát  jelentő  kárt  okozott  Ausztria-Ma- 
gyarország gazdasági  életének,  de  nem  lehetett 
rajta  segíteni,  mert  a  flottát  az  olasz  «szövet- 
séges»  kétszínű,  nem  egyszer  ellenséges  maga- 
tartása miatt  állandóan  az  Adrián  kellett  tar- 
tani. 

Az  annexió  által  teremtett  helyzet  tehát  egy- 
általában nem  volt  biztató.  A  nyugati  hatalmak 
az  erkölcsi  felháborodás  fensőséges  hangján  lá- 
zítottak a  monarchia  ellen.  Tittoni,  a  szövetsé- 
ges Olaszország  külügyminisztere  a  desioi  talál- 
kozón (szept.  29.)  állítólag  azzal  a  kijelentéssel 
örvendeztette  meg  Iszvolszkit,  hogy  orosz  had- 
üzenet esetén  Olaszország  is  kész  Ausztria-Ma- 
gyarország ellen  masírozni.  Szerbia  és  Monte- 
negró fegyverkezett,  Törökország  gazdasági  harcra 
készült.  Az  orosz  külügyminiszter  is  hamarosan 
elfelejtette  a  buchlaui  Ígéreteit.  Londonban  és 
Parisban   szerzett    tapasztalatai   különben    sem 

voltak  alkalmasak  arra,  hogy  növeljék  lelkese- 
dését Aehrenthal  tervei  iránt.  Clemenceau  fran- 
cia miniszterelnök  és  Grey  angol  külügyi  állam- 
titkár a  szemrehányások  özönét  zúdították  rá 
egyoldalú  egyezkedése  és  engedékenysége  miatt 
s  minden  kétséget  kizáró  módon  tudtára  adták, 
hogy  a  tengerszorosok  megnj^itása,  amit  a 
buchlaui  megegyezés  az  annexió  ellenértékeként 
állított  oda,  szóba  se  jöhet.  A  reményeiben  csa- 
lódott és  magát  kijátszottnak  érzett  miniszter 
osztrák-magyar  kollegáját  tette  felelőssé  a  ku- 
darcért, melyet  pedig  a  saját  tájékozatlansága  és 
hiszékenysége  idézett  föl  s  bosszúból  maga  is  a 
háborús  uszítók  közé  állott  s  a  háttérben  élén- 
ken szította  Szerbia  harci  kedvét.  A  monarchia 
csak  Németországra  számíthatott.  A  német  sajtó 
egy  része  ugj'an  taiiózkodás  nélkül  pálcát  tört 
az  annexió  végrehajtásának  nem  túlságosan  sze- 
rencsés formája  fölött,  de  a  közvélemény  a 
maga  egészében  helyesléssel  kísérte  Bülow  her- 
ceg «nibelungi  hűségű»  szövetségi  politikáját. 

A  szilárd  német  támogatás  jó  hátfödözetet 
nyújtott  Aerenthalnak,  amelyre  támaszkodva 
megkezdhette  a  válság  leszerelését.  Körültekin- 
téssel és  eréllyel  fogott  a  munkához.  Jól  ismerte 
az  entente-államok  készületlenségét  és  a  törek- 
véseiket elválasztó  lappangó  ellentéteket,  azért 
nem  ijedt  meg  lármájuktól  és  kardcsörtet ésük- 
tól.  Első  dolga  a  tervezett  európai  konferencia 
meghiúsítása  volt.  A  konferencia  gondolata  való- 
színűleg Iszvolszki  fejéből  pattant  ki,  de  Grey 
részéről  is  meleg  felkaroltatásra  talált.  Az  angol 
külügyi  államtitkár  már  okt.  7.  megengedhe- 
tetlennek   mondotta,    hogv    egv    állam  a    többi 


érdekelt  hatalom  beleegyezése  nélkül  önkénye- 
sen megváltoztathassa  a  nemzetközi  szerződé- 
seket. 

«Az  a  tény,  —  mondotta  többek  közt  — 
hogy  Ausztria-Magyarország  kinyilvánította  szán- 
dékát Bosznia-Hercegovina  birtokbavételére,  ma- 
gában véve  sem  gyakorlati,  sem  anyagi  szem- 
pontból nem  jelent  valami  különös  változást, 
de  a  mód,  ahogyan  ezt  tette,  a  legenyhébben 
szólva  szabályellenes  és  szokatlan.»  Mivel  Pichon, 
a  Clemenceau-kabinet  külügyminisztere  szintén 
magáévá  tette  az  európai  areopág  összehívásá- 
nak eszméjét,  a  konferencia  sorsa  aránylag 
rövid  idő  alatt  biztosítottnak  látszott.  Iszvolszki 
kevéssel  hazatérése  után  hivatalosan  is  közölte 
Berchtold  gróffal  a  gyűlés  tervbevett  programm- 
pontjait  (okt.  31.).  Köztük  szerepelt  Bulgária 
függetlenségének  és  az  annexió  tényének  for- 
máhs  ehsmerése  mellett  a  Szerbiának  és  Mon- 
tenegrónak adandó  területi  kárpótlás  kérdése  is. 

Aehrenthal  nem  tartotta  céHrányosnak  a  ha- 
tározott \'isszautasítást.  Ehelyett  olyan  feltéte- 
lekhez kötötte  megjelenését,  melyeknek  szükség- 
képen a  konferencia  meghiúsítását  kellett  ered- 
ményezniök.  így  többek  között  azt  követelte, 
hogy  az  annexió  és  a  Törökországgal  kötendő 
szerződés  egyáltalában  ne  tétessék  vita  tár- 
gyává (nov.  14.).  Iszvolszkit  terrnészetesen  nem 
elégítette  ki  ez  a  kitérő  válasz.  0  mindenáron 
meg  akarta  alázni  a  monarchiát,  azt  akarta, 
hogy  külügyeinek  felelős  vezetője  magábaszállt 
bűnösként  járuljon  a  nagyhatalmak  ítélőszéke 
elé  s  az  egész  világ  előtt  feleljen  «bűneiért». 
Azért  nov.  22-iki  jegyzékében  amellett    kardos- 

kodott,  hogy  a  konferenciának  teljes  szabad- 
ságot kell  biztosítani  a  változott  helyzettel  kap- 
csolatos ügyek  egész  komplexumának  letárgya- 
lására.  De  Aehrenthal  állhatatos  maradt.  Dec.  8. 
kelt  jegyzékében  emlékeztette  Iszvolszkit,  hogy 
az  annexió  lehetősége  már  ismételten  szóba  ke- 
rült, sőt  szerződéses  megállapodások  tárgyaként 
is  szerepelt  a  két  hatalom  között.  Ez  hatott. 
A  Buchlauban  adott  váltó  beváltása  elől  nem 
lehetett  kitérni.  Iszvolszkinak,  bármilyen  nehe- 
zére esett,  ki  kellett  mondania  a  7ion  'possumus-t, 
be  kellett  ismernie,  hogy  a  vállalt  kötelezett- 
ségek mellett  nincs  módjában  megakadályozni, 
illetve  érvényteleníteni  az  annexiót  (dec.  25.), 
Ezzel  a  beismeréssel  önmaga  adta  meg  a  kegye- 
lemdöfést az  európai  konferencia  eszméjének. 
Aehrenthal  erről  a  részről  már  nyugodtan  dol- 
gozhatott tovább  a  veszély  elhárításán. 

Lassanként  rendbejött  a  dolog  Törökországgal 
is.  A  tárgyalások  mindjárt  az  annexió  végre- 
hajtása után  megindultak  s  egy  ideig  sikerrel 
is  kecsegtettek,  de  utóbb  az  angol  és  orosz 
diplomácia  áskálódása  miatt  megszakadtak  (ok- 
tóber 24.).  Különösen  Lowther  angol  nagykövet 
fejtett  ki  ebben  az  irányban  nagy  tevékeny- 
séget. A  gőgös  diplomata,  aki  félévvel  előbb 
már  csak  a  szultánnal  és  a  nagyvezérrel  volt 
hajlandó  tárgyalni,  most  nem  tartotta  méltósá- 
gán alulinak,  hogy  az  ifjú-török  klubba  is  el- 
látogasson. HeWzetét  rendkívül  megkönnyítette 
az  a  körülmény,  hogy  a  vezető  ifjú-török  poli- 
tikusok mind  tehe  voltak  ábrándos  angol 
szimpátiákkal  s  jóban-rosszban  készek  voltak  a 
Londonból   jövő    intésekhez  alkalmazkodni.  Jó- 

részt  az  ő  befolyására  vezethető  vissza  a  boj- 
kott-mozgalom elhatalmasodása  és  a  monarchiá- 
val kezdett  tárgyalások  meghiúsulása  is.  Csak 
december  közepén  sikerült  megint  fölvenni  az 
elejtett  fonalat.  Kiamil  pasa  nagyvezér  elvben 
már  1909  jan.  9.  hozzájárult  a  kötendő  béke 
alapelveihez,  de  csak  utóda  Husszein  Hilmi 
pasa  fogadta  el  őket  véglegesen  (febr.  26.). 
A  szerződés  értelmében  Ausztria-Magyarország 
az  annektált  tartományokban  levő  török  állami 
birtokok  megváltása  címén  54  millió  koronát 
fizetett  a  portának,  megengedte  a  vámnak 
n°{,-ról  15-ra%  emelését  és  megigérte,  hogy 
nem  emel  kifogást  az  eddig  élvezett  kapitulá- 
ciók megszüntetése  ellen,  ha  más  államok  is 
lemondanak  róluk. 

Hasonlóan  kedvező  elintézést  nyert  a  bulgár 
válság  is.  Ferdinánd  király  lépése  nem  kevésbbé 
bántotta  az  iíjú-török-rezsim  önérzetét,  mint 
Bosznia-Hercegoviníi  annektálása,  de  gyönge- 
sége érzetében  nem  mert  fegyverhez  nyúlni. 
Azért  itt  is  inkább  a  békés  alkudozás  útjára 
terelte  az  ügyet.  Az  eddig  fizetett  adó  és  a 
keletruméliai  vasút  megváltása  címén  125  mii- 
hó  frankot  követelt  az  ifjú  királj^ságtól.  Bul- 
gária azonban  csak  82  miihót  volt  hajlandó 
fizetni.  Az  alkudozás  hónapokig  elhúzódott 
anélkül,  hogy  akár  az  egyik,  akár  a  másik  fél 
valamit  engedett,  illetve  igért  volna.  Végre  az 
orosz  diplomácia  közbelépése  juttatta  dűlőre  a 
dolgot.  Iszvolszki  azt  az  ajánlatot  tette  Fer- 
dinánd kormánj-ának,  hogy  Oroszország  haj- 
landó olcsó  kamat  ellenében  82  milliót  kölcsö- 
nözni Bulgáriának  s  beleegyezik    abba,    hogy  a 

porta  részérói  követelt  összeg  kiegyenlítésére 
annyi  évi  részletet  töröljenek  az  1878-iki  hadi 
kárpótlásból,  amennyi  a  kívánt  125  millió  tény- 
leges értékének  megfelel.  Szófiában  kapva-kap- 
tak  ez  ajánlaton,  Konstantinápolyban  ellenben 
meglehetó'sen  fanyarul  fogadták.  Az  örökös 
pénzzavarral  küzdő  török  urak  jobban  szeret- 
tek volna  készpénzt  látni,  de  utoljára,  más  vá- 
lasztás hiányában,  belenyugodtak  az  adott  kö- 
rülmények között  mégis  csak  kedvezőnek  mond- 
ható megoldásba  (márc.  16.).  Egy  hónappal 
később  az  orosz  kormánnyal  is  elintézést  nyert 
az  ügy.  Pétervárott  lemondottak  a  hadikárpót- 
lás következő  negyvenévi  részletéről  s  viszont 
a  porta  újólag  lemondott  Keletrumélia  évi  adó- 
járól és  Bulgária  hozzájárulásáról  a  török 
államadósságok  törlesztéséhez  (ápr.  20.). 

Csak  Szerbiával  nem  lehetett  bínii.  A  kis 
ország  vezetőkörei  a  kormánnyal  együtt  hóna- 
pokon át  a  legképtelenebb  hangulatok  árján 
vergődtek.  A  szerb  nép  jövője  ellen  elkövetett 
égbekiáltó  merényletnek  érezték  az  annexiót  és 
semmiképpen  sem  akartak  beletörődni.  Rendü- 
letlenül bíztak  benne,  hogy  Oroszország  és  a 
nyugati  hatalmak  segítségével  diadalra  tudják 
juttatni  igényeiket.  Ezért  ragaszkodtak  olyan 
szívósan  az  európai  konferencia  eszméjéhez  s 
igyekeztek  mindenáron  európai  üggyé  fújni  fel 
a  velük  történt  ((igazságtalanságot)).  Milovanovics 
külügyminiszter  sorra  járta  az  európai  főváro- 
sokat s  mindenütt  segítségért  és  a  «megsértett 
jogrend))  helyreállításáért  könyörgött.  De  csak 
általános  kijelentéseket  és  udvarias  biztatásokat 
nyert.  Nem  járt  több  eredménnyel  György  her- 

ceg  trónörököá  és  Pasics  pétervári  látogatása 
sem.  A  pánszláv  körök  kitörő  lelkesedéssel 
fogadták  őket,  de  a  hivatalos  tényezők  óva- 
kodtak kötelező  Ígéretet  tenni. 

Ez  a  hűvösség  kijózanitólag  és  mérséklőleg 
hatott  a  higgadtabb  és  belátóbb .  körökre.  Lát- 
ták, hogy  Európa  föltétlen  támogatására  nem 
számithatnak,  azért  siettek  szerényebbre  vonni 
követeléseiket ;  az  egész  Bosznia-Hercegovina 
helyett  már  csupán  egy  részét  kívánták.  így 
alakult  ki  a  kompenzációs  gondolat,  mely  egy 
tetemes,  helyenként  hatvan  kilométert  is  elérő 
korridor  kihasításával  egyúttal  a  tengerre  való 
kijutás  és  a  két  szerb  állam  egyesítésének  rég- 
óta akut  kérdését  is  dűlőre  akarta  juttatni. 
A  tervezet  értelmében  Szerbia  5786  négyzet- 
kilométer területet  kapott  volna  203,997  lakos- 
sal (53%  ortodox,  42%  mohamedán,  5'^o  katho- 
likus),  Montenegró  pedig  4773  négvzetkilomé- 
tert,  113,120  lakossal  i5d%  ortodox,"  40%  mo- 
hamedán és  7%  katholikus).  Emellett  azonban 
számos  szószólója  akadt  annak  a  fantasztikus 
megoldásnak  is,  hogy  a  két  tartományt  újból 
török  szuverenitás  alá  kell  helyezni. 

De  az  igények  kényszerű  lefokozása  semmi- 
vel sem  csökkentette  az  egyre  fülsiketítőbbé 
váló  harci  lármát.  A  fegyverkezés  egész  nyíl- 
tan folyt  úgy,  hogy  feleletül  a  monarchiának 
is  részleges  mozgósítást  kellett  elrendehiie. 
Milovanovics  külügyminiszter  Novakovics  hozzá- 
intézett interpellációjára  ilyen  hangon  merészelt 
válaszolni :  «Amit  harminc  évvel  ezelőtt  a  ber- 
lini kongresszuson  érv  gyanánt  hoztak  fel  az 
okkupáció    m.ellett,    hogy    t.  i.    ilymódon    meg- 

akadályozzák  Oroszország  előrenyomulását  s 
Ausztria-Magyarország  kultúrája  előtt  megnyit- 
ják a  Balkánt,  az  most  keserű  iróniának  tet- 
szik. ]\íert  mindama  szabadságot,  amit  1812-től 
1876-ig  kiküzdöttek  a  balkáni  népek,  Orosz- 
ország segítségével  vívták  ki,  míg  Ausztria- 
Magyarországnak  a  Balkánon  tett  első  lépése 
abban  állott,  hogy  rabszolgaságba  hajtotta  két 
szerb  tartomány  népét.  A  Balkán-államokat 
egyedül  Ausztria-Magyarország  részéről  fenye- 
geti veszély  s  az  egyensúlyt  csupán  Ausztria- 
Magyarország  ellenében  kell  védelmezni.  Ausztria- 
Magyarország  elől  el  kell  zárni  az  Égei-tenger- 
hez vezető  utat.  Ausztria-Magyarországnak, 
mint  Balkán-államnak  el  kell  tűnnie. »  (1909. 
jan.  2.)  Még  világosabban  beszélt  Protics  Szto- 
ján,  az  ó-radikálisok  vezére :  «Közöttünk  és 
Ausztria-Magyarország  között  csak  akkor  lehet 
béke  és  jószomszédság,  ha  Ausztria-Magj^ar- 
ország  feladja  nagyhatalmi  állását  és  rászánja 
magát  arra,  hogy  keleti  Svájcnak  rendezked- 
jék be.» 

Ebben  a  túlfűtött,  szenvedélyektől  izzó  han- 
gulatban született  meg  a  jan.  3-iki  szkupstinai 
határozat,  mely  Szerbia  és  Montenegró  bizton- 
ságára való  hivatkozással  nem  kevesebbet  kí- 
vánt, mint  az  annexió  érvénytelenítését  s  a  két 
tartománynak  a  szultán  fennhatósága  és  a 
nagyhatalmak  ellenőrzése  alá  való  visszahelye- 
zését. Amellett  változatlanul  fenntartotta  a 
szárazföldi  korridorra  emelt  követelést  is.  Zsiv- 
kovics  hadügyminiszter  azzal  akart  nagyobb 
nyomatékot  kölcsönözni  ez  alaptalan  követelés- 
nek,   hogy    harminchárom    és    félmillió    dinárt 

kért     a     nemzetgyűléstől     felszerelési     célokra* 
(febr.  5.) 

Lassanként  annyira  elmérgesedett  a  helyzet, 
hogy  utoljára  maguk  az  entente-hatalmak  is 
szükségesnek  látták  mérsékló'leg  közbelépni. 
Kezdték  kényelmetlennek  érezni  az  örökös  izga- 
tást és  az  európai  béke  állandó  veszélyezteté- 
sét. A  nagyszerb  álmok  megvalósításáért  egyi- 
küknek sem  volt  kedve  harcba  szállani,  ahhoz 
pedig,  hogy  a  saját  külön  céljaikat  elérjék, 
még  nem  találták  elég  eró'snek  és  harmonikus- 
nak az  entente-cordiale-t.  Azért  óvakodtak  idó' 
eló'tt  túlfeszíteni  a  húrokat.  Angliát  fóleg  a 
tengerszorosok  sorsa  aggasztotta.  Nem  akart 
asszisztálni  Oroszországnak  a  Boszporusz  és  a 
Dardanellák  megnyitásának  kierőszakolásában, 
azért  inkább  elállott  az  európai  konferencia 
szorgalmazásától.  Franciaországban  elsősorban 
gazdasági  tekintetek  idézték  elő  a  békés  áram- 
lat felül kerekedését ;  a  francia  tőkepénzesek  nem 
akarták  kockára  tenni  Oroszországban  és  a 
Balkánon  gyümölcsöző  milliárdjaikat.  Eend- 
kívül  kedvező  hatással  volt  az  1909  febr.  9. 
kötött  előnyös  Marokkó-egyezmény  is,  mely 
egyidőre  élét  vette  a  Németországgal  szemben 
fennforgó  ellentéteknek.  A  rekompenzációról 
álmodozó  Olaszországot  az  1908.  dec.  29-iki 
borzalmas  nemzeti  szerencsétlenség,  a  messinai 
földrengés  akadályozta  a  Desioban  tett  ígéretek 
beváltásában.  A  még  mindig  forradalmi  lázban 
égő  Oroszország  meg  annál  kevésbbé  gondol- 
hatott háborúra,  mivel  Iszvolszki  minden  inga- 
dozása ellenére  is  be  akarta  váltani  Buchlau- 
ban  tett  igéretét. 


252  A    BALKÁX-PROBLÉMA   FEJLŐDÉSE. 

Az  entente-batalmak  ingadozásával  szemben 
Ausztria-Magyarország  és  Németország  rendü- 
letlenül összetartottak.  Bülow  herceg  ismételten 
és  nagy  nyomatékkal  hangsúlyozta  a  birodalom 
teljes  érdekszolidaiitását  a  szövetséges  monarchiá- 
val (1908  dec.  17.,  1909  márc.  14.).  A  török  vál- 
ság elsimítása  különben  is  jelentékenyen  meg- 
köimyítette  a  szövetségesek  helyzetét.  Az  osztrák- 
magyar  diplomácia  most  már  erélyesebb  hangot 
üthetett  meg  a  különböző  oldalról  jövő  beavat- 
kozási kísérletekkel  szemben.  «Semmi  szín  alatt 
sem  engedjük  meg,  —  mondotta  Wekerle  mi- 
niszterelnök a  magyar  képviselőházban  —  hogy 
egy  harmadik  beleártsa  magát  ügyeinkbe.*  Az 
entente-nak  nem  volt  más  választása,  mint  a 
tisztességes  visszavonulás  előkészítése. 

A  hangulatváltozás  első  szimptomája  a  párisi 
sajtó  hangjának  megváltozása  volt.  A  Temps, 
a  Bépuhlique  Fran^ise  és  az  Éclair  kemény- 
hangú cikkekben  ostorozták  Szerbia  <(tűrhetet- 
len»  okvetetlenkedéseit  és  kényszerzubbonvt 
sürgettek  a  belgrádi  és  cetinjei  «őrültek»  meg- 
fékezésére. Lassanként  az  angol  sajtóban  is 
felülkerekedett  a  mérsékelt  irányzat.  A  Saturday 
Beview  panaszosan  említette,  hogy  Angliának 
sohasem  lett  volna  szabad  oh'an  lihputi  ország 
kedvéért,  aminő  Szerbia,  kockára  tenni  Ausztria- 
Magyarország  nagymultú  és  értékes  barátságát. 

Ilyen  előkészítés  után  következett  be  Szer- 
gejev  belgrádi  orosz  követ  lépése,  aki  Iszvolszki 
megbízásából  azt  a  határozott  tanácsot  adta  a 
szerb  kormánynak,  hogy  mondjon  le  területi 
követeléseiről  s  bízza  az  ügyet  a  hatalmak  dön- 
tésére   (márc.    2.).    Az    angol,    francia    és    olasz 

követek  kormányaik  megbízásából  még  ugyanaz- 
nap ismételték  ezt  a  tanácsot.  A  magára  ma- 
radt Szerbiának  nem  volt  más  választása. 
Márc.  3.  kelt  körlevelében  tényleg  kijelen- 
tette, hogy  lemond  minden  politikai  és  gazda- 
sági természetű  követeléséről  és  mindenben 
aláveti  magát  a  nagj^hatalmak  Ítéletének.  Már- 
cius 10.  megismételte  ebbeli  készségét.  De 
Aehrenthal  márc.  6-iki  felszólítására,  hogy 
ugyanezt  jelentse  ki  Bécsben  is  és  egyben  lép- 
jen vele  közvetlen  érintkezésbe  a  még  mindig 
függőben  levő  kereskedelmi  szerződés  végleges 
megkötésére,  csak  vonakodva  és  kitérően  vála- 
szolt (márc.  15.).  A  helyzet  még  mindig  tisztá- 
zatlíin  és  feszült  volt.  A  válság  kiújulása  és 
elmérgesedése  még  mindig  nem  tartozott  a 
lehetetlenségek  közé.  Ekkor  váratlanul  döntő 
fordulat  állott  be.  Iszvolszki  márc.  25.  kelt 
jegyzékében  —  valószínűleg  Pourtalés  gróf  né- 
met nagykövet  nyomására  —  minden  fenntar- 
tás nélkül  elismerte  az  annexiót ;  ugyanaznap 
György  herceg  trónörökös,  a  szerb  háborús  párt 
feje  lemondott  örökösödési  jogáról. 

Ez  a  két  esemény  nagyon  megkönnyítette 
Aehrenthal  feladatát.  Pétervár  kapitulációja  után 
London,  Paris  és  Eóma  ellenállása  is  elvesztette 
értelmét.  Tehát  csak  Szerbiával  kellett  még 
rendezni  az  ügyeket.  Miután  Aehrenthal  és 
Cartwright,  a  tárgyalások  vezetésével  megbízott 
bécsi  angol  nagykövet  hosszas  és  éles  viták  után 
megegyeztek  annak  a  formulának  szövegében, 
mellyel  Péter  király  kormányának  ki  kellett 
jelentenie  a  barátságos  viszony  helyreállítására 
való  készséget    (márc.  27.),    az  öt  nagyhatalom 

együttes  demarsot  tett  Belgrádban  (márc.  29.). 
A  lépés  sikerrel  járt.  Simics  bécsi  szerb  követ, 
kormánya  megbízásából,  március  31.  kijelentette, 
hogy  Szerbia  a  Boszniában  végbement  változások 
miatt  nem  szenvedett  rövidséget,  kész  a  korábbi 
barátságos  érintkezést  fölvenni  s  ennek  doku- 
mentálására hadseregét  a  békelétszámra  redu- 
kálni. Most  már  csak  a  kérdés  formai  részét 
kellett  elintézni.  Az  is  hamarosan  megtörtént. 
Ápr.  7.  a  berlini,  11.  a  római,  17.  a  londoni  és 
végül  19.  a  párisi  és  pétervári  kormányok  vál- 
toztatás nélkül  hozzájárultak  a  febr.  26-iki  osztrák- 
magyar— török  szerzó'déshez.  Ápr.  5.  a  török 
parlament,  öt  nappal  rá  a  szenátus  is  elfogadta 
az  egyezséget,  -  mire  újabb  öt  nap  múlva  meg- 
történt a  kikötött  harmadfélmillió  török  font 
átutalása.  Végre  máj.  26.  hatályon  kívül  helyez- 
ték a  berlini  aktának  Montenegró  függetlenségét 
korlátozó  paragrafusát. 

Ezzel  be  is  zárultak  az  annexiós  válság 
aktái.  A  győzelem  kétségtelenül  a  központi  ha- 
talmak részén  volt.  A  benső  egységet  nélkülöző 
és  készületlen  entente-blokknak  le  kellett  sze- 
relnie anélkül,  hog}'  komoly  kísérletet  mert 
volna  tenni  akarata  keres  ztülerőszakolására. 
A  központiak  diadala  azonban  semmiképen  sem 
jelentette  a  béke  megszilárdulását  és  a  biztos- 
ság érzetének  visszatértét.  Sőt  ellenkezőleg,  új 
ellenségeskedések,  új  gyűlölet  forrásait  fakasz- 
totta fel,  melyekből  bőségesen  patakzottak  elő 
az  európai  béke  épületét  elmosással  fenyegető 
vadvizek.  Az  annexió  ténye,  bármily  indokolt- 
nak és  méltányosnak  látszott  a  formai  jog 
szemüvegén    át,    mély    érzelmi    reszonanciákat 

váltott  ki  a  közvetlenül  érdekelt  déliszláv  kon- 
glomerátumból és  a  vele  rokonszenvező  nyu- 
gati államok  közvéleményéből,  melyek  a  hadi- 
állapot megszűnése  után  is  megmaradtak.  Csak 
a  külső  válság  simult  el,  a  lelkek  válsága  vál- 
tozatlanul tovább  tartott.  Szerbia  csak  fogcsi- 
korgatva, a  keserű  kényszerűségnek  engedve 
tette  le  kezéből  a  felemelt  fegyvert.  A  nagy 
nyugati  demokráciák  és  a  velük  egy  gyékényen 
áruló  orosz  abszolutizmus  hasonlóan  megvetés- 
sel és  gyűlölettel  tekintettek  a  régi  eszközökkel 
és  régi  módszerekkel  operáló  központi  hatal- 
makra és  még  lázasabban  készülődtek  veszé- 
lyeseknek ismert  terveik  meghiúsítására.  A  béke 
visszatérte  tehát  csupán  ideiglenes  fegyvernyug- 
vást jelentett  és  még  veszélyesebb  összerobba- 
nások  közeledését  sejttette. 

III. 

Az  ifjú-török  forradalom  tüneményesen  gyors 
sikerét  kísérő  lelkes  öröm  nem  tartott  sokáig. 
Az  általános  föUélekzést  lassanként  a  bírálat, 
a  kiábrándulás,  majd  a  múlt  visszaidézésére 
irányuló  törekvés  váltotta  fel.  Ennek  okát  a 
minden  forradalmat  nyomon  követő  ellenforra- 
dalmi tendenciákon  kívül  jórészben  magában  az 
ifjú-török-rezsimben  kell  keresnünk.  Az  Egység 
és  haladás  ligája  ugyanis  túlságosan  mohón  és 
kellő  megértés  nélkül  vetette  magát  programmja 
megvalósítására.  Teljes,  nyugati  értelemben  vett 
egységet  akart  teremteni  egy  olyan*  birodalom- 
ban, mely  összetételénél  és  történeti  fejlődésé- 
nél fogva  híjával  volt  minden  egyesítő  m-omen- 

tumnak.  Az  oszmán  jelleg  eró'szakolásával  és  a 
török  nyelv  használati  körének  kitágításával 
nemcsak  a  keresztény  alattvalók,  hanem  a  nem- 
török mohamedánok,  főleg  az  arabok  és  albá- 
nok körében  is  elégületlenséget  támasztott. 
Azzal  pedig,  hogy  egyszerre,  minden  átmenet 
nélkül  akarta  megvalósítani  a  nyugati  kultúra 
összes  vívmányait,  köztük  olyanokat  is,  melyek 
a  legélesebb  ellentétben  állanak  az  alapjában 
véve  konzervatív  keleti  ember  lényével,  sajátos 
lelki  összetételével  és  gondolkodásmódjával, 
még  az  oszmán-törökök  nagyrészét  is  magára 
haragította.  Különösen  nagy  elégedetlenséget 
keltett  a  vallási  tekintetek  háttérbe  szorítása. 
Az  ifjú-törökök  túln3''omó  része  éveket,  só't  év- 
tizedeket töltött  idegenben,  Svájcban,  Francia- 
országban, Németországban  és  Angliában ;  ez 
alatt  a  hosszú  idő  alatt  érzületben  és  meggyő- 
ződésben egészen  eltávolodott  az  iszlám  gon- 
dolatvilágától, érzelmi  légkörétől.  Szabadgondol- 
kodóvá és  hitetlenné  vált.  Igen  sok  volt  köz- 
tük a  szabadkőmíves.  Külsőleg  mohamedánok- 
nak mutatták  ugyan  magukat,  de  tüntetőleg 
semmibe  se  vették  a  seriat  (vallástörvény)  szi- 
gorú követeléseit  s  ezzel  lépten-nyomon  kihív- 
ták a  fanatikusan  vallásos  tömegek  megbotrán- 
kozását. 

Voltak  más  bajok  is.  Az  ifjú-törökök  a  hiva- 
talos kormány  háta  mögé  húzódva,  valóságos 
mellékkormányt  alkottak,  minduntalan  beleszól- 
tak a  kül-,  és  belpolitika  irányításába  s  habo- 
zás nélkül  félretoltak  mindenkit,  aki  az  övék- 
től eltérő  elvek  szerint  mert  cselekedni.  Nagyon 
könnvelműen  bántak  az  ellenforradalmár   ielző- 

vei ;  bármely  pillanatban  készek  voltak  meg- 
bélyegezni vele  akárkit,  aki  elég  vakmerő  volt 
szembefordulni  velők.  így  mikor  a  Fédakiarani 
Mület  ('«a  nemzet  áldozatai*)  nevű  klub  a  kor- 
mányzat bűneinek  leleplezésére  és  kipellengére- 
zésére  Hiűiuk-Umumié  címen  lapot  indított,  az 
Egység  és  haladás  emberei  menten  rásütötték 
az  ellenforradalmárság  vádját  és  Samy  pasa 
rendői-miniszter  közreműködésével  mintegy  negy- 
venet letartóztattak  tagjai  közül  (1909.  jan.  12.). 
Természetes,  hogy  ez  a  névtelen  diktatúra  még 
olyan  emberekben  is  rossz  vért  szült,  akik 
egyébként  nem  állottak  messze  a  diadalmas 
forradalom  eszméitől.  A  bizonytalanság  és  az 
ismeretlen  jövőtói  való  rettegés  lassanként  egy 
táborba  gyűjtötte  mindazokat,  akik  bármilyen 
okból  visszakívánták  a  multat,  vagy  legalább 
szabadulni  vágytak  az  ifjú-török  kormányzati 
rendszertől.  Addig  emlegették  az  ellenforradal- 
mat, míg  csakugyan  megjelent. 

A  mozgalom  élére  az  ulemák  (vallástanítók) 
és  szofták  állottak,  akiknek  sikerült  a  konstanti- 
nápolyi helyőrség  túlnyomó  részét  pártjokra 
vonni.  Valószínűleg  Abd  ul  Hamid  is  tudott  a 
készülő  puccsról,  bár  direkt  részességét  beiga- 
zolni nem  lehet.  A  forradalom  ápr.  12.  és  13. 
közötti  éjszaka  tört  ki.  A  megbízhatónak  tar- 
tott szaloniki-i  vadászezred  negyedik  zászlóalja 
több  tiszt  legyilkolása  után  önhatalmúlag  el- 
hagyta kaszárnyáját  és  az  Aja-Szófia  előtti 
térre  vonult.  Útközben  más  csapatok  is  csatla- 
koztak hozzája.  A  tömeg  nőttön-nőtt.  Bár 
számottevő  ellenállással  nem  találkozott,  dühé- 
nek   mégis  sok  ember,  főleg   tiszt  esett  áldoza- 

tául.  Az  Aja-Szófia  térre  érve,  a  sokaság  fenye- 
getve követelte  az  ifjú-török  komité  feloszlatá- 
sát és  a  seriat  megtartását.  A  szultánnak  éppen 
kapóra  jött  ez  az  új  jelszó.  Már  ápr.  15. 
rendeletet  intézett  az  összes  tartományok  kor- 
mányzóihoz, amelyben  leikökre  kötötte  a  seriat 
pontos  megtartásának  ellenó'rzését  és  védelmét. 
Egyszersmind  mélyreható  személyi  változáso- 
kat eszközölt.  Husszein  Hilmi  helyett  Tevfik 
pasát  nevezte  ki  nagyvezérnek,  a  lemondásra 
kényszerített  Ahmed  Eiza  képviseló'házi  elnök 
helyét  pedig  az  albán  Izmail  Kemal  pasával 
töltötte  be  (ápr,  14.). 

Néhány  napig  úgy  látszott,  mintha  az  ellen- 
forradalom győzelme  teljes  volna.  A  szultán, 
aki  csupán  kényszerűségből  azonosította  magát 
az  ifjú-török  követelésekkel,  most  elérkezettnek 
vélte  a  pillanatot  a  kierőszakolt  engedmények 
visszavonására.  Az  alig  párhónapos  alkotmányt 
ismét  a  megsemmisítés  veszedelme  fenyegette, 
mint  egy  emberöltővel  azelőtt.  Ez  a  kilátás 
végre  egyesülésre  bírta  a  versengő  politikai 
pái-tokat.  Oszmán  unió  néven  egyetlen  hatalmas 
pártba  tömöröltek  a  veszélyeztetett  alkotmány 
megvédésére.  Még  a  reakciós  szellemű  Mohame- 
dán unió  is  kijelentette,  hogy  az  alkotmányos 
rendszer  nem  ellenkezik  a  seriattal  és  késznek 
nyilatkozott  minden  erejével  védelmére  sietni. 
De  az  ifjú-törökök  nem  érték  be  eimyivel. 
A  szaloniki-i  komité  alkotmányellenesnek  nyil- 
vánította Husszein  Hilmi  kormányának  elmoz- 
dítását s  azonnali  visszahelyezését  követelte. 
Mivel  ez  nem  történt  meg,  Husszein  Husszni, 
Niazi    bej    és  a    Berlinből    hazasiető  Enver  bej 

vezetése  alatt  az  egész^  szaloniki-i  helyőrség  a 
főváros  ellen  indult.  Útközben  egyesült  a  dri- 
nápolyi  hadtesttel  és  számos  macedóniai  ban- 
dával úgy,  hogy  a  fővezérré  választott  Mahmud 
Sefket  pasa  Csataldzsánál  már  27,000  emberrel 
rendelkezett.  A  fölkelő  had  ápr.  23.  az  ellen- 
forradalom kitörésének  tizedik  napján  már  Pera 
előtt  állott.  A  következő  nap  benyomult  a  vá- 
rosba és  véres  harcok  után  hatalmába  kerítette 
a  forradalmárok  támaszpontjául  szolgáló  kaszár- 
nyákat és  a  hadiiskolát.  Az  ellenforradalom 
leveretett. 

Az  ellenforradalom  balsikere  Abd  ul  Hamid 
sorsát  is  megpecsételte.  Szaid  pasa  elnöklete 
alatt  még  ápr.  23.  egy  ad  hoc  nemzetgyűlés 
ült  össze  San-Stefanóban,  mely  26.  egyértelmű- 
leg  a  szultán  letétele  mellett  döntött.  A  hatá- 
rozatot menten  tudatták  az  uralkodóval,  aki 
bűnössége  és  tehetetlensége  tudatában  mind- 
össze azt  az  egyet  kérte  ellenségeitől,  hogy 
kegyelmezzenek  életének.  Másnap  a  sejk-ül- 
iszlám  igenlő  felelete  alapján  ünnepélyesen  is 
megtörtént  a  trónfosztás.  A  megüresedett  feje- 
delmi székbe  a  letett  szultán  öccse,  Eesád 
effendi  ült,  V.  Mohammed  néven. 

A  győzelmet  nyomon  követte  a  véres  meg- 
torlás. Az  ifjú-törökök  okultak  a  forradalomból. 
Nem  akarták  még  egyszer  kockáztatni  sikerei- 
ket. Azért  véres  kegyetlenséggel  letiportak 
mindenkit,  akitől  bármi  tekintetben  okuk  volt 
rettegni.  Májusban  és  júniusban  egymást  érték 
a  kivégzések  és  száműzések.  Az  áldozatok  job- 
bára katonák  voltak,  de  voltak  köztük  hiva- 
talnokok, sőt  magánemberek   is.    A   fölkelésben 

részes  közkatonákat  ezerszámra  küldték  Mace- 
dóniába és  Albániába  utakat  csinálni.  A  kato- 
nai diktatúrával  felruházott  Mahmud  Sefket 
egész  1911  márciusáig  kiterjesztette  az  ostrom- 
állapotot, ami  eléggé  mutatja,  mily  kevéssé 
érezte  magát  biztonságban  az  ifjú-török  rendszer. 
Csak  a  kormányzat  berendezése  nem  válto- 
zott. A  komité  emberei  továbbra  is  vonakod- 
tak felelősséggel  járó  állást  vállalni.  Beérték  az 
ellenőrzés  és  sugalmazás  könnyebb  és  hálásabb 
szerepével.  Dzsavid  bej  volt  az  egyetlen  ki- 
vétel, aki  a  komité  kifejezett  beleegyezésével 
elvállalta  az  i\jra  kinevezett  'Husszein  Hilmi 
pasa  által  felajánlott  pénzügyminiszteri  tárcát. 
De  ha  a  nyilvánosság  elől  visszahúzódott  is  az 
Egység  és  haladás  ligája,  a  háttérben  és  a 
parlamentben  annál  lázasabb  mmikát  fejtett  ki 
eszményei  valóra  váltására.  A  parlamentben 
különben  is  ő  rendelkezett  többséggel  és  így 
nem  került  nagy  fáradságába  keresztülvinni, 
amit  az  egységes  és  minden  izében  modernizált 
török  birodalom  kiépítésére  szükségesnek  tar- 
tott. Eg^Tiiásután  jelentek  meg  a  fontosabbnál- 
fontosabb  törvények,  melyek  demokratikus  irány- 
ban iparkodtak  kitágítani  az  1876-  illetve  1908-iki 
alkotmány  korlátait.  Az  1909.  aug.  18-iki  tör- 
vény teljes  egyesülési  szabadságot  biztosított, 
de  viszont  eltiltott  minden  nemzetiségi  alapon 
történő  csoportosulást  s  ezzel  nagy  elkeseredést 
idézett  föl  a  nem-török  alattvalók  táborában. 
Az  aug.  7-iki  törvény  a  honvédelemnek  vetett 
új  alapokat  azzal,  hogy  az  egyenlőség  nevében 
a  nem-mohamedán  vallású  alattvalókra  is  kiter- 
jesztette a  katonáskodás    kötelezettségét.    Ezen 

alapvető  fontosságú  határozatokkal  egyidejűleg 
egész  sereg  más  törvény  látott  napvilágot,  melyek 
a  közigazgatást,  igazságszolgáltatást  és  a  pénz- 
ügyeket voltak  hivatva  modernizálni. 

De  hiábavaló  volt  minden  igyekezet ;  a  nem- 
zet zöme  csak  nem  tudott  megbarátkozni  a 
komité  uralmával.  Idegenszerűnek  és  nemze- 
tietlennek érezte  akkor  is,  amikor  Hakki  pasa 
nagyvezér  alatt  maguk  az  ifjú-törökök  vették 
kezökbe  a  kormányt  (1910  jan.).  Különösen  a 
hadsereg  és  a  tisztikar  egy  része  idegenkedett 
tőle.  Mahmud  Sefket  pasa  hadügyminiszter 
1910  februárjában  kibocsátott  rendelete,  mely 
megtiltotta  a  tisztek  politizálását,  csak  olajat 
öntött  a  tűzre.  A  régi  rendszer  visszaálmodói 
hamar  egymásra  találtak  és  tömörülni  kezdtek. 
Ali  Kemal  csendőiüszt  vezetése  alatt  messze 
elágazó  szövetség  jött  létre,  mely  egyelőre  a 
seriat  védelmének  ürügye  alatt  akart  akcióba 
lépni  a  gj'űlölt  új  rezsim  ellen.  A  kormány 
azonban  még  idejekorán  neszét  vette  a  készü- 
lődésnek és  erélj'es  fellépésével  elhárította  a 
komolyabb  veszedelmet.  Az  elfogatások  és  be- 
börtönzések  megint  napirendre  kerültek.  Mintha 
csak  az  egy  évvel  előbb  lezajlott  rémuralom 
napjai  tértek  volna  vissza.  Csupán  egyetlen 
napon  több,  mint  hatvan  letartóztatás  történt 
(1910.  júl.). 

Hyen  eszközökkel  aztán  sikerült  másodízben 
is  elfojtani  az  ellenforradalmat.  De  az  ifjú-törö- 
kök öröme  ezúttal  sem  volt  tartós  és  zavarta- 
lan. Alig  félévvel  az  új  fölkelési  kísérlet  meg- 
hiúsítása után  megint  újabb  elleiLséggel  kellett 
megküzdeniök,   melv   veszedelmesebb  volt  min- 

den  eddiginél :  a  benső  mégha sonlással  és  szét- 
húzással. A  komité  mérsékeltebb  tagjai  ugyanis 
kezdték  megsokalni  a  Dzsavid  bej  pénzügymi- 
niszter vezetése  alatt  álló  balszárny  túlzó  radi- 
kalizmusát és  eló'bb  csak  halkan,  majd  egyre 
hangosabban  követelni  kezdték  a  múlt  hagyo- 
mányainak, nevezetesen  a  vallási  szempontok- 
nak és  a  szultán-khalifa  jogainak  az  eddiginél 
fokozottabb  méltánylását.  A  diszszidens  tábor 
oly  rohamosan  növekedett,  hogy  már-már  nyilt 
szakadástól  lehetett  tartani.  Ezt  megelőzendő, 
1911.  ápr.  22.  közös  gyűlésre  jött  össze  a 
két  árnyalat  s  ezen  tüzetes  revizió  alá  vonta 
a  forradalom  első  mámorában  körvonalozott 
programmot.  Az  új  pártprogramm  m^ajdnem 
mindenben  a  disszidensek  álláspontjára  helyez- 
kedett ;  az  egység  mellett  elismerte  az  egyes 
nemzetiségek  faji  törekvéseinek  jogosultságát  s 
a  nyugati  kultúra  vívmányainak  meghonosítása 
mellett  nyomatékosan  hangsúlyozta  a  régi  tra- 
díciók tiszteletben  tartásának  szükségességét. 

A  párt  egység  tehát  megmaradt,  de  a  komité 
egyeduralma  megrendült.  Nov.  1.  kénytelen 
volt  kijelenteni,  hogy  ezentúl  nem  avatkozik 
bele  a  kormányzat  dolgaiba,  hanem  tisztán 
kulturáhs  és  társadalmi  kérdésekkel  foglalkozik. 
De  hatalma  mégis  szerfölött  nagy  volt.  Ezért 
Kiamil  pasa  volt  nagyvezér,  aki  nem  tudta 
elfelejteni,  hogy  annak  idején  az  ifjú-törökök 
buktatták  meg,  dec.  20.  átnyújtott  memo- 
randumában a  komité  teljes  feloszlatását  aján- 
lotta a  szultánnak.  V.  Mohammed  nem  fogadta 
meg  a  tanácsot ;  a  komité  helyett  az  ország- 
gyűlést oszlatta  fel,  mivel  vonakodott   megsza- 

vazni  az  alkotmány  35.  paragrafusának  olyan 
értelmű  módosítását,  hogy  a  szultánnak  a  sze- 
nátus hozzájárulása  nélkül  is  joga  legyen  a 
képviselőházat  feloszlatni,  vagy  elnapolni  (1912. 
jan.  17.). 

Az  új  választások  azonban,  nagy  meglepe- 
tésre, az  ifjú-törökök  győzelmével  végződtek, 
akik  ilymódon  megint  többséghez  jutottak  és 
a  kamarában  zavartalanul  folytatták  eddigi 
játékaikat.  Csak  a  tisztikarral  nem  boldogul- 
tak. A  tisztek  külön  ligába  tömörültek  s  az 
alkotmány  fenntartása  mellett  hangosan  köve- 
telték az  ifjú-török  kabinet  elmozdítását,  az 
erőszakos  eszközökkel  választott  kamara  fel- 
oszlatását, új  választások  kiírását,  a  hadsereg 
kirekesztését  a  politikából,  stb.  A  kormány 
tehetetlensége  miatt  annyira  elfajultak  a  viszo- 
nyok, hogy  Monasztirban  formális  tiszti  láza- 
dás tört  ki  (1912  jún.j.  A  rendszer  benső 
gyengeségét  nem  lehetett  többé  palástolni. 
Mahmud  Sefket  hadügyminiszter  (júl.  14.),  majd 
az  egész  Szaid-kormány  lemondott  s  a  szultán 
rögtön  el  is  fogadta  lemondását.  A  Tevfik, 
illetve  Ahmed  Muktár  pasa  elnöklete  alatt  ki- 
nevezett új  kabinetben  majdnem  kizárólag 
ifjú-törökellenes  politikusok  foglaltak  helyet, 
így  hadügyminiszterré  Názim  pasa  lett,  a  kül- 
ügyminiszteri széket  pedig  az  agg,  több  mint 
nyolcvanéves  Kiamil  pasa  foglalta  el  (júl.  21.). 

Az  új  kormány  nem  tudott  mit  kezdeni  az 
ifjú-török  többségű  kamarával,  mely  először 
bizalmat  szavazott  neki,  de  menten  ellene  for- 
dult, mihelyt  a  törvényhozási  időszakot  lejárt- 
nak  jelentette    ki.    Erre   nem  lehetett  más  vá- 

laszt  adni,  mint  az  országgyűlést  feloszlatni  és 
új  választásokat  rendelni  el,  ami  azonnal  meg 
is  történt  (aug.  15.).  A  választások  most  már 
az  ifjú-törökök  megsemmisítő  vereségével  vég- 
ződtek. A  komité  egy  időre  elvesztette  minden 
hatalmát.  Számos  tagját,  akik  tüntetni  akar- 
tak a  tiszti  liga  ellen,  elfogták  s  hosszabb- 
rövidebb  fogságra  Ítélték. 

IV. 

Az  ifjú-török  rezsimnek  a  politikai  villongá- 
sok állandósításán  kívül  volt  egy  másik  sajná- 
latos következménye  is :  a  nemzetiségi  ellen- 
tétek és  fölkelések  élesztése.  A  diadalmas  júliusi 
forradalom  hősei  annakidején  a  legmesszebb- 
menő jogokat  és  szabadságokat  ígértek  a  nem- 
zetiségeknek. De  később  megfeledkeztek  ígére- 
teikről. A  nyugatról  hozott  eszmék  és  intéz- 
mények szolgai  másolása  közben  szem  elől 
tévesztették  a  hazájuk  különleges  történeti  fej- 
lődésével és  sajátos  néprajzi  összetételével  meg- 
vont korlátokat.  A  nyugati  nagy  demokráciák 
mintájára  egységes,  minden  pontján  azonos 
rétegzésű  államot  és  társadalmat  akartak  terem- 
teni. Ez  okból  más  népek  és  nyelvek  rovására 
meg  nem  érdemelt  előnyökben  részesítették  az 
uralkodó  török  elemet  és  nyelvet.  De  ezzel  új 
erőforrások  njdtása  helyett  csak  azt  érték  el, 
hogy  még  jobban  felszították  az  amúgy  is 
j)aroxizmusig  fokozódott  nacionalista  he\ailetet 
és  lígyszólván  állandósították  a  nyilt  lázadá- 
f^okban  kirobbanó  nemzetiségi  mozgalmakat.  Az 
abszolutizmus    idejében     csak     egy    Macedónia 

volt,  most  az  egész  birodalom  Macedónia  lett. 
A  nemzetiségi  mozgolódások  legveszedelmesebb 
tűzfészke  Ázsiában  Arábia.  Európában  Albánia 
volt. 

Az  albánok  kezdettől  fogva  kiváltságos  helyet 
foglaltak  el  a  török  birodalom  népei  között. 
Nem  voltak  függetlenek,  de  számos  olyan  jog- 
gal bírtak,  mely  a  függetlenség  illúzióját  kel- 
tette bennök.  Kiváltságos  állásukra  mindig 
büszkék  és  féltékenyek  voltak  s  bármely  pilla- 
natban készen  állottak  a  függetlenségüket  ve- 
szélyeztető támadások  fegyveres  visszaverésére. 
Valahányszor  a  konstantinápolyi  kormány  a  ren- 
dezett államélet  legminimáüsabb  követelmé- 
nyeinek teljesítését,  a  rendes  adózást  és  katona- 
állítást kívánta  tőlük,  ők  mindannyiszor  fel- 
keléssel válaszoltak  neki.  Ezért  az  oi-szág 
története  alig  is  áll  másból,  mint  a  kisebb- 
nagyobb  harcok  és  fölkelések  történetéből. 

A  dolgok  ilyen  állása  mellett  egy  pillanatig 
sem  lehet  kétséges,  hogy  az  albánok  és  ifjú- 
törökök nem  férnek  meg  békésen  egymással. 
Az  albánok  minél  messzebbmenő  autonómiára 
törekedtek,  az  ifjú-törököknek  ellenben  minél 
tökéletesebben  keresztülvitt  egység  és  közpon- 
tosítás volt  az  ideáljuk ;  az  albánoknak  a  nem- 
zeti jelleg  lehető  kidomborítása,  az  ifjú-törö- 
köknek a  nemzeti  különbségek  rnéi-séklése  és 
letompítása  volt  a  jelszavuk.  Természetes,  hogy 
ilyen  ellentétes  törekvések  és  célkitűzések  mel- 
lett előbb-utóbb  kenyértörésre  kellett  jutnia  a 
dolognak.  A  harc  egy  politikailag  alárendelt 
jelentőségű  momentumból,  az  albán  írás  kérdé- 
séből indult  ki. 

Az  ifjú-törökök  ugyanis  abban  a  reményben, 
hogy  ilymódon  könnyebben  ki  tudják  majd 
forgatni  az  albánokat  nemzetiségökből,  Albá- 
niában is  kötelezővé  akarták  tenni  az  arab- 
török írás  használatát.  Ez  a  terv  heves  ellen- 
zésre talált.  Különösen  a  katholikus  törzsek 
zúdultak  fel  ellene,  mert  attól  féltek,  hogy  a 
papjaiktól  s  a  városokban  működő  osztrák  és 
olasz  iskolákban  elsajátított  latin  betűs  írás 
feláldozásával  útját  vágják  majd  a  nyugati 
nemzetekhez  való  közeledésnek.  De  nem  kellett 
az  arab-török  írás  a  görög-latin  kevert  abc-vel 
író  mohamedán  törzseknek  sem,  mert  nemzeti- 
ségök  veszélyeztetését  látták  benne.  Az  1908. 
nov.  13.  tartott  monasztiri  albán  kongresszus 
csaknem  egyhangúlag  a  török  írás  ellen  dön- 
tött. A  komité  ama  kísérlete,  hogy  nemzeti  és 
vallási  kötelességnek  tüntesse  fel  a  török  abe 
használatát,  alig  lendített  valamit  az  ügyön. 
A  mohamedán  albánok  többsége  továbbra  is 
megmaradt  a  katholikusnak  kikiáltott  latin  abc 
mellett.  A  konstantinápolyi  kormány  ösztönzé- 
sére összeült  dibrai  gyűlés  (1909.  júl.  26.)  is 
mindössze  csak  annyi  engedményt  tett,  hogy 
a  községek  tetszésére  bízta  az  írás  megválasz- 
tását, de  viszont  erélyesen  követelte  az  albán 
nemzeti  iskolák  állami  segélyezését  és  a  dél- 
albániai görögkeleti  hitközségek  kiszakítását  a 
görög  egyházból  és  külön  nemzeti  egyházzá 
szervezését.  Amikor  pedig  a  kormány  erőszak- 
kal próbálta  bevezetni  az  arab-török  abc-t,  a 
Koricában  összegyülekezett  több  ezer  albán  han- 
gosan tiltakozott  ez  ellen  s  tiltakozása  nyoma- 
tékosítására   a    kormányzósági   palota    előtt  el- 

égette  a  hatóságoktól  szétosztott  török  abc-s 
könyveket  (1910.  ápr.  4.). 

Az  írás  kérdése  mellett  a  katonáskodás  és 
adózás  ügye  szolgáltatott  okot  legtöbb  össze- 
ütközésre. Az  albánok  e  tekintetben  is  meg 
akarták  őrizni  régi  jogaikat  és  kiváltságaikat, 
amelyek  pedig  semmiképpen  sem  illettek  bele 
az  ifjú-törököktől  szorgalmazott  modem  kor- 
mányzati rendszerbe.  Emiatt  Ljuma  vidékén 
már  1909  tavaszán  veszedelmes  lázadás  támadt, 
mely  egész  Gyakováig  elgyűrűzött  s  jóformán 
az  egész  nyárra  munkát  adott  Dzsavid  pasa 
seregének.  A  következő  tavasszal  megint  ki- 
újult a  harc.  Ezúttal  a  szerb  határ  mentén 
lakó  mohamedán  törzsek  kezdték.  A  mozgalom 
csakhamar  olyan  hatalmas  arányokat  öltött, 
hogy  a  konstantinápolyi  kormánynak  egész 
hadsereget  kellett  ellene  mozgósítania.  Sefket 
Torgut  pasa  nem  kevesebb,  mint  harmincnyolc 
zászlóaljjal  kezdte  meg  az  előrenyomulást,  de 
így  is  hónapokig  kellett  küzdenie,  míg  Issza 
Boletint  (Boljetinác)  a  legmerészebb  banda- 
vezért a  harc  feladására  tudta  kényszeríteni. 

De  a  fegyverrel  kikényszerített  béke  megint 
csak  ideiglenes  fegyvemyugvást  eredményezett, 
1911  tavaszán  már  újra  harcban,  lángban  állott 
egész  Északalbánia.  A  helyzet  annál  veszedel- 
mesebb volt,  mivel  tartani  lehetett  tőle,  hogy 
a  malisszoroktól  ösztökélt  Montenegró  is  bele- 
avatkozik a  harcba.  Ezt  a  veszélyt  a  hatalmak 
közbelépése  elhárította  ugyan,  de  ugyanakkor 
a  katholikus  mirditák  beavatkozása  délen  egé- 
szen Középalbánia  alsó  határáig  kiterjesztette 
a  harcteret.    A  véres  kegyetlenséggel  és  elkese- 

redéssel  folyó  harcnak  utoljára  a  nagyhatalmak 
vetettek  véget.  Oroszország  még  máj.  23.  fel- 
szólította a  portát,  hogy  Montenegróval  szem- 
ben a  leghatározottabban  jelentse  ki  békés  szán- 
dékát. Néhány  nappal  késó'bb  Aehrenthal  lapja, 
a  Fremdenhlatt  világos  célzásokat  tett  rá,  hogy 
Ausztria-Magyarország,  mint  a  katholikus  albá- 
nok protektora  szívesen  látná,  ha  Törökország 
véget  vetne  a  céltalan  vérontásnak.  Pallavicini 
konstantinápolji  nagykövet  élőszóval  is  meg- 
ismételte ezt  az  óhajtást  (jún.  7.). 

A  benső  nehézségekkel  küzdő  török  kormány 
szívesen  fogadta  a  tanácsot  s  menten  elhatá- 
Tozta,  hogy  a  szultán  tervbe  vett  macedóniai 
útját  Albániára  is  kiterjeszti.  Úgy  is  történt. 
Y.  Mohammed  jún.  11.  már  Üszkübben,  15.  pe- 
dig Pristinában  volt,  ahol  az  albán  lakosság 
lelkes  fogadtatásban  részesítette.  Másnap  Murád 
szultán  síremléke  közelében  sok  ezer  albán  jelen- 
létében szelamlikot  és  nagyszabású  csapatszemlét 
tartottak.  Utána  a  kiengesztelés  és  békeszerzés 
tényei  következtek.  A  szultán  általános  amnesz- 
tiát adott  a  fölkelések  részeseinek  s  csupán  azt 
követelte  tőlük,  hogy  vérbosszú  helyett  érjék 
be  pénzbeh  kárpótlással,  egyben  azonnal  kiutal- 
tatott tízezer  török  fontot  az  utóbbi  harcokban 
elhamvasztott  templomok  és  lakóházak  helyre- 
állítására, egy  másik  szintén  tekintélyes  összeget 
pedig  a  vérbosszú  megváltására.  A  kormány 
sem  akart  nagylelkűség  dolgában  mögötte  ma- 
radni a  szultánnak.  Mindjárt  a  rigómezei  sze- 
lamlik  után  megnyitotta  a  böii;önöket  s  egy- 
szerre 107  mohamedán  és  134  keresztény  albán 
fogolynak   adta    vissza  a  szabadságát ;    néhány 

héttel  később  pedig  jelentékeny  adóleszállít ást 
eszközölt,  megengedte  új  albán  nemzeti  iskolák 
nyitását  és  a  latin  betűs-írás  használatát,  mér- 
sékelte a  fegyverek  beszolgáltatására  vonatkozó 
rendeletet,  megígérte,  hogy  a  hivatalok  betöl- 
tésénél különös  tekintettel  lesz  az  albán  elemre 
s  a  katonai  szolgálati  kötelezettséget  a  lehető'* 
séghez  képest  mérsékelni  fogja,  végül  a  gyűlölt 
Sefket  Torgut  pasát  visszahívta. 

A  mérséklet  politikája  egyelőre  eredménnyel 
is  járt.  A  malisszorok,  miután  Montenegró  támo- 
gatására úgy  sem  számíthattak,  újra  alávetet- 
ték magukat  a  török  hatóságoknak.  Montenegró- 
ból és  a  hegyekből  ezerszámra  tértek  vissza  a 
menekültek.  A  mirditák  szintén  felhagytak  a 
harccal.  Csak  Délalbániában  kellett  még  egy- 
ideig  küzdeni  egyes  bandákkal.  De  az  aug  12. 
és  13.  szenvedett  érzékeny  vereségek  után  ezek 
is  meghódoltak.  Valonában  nem  kevesebb,  mint 
tizenöt  főnök  jelentette  hódolatát.  Albánia  paci- 
fikálása teljesnek  és  véglegesnek  látszott.  És 
mégsem  volt  az.  A  nyugtalan  albán  vér  nem 
tudott  megpihenni.  Kívülről,  főleg  Montenegró- 
ból és  Olaszországból  jövő  izgatások  hatása 
alatt  már  a  következő  tavasszal  megint  nyűg- 
talanságok,  majd  fölkelések  támadtak. 

A  zavargások  kitörésére  a  Konstantinápoly- 
ból kiküldött  reformbizottság  működése  szolgál- 
tatta a  közvetlen  okot.  Az  ipeki,  gyakovai, 
istoki,  guszinjei  és  dibrai  kerületek  lakosai 
ugyanis  mindenáron  meg  akarták  akadályozni 
a  bizottság  sürgetésére  megkezdett  csendőr- 
kaszárnyák  és  iskolák  felépítését.  Ebből  véres 
összeütközések  támadtak  köztük  és  a  csendőrök 

közt,  melyek  mindegyre  nagyobb  arányúakká 
váltak.  Mivel  a  Hasszán  bej  vezetése  alatt  álló 
fölkelők  meg  az  ellenök  küldött  katonaság  lét- 
száma is  napról-napra  emelkedett,  május  végén 
már  újból  lángban  állott  egész  Északalbánia. 
A  monasztiri  ifjú-törökellenes  katonai  forradalom, 
melyet  jórészben  szintén  albán  tisztek  vezettek, 
még  jobban  komplikálta  a  helyzetet.  A  fölkelők 
a  helyi  sérelmek  orvoslásán  felül  most  már 
messzemenő  politikai  követeléseket  is  támasz- 
tottak, így  többek  közt  követelték  az  ifjú-török 
kabinet  haladéktalan  elbocsátását  és  a  kamara 
feloszlatását.  Némi  habozás  után  a  mirditák  is 
csatlakoztak  e  programmhoz,  ami  nem  csekély 
mértékben  növelte  a  fölkelők  erejét  és  merész- 
ségét. Július  elején  már  Pristinát  fenyegették, 
17.  pedig  menekülésre  kényszeritették  a  gyako- 
vai  kajmakámot.  A  törökök  tehetetlenül  állot- 
tak az  eseményekkel  szemben,  mert  a  hadsereg 
fegyelmének  megingása  megbénította  erejöket. 
A  gyakovai  helyőrség  vonakodott  harcba  szál- 
lani a  lázadókkal,  a  tisztek  meg  valósággal 
fratemizáltak  velők.  Ugyanez  történt  Prizren- 
ben.  Emiatt  egyik  kudarc  a  másik  után  érte 
a  török  hadsereget.  A  Bardovca  mellett  vívott 
harcban  520  embere,  kevéssel  utóbb  Gyaková- 
nál  pedig  négy  tisztje,  kétszáz  közembere  és 
egész  tüzérségi  felszerelése  a  fölkelők  kezébe 
került. 

A  kormány  tehetetlensége  érzetében  megint 
engedékenységre  szánta  el  magát.  A  Konstanti- 
nápolyban időző  albán  képviselők  sürgetésére 
egy  nagyobbrészt  albán  származású  tisztviselők- 
ből összeállított  bizottságot  küldött  ki  a  pana- 

szok  megvizsgálására  és  a  békés  kiegyenlítés 
feltételeinek  megbeszélésére.  A  bizottság  júl.  28. 
érkezett  Pristinába,  ahol  a  Hasszán  bej  és  Issza 
Boletin  vezetése  alatt  összegyűlt  sok  ezer  föl- 
kelő lelkes  örömmel  fogadta.  Mivel  közben  a 
gyűlölt  Hakki-kormány  megbukott,  az  ifjú-török 
többségű  parlament  pedig  feloszlattatott,  a  föl- 
kelő vezérek  szívesen  belementek  a  béketárgya- 
lások megkezdésébe.  Csak  az  volt  a  baj,  hogy 
nagyon  sokat  és  sokfélét  követeltek.  így  töb- 
bek közt  követelték:  felsőbb  iskolák  állítását, 
albánul  értő  hivatalnokok  alkalmazását,  új  adó- 
törvények alkotását,  a  katonai  operációk  követ- 
keztében elpusztult  lakóházak  felépítését,  az 
eddig  elszedett  fegyverek  visszaszolgáltatását, 
a  földmívelés  fejlesztését,  új  utak  és  vasutak 
építését  stb.  Bármily  túlzott  volt  a  követelések 
egyike-másika,  a  bizottság  még  sem  utasította 
el  őket.  Komolyan  akarta  és  kereste  a  békét 
B  egy  ideig  úgy  látszott,  hogy  sikerűi  is  tető 
alá  hozni.  Csak  egy  pontra,  a  fegyverek  kiszol- 
gáltatására nézve  nem  tudtak  megegyezni.  Az 
albánok  azonnal  és  feltétlenül  kívánták  fegyve- 
reik kiadását,  a  bizottság  ellenben  csak  a  határ- 
menti falvak  lakosainak  s  az  őröknek  és  pász- 
toroknak akaiia  kiszolgáltatni  őket.  Míg  efölött 
vitatkoztak,  a  felfegyverzett  albán  bandák,  szám- 
Bzerint  mintegy  12—15,000  ember  benyomultak 
Üszkűbbe.  Erre  a  kormány  is  csapatokat  kül- 
dött ellenök,  de  egyszersmind  amnesztia  ígéreté- 
vel békés  hazatérésre  igyekezett  rábírni  őket. 
Egyes  törzsek,  bár  vonakodva  eleget  is  tettek 
felhívásának,  míg  mások  Hasszán  bej  sürgetése 
dacára  sem  akartak  hazatérni.  A  porta  jobb  és 

hatékonyabb  eszköz  hiányában  megint  csak  az 
Ígérgetés  eszközéhez  folj'amodott.  Megígérte, 
hogy  a  sűrűbben  lakott  szandzsákokban  közép- 
iskolákat, Üszkübben,  Szkutariban,  Monasztir- 
ban  és  Janinában  felsőbb  iskolákat  állít,  a  meg- 
építendő útvonalak  kiválasztását  az  albánok  tet- 
szésére bízza  s  a  Hakki-kabinet  és  Szaid  pasa 
ellen  benyújtott  panaszt  a  kamara  elé  terjeszti. 
Csak  két  kívánság  teljesítésébe  nem  akart  bele- 
egyezni :  a  katonai  szolgálat  teljesítésének  terü- 
leti korlátozásába  és  az  összes  lakosság  felfegy- 
verzésébe. Ezen  a  ponton  aztán  megint  hajó- 
törést szenvedett  a  békekisérlet.  Issza  Boletin 
csapatai  Mitrovica,  a  malisszorok  pedig  Szkutari 
és  Durazzo  környékén  újra  megkezdték  az  ellen- 
ségeskedést. 

Valamivel  több  "^ikerrel  járt  a  délalbániai 
törzsek  lecsendesítésére  irányzott  törekvés.  Itt 
különben  nem  is  annyira  politikai  nehézségek  — 
bár  ilyenek  sem  hiányoztak  ~  mint  inkább 
nemzeti  és  vallási  ellentétek  okoztak  fejtörést 
a  kormánynak.  A  görög  püspökök  és  előkelő- 
ségek keresztény  tisztviselők  kinevezését  sürget- 
ték a  keresztény  többségű  kerületek  számára, 
iimi  ellen  a  mohamedánok  hevesen  tiltakoztak, 
mivel  a  keresztény  a  legtöbb  esetben  egj'et 
jelentett  a  göröggel.  A  kormány  úgy  igyekezett 
megoldani  a  dilemmát,  hogy  lehetőleg  albánt 
nevezett  ki  minden  állásra.  Ezzel  el  is  érte 
célját.  A  janinai  vilajetben  álló  bandák  Izmail 
Kemal  bej  tapintatos  közvetítésével  egymásután 
feloszlottak  és  hazatértek. 

Északalbániában  ellenben  még  mindig  tisztá- 
zatlan   volt  a  helyzet.    Tűzi  és  Decsics    mellett 

véres  összeütközésre  került  a  sor  a  fölkelők  és 
a  kormányhoz  hű  csapatok  között.  Amellett  á 
fölkelők  önmagokban  is  meghasonlottak.  Egye- 
sek Albánia  teljes  autonómiája  mellett  törtek 
lándzsát,  mások  ellenben,  mint  pl.  a  gyakovai, 
ipeki  és  prizreni  ulemák  határozottan  ellenezték 
a  különválást.  Csak  egyben  értettek  egyet:  az 
ifjú-török  rezsim  gyűlöletében.  Innét  magyaráz- 
ható, hogy  számos  főnök  Kiamil  pasának,  mint 
az  ifjú-törökök  legnagj'obb  ellenségének  rögtöni 
kinevezését  követelte  a  nagy  vezérségre.  A  porta 
ismét  &  régi  eszközökhöz  folyamodott.  Október 
első  napjaiban  újabb  békeküldöttséget  menesz- 
tett Szkutariba.  De  már  későn  volt.  Mielőtt  a 
bizottság  valami  érdemlegest  végezhetett  volna, 
kitört  a  Balkán-háború.  A  montenegrói  had- 
üzenet (okt.  8.)  végre  kinyitotta  az  albánok 
szemét.  A  külső  ellenséggel  szemben  megszűn- 
tek a  belső  viszályok  s  az  albánok  megint  ott 
küzdöttek  a  török  csapatok  oldalán.  Legalább 
a  mohamedánok  többsége.  A  katholikusok  ellen- 
ben sokáig  ingadozó  magatartást  tanúsítottak 
s  egy  ideig  hajlandóbbak  voltak  az  orthodox 
montenegróiaknái  keresni  üdvüket. 

A  három  évig  tartó  albán  háború  kiszámít- 
hatatlanul sokat  ártott  Törökországnak.  Nem- 
csak azért,  mert  nagy  erőket  kötött  le  és  óriási 
összegeket  emésztett  föl,  hanem  azért  is,  mert 
megfosztotta  a  török  hadsereget  legjobb  és  leg- 
megbízhatóbb elemétől.  Albánia  minden  makacs- 
sága dacára  egyik  legkitűnőbb  katonai  anyagot 
szolgáltató  tartománya  volt  a  birodalomnak. 
Talán  még  nagyobb  baj  volt,  hogy  a  lázadók- 
kal folytatott  harcok    erősen    kikezdték  a  had- 

sereg   szellemét   s    a    politizálással    kezet  fogva 
megőrölték  hajdan  híres  fegyelmét. 


Kréta  szigete  az  1898.  évi  rendezés  dacára  is 
megoldatlan  problémája  maradt  a  török  diplo- 
máciának. Az  annexió  szelleme  nem  szűnt  meg 
tovább  kisérteni.  György  herceg,  főbiztos  már 
1901  elején  arra  kérte  a  védő  hatalmakat,  hogy 
haladéktalanul  rendeljék  el  a  szigetnek  az  anya- 
országhoz való  csatolását.  De  kérése  nem  talált 
meghallgattatásra.  Néhány  évvel  később  (1904.) 
megismételte  kísérletét.  Sorra  járta  az  európai 
fővárosokat,  hogy  személyes  megjelenésével  fo- 
kozza érveinek  meggyőző  erejét.  De  vállalkozása 
ezúttal  sem  járt  sikerrel.  A  saját  ügyeikkel  el- 
foglalt hatalmak  óvakodtak  szükségtelen  bonyo- 
dalmakat fölidézni.  Ez  a  kétszeres  kudarc  any- 
nyira  elkedvetlenítette  a  herceget,  hogy  1906 
szeptemberében  lemondott  a  főbiztosságról.  A  he- 
lyébe lépett  Zaimisz  pedig  iparkodott  minden- 
ben a  védőhatalmak  intencióihoz  alkalmazkodni, 
így  az  ifjú-török  forradalomig  eltelt  két  esz- 
tendő  minden    zavaró   incidens  nélkül  múlt  el. 

A  boszniai  annexió  és  a  bulgár  függetlenség 
proklamálása  azonban,  mint  előre  látható  volt, 
megint  felkavarta  a  helyzetet.  A  krétaiak  men- 
ten követték  a  monarchia  és  Bulgária  példáját 
és  még  okt.  6.  kikiáltották  Görögországhoz  való 
csatlakozásukat.  Ez  az  elhamarkodott  fait  cc- 
com'pli  nagyon  kényelmetlen  helyzetbe  hozta  a 
védőhatalmakat.  Nem  akarták,  hogy  Török- 
ország   egyszerre    három    tartományát    veszítse 

el,  de  a  fölkelőket  sem  akarták  végképpen  el-^ 
idegeníteni  magoktól.  Azért  kitérő  választ  ad- 
tak. Hajlandóknak  nj'ilatkoztak  az  annexió 
kérdésének  megvizsgálására,  de  csak  abban  az 
esetben,  ha  a  szigeten  rend  lesz  és  a  moha- 
medán lakosság  személy-  ós  vagyonbiztossága 
garantáltatik.  Valójában  azonban  maradt  min- 
den a  régiben.  Sőt  a  hatalmak  annyira  szilárd- 
nak hitték  a  békét,  hogy  1909  nyarán  (júl. 
24—27.)  egy-egy  hadihajó  kivételével  valamennyi 
csapatukat  visszavonták. 

A  krétaiak  csak  erre  vártak.  Mihelyt  a  meg- 
szálló csapatok  kitették  lábukat,  a  kaneai  vár 
ormára  azonnal  föltűzték  a  görög  zászlót,  ami 
egyértelmű  volt  a  Görögországhoz  való  csatla- 
kozás proklamálásával  (júl.  27.).  A  porta  heve- 
sen tiltakozott  ez  ellen  s  egyben  felszólította 
az  athéni  kormányt,  jelentse  ki,  hogy  helytele- 
níti és  visszautasítja  az  elszakadási  kísérletet 
(aug.  5.).  A  benső  nehézségekkel  küzdő  Rhalli- 
kabinet  azonnal  eleget  is  tett  a  felszólításnak 
s  a  hatalmakkal  egyetértóleg  kijelentette,  hogy 
a  krétai  kérdés  végleges  rendezésére  egyedül  a 
négy  védőhatalom  illetékes.  Ilyen  előzmények 
után  a  krétai  forradalmi  kormánynak  nagyon 
nehéz  volt  fenntartani  álláspontját.  Egy  ideig 
ugyan  próbált  dacolni  a  hatalmak  fenyegetései- 
vel, de  nemsokára  újabb  hadihajók  érkeztek 
megfelelő  számú  csapatokkal,  melyek  azután  el- 
távolították a  sokat  vitatott  zászlót  (aug.  18.) 
s  visszaállították  a  status  fvo  ante-t. 

De  a  szigetlakók  csak  nem  tudtak  belenyu- 
godni a  török  uralomba.  Fáradhatatlanul  dol- 
goztak   tovább;    az    annexió   sürgetésére   meg- 

18* 

ragadtak  minden  alkalmat,  felhasználtak  min- 
den eszközt.  Görög  törvényeket  fogadtak  el, 
göíög  mintára  szabott  intézményeket  létesit«t- 
tek,  sőt  az  1910.  máj.  9.  megnyüt  nemzetgyűléé 
tagjai  György  görög  király  nevében  tették  le  az 
esküt,  ami  természetszerűleg  megint  új  össze- 
tűzésre vezetett  a  mohamedán  elemmel  és  a 
védő  hatalmak  újabb  közbelépését  tette  szük- 
ségessé. Az  ifjú-török  komitét  annyira  elkeserí- 
tette ez  az  állandó  kellemetlenkedés,  hogy  1910 
nyarán  kényszerítve  látta  magát  az  annexiós 
válság  idején  kitűnően  bevált  bojkott  fegyA"eré- 
nek  igénybevételére.  A  Konstantinápolyban  szer- 
vezett bojkottbizottság  nemcsak  a  görög  eredetű 
árúcikkeket  helyezte  bojkott  alá,  hanem  általá- 
ban minden  árúcikket,  mely  görög  hajókon 
érkezett  a  török  kikötőkbe.  Ezzel  azonban  túl- 
lőtt a  célon  s  a  görögön  felül  a  nemzetközi 
kereskedelemnek  is  érzékeny  károkat  okozott, 
mert  a  nyugati  nagy  hajók  rendesen  apró  görög 
bárkák  közvetítésével  rakták  ki  árúikat  vagy 
vették  fel  a  számukra  hozzá  nem  férhető  kis 
kikötőkben  felhalmozott  portékákat.  Emiatt  a 
portánál  akkreditált  nagykövetek  már  jún.  vé- 
gén lépéseket  tettek  a  bojkott  megszüntetésére 
és  a  kikötőkben  elhatahnasodott  idegenellenes 
hangulat  megfékezésére.  A  kormány  júl.  1.  ki- 
bocsátott köriratában  tényleg  a  bojkott  abban- 
hagyását  ajánlotta,  de  egyelőre  minden  siker 
nélkül.  Nem  sokkal  több  eredménnyel  járt  az 
aug.  10.  tett  második  diplomáciai  lépés  sem, 
mely  főleg  a  kirakodó  munkások  erőszakosko- 
dása ellen  irányult.  Bár  most  már  Mahmud 
Sefket  és  Talaat  pasák  is  a  megszüntetés   mel- 

lett  foglaltak  állást,  a  bojkott  bizottság  azzal 
válaszolt  a  hatalmak  ismételt  felhívására,  hogy 
a  török  honosságú  görögökre  is  kiterjesztette 
a  bojkottot.  Újabb  és  erélyesebb  közbelépésre 
volt  szükség,  hogy  a  mind  veszélyesebbé  és 
kártékonyabbá  váló  mozgalmat  leszereljék. 

Magát  a  krétai  kérdést  egyáltalában  nem 
befolyásolta  a  bojkott.  A  nemzetgyűlés  nov. 
megnyílt  ülésszaka  szakasztott  olyan  jelenete- 
ket és  határozatokat  produkált  és  a  törökök 
részéről  ugyanolyan  ellenhatást  váltott  ki,  mint 
a  tavaszi.  Közben  letelt  Zaimisz  főbiztosságá- 
nak ideje  (1911.  aug.)  s  a  porta  nyomatékosan 
kérte  a  védőhatalmakat,  hogy  nyújtsanak  neki 
módot  jogainak  hatékonyabb  érvényesítésére. 
A  hatalmak  annyiban  méltányolták  is  kérését, 
hogy  nem  neveztek  ki  újabb  főbiztost,  de  egye- 
bekben változatlanul  meghagyták  a  statusquot. 
Gyakorlati  kivitelében  azonban  ez  a  rendszabály 
is  a  krétaiak  malmára  hajtotta  a  vizet.  Mert 
a  nemzetközi  ellenőrzés  alatt  álló  főbiztosság 
megszüntetése  még  jobban  kitágította  a  már 
eddig  is  csaknem  teljesen  független  nemzeti 
kormány  hatalmi  körét  s  így  végelemzésben  az 
autonómiát  erősítette. 

1911  októberében  megint  új  lépésre  szánta 
el  magát  a  kaneai  nemzetgyűlés.  Kimondotta, 
hogy  a  krétai  képviselők  ezentúl  az  athéni  par- 
lament tagjainak  tekintik  magokat  és  megjelen- 
nek ülésein.  Görögország  tiltakozása  csak  ideig- 
óráig  odázta  el  a  radikális  határozat  végrehaj- 
tását. Mikor  1912  tavaszán  a  régi  alkotmányos 
kormány  megbukott  és  helyette  egy  új  forra- 
dalmi  nemzetgyűlés    ragadta  magához  a  hatal- 

inat,  ennek  első  dolga  volt,  hogy  huszonöt  kép- 
viselőt választatott  az  athéni  törvényhozó  tes- 
tületbe, akik  menten  hajóra  is  szálltak,  hogy 
megkezdjék  törvényhozó  működésüket.  A  védő 
hatalmak  azonban  még  mindig  nem  látták  el- 
érkezettnek az  annexió  végrehajtásának  idejét, 
azért  erőszakhoz  nyúltak.  Az  Athénbe  igyekvő 
képviselők  elutazását  mindenképen  akadályoz- 
ták s  amikor  néhányuknak  mégis  sikerült  ki- 
játszani éberségöket,  Athénben  elfogatták  és 
egy  angol  hadihajón  mindaddig  fogolyként  őriz- 
ték őket,  amíg  a  görög  kamara  ülésszaka  be 
nem  zárult. 

Végre  a  Balkánháború  kitörése  meghozta  a 
régi  hő  vágyak  teljesedését.  A  görög  kormány 
már  okt.  14.,  tehát  még  a  hadüzenet  megkül- 
dése előtt  hozzájárulását  adta  a  két  törvény- 
hozás egyesítéséhez  s  egyszersmind  Dragumis 
személyében  görög  kormányzót  állított  a  sziget 
élére.  A  konstantinápolyi  kormány  azonnal 
(okt.  15.)  tiltakozott  ez  ellen  a  hatalmi  túlkapás 
ellen,  de  a  meginduló  hadműveletek  csakhamar 
tizedrangúvá  sülyesztették  az  egész  kérdést. 
A  krétaiak  forró  vágya  betelt.  Amiért  évtize- 
deken át  nem  mindig  kifogástalan  eszközökkel, 
de  tiszteletet  és  elismerést  érdemlő  kitartással 
küzdöttek,  ím  elérték.  Hazájuk  megszabadult 
a  gyűlölt  oszmán  fennhatóságtól  s  egyszer  és 
mindenkorra  egyesült  az  anyaországgal. 

Aránylag  sokkal  kevesebb  baj  volt  az  abd-ul- 
hamidi  diplomácia  másik  keresztjével,  Macedó- 
niával. Az  ifjú-török  forradalom  szép  jelszavai 
a  nemzetközi  ellenőrzést  gyakorló  nagyhatalmak 
és  a  benszülött  bandavezérek  körében  egyaránt 

vérmes  reményeket  ébresztettek.  Az  orosz  kor- 
mány már  1908  júl.  25.  kelt  jegyzékében  ki- 
fejezte abbeli  szándékát,  hogy  az  új  rezsimnek 
idó't  és  szabad  teret  akar  engedni  programmja 
megvalósítására.  Ugyanerre  az  álláspontra  he- 
lyezkedett a  BaUplatz  is  (aug.  20.).  Sőt  még  a 
különböző  nemzetiségű  bandavezérek  is  komo- 
lyan vették  az  Ígéreteket.  A  bulgár  Szandanszki 
bandája  mindjárt  a  forradalom  kitörése  után 
letette  a  fegyvert  (júl.  30.).  Példáját  gyors 
egymásutánban  követték  mások.  A  komitácsik 
Szalonikibe,  Monasztirba,  Üszkübbe  és  más  vá- 
rosokba özönlöttek  és  lelkesen  tüntettek  a  dia- 
dalmas ifjú-török  forradalmárok  mellett ;  ünne- 
pelték a  szabadság  hajnalhasadását  és  a  bő 
fantáziával  kiszínezett  vallási  és  nemzeti  egyen- 
jogúság paradicsomi  állapotának  beköszöntését. 
Az  új  kormány  első  kijelentései  és  intézkedései, 
melyek  alapos  reményt  nyújtottak  a  szép  ígé- 
retek beváltására,  csak  fokozták  ezt  a  lelkese- 
dést. Husszein  Husszni  és  Mahmud  Sefket  pasák 
seregében,  mely  a  reakciós  konstantinápolyi 
ellenforradalom  leverésére  indult,  a  török  csa- 
patokon kívül  számos  bulgár  banda  is  részt- 
vett. 

De  a  kiábrándulás  nem  sokáig  váratott  ma- 
gára. Az  új  kormányzati  rendszer  centralizáló 
és  uniformizáló  törekvései  napról-napra  apasz- 
tották az  első  hetek  mámoros  hangulatában 
nagyranőtt  reményeket.  Lassanként  kiderült, 
hogy  az  ifjú-török  rezsim  liberális  jellege  dacára 
épp  oly  kevéssé  gondol  a  teljes  egyenjogúsítás 
keresztülvitelére,  mint  a  régi  poshadt,  abszolu- 
tista rendszer.  Emiatt  Macedóniában  újabb  nyűg- 

talanság,  hullámzás  támadt.  A  bandák  megint 
mozgolódni  kezdtek.  Mivel  azonban  mozgalmuk 
egyelőre  nem  öltött  nagyobb  arányokat,  a  nagy- 
hatalmak pedig  unták  már  az  örökös  gyámko- 
dást, újabb  európai  beavatkozásra  nem  került 
sor.  Só't  lassanként  a  régi  reformszervek  is 
odahagyták  működésük  színhelyét.  Az  idegen 
csendőrtiszteket  1909  januárjától  kezdődóíeg 
fokozatosan  visszavonták.  Néhány  hónappal 
később  ugyanez  történt  a  nemzetközi  pénzügyi 
bizottsággal,  de  a  hatalmak  kikötötték,  hogy 
a  fölemelt  vám  bizonyos  százaléka  a  három 
macedóniai  vilajetet  illeti.  Végül  az  osztrák- 
magyar és  orosz  külügyi  kormányok  is  vissza- 
hívták polgári  ügyvivőiket  úgy,  hogy  a  forra- 
dalom első  évfordulója  már  a  gyámkodás  alól 
teljesen  felszabadultnak  találta  Törökországot. 
A  nemzetközi  ellenőrzés  megszüntetése  azon- 
ban itt  is  ugyanolyan  következményekkel  járt, 
mint  Kréta  szigetén.  A  mozgalmak  elülról  kez- 
dődtek és  napról-napra  jobban  elhatalmasodtak. 
Különösen  a  bulgár  bandavezérek  próbálkoztak 
minduntalan  a  lakosság  forradalmosításával.  így 
1910  nyarán  is  a  határhegyekben  tartózkodó 
menekültek  támogatásával  többen  betörtek  török 
területre,  de  minden  különösebb  siker  nélkül, 
mert  a  lakosság  —  jobbára  bulgárok  —  nem 
igen  akart  bizonytalan  kimenetelű  kalandba  bo- 
csátkozni. Annál  szomorúbb  eredménnyel  zárult 
a  következő  év  nyarán  kezdett  harc,  melyben 
főleg  bulgár  és  görög  bandák  vettek  részt. 
Isztipben  bulgár  agitátorok  bombát  dobtak  az 
egyik  mecsetre,  mely  majdnem  teljesen  meg- 
semmisült.   Erre    a    felindult   mohamedánok  az 

odavaló  keresztény  lakosokra  vetették  magokat 
s  közülök  mintegy  százat  megöltek  vagy  meg- 
sebesítettek. Ez  az  oktalanul  előidézett  véreng- 
zés érthető  okokból  nagy  megbotránkozást  kel- 
tett nemcsak  Bulgáriában,  hanem  Európaszerte. 
A  közvélemény  nyomása  alatt  a  parlament  Í3 
kénytelen  volt  vele  foglalkozni  és  külön  bizott- 
ságot küldeni  ki  a  tényállás  kiderítésére.  A  bi- 
zottság tényleg  megállapította,  hogy  a  török 
hatóságok  könnyű  szerrel  meg  tudták  volna 
akadályozni  a  mészárlást. 

Az  1912.  év  nyarán  Kocsánában  ismétlődtek 
meg  az  isztipi  események  (aug.  2.).  Bombáktól 
és  pokolgépektől  nem  kevesebb  mint  negyvenöt 
ember  vesztette  életét,  legalább  háromszor  any- 
nyian  pedig  többé-kevésbbé  súlyosan  megsebe- 
sültek. Az  emiatt  támadt  vérengzés  még  újabb 
húsz  áldozatot  kívánt.  Az  áldozatok  többnyire 
bulgárok  voltak.  A  felingerelt  törökök  dühe  ez- 
úttal sem  ismert  mértéket.  Miután  a  mészárlást 
megelégelték,  a  házaknak  estek  neki  és  nagy 
dúlást  vittek  végbe  bennök.  Egy  hónappal  ké- 
sőbb (szept.  10.)  Doiranban  idézett  elő  hasonló 
véres  jelenetet  a  bulgár  komité  által  előkészí- 
tett bombamerénylet,  mely  ismét  13  ember  éle- 
tébe és  80-nak  testi  épségébe  került.  A  vizsgálat 
mind  a  két  esetben  megindult  ugyan,  de  az 
igazi  bűnösöket  vagy  nem  tudta  vagy  nem 
akarta  kideríteni. 

A  sok  merényletnek  az  lett  a  következménye, 
hogy  még  jobban  megrontotta  a  keresztény  és 
mohamedán  elemnek  egymáshoz  való  viszonyát. 
A  kölcsönös  gyűlölet  lángja  oly  magasra  csa- 
pott fel.  hogy  a  katasztrofális  kitörés  bekövet- 

kezte  már  csak  idő  kérdése  volt.  Az  októberi 
hadüzenetek  teljesen  kész  aknákat  találtak,  me- 
lyeket csak  fel  kellett  robbantani. 

VI. 

De  bármily  jelentősek  voltak  az  annexiós 
válságot  követő  években  Konstantinápolyban, 
Albániában,  Macedóniában  és  a  török  birodalom 
egyéb  részeiben  végbement  változások,  a  jövő 
fejlődés  irányát  determináló  erők  mégsem  ben- 
nök,  hanem  a  félsziget  északi  részén  lezajlott 
eseményekben  lüktettek.  Itt  mentek  végbe  azok 
a  nagyfontosságú  diplomáciai  lépések,  melyek 
az  újkori  Balkántörténet  leghatalmasabb  lendítő 
kerekének,  a  Bálkán-szövetségnek  összekalapálá- 
sára  vezettek. 

A  balkáni  népek  egyesítésének,  egyetlen  nagy 
szövetségbe  tömörítésének  gondolata  nem  a 
XX.  sz.  merült  föl  először.  Időleges  fölvillaná- 
saival már  a  középkorban  is  ismételten  talál- 
kozunk. Az  újkorban  meg  úgyszólván  állandóan 
napirenden  tartotta  a  török  elleni  védekezés 
parancsoló  szükségessége.  A  XIX.  sz.  a  szerb 
Garasanin  Illés  pendítette  meg  először.  A  Kara- 
gyorgyevicsek  e  befolyásos  politikusa  egész  rész- 
letes programmot  dolgozott  ki  arra  az  esetre, 
ha  a  török  birodalom  közelinek  vélt  összeom- 
lása tényleg  bekövetkeznék.  Nem  kevesebbet 
akart,  mint  kissé  modernizált  formában  új  életre 
támasztani  Dusán  István  nagyszerb  birodalmát. 
Minden  módon  bebizonyítani  igyekezett,  hogy 
csak  a  központi  fekvésű  Szerbia  hegemóniája 
alatt    létrejött    erőteljes    balkáni    konfederáció 

tudja  megakadályozni,  hogy  a  török  örökségre 
áhítozó  Ausztria  magába  ne  olvassza  a  nyugati 
délszlávokat  s  az  orosz  politika  föl  ne  szívja 
a  bulgárokat  és  rá  ne  tegye  kezét  Konstanti- 
nápolyra. 

Garasanin  eszméinek  gyakorlati  keresztülvite- 
lére Obrenovics  Mihály  vállalkozott,  aki  londoni 
tartózkodása  idején  a  dunai  konfederációról  réve- 
dező Kossuthot  is  meg  tudta  nyerni  terveinek 
8  aki  mint  fejedelem  egész  odaadással  vetette 
magát  a  nagyszerb  programm  megvalósítására. 
A  miniszterelnökké  kinevezett  Garasanin  köz- 
vetítésével azonnal  érintkezésbe  lépett  a  Buka- 
restben székelő  bulgár  nemzeti  propaganda-bi- 
zottsággal s  az  1868.  jan.  26.  kötött  szerződés- 
sel megvetette  a  két  nemzet  szoros  együttmű- 
ködésének alapját.  A  néhány  hónappal  később 
létrejött  bukaresti  reunioban  még  szorosabbra 
vonta  a  viszonyt;  meghatalmazottjai  a  leg- 
kisebb részletekre  nézve  is  megegyeztek  a  bul- 
gárokkal.  így  megállapították,  hogy  az  új  ala- 
kulás neve  délszláv  birodalom  lesz  s  hogy  a  két 
nép  között  úgy  jogok,  mint  a  képviseletben  ós 
kormányzatban  való  részvétel  tekintetében  a 
viszonosság  elve  lesz  az  irányadó.  Ugyanakkor 
megegyezett  Nikita  montenegrói  fejedelemmel, 
aki  megigérte,  hogy  lemond  javára  fejedelmi 
trónjáról  s  csak  azt  kötötte  ki,  hogy  Mihály 
gyermektelen  halála  esetére  őt  illesse  az  egye- 
sített Szerbia  és  Montenegró  koronája.  De  még 
messzebbre  is  elnyúltak  a  nagyratörő  fejedelem 
tervei  és  összeköttetései.  Strossmayer  djakovoi 
püspök  közvetítésével  a  horvátokat  igyekezett 
megnyerni ;    majd    Károly   román  fejedelemmel 

lépett  éiintkezésbe  s  formális  szerződést  kötött 
vele  a  hatalmi  szférák  elkülönzése  érdekében. 
(1868  jan.  20.)  Már  Görögországgal  is  kereste 
a  kapcsolatot,  amikor  a  topcsideri  véres  me- 
rénylet váratlanul  véget  vetett  életének  és  ma- 
gasan szárnyaló  terveinek. 

Mihály  fejedelem  halála  hosszú  időre  eltemette 
a  balkáni  szövetség  eszméjét.  A  leendő  szövet- 
ségesek közé  a  bizalmatlanság  felhője  ereszke- 
dett s  messze  eltávolította  őket  egymástól. 
A  görögöket  főleg  a  krétai  fölkelés  idején  szer- 
zett tapasztalatok  s  a  szlávok  részéről  tapasz- 
talt közöny  keserítették  el.  Montenegrót  és  Szer- 
biát a  Hercegovina,  Bulgáriát  és  Szerbiát  pedig 
a  Macedónia  birtokára  emelt  igények  össze- 
egyeztethetetlen ellentétessége  állította  szembe 
egymással.  Később  a  boszniai  fölkelés,  majd  az 
orosz-török  háború  és  a  berlini  szerződés  keserű 
tapasztalatai  még  mélyebbre  vágták  az  amúgy 
is  áthághatatlannak  tetsző  ürt.  A  szerb  pohtika 
merőben  új  ösvényekre  tévedt.  Milán  király  az 
Oroszországhoz  való  közeledés  helyett  Ausztria- 
Magyarország  barátságának  ápolásában  kereste 
hazájának  üdvét.  Danyilevszkij,  Kamarovszki 
és  más  pánszláv  apostolok  hiába  bizonyítgatták 
a  pánszláv  színezetű  balkáni  szövetség  szüksé- 
gességét, a  belgrádi  udvar  rendületlenül  kitar- 
tott ausztrofil  érzelmei  mellett.  A  szövetség  esz- 
méje megszűnt  a  gyakorlati  poHtika  feladatai 
közt  szerepelni.  Legfeljebb  az  irodalomban  élt 
tovább,  mint  egyes  utópista  hajlamú  politikusok 
és  publicisták  megbeszéléseinek  állandó  témája. 
Főleg  román,  francia,  olasz  és  oláh  pubHcisták 
foglalkoztak  vele  szívesen.  Viktor  Emánuel  olasz 

trónörökös  és  Elena  montenegrói  hercegnő  há- 
zassága óta  valóságos  enthuziazmussal  beszél- 
tek a  latin  tervről,  mely  olasz  ellenőrzés  alá 
akarta  helyezni  a  megteremtendő  szövetséget. 
A  Parisból  és  Londonból  jövő  inspirációk  ellen- 
ben inkább  az  általános  humanitárius  és  paci- 
fista szempontokat  domborították  ki  a  hatalmi 
törekvések  helyett.  A  lAgue  Internationale  de  la 
Paix  et  de  la  Liherté  1869  óta  ismételten  meg- 
vitatta a  szövetség  megteremtésének  lehetőségeit 
és  módjait,  1895.  pedig  segített  létrehozni  a 
lÁgue  pour  la  Conféderation  ialkanigue-ot,  mely 
a  görög  Argyriades  elnöklete  alatt  kezdte  meg 
működését. 

Mindez  azonban  merő  tervezgetés,  utópia 
volt.  A  való  élet  mindenben  az  ellenkezőjét 
mutatta  neki.  A  szövetségben  egyesítendő  népek 
hideg  közönnyel,  sokszor  gyűlölettel  és  rosszul 
leplezett  irigységgel  tekintettek  egymásra.  Csak 
a  nacionalista  eszme  új  életre  kelése  és  az  orosz- 
japán háború  nyomán  bekövetkezett  világpoli- 
tikai fordulat,  mely  ismét  elsőrangú  történeti 
színtérré  avatta  a  Balkánt,  kezdte  velők  újra 
éreztetni  egymásra-utaltságukat  a  közös  eszmé- 
nyek követésében  és  a  közös  célok  kiküzdésé- 
ben.  A  szerb-bulgár  vámuniós  törekvések  már 
ebből  a  fölismerésből  sarjadtak  ki.  De  az  ellen- 
tétek még  sokkal  nagyobbak  voltak  és  a  múlt 
keserű  emlékei  még  sokkal  jobban  sajogtak, 
semhogy  mindjárt  az  első  lépés  sikerre  vezet- 
hetett volna.  Az  ifjú-török  forradalomnak,  az 
annexiós  viharnak,  az  albániai  és  macedóniai 
helyzet  tarthatatlanná  válásának,  a  délszláv 
kérdés    elmérgesedésének    és    még    egy    csomó 

politikai  változásnak  kellett  közbejönnie,  hogy 
a  szövetség  eszméjét  tetté  érlelje. 

A  szövetség  létrejöttének  közelebbi  körülmé- 
nyei még  földerítésre  várnak.  Csak  annyit  tii- 
dmik,  hogy  előkészítésében  Oroszország  játszotta 
a  főszerepet.  Iszvolszki  1908.  dec.  25.,  tehát  az 
annexiós  válság  legforróbb  napjaiban  pendítette 
meg  először  a  gondolatot  egyik  dumai  beszédé- 
ben, de  megvalósításához  csak  a  vihar  lecsen- 
desülése  után  foghatott.  1909  őszén  Hartwig 
Nikolát,  a  pétervári  külügyi  hivatal  balkáni 
osztályának  vezetőjét  küldötte  Belgrádba  köve- 
tül, aki  bámulatos  emberismeretével  és  démoni 
egyéniségének  ellenállhatatlan  varázsával  hama- 
rosan magához  ragadta  a  balkáni  politika  ösz- 
szes  szálainak  irányítását.  Belgrádi  működésé- 
nek első  nagy  eredménye  a  régi  szerb-bulgár 
antagonizmus  megszüntetése  volt.  Ferdinánd 
király  1909.  nov.  25.  megjelent  Kara"gyorgyevies 
Péter  udvarában  s  ezzel  hivatalos  formában  is 
megindította  a  szerb-bulgár  közeledést.  Európa 
csak  az  egjTnást  érő  fejedelmi  és  diplomáciai 
látogatásokból  sejthette,  hogy  a  balkáni  boszor- 
kánykonyhában nagy  események  tervét  főzik, 
de  biztosat  csak  akkor  tudott  meg,  amikor  már 
teljes  vértezetben  előtte  állott  az  orosz,  illetve 
entente-politika  legújabb  remeke,  a  kész  szö- 
vetség. 

A  balkáni  szövetség  már  első  csirájában  a 
szláv  népek  ellenségének  minősített  monarchia 
ellen  irányult  s  az  eredeti  számítások  szerint, 
az  előcsatározó  szerepét  lett  volna  hivatva  be- 
tölteni a  központi  blokk  ellen  indítandó  offen- 
zívában. Ennek  megfelelően  eleinte  Törökorszá- 

got  is  bele  akarták  vonni.  Ferdinánd  ÜQIO. 
márc.  21—28.)  és  Péter  királyok  (1910.  ápr. 
3—8.)  gyors  egymásutánban  tett  konstanti- 
nápolyi látogatásai  is  erre  engednek  következ- 
tetni. Az  első  lépések  —  úgy  látszik  —  siker- 
rel is  kecsegtettek.  Az  aimexió  lázas  szenve- 
délyekkel telitett  atmoszférája  és  a  nyugati 
demokrácia  eszméiért  való  kritikátlan  lelkesedés 
némi  közeledést  idézett  elő  az  ifjú-törökök  és 
a  szerbek,  illetve  a  mögöttük  álló  entente- 
hatalmak  között.  De  a  török  politikusok  hamar 
feleszméltek ;  megsejtették  a  himes  angol  és 
orosz  barátság  mögött  lappangó  veszedelmes 
terveket  és  még  idejekorán  kivonták  magokat 
a  monarchia  ellen  irányuló  összeesküvésből. 

Különösen  az  orosz  diplomácia  mohósága  ej- 
tette őket  gondolkodóba.  Közvetlenül  azután, 
hogy  az  olasz  kormány  bejelentette  a  Darda- 
nellák blokád  alá  helyezésére  vonatkozó  szán- 
dékát (1911  nov.  23.),  Csarikov  nagykövet  egy- 
szerre csak  arról  kezdett  példázgatni  előttük, 
hogy  Törökország  szempontjából  is  mennyire 
hasznos  és  kívánatos  dolog  volna  a  tenger- 
szorosok megnyitása  az  orosz  hadihajók  előtt. 
A  nagyvezér  és  a  külügyminiszter  határozottan 
visszautasító  feleletet  adtak  s  azt  hitték,  hogy 
ezzel  végleg  el  is  van  intézve  az  ügy.  De  csa- 
lódtak. Dec.  4.  egy  jegyzéket  kaptak,  mely  a 
pétervári  külügyi  kormány  nevében  hivatalosan 
is  felhívta  őket  a  szorosok  megnyitására  az 
orosz  és  elzárására  más  nemzetiségű  hadihajók 
előtt.  Konstantinápolyban  bombaként  hatott  e 
jegyzék.  Nagy  volt  miatta  a  felindulás.  A  fél- 
hivatalos   Jeni   Gazeüa   a    leghatározottabb    el- 

utasítást  követte.  A  diplomácia  magatartása 
azonban  nagyon  ingadozó  volt.  A  londoni  és 
párisi  kormányok  se  hideg,  se  meleg  feleletet 
adtak  s  végelemzésben  a  porta  tetszésére  bíz- 
ták a  kényes  kérdés  eldöntését.  Az  osztrák- 
magyar és  a  német  nagykövetek  ellenben  a 
statusquo  feltétlen  fenntartása  mellett  törtek 
lándzsát.  A  dec.  8-iki  minisztertanács  tényleg 
ilyen  értelemben  is  döntött.  Kijelentette,  hogy 
a  tengei-szorosokat  illető  összes  jogok  a  török 
nép  és  a  szultán  kizárólagos  jogai,  melyekből 
a  birodalom  területi  integritásának  megvédel- 
mezésére  való  tekintetből  egy  tapodtat  sem 
engedhetnek.  Oroszország  a  kudarc  után  mér- 
sékelni igyekezett  ugyan  elhamarkodott  lépésé- 
nek kellemetlen  utóhatásait :  a  Novoje  Vremja 
dec.  6.  számában  Csarikov  magánkezdeménye- 
zésének. Szaszonov  pedig  a  Tenvps  levelezőjével 
folytatott  beszélgetésében  tisztán  akadémikus 
jellegű  eszmecserének  akarta  feltüntetni  az  ügyet, 
de  már  későn  volt.  A  török  államféi-fiak  gyanút 
fogtak  s  óvakodtak  meggondolatlanul  leköte- 
lezni magokat. 

A  porta  visszavonulása,  a  célok  és  eszközök 
tökéletes  revíziójára  kényszerít  ette  a  tervezett 
szövetség  szószólóit.  Egy  erős  és  hármasszövet- 
ségbarát  érzületű  Törökország  örökös  fenyege- 
tést jelentett  volna  a  monarchia  ellen  készülődő 
szövetségesek  hátában.  Sikert  csak  új  stratégiá- 
tól :  a  teendők  sorrendjének  megfordításától 
lehetett  remélni.  Előbb  Törökországot  kellett 
összezúzni  s  csak  azután  keríteni  a  sort  a 
hasonló  végre  szánt  Ausztria-Magyarországra. 
Ennek    a    felismerésnek    megfelelően    a    szövet- 

séget  előkészítő  titkos  tárgyalásokban  mindjob- 
ban előtérbe  lépett  a  törökellenes  tendencia. 
Az  albániai  és  macedóniai  nemzetiségek  köréből, 
mintegy  varázsütésre,  egyszerre  eltűnt  minden 
visszavonás  és  valamennyi  egyesült  a  török 
birodalom  megdöntésére  irányzott  aknamun- 
kában. 

Ez  a  célkitűzésben,  illetve  a  teendők  sor- 
rendjének megállapításában  észlelhető  ingadozás 
nagyon  hosszúra  nyújtotta  a  szövetségi  tárgya- 
lásokat. Évek  multak  el  anélkül,  hogy  a  foly- 
tonos tapogatózások  és  próbálgatások  valamelyes 
konkrét  eredményre  vezettek  vohia.  Az  első 
komoly  lépést  Venizelos  görög  miniszterelnök 
tette,  aki  1911  április  hó  folyamán  Korfun  és 
Bécsen  át  egy  szigorúan  bizalmas  jegyzéket 
intézett  Gesov  bulgár  miniszterelnökhöz  s  egy 
törökellenes  entente  létrehozását  ajánlotta  neki. 
Ferdinánd  király,  aki  természetesen  azonnal 
értesült  Venizelos  ajánlatáról,  nem  nagyon  sie- 
tett eleget  tenni  a  felhívásnak,  A  krétai  kérdés 
újabb  fejleményei  komoly  komplikációk  lehető- 
ségével fenyegettek  s  Bulgáriának  nem  volt  mit 
várnia  egy  esetleges  görög-török  háborúba  való 
beavatkozástól.  Előbb  meg  kellett  tehát  várai, 
mire  fejlődik  a  dolog.  De  azért  szemmellátha- 
tólag  ért  a  kérdés.  Görögország  és  Bulgária 
viszonya  napról-napra  javult.  Augusztusban  a 
nagy  szobranje  az  alkotmány  erre  vonatkozó 
pontjának  módosításával  felhatalmazást  adott 
Ferdinánd  királynak,  hogy  az  állam  nevében 
titkos  szerződéseket  köthessen.  A  görög-bulgár 
szövetség  ügye  tehát  a  legjobb  útra  tért  a  tel- 
jes megvalósulás  felé. 

Baianyi:  A.  Balkán-probléma.  19 

Ugyancsak  a  konkrét  megvalósulás  stádiu- 
mába lépett  a  bulgár-szerb  megegyezés  régóta 
vajúdó  ügye  is.  A  Nyugat-Európából  visszatérő 
Gesov  bulgár  és  Milovanovics  szerb  -miniszter- 
elnök 1911.  okt.  11.  hosszabb  eszmecserét  foly- 
tattak egymással  és  rövidesen  megegyeztek  az 
összes  fó'bb  pontokra  nézve.  Spalajkovics  szófiai 
szerb  követ  nemsokára  rá  formábs  tárgyaláso- 
kat kezdett,  melyek  már  néhány  hónap  múlva 
teljes  eredményre,  a  bulgár-szerb  szövetségi 
ezerzó'dés  aláírására  vezettek  (1912.  febr.  29.). 
A  szerződés  szövegében  leglényegesebb  a  bulgár 
és  szerb  érdekszférák  pontos  elkülönítése.  Esze- 
rint a  Sar-dagtól  északra  eső  területek  Szerbiát, 
a  Ehodope  hegységtől  és  a  Sztruma  folyótól  ke- 
letre fekvők  ellenben  Bulgáriát  illetik.  A  közbe- 
eső vidékek  hovatartozása  felett  való  döntést 
a  cár  számára  tartották  fenn,  aki  áprihs  végén 
készségesen  el  is  vállalta  a  bírói  szerepet.  Ehhez 
a  tisztán  pohtikai  jellegű  megállapodáshoz  vala- 
mivel később  (ápr.  29.)  egy  részletes  katonai 
konvenciót  is  csatoltak,  amely  pontosan  meg- 
jelölte, hogy  mindegyik  fél  mennyi  embert  és 
milyen  harctéren  köteles  fegyverbe  állítani. 
Bulgária  200,000,  Szerbia  pedig  150,000  harcos 
kiállítására  váUalt  kötelezettséget. 

A  bulgár-szerb  szövetség  tető  alá  hozatala 
siettette  a  bulgár-görög  tárgyalások  befejezését 
is.  Gesov  minisztereklök  és  Panas  szófiai  görög 
követ  1912.  máj.  16.  írták  alá  a  szövetségi  szer- 
ződést, melynek  éle  épúgy  Törökország  ellen 
irányult,  mint  a  bulgár-szerb  szövetségé.  A  hozzá- 
csatolt deklarációban  részletesen   körvonalozták 

mind  a  két  fél  katonai  kötelezettségeit  az  ösz- 
szes  elképzelhető  eshetőségekkel  szemben, 

A  szövetség  teljességéhez  most  már  csak  Mon- 
tenegró megnyerésére  volt  szükség.  Ez  pedig 
könnyen  ment.  Nikita  még  a  tripoliszi  háború 
kitörése  előtt,  tehát  1911  nyarán  szóvá  tette  a 
balkáni  keresztény  államok  szövetségbe  vonásá- 
nak szükségességét.  Most  meg,  hogy  eszméje 
jórészben  valósággá  lett,  a  legnagyobb  öröm- 
mel adta  hozzájárulását  az  ententehoz.  Csatla- 
kozásának pontos  dátumát  és  közelebbi  körül- 
ményeit azonban  megbízható  adatok  hiányában 
nem  tudjuk  pontosan  megjelölni.  Csak  annyit 
tudunk,  hogy  a  szerb-montenegrói  szerződéá 
csak  közvetlenül  a  háború  kitörése  előtt,  1912 
szeptemberében  és  Svájcban  került  aláírásra. 


19* 


ő.  Katasztrófa. 

1912—1914. 

A  négy  balkáni  király  entente-piotektorátus 
alatt  létrejött  szövetsége  döntő  fordulat  elé  jut- 
tatta a  Balkán-problémát.  Azok  a  feszítő  erők, 
melyeknek  eddig  csupán  elszigetelt  vagy  csak 
részben  koncentrált  megnyilvánulásaival  talál- 
koztunk, most  végre  mind  egymásra  leltek  s 
frígyesültek,  hogy  szétvessék  a  megunt  és  régen 
elavult  kereteket  s  egy  új,  több  szabadságot  és 
korlátlanabb  érvényesülést  igérő  élet  alapjait 
vessék  meg.  Ami  gyűlölet,  elkeseredés  és  sza- 
badulni vágyás  a  tehetetlen  és  elnyomó  török 
uralom  alól  félszázad  alatt  felgyülemlett,  az 
most  mind  egyesült  s  lebirhatatlan  erővel  rob- 
bant ki.  A  hatás  váratlan  és  meglepő  volt. 
A  török  hadsereg,  mely  egy  emberöltővel  előbb 
még  a  félelmetes  orosz  birodalomnak  is  kemény 
munkát  adott,  mindjárt  az  első  összecsapások- 
nál megrokkant,  összetört  s  fejvesztetten  özön- 
lött a  főváros  felé.  A  fegyelem  meglazítása  és 
a  sok  politizálás  kegyetlenül  megbosszulta  ma- 
gát. A  demoralizált  és  szellemökben  megoszlott 
csapatok  képtelenek  voltak  ellenáUni  a  nacio- 
nalizmus dehriumában  vonagló  és  kíméletet  nem 
ismerő  bosszúvágytól  űzött  keresztén)^  hadak- 
nak.   A    bulgárok,    szerbek,    montenegróiak    és 

görögök    minden    oldalról    diadalmasan    törtek 
előre. 

Európa  egy  ideig  megdermedten  szemlélte  a 
váratlan  kitörést.  Nem  mert  ellene  tenni  sem- 
mit, mert  félnie  kellett,  hogy  reá  is  átharapód- 
zik  a  veszedelem.  Hiszen  a  Balkánon  végig  zúgó 
zivatar  csak  lokális  megnyilvánulása  volt  azon 
elementáris  erővel  ható  ellentétek  összecsapásá- 
nak, amelyek  két  ellenséges  táboiTa  osztották 
Európát,  sőt  az  egész  kulturvilágot.  A  Balkán- 
égés magasra  felcsapó  lángjai  óriási  hátteret 
világítottak  be  és  mindenütt  élénken  parázsló 
szikrákat  láttattak.  Európa  egy  óriási  puska- 
poros hordó  volt  és  minden  pillanatban  rettegni 
kellett,  hogy  a  váratlanul  kitört  vulkán  egy 
szikrájától  tüzet  fog  és  lángba  borul. 

Dyen  körülmények  között  érthető,  hogy 
mindegyik  nagyhatalom  fázott  a  felelősségtől. 
Magában  egyik  sem  mert  tenni  semmit,  hanem 
csak  a  többinek  társaságában.  Ez  pedig  majd- 
nem annyit  jelentett,  hogy  semmit  sem  tettek, 
mert  a  fennálló  óriási  ellentétek  mellett  szinte 
lehetetlen  volt  valamire  nézve  közös  elhatáro- 
zásra jutniok.  Ezért  inkább  passziv  szemlélői, 
mint  irányítói  voltak  az  őrült  iramban  vágtató 
események  zuhatagának.  Hetek,  sőt  hónapok 
multak  el  anélkül,  hogy  magok  között  meg  tud- 
tak volna  egyezni  s  akaratukat  rá  tudták  volna 
kényszeríteni  a  megalomaniába  esett  balkáni 
államocskákra.  A  montenegrói  hadüzenettől  a 
bakaresti  békéig  eltelt  háromnegyed  esztendő 
politikája  alig  áll  másból,  mint  örökös  huza- 
vonából és  a  harcoló  felek  háta  megett  álló 
hatalmi    csoportoknak    egymás    ellen    irányzott 

intrikáiból.  Talán  ennek  kell  betudnunk  azt  is, 
hogy  a  háború  óriási  áldozatai  dacára  egyálta- 
lában nem  hozta  meg  a  döntést.  A  meglevő 
ellentéteket  nem  oldotta  fel,  sőt  ellenkezőleg 
még  tűrhetetlenebbekké  tette  őket,  békeszerzés 
helyett  újabb  viszályok  magvát  hintette  el,  meg- 
nyugtatás helyett  újabb  feszültségek  érzetét  kel- 
tette fel. 

Egyetemes  történeti  szempontból  tehát  a  Bal- 
kán-háború nem  érte  el  célját.  A  Balkán-problémát 
továbbra  is  megoldatlanul  hagyta.  De  speciális 
balkáni  szempontból  mégis  nevezetes  forduló 
pontot  jelent,  mert  kétségbevonhatatlanul  be- 
igazolta, hogy  a  Balkán-probléma  valójában 
európai  probléma,  melynek  megoldása  az  euró- 
pai, helyesebben  a  világpolitika  tágas  keretében 
s  nem  a  Balkán  szűkös  határai  között  kere- 
sendő. Jelentősége  épen  abban  áll,  hogy  ami  eddig 
csupán  az  öntudat  küszöbe  alatt  lappangó  ho- 
mályos sejtés  volt,  azt  most  eg3'szerre  a  tisztán- 
látás nappali  világosságába  emelte.  A  Balkán- 
probléma mint  ilyen  megszűnt  létezni,  illetve 
szerves  alkotó  részévé  vált  az  egyetemes  világ- 
politikának. A  bukaresti  békét  követő  hónapok 
diplomáciai  kuruzslásai,  melyek  a  béke  meg- 
óvására irányuló  lázas  buzgalmat  mímeltek,  még 
jobban  kiemelték  és  tudatosabbá  tették  ezt  á 
felismerést. 

I. 

Bár  a  Balkán-szövetség  kifejezetten  török- 
ellenes tendenciával  jött  létre,  az  európai  dip- 
lomácia   mégis     sokáig    közömbösen    szemlélte 

harckeverő  működését.  Csupán  Berchtold  gróf, 
az  1912  febr.  17.  elhalt  Aehrenthal  örökébe  lé- 
pett osztrák-magyar  külügyminiszter  tett  vala- 
mit a  fenyegető  veszedelem  elhárítására.  Aug. 
13.  kelt  körjegyzékével  egyöntető  fellépésre  akarta 
rábimi  a  szignatárius  hatalmakat.  De  felhívása 
olyan  gyenge  visszhangot  ébresztett  és  annyi 
meg  nem  értésre  talált,  hogy  két  héttel  később 
kénytelen  volt  megismételni  és  egyben  kimu- 
tatni, hogy  a  balkáni  államok  jogos  igényeinek 
megrövidítése  ép  iigy  távol  áll  tőle,  mint  a  tö- 
rök birodalom  gyámság  alá  helyezése,  (aug.  20.) 
A  hatalmak  elvileg  készeknek  is  nyilatkoztak 
az  eszmecsere  megkezdésére,  de  olyan  sokáig 
húzták-halasztották  a  dolgot,  hogy  közben  re- 
ménytelenül rosszra  fordult  a  helyzet.  A  péter- 
vári kormány,  melynek  kitűnő  értesülései  vol- 
tak a  Balkánon  készülő  eseményekről,  szeptem- 
ber elején  Bécsbe  küldött  aide- memoir ejáha,n 
már  kikerülhetetlennek  jelezte  az  összeütközést, 
ha  a  porta  azonnal  gyökeres  reformokat  nem 
eszközöl  Macedóniában.  De  már  ez  is  késő  volt. 
Gábriel  Efendi  külügyminiszter  joggal  hangoz- 
tatta a  reformokat  sürgető  Pallavicini  osztrák- 
magyar nagykövet  előtt,  hegy  a  szövetségesek 
csak  ürügyet  keresnek,  hogy  beleköthessenek 
Törökországba,  (szept.  23.)  Tényleg  így  állott 
a  dolog.  Belgrád,  Cetinje,  Szófia  és  Athén  utcái 
egész  szeptember  hónap  folyamán  törökellenes 
tüntetésektől  és  hadüzenetet  sürgető  kiáltások- 
tól voltak  hangosak.  A  szövetséges  államok 
közvéleménye  már  annyira  beleélte  magát  a 
háború  gondolatába,  hogy  visszavonulásra,  az 
előre  tett  lépések  visszacsinálására  gondolni  sem 

lehetett  többé.  A  szept.  30-iki  intés,  melyet  az 
osztrák-magyar  diplomáciai  megbízottak  egy- 
idejűleg intéztek  a  portához  s  a  belgrádi,  szófiai, 
cetinjei  és  athéni  kormányokhoz,  már  csak  azért 
sem  járhatott  eredménnyel,  mivel  a  szövetséges 
királyok  épen  ezen  a  napon  rendelték  el  egész 
haderejük  mozgósítását.  Most  már  csak  előre 
lehetett  haladni,  a  visszalépés  egyet  jelentett 
volna  a  benső  anarchia  szándékos  felidézésével. 
A  veszedelem  közvetlen  közelségének  tudata 
végre  egj^üttes  fellépésre  indította  a  hatalmakat. 
Több  napig  tartó  tanácskozás  után  Poincaré 
francia  miniszterelnök  indítványára  felhatalmaz- 
ták Ausztria-Magyarországot  és  Oroszországot, 
hogy  hozzák  tudomására  a  Balkán-államoknak, 
hogy  a  nagyhatalmak  élénken  helytelenítik  a 
béke  mindennemű  megzavarását  és  el  vannak 
tökélve,  hogy  háború  esetén  sem  engedik  meg- 
csonkítani Törökország  területét,  (okt.  5.)  Ez 
volt  a  híres  statusquo-jegyzék,  melytől  olyan  so- 
kat reméltek  s  amelyen  utóbb  olyan  könnyű  szív- 
vel túltették  magokat.  A  jegyzéket  a  megbe- 
szélések értelmében  az  osztrák-magyar  és  orosz 
diplomáciai  megbízottak  nyújtották  át  a  szövetsé- 
ges kormányok  fejeinek,  (okt.  8.)  Ezzel  egy- 
idejűleg Konstantinápolyban  Pallavicini  nag}'- 
követ  egy  újabb  reformra  ösztönző  jegyzéket 
nyújtott  át  a  portának,  mely  már  előbb  beje- 
lentette készségét  az  1880-iki  szabadelvű  vilajet- 
törvény életbe  léptetésére.  De  már  ez  is  későn 
volt.  Nikita  király  azzal  fogadta  a  statusquo- 
jegyzéket  átnyújtó  diplomatákat,  hogy  másfél 
órával  előbb  megüzente  a  háborút.  Az  öreg  és 
ravasz  fejedelem  dacolt    egész   Európával,  mert 

nagyon  jól  tudta,  hogy  a  hatalmak  csak  addig 
fenyegetőznek  a  török  statusquo  megóvásával, 
amíg  a  befejezett  tények  más  állásfoglalásra 
nem  kényszerítik  őket. 

A   lavina    tehát    megindult.    De    akkor    még 
senki  sem  sejtette  veszélyességét.  Miklós  király 
színpadias    hadbavonulása    egyelőre   nem    talált 
utánzásra.  A  bulgár,  szerb  és  görög  kormányok 
még  haboztak.    Nem    mintha  nem  lettek  volna 
eltökélve  a  háborúra,  hanem  időt  akartak  nyerni 
és   ürügyet   találni   hadbalépésük    indokolására. 
Okt.    13-iki   közös  jegyzékükben  olyan  messze- 
menő   követeléseket    támasztottak    a    portával 
szemben,  hogy  teljesítésük  egyértelmű  lett  volna 
a  török  szuverenitás  teljes  feladásával  s  mikor  a 
porta  kereken  elutasította  őket  azonnal  visszaren- 
delték konstantinápol 3'i   képviselőiket.    A    diplo- 
máciai   szakítást  rövidesen    követte    a    formális 
hadüzenet,    (okt.    17—18.)  A  szövetséges  hatal- 
mak   reformköveteléseik    elutasításával,    néhány 
görög  hajó  lefoglalásával,  a    Szalonikiből    szállí- 
tott szerb  muníció  elvételével    és    a  macedóniai 
vérengzésekkel  okolták  meg    fegyverrekelésöket. 
A  balkáni    háború    mindjárt    megindulásakor 
nagy   meglepetésekkel    szolgált.  Kitűnt,  hogy  a 
török   hadsereg    szellemét    sokkal  jobban   meg- 
rontotta a  korrupció    és  a  politizálás,  mint  ba- 
rátai  hitték.    Régi   fegyelme  és  támadó    kedve 
egészen    eltűnt.    Az    általános    hadkötelezettség 
bevezetése   is  kedvezőtlenül    befol.yásolta  szelle- 
mét. A  keresztény  katonák    nem  szívesen  szál- 
lottak harcba  hitsorsosaikkal.Ehhez  járult  a  tiszti- 
kar fegyelmezetlensége  és    tudatlansága  s  a  tö- 
rök   hadviselés  és  kormánvzat    évszázados  rák- 

fenéje,  a  szervezetlenség,  ami  főleg  az  élelmezés 
és  betegápolás  hiányosságában  nyilvánult  meg. 
Nagy  baj  volt  az  is,  hogy  túlságosan  hosszú 
vonalat  kellett  tartani.  A  Fekete-tengertől  az 
Adriáig  terjedő  északi  s  az  Égei-tengertől  az 
Ión-tengerig  nyúló  déli  vonalon  kívül  a  partok 
védelméről  is  gondoskodni  kellett.  Dyen  körül- 
mények között  nem  csoda,  hogy  a  szétforgá- 
csolt csapatok  mindenütt  kudarcot  vallottak  a 
kitűnően  fölszerelt,  mesterien  vezetett  és  szám- 
belileg is  többségben  levő  szövetséges  seregek- 
kel szemben.  A  hadi  szerencse  mindjárt  az  első 
összeütközéseknél  a  keresztényekhez  pártolt. 
Különösen  a  Szavov  tábornok  vezetése  alatt 
álló  bulgár  fősereg  művelt  csodákat.  A  kirki- 
lisszei  (okt.  23—24.),  lüleburgaszi  (okt.  29.— 
nov.  2.)  és  csorlui  fényes  győzelmek  után  (nov. 
5—6.)  már  három  héttel  a  hadüzenet  után  a 
Konstantinápolyt  fedező  csataldzsai  vonalon 
állott. 

Hasonló  szerencse  kisérte  a  szerb  és  monte- 
negrci  csapatok  fegyverét.  A  Daniló  herceg  trón- 
örökös, Martinovics  hadügyminiszter  és  Vuko- 
ties  tábornok  vezetése  alatt  álló  montenegróiak 
első  rohamra  elfoglalták  Tuzit  (okt.  14.),  Bera- 
nét  (okt.  10.),  Bielopoljét  (okt.  12.),  Guszinjét, 
Plavát  (okt.  20.),  majd  a  szerbekkel  való  össze- 
köttetés megteremtése  után  Plevljét  (okt.  28.), 
Ipeket  (okt.  31.),  Gyakovát  (nov.  5.),  a  tenger- 
parton pedig  San  Giovaimi  di  Meduát  (nov.  10.) 
és  Alessiot.  (nov.  18.)  A  szerbek  Pristina,  Novi- 
bazár  (okt.  24.)  és  a  Eigómező  megszállása 
után  Macedóniára  és  Északalbániára  vetették 
magokat.    A    demoralizált    török    seregek    sehol 

Bem  tudták  hosszabb  időre  feltartóztatni  őket. 
Kumanovo  (okt.  24.),  Üszküb  (okt.  26.)  Mo- 
nasztir  (nov.  18.),  Ochrida  (nov.  23.)  és  végül 
Durazzo  (nov.  28.)  egymás  után  nyitották  meg 
előttük  kapuikat.  Kevesebb  erőkifejtéssel,  de 
nem  kisebb  szerencsével  harcoltak  a  görögök, 
akik  flottájukkal  is  beavatkoztak  a  küzdelembe. 
A  Konstantin  herceg  trónörökös  vezetése  alatt 
álló  szárazföldi  sereg  főleg  Epiruszban  és  Ma- 
cedónia déli  részében  hódított.  Legjelentékenyebb 
sikere  Elassona  (okt.  19.),  Prevesa  (nov.  2.), 
Janitza  ínov.  5.)  és  Szaloniki  megszállása  volt 
(nov.  8.)  Ezen  utóbbi  sikerének  azonban  nem 
örülhetett  sokáig,  mert  már  a  következő  napon 
megérkezett  az  Ivanov  tábornok  által  vezérelt 
nyugati  bulgár  hadsereg  és  szintén  jogot  for- 
mált a  városhoz. 

Törökország  veresége  teljes  volt.  A  novibazári 
szandzsák,  Albánia  északi  és  déli  szegélye,  Ma- 
cedónia és  Thrácia  túlnyomó  része  ellenséges 
kézre  került ;  Albánia  meg  nem  szállott  része 
pedig  elszakadt.  Nov.  28.  Durazzóban,  Valoná- 
ban  és  számos  más  városban  proklamálták  a 
független  albán  államot  s  mindjárt  ideiglenes 
kormányt  is  alakítottak  számára  a  három  fele- 
kezet képviselőiből  Izmail  Kemal  bej  elnöklete 
alatt.  A  szétszórt  török  seregek  roncsai  fejvesz- 
tetten menekültek,  Drinápolyt  erősen  szoron- 
gatták az  ostromló  bulgár  hadak.  A  csataldzsai 
táborban  kolera  pusztított,  a  fővárosban  csügge- 
dés és  fejetlenség  lett  úrrá.  A  szövetséges  sere- 
gek ellenben  még  mindig  rendületlenül  folytat- 
ták előnyomulásukat.  Nemcsak  a  fegyA'eres  ellen- 
ség   ellen   harcoltak.    Valóságos    keresztes   had- 

járatot  folytattak  a  szó  legrosszabb  értelmében. 
A  mohamedán  elemet  egészen  ki  akarták  irtani. 
A  bulgár  komitácsik  még  a  gj'ermekeknek  sem 
kegyelmeztek.  De  a  reguláris  csapatok,  sőt  akár- 
hány esetben  a  tisztek  sem  voltak  különbek. 
A  Times  dec.  2-iki  száma  többek  között  ilyen 
■tudósítást  hozott  balkáni  levelezője  tollából: 
«Sgész  Macedónia  ártatlan  vértől  párolog,  Kavalá- 
ban,  Seresben,  Dedeagacsban  az  összes  mohame- 
dánokat agyonverték ;  Hiszszárban  sem  maradt 
^gy  sem  közülök  életben». 

II. 

A  háború  kitörése  és  tragikus  fordulata  a 
törökbarát  központi  hatalmakat  lepte  meg  leg- 
jobban. Bécsben  és  Berlinben  egyaránt  félre- 
ismerték az  erőviszonyokat.  A  szövetségesek 
katonai  erejét  túlságosan  lebecsülték,  a  török 
hadsereg  ellenálló  képességét  ellenben  kelleténél 
magasabbra  értékelték.  Kiderlen-Wáchter,  a  kü- 
lönben jószemű  német  külügyi  államtitkár  még 
a  háború  kitörése  után  is  biztosra  vette,  hogy 
a  törökök  könnyű  szerrel  lebirják,  ha  ugyan 
egészen  meg  nem  semmisitik  ellenségeiket.  A  sok 
csalódás  dacára  még  mindig  készpénznek  vették 
a  diplomáciai  jelszavakat.  Komolyan  hitték, 
liogy  az  európai  koncert  ezúttal  zavartalan  har- 
móniában fog  működni  a  balkáni  statusquo  és 
a  világbéke  megóvásán.  A  hivatalos  Norddeutsclie 
Allgemeine  Zeitung  még  okt.  13.,  tehát  a  háború 
közvetlen  küszöbén  is  azt  irta,  hogy  a  hatal- 
mak közös  elhatározása  a  területi  statusquo 
fenntartására  a  legjobb  kezességet  nyújtja  arra 

nézve,  hogy  komoly  komplikációk  nem  fogják 
zavarni  az  ügy  békés  rendezését.  Bécsben  és 
Berlinben  az  utolsó  pillanatig  optimisztikusan 
Ítélték  meg  a  helyzetet.  Annál  keservesebb  volt 
csalódásuk,  amikor  tapasztalniuk  kellett,  hogy 
minden  számításuk  hamis  volt.  A  háború  kitört, 
a  győzelmek  mind  a  lebecsült  szövetségesek 
részén  voltak,  a  hatalmi  csoportok  ellentétes- 
sége élesebben  ütközött  ki,  mint  bármikor  va- 
laha s  a  statusquo  megóvásának  délibábja  szerte- 
foszlott. Ennyi  csalódás  után  nem  csoda,  hogy 
a  bécsi  és  berlini  diplomácia  egy  kissé  nehezen 
találta  bele  magát  az  új  helyzetbe. 

De  a  sok  csalódás  mellett  eg}'  kis  örömet  is 
hozott  a  központi  hatalmaknak  a  háború  kitö- 
rése :  visszavezette  hozzájuk  a  hármasszövetség 
tékozló  fiúját,  Olaszországot.  San  Giuliano  olasz 
külügyminiszter  mindjárt  a  hadműveletek  meg- 
indulása után  találkozót  adott  Berchtold  gróf- 
nak és  Jagow  római  német  nagykövetnek  és 
alaposan  megvitatta  velők  a  helyzetet,  (szept. 
21.)  A  san  rossorei  királyi  vadászkastélyban  le- 
folyt megbeszélések  teljes  sikerrel  jártak,  mert 
beigazolódott,  hogy  Olaszország  érdekei  Albániát 
és  a  szerb  kérdést  illetőleg  azonosak  a  monarchia 
érdekeivel.  A  tárgyalások  során  abban  állapod- 
tak meg,  hogy  amennj-iben  a  statusquo  fenn- 
tartása tén^-leg  kivihetetlennek  bizonyulna,  Al- 
bánia számára  autonómiát  fognak  követelni. 
A  szerb  korridor-igények  tekintetében  is  szövet- 
ségesei álláspontjára  helyezkedett  San  Giuliano  : 
megígérte,  hogy  minden  erejével  támogatni  fogja 
Berchtold  grófot  Szerbia  távoltartásában  az 
Adriától. 

A  san  rossorei  megegyezés  nagyon  fontos  lé- 
pést jelentett  a  válság  megoldása  felé.  Olasz- 
ország magára  eszmélése  megkímélte  Ausztria- 
Magyarországot  és  Németországot  a  nyomasztó 
túlsúly  elleni  kilátástalan  küzdelemtől.  A  hábo- 
rús veszedelmet  nem  szüntette  meg,  de  legalább 
reményt  nj'^ujtott  a  békés  kibontakozásra  és 
amellett  az  elcsüggedt  központi  hatalmaknak 
visszaadta  önbizalmukat.  Ausztria-Magyarország 
és  Németország  készek  voltak  áldozatokat  is 
hozni  a  béke  fenntartásáért,  de  csak  becsületük 
és  méltóságuk  megóvása  mellett.  Berchtold 
okt.  30-iki  jegyzékében  a  Poincarétól  sürgetett 
ahsolu  désinteressement-formulával  szemben  négy 
pontban  foglalta  össze  a  monarchia  követeléseit : 
1.  Albánia  függetlensége;  2.  a  szerb  korridor- 
igények  feltétlen  elutasítása ;  3.  Románia  jogos 
kívánságainak  kielégítése  és  4.  a  monarchia 
gazdasági  érdekeinek  megóvása  az  egész  Bal- 
kánon, fó'leg  az  Égéi  tengerre  kivezető'  vasúti 
összeköttetés  biztosítása.  Néhány  nappal  később 
(nov.  5.)  mondott  delegációs  expozéjában  még 
precízebb  kifejezést  adott  szándékainak.  «Mí 
készek  vagyunk  —  mondotta  —  a  legmesszebb- 
menő módon  számolni  a  Balkánállamok  győ- 
zehneivel  teremtett  új  helyzettel  s  keresni  az 
alapot  egy  tartósan  barátságos  jogviszony  ki- 
építéséhez. De  másrészt  jogunk  van  megkövetetni, 
hogy  a  monarchia  jogos  érdekei  a  dolgok  új 
rendezése  következtében  rövidséget  ne  szenved- 
jenek)). 

Az  osztrák-magyar  külügyminiszter  jegyzéke 
és  delegációs  beszéde  sok  tekintetben  tisztázta 
a  helyzetet.  A  német    diplomácia  azonnal  kije- 

lentette,  hogy  minden  részletében  magáévá  teszi 
az  osztrák-magyar  programmot.  Némi  vonako- 
dás után  ugyanezt  tette  az  olasz  kormány  is, 
mivel  belátta,  hogy  albániai  érdekeit  csak  a 
monarchiával  vállvetve  védheti  meg.  A  hármas- 
szövetség külső  egysége  tehát  biztosítva  volt. 
Az  entente  és  balkáni  függelékei  ellenben  ezúttal 
is  híjával  voltak  a  szükséges  egyetértésnek. 
Albánia  függetlenségének  elismeréséhez  elvileg 
még  Oroszország  is  hozzájárult,  legfeljebb  a 
mértékre  nézve  voltak  eltérések.  A  tetszetős 
korridor-gondolat  még  a  nyugati  hatalmakat  is 
megejtette  s  ha  Durazzot  nem  is,  legalább  San 
Giovanni  di  Meduát  hajlandók  lettek  volna  e 
célra  átengedni  Szerbiának. 

De  a  szerbeket  és  montenegróiakat  távolról 
sem  elégítette  ki  ez  az  engedmény.  Ok  egyál- 
talában tudni  sem  akartak  az  autonóm  Albá- 
niáról vagy  legalább  szerették  volna  minél  szű- 
kebb határok  közé  szorítani.  És  most  is  az  tör- 
tént, ami  az  annexiós  válság  idején :  az  entente- 
hatalmak  jobb  meggyőződésük  ellenére  elnézték, 
sőt  bátorították  a  minden  józan  mérsékletről 
megfeledkezett  Szerbia  okvetetlenkedéseit.  Ebben 
bízva  a  kis  állam  a  durva  sértések  és  kihívá- 
sok özönét  zúdította  halálosan  gyűlölt  szom- 
szédjára. Berchtold  jegyzéke  és  delegációs  be- 
széde dacára  tovább  haladt  a  megkezdett  úton. 
Hallatlanra  vette  a  nov.  8.  átnyújtott  újabb 
jegyzéket  is,  mely  értésére  adta,  hogy  Ausztria- 
Magyarország  semmi  szín  alatt  nem  fogja  meg- 
engedni Albánia  területének  megcsonkítását. 
Pasics  miniszterelnök  azzal  téi-t  ki  a  jegyzéket 
átnyújtó  ügron  követ  érvei  elól,  hogy  Szerbiára 

nézve  életkérdés  az  adriai  kikötő  birtoka,  mely- 
ről semmilj-en  körülmények  között  le  nem  mond- 
hat. San  Giovani  di  Medua,  Alessio  és  Durazzo 
gyors  egymásutánban  következő  megszállása 
meggyőzően  mutatta,  hogy  e  kijelentés  nem 
Pasics  magánvéleményét,  hanem  a  szerb  kor- 
mány és  közvélemény  hivatalos  programmját 
juttatta  kifejezésre.  Nem  kis  mértékben  növelte 
a  kölcsönös  idegességet  az  a  körülmény,  hogy 
a  szerb  hatóságok  minden  nemzetközi  jogszokás 
ellenére  erőszakkal  megakadályozták  a  megszál- 
lott területen  működő  osztrák-magyar  konzulok 
hivatali  funkciójának  teljesítését.  (Prochaska- 
affér)  A  monarchia  már  nov.  közepén  hadserege 
egy  részének  mozgósítására  volt  kénytelen  el- 
szánni magát. 

Az  osztrák-magyar  mozgósítás  megint  elho- 
mályosította a  helyzetet.  Oroszország  erősen  dol- 
gozott a  kulisszák  mögött.  A  nyugati  hatalmak 
is  szilárdan  összetartottak.  Grey  angol  külügyi 
államtitkár  és  Cambon  londoni  francia  nagy- 
követ épen  e  napokban  váltottak  egymással 
jegyzéket,  melyben  egy  angol-francia  katonai 
konvenció  kötésének  lehetőségét  vették  szemügyre 
(nov.  22—23.)  Szerbia  állhatatosan  ragaszkodott 
követeléseihez.  De  a  monarchia  is  hajthatatlan 
maradt.  A  múlt  tapasztalatai  után  s  az  orosz 
és  szerb  politika  lélektanának  ismerete  alapján 
tudni  sem  akai-t  engedményekről,  meghátrálás- 
ról. Bécsben  és  Budapesten  egymást  érték  a 
iiagj^fontosságú  diplomáciai  és  katonai  tanács- 
kozások. Nap-nap  után  i\jabb  és  újabb  nyug- 
talanító jelenségek  merültek  föl,  melyek  komoly 
események  közeledtét  sejttették.  Schemua  tábor- 

nok  vezérkari  főnök  váratlan  berlini  utazása 
(nov.  23.)  Vilmos  császár  és  Ferenc  Ferdinánd 
trónörökös  springei  találkozója  (nov.  23—24.), 
Conrad  báró  volt  vezérkari  fó'nök  szokatlan 
bukaresti  missziója  és  Avarescu  tábornok  román 
vezérkari  főnökkel  folj'tatott  megbeszélései,  újabb 
korosztályok  behivása  és  a  lókivitel  eltiltása 
(nov.  30.)  mind  olyan  események  voltak,  melyek 
az  ügyetlenül  szerkesztett  hivatalos  és  félhiva- 
talos magyarázatok  dacára  is  nagyon  élénken 
foglalkoztatták  a  közvéleményt.  Sok  izgalmat 
okozott  a  Prochaska-ügy  is ;  a  misztikus  fél- 
homály, amelybe  a  gyéren  érkező  tudósítások 
öltöztették,  heteken  át  izgatta  az  emberek  fan- 
táziáját. Képtelenebbnél-képtelenebb  híresztelé- 
sek keltek  szárnyra,  melyek  a  szerb  csapatok 
véres  kegyetlenkedéseiről  és  flagráns  nemzet- 
közi jogsértéseiről  szóltak.  Nem  csoda,  hogy 
ennj'i  és  ilyen  erős  benyomások  hatása  alatt  a 
közvélemény  kezdett  idegessé  válni.  Különösen 
Bécsben  és  általában  osztrák  körökben  volt  izzó 
a  hangulat.  A  Eadetzky-induló  és  más  haza- 
fias és  harcias  darabok  állandó  programm-szá- 
mok  lettek  a  nyilvános  hangversenyeken  és 
mindannyiszor  lelkes  tapsvihart  váltottak  ki  a 
jelenlevő  közönségből.  Minden  jel  oda  mutatott, 
hogy  a  krizis  kitörésre  fog  vezetni. 

December  elejére  azonban  mégis  enyhült  vala- 
mit az  általános  feszültség.  A  hármasszövetség 
tagjainak  szilárd  összetartása,  Anglia  és  Orosz- 
ország pillanatnyi  elhidegülése  a  perzsiai  bo- 
nyodalmak miatt  s  mindenekfelett  a  balkáni 
szövetségesek  kimerülése  lehetővé  tette  a  haté- 
konyabb diplomáciai  közvetítést.  A  letiport  Tö- 

rökország  már  nov.  4.  a  nagyhatalmak  közbe- 
lépeséért könyörgött ;  de  csak  azt  a  választ 
kapta,  hogy  a  hatalmak  előbb  meg  akarnak 
győződni  róla,  hogy  mindegyik  fél  valóban 
óhajtja-e  a  közvetítést.  Tényleg  azonban  csak 
tíz  nap  múlva  intéztek  ez  iránt  kérdést  a  szö- 
vetségesekhez (nov.  14.)  Törökországnak  pedig 
minden  perc  drága  volt ;  nem  várhatta  meg  e 
rákpolitika  végét.  Azért  nov.  13.  egyenesen  a 
diadalittas  bulgárokhoz  fordult,  de  egyelőre  szin- 
tén sikertelenül.  Ferdinánd  király  kormányát  és 
vezérkarát  csak  a  csataldzsai  állásoknál  folyó 
véres  és  veszteségekkel  teljes  harcok  és  a  föl- 
lépő kolera  hajlították  a  béke  felé.  A  fegyver- 
szüneti tárgyalások  nov.  25.  indultak  meg. 
Eleinte  nagyon  vontatottan  haladtak,  mert  a 
győzelmükben  elbizakodott  szövetségesek  teljes- 
séggel elfogadhatatlan  feltételeket  szabtak.  így 
egyebek  között  követelték  az  összes  ostromolt 
váraknak,  sőt  magának  a  Csataldzsa-vonalnak 
átadását.  De  az  öreg  és  ravasz  Kiamil  pasa 
szívóssága  kifogott  rajtuk.  Addig  taktikázott  az 
osztrák-magyar-szerb  és  a  bulgár-román  ellen- 
téttel meg  a  szövetségesek  közt  észlelhető  el- 
hidegüléssel,  míg  végre  sikerült  neki  elfogadható 
feltételeket  kicsikarnia.  A  dec.  3.  aláírt  fegyver- 
szüneti szerződés  értelmében  a  csapatoknak  a 
szerződés  aláírásakor  elfoglalt  állásaikban  kellett 
maradniok,  az  ostromolt  várakat  nem  volt  sza- 
bad kívülről  élelmezni  s  tíz  napon  belül  London- 
ban meg  kellett  kezdeni  a  béketárgyalásokat. 
Görögország  nem  járult  hozzá  a  szerződéshez, 
mivel  nem  akarta  megengedni,  hogy  Törökország 
a  tengeren  át  kiegészítse  megfogyatkozott  kész- 

léteit    és    Kisázsiából   erősítéseket    vonjon   ma- 
gához. 

A  béketárgyalások  dec.  13.  helyett  16.  kez- 
dődtek, de  már  megindulásukkor  kevés  jóval 
biztattak.  A  szövetségesek  túlságosan  magasra 
csigázták  követeléseiket.  A  dec.  23.  tartott  ülé- 
sen a  következő  három  feltételhez  kötötték  a 
békét ;  1 .  a  Eodostó-Malatra-fokvonaltól  nyu- 
gatra eső  összes  területek  átengedése,  2.  ;  az 
Égei-tenger  szigeteinek  átadása  és  3.  a  Kréta- 
szigetére támasztható  mindennemű  igény  fel- 
adása. Ezzel  szemben  a  török  biztosok  nem- 
csak hogy  Drinápolyról  és  az  Égei-szigetekről 
nem  akartak  lemondani,  hanem  még  Szalonikit, 
sőt  Macedóniát  is  meg  akarták  tartani  a  szultán 
névleges  fenhatósága  alatt.  Természetes,  hogy 
ilyen  merev  ellentétek  mellett  szó  sem  lehetett 
megértésről,  közeledésről.  A  béke  ügye  már  az 
új  év  első  napjaiban  zátonyra  jutott.  A  szövet- 
ségesek kénytelenek  voltak  ismét  az  erősebb 
jogához  fordulni.  Jan.  3.  háromnapos  ultimátu- 
mot szabtak  a  porta  elé  Drinápoly,  a  szigetek 
és  Kréta  átadására.  De  a  porta  most  sem  tudta 
rászánni  magát  a  fájdalmas  áldozatra.  Jan.  6. 
kitérő  választ  adott  az  ultimátumra.  Hivatko- 
zott azokra  a  történeti  és  vallási  emlékekre, 
melyek  minden  hivő  szemében  szent  várossá 
avatják  Drinápolyt  és  azokra  a  stratégiai  szem- 
pontokra, melyek  a  Dardanellák  és  a  kisázsiai 
partok  védelme  szempontjából  nélkülözhetet- 
lenné teszik  az  Égei-szigetek  birtokát.  A  szövet- 
ségesek azonban  elégtelennek  minősítették  e 
választ  és  a  konferencia  rögtöni  megszakításá- 
val  fenyegetőztek.  A  háború    kiújulása  elkerül- 

hetetlennek  látszott.  Ismét  a  hatalmaknak  kel- 
lett közbei épniök,  hogy  legalább  ideig-óráig  el- 
odázzák a  veszedelmet. 

Pallavicini  nagykövet,  mint  a  konstantiná- 
polyi diplomáciai  kar  doyenje  jan.  17.  vala- 
mennyi nagyhatalom  nevében  egy  koUektiv  jegy- 
zéket m-njtott  át  Kiamil  pasa  nagyvezérnek, 
mely  barátságos  hangon  ugyan,  de  határozottan 
a  szövetségesek  követeléseinek  teljesítését  aján- 
lotta. A  török  fővárosban  óriási  csalódást  kel- 
tett a  jegyzék.  Hiszen  szó  sem  volt  többé  benne 
statusquoról,  melyet  pedig  negyedfél  hónappal 
előbb  valamennyi  nagyhatalom  kötelező  alap- 
elvként hangoztatott.  Ellenben  annál  több  szó 
esett  Drinápoly  és  a  szigetek  átadásáról.  A  porta 
helyzete  valóban  kétségbeejtő  volt.  Kifelé  töké- 
letesen magára  volt  hagyatva  ;  még  barátai  is 
ellenségeivel  tartottak.  Bent  leküzdhetetlen  ne- 
hézségek tornyosultak  eléje.  Anj^agi  eszközei 
teljesen  kimerültek.  Még  annyi  pénze  sem  volt, 
hogy  a  katonák  zsoldját  ki  tudta  volna  fizetni. 
Ilyen  körülmények  között  egy  pillanatig  sem 
gondolhatott  ellenszegülésre.  A  hatalmak  ('jó- 
indulatú)) tanácsát  teljesíteni  kellett.  De  mivel 
Kiamil  pasa  és  minisztertársai  nem  akarták  érte 
visehii  a  felelősséget,  jan.  22.  a  notable-ok  (sze- 
nátorok, magasrangú  polgári  és  katonai  méltó- 
ságok és  ulemák)  gyűlése  elé  terjesztettek.  A  gyű- 
lés, mint  előre  látható  volt,  az  engedékenység 
mellett  döntött.  De  mielőtt  e  határozat  gya- 
korlati kivitelre  keralhetett  volna,  egy  váratlan 
esemény  közbejötte  egészen  új  helyzetet  te- 
remtett. 

Az  ifjú-török  párt  bukása  óta  állandóan  leste 

az  alkalnicit  elvesztett  hatalma  é.-?  népszerűsége 
visszaszerzésére.  De  első  kísérlete,  a  novemberi 
puccs  balul  ütött  ki.  Annál  mohóbban  sietett 
tehát  most  kiaknázni  azt  az  elkeseredést,  melyet 
Drinápoly  átengedésének  híre  a  legszélesebb  kö- 
rökben keltett.  A  harc  folytatását  sürgető  szóf- 
iákkal és  ulemákkal  versenyezve  izgatott  a 
kormány  ellen  és  gyanúsította  szándékait.  Ano- 
table-ok  gyűlését  követő  napon,  jan.  23.  pedig 
nagy  tüntető  felvonulást  rendezett  a  porta  ellen. 
A  feltüzelt  tüntetők  megrohanták  a  nagyvezéri 
palotát,  Názim  pasa  hadügyminisztert  és  két 
adjutánsát  lelőtték,  az  agg  Kiamil  pasát  kabi- 
netjével egj'etemben  lemondásra  kényszerítették 
s  helyébe  Mahmud  Sefket  pasát  neveztették  ki 
ncigyvezémek.  hadügyminiszternek  pedig  Izzet 
pasát . 

Ez  a  váratlanul  jött  forradalom  egyelőre  tárgy- 
talanná tette  a  már  főbb  vonásaiban  megálla- 
pított jegyzék  elküldését.  A  diadalmas  ifjú- 
törököknek először  önmagokkal  kellett  tisztába 
jönniök  s  csak  azután  gondolhattak  a  hatal- 
makkal való  érintkezés  fölvételére.  De  a  türel- 
möket  A'esztett  szövetségesek  nem  akartak  to- 
vább várni.  Jan.  29.  megsizüntnek  jelentették 
ki  a  konferenciát,  30.  pedig  fehnondották  a 
fegyverszünetet.  Csak  most,  a  fegyverszünet  fel- 
mondása után  érkezett  meg  az  új  török  kor- 
mány válasza,  mely  meglepően  engesztelékeny 
hangjával  és  messzemenő  engedményeivel  kivá- 
lóan alkalmas  lett  volna  a  további  tárgyalások 
alapjának  megvetésére.  De  már  késő  volt.  A  szö- 
vetségesek kimondották  a  döntő  szót.  Febr.  3. 
megmozdultak  a  két    hónapig  pihenő  csapatok, 

megszólaltak  a    fegyverek  s  újra  megkezdődött 
a  Balkán-háború  összes  borzalmaival  együtt. 

III. 

A  békekonferenciánál  valamivel  eredménye- 
sebben működött  a  vele  egyidejűleg  összeült 
nagyköveti  gyűlés,  mely  Albánia  és  a  szerb 
Adria-igények  kérdésében  volt  hivatva  dönteni. 
A  gyűlés  eszméje  még  a  háború  kezdetén  me- 
rült föl.  Poincaré  francia  miniszterelnök,  aki 
minduntalan  újabb  formulákkal  akarta  áthidalni 
a  hatalmakat  elválasztó  ellentéteket,  valójában 
pedig  bilincseket  szeretett  volna  rakni  a  köz- 
ponti hatalmak  kezeire,  okt.  15-iki  jegyzékében 
ajánlotta  eló'ször  a  nagyhatalmak  areopágjának 
összeülését.  Anglia  és  Oroszország  azonnal  kap- 
tak az  ajánlaton,  a  központi  hatalmak  ellenben 
meglehetó'sen  hűvösen  fogadták.  Különösen  az 
annexiós  tapasztalatokra  még  élénken  emlékező 
osztrák-magyar  diplomácia  húzódozott  tőle. 
Emiatt  egyelőre  nem  is  lett  belőle  semmi.  Poin- 
caré visszavonta  indítványát  s  új  formulájában 
már  csupán  a  hatalmak  közvetítő  akciójának 
megindítására  és  a  désinteressement  absólu  elvé- 
nek kimondására  helyezte  a  súlyt. 

November  végső  napjaiban  az  angol  külügyi 
államtitkár  melegítette  föl  újra  Poincaré  tervét, 
de  sokkal  enyhébb  formában :  nem  konferen- 
ciáról, hanem  csupán  «barátságos  véleménycse- 
rérőb  beszélt,  melynek  a  Balkán-krízissel  kap- 
csolatos függő  kérdések  megvitatása  volna  a 
célja.  De  Berchtold  még  ily  formában  is  fázott 
a  konferenciától  Csak  miután  határozott  igére- 

tet  kapott  arra  nézve,  hogy  a  megbeszélések 
nem  bimak  kötelező  erővel,  adta  meg  elvi  hozzá- 
járulását a  gyűlés  összehívásához,  (dec.  5.)  Bele- 
egyezését két  feltételhez  kötötte :  1 .  hogy  a 
konferencia  elismeri  Albánia  autonóm  jellegét, 
2.  hogy  a  szerb  Adria  igényeket  csupán  egy 
gazdasági  rendeltetésű  dehouché  nyitásának  le- 
hetősége szempontjából  fogják  vizsgálni.  Eleinte 
volt  egy  harmadik  kikötése  is :  Eománia  meg- 
hívása, de  később  elállott  ennek  sürgetésétől. 
Grey  szívesen  megadta  a  kívánt  biztosítékokat, 
mire  viszont  Berchtold  is  utasította  Mensdorff 
nagykövetet  a  monarchia  nevében  való  megje- 
lenésre, (dec.  15.)  Ennyi  viszontagság  után  végre 
összeülhetett  a  konferencia  és  Grey  elnöklete 
alatt  megkezdhette  nagyfontosságú  tanácskozá- 
sait, (dec.  17.) 

A  konferencia  első  ülései  gyors  és  könnyű, 
sikert  ígértek.  Berchtold  szilárdsága  és  az  olasz 
diplomácia  kivételesen  odaadó  támogatása  nem 
maradt  hatás  nélkül  az  ellenlábas  hatalmi  cso- 
portra. Az  entente  ez  alkalommal  kevésbbé  dé- 
delgette a  jogosulatlan  szerb  igényeket.  Elál- 
lott az  Adriai-tengerhez  vezető  szerb  földsáv 
követelésétől  s  megelégedett  a  Berchtoldtól  aján- 
lott dehouché  kilátásba  helyezésével.  Az  albán 
kérdés  tárgyalása  is  biztatóan  indult.  Az  elvi 
rész  egyáltalában  nem  okozott  nehézséget.  Hiszen 
Albánia  függetlenségének  gondolatába  már  a 
legközvetlenebbül  érintett  Szerbia  és  Montenegró 
is  beletörődtek.  Annál  több  nehézséget  okozott 
az  új  állam  határainak  megvonása.  Ausztria-Ma- 
gyarország és  vele  Olaszország  életképes  Albá- 
niát óhajtottak  b  azért  az  összes  albánoklakta  te- 

mletet  neki  akarták  itélni.  Szerbia,  Montenegró 
és  Görögország,  valamint  a  hátuk  mögött  álló 
orosz  diplomácia  ellenben  csak  holmi  törpe  s  a 
fejlődés  minden  feltételétől  megfosztott  államot 
kivántak  belőle  alkotni,  amelyiknek  rovására 
bármely  pillanatban  kielégíthetik  hódító  ösztö- 
neiket. Berchtold  Ipeket,  Prizrent,  Gya kovát  és 
Szkutarit  is  Albániának  szánta,  Saszonov  külügy- 
miniszter ellenben  Szerbiának,  illetve  Monteneg- 
rónak szerette  volna  juttatni  e  helyeket.  Külö- 
nösen Szkuíari  birtokának  tulajdonított  nagy 
jelentőséget.  Hivatkozott  a  véráldozatokra,  me- 
lyeket a  montenegróiak  már  eddig  is  hoztak  a 
város  bírásáért  és  a  káros  következményekre, 
melyek  a  kudarcból  a  Nyegus-dinasztiára  há- 
ramlanának.  Berchtold  viszont  a  néprajzi,  val- 
lási és  földrajzi  viszonyokra  s  a  történelem  ta- 
núságaira hivatkozott,  melyek  mind  Albánia 
mellett  szólottak.  Ezen  azután  rendkívül  hossza- 
dalmas, bár  hangjában  előkelően  udvarias,  de 
érzelmi  hátterében  annál  tüzesebb  szenvedély- 
től fűtött  jegyzékváltás  indult  meg. 

Hogy  nagyobb  legyen  a  hangzavar,  a  köz- 
vetlenül érdekelt  felek  is  minduntalan  beleszól- 
tak a  vitába  és  mindenáron  a  magok  részére 
iparkodtak  hajlítani  a  konferencia  véleményét. 
Az  új  év  első  napjaiban  a  valonai  ideiglenes 
albán  kormány  terjesztett  elő  egy  terjedelmes 
memorandumot,  melyben  Ipeken,  Mitrovicán  és 
Pristinán  kívül  Üszküböt  és  Monasztirt  is  ma- 
gának követelte.  Egv  héttel  rá  viszont  Szerbia 
intézett  jegyzéket  az  elnöki  tisztet  betöltő  Grey 
államtitkárhoz  s  iparkodott  elhitetni  a  konfe- 
renciával, hogy  kész  mindenben  alávetni  magát 

Európa  akaratának  abban  a  tudatban,  hogy  a 
hatalmak  úgyis  tekintettel  lesznek  emberfeletti 
áldozataira,  (jan.  9.)  De  hogy  milyen  kevéssé 
komolyan  gondolta  ezt,  mutatta  az  az  egyön- 
tetűség, mellyel  az  egész  szerb  sajtó  a  monarchiát 
támadta  és  az  érvek  tarka  sokasága,  mellyel 
bebizonyítani  igyekezett,  hogy  a  vitás  területek 
birtoka  elengedhetetlen  életfeltétele  a  fejló'désre 
képes  szerb  állam  megteremtésének.  Szomszé- 
dai példáján  felbuzdulva  jan.  18.  Montenegró 
is  benyújtotta  a  maga  memorandumát,  melyben 
súlyos  pénz-  és  véráldozataira,  dicső  múltjára 
és  «civilizáló»  szerepére  való  tekintettel  magá- 
nak igényelte  egész  Északalbániát  s  hó'sies  póz- 
zal kijelentette,  hogy  inkább  eltűnik  a  föld 
színéró'l,  semhogy  lemondjon  Szkutari,  Ipek  és 
Gyakova  bekebelezéséről. 

Ilyen  körülmények  között  nagyon  nehéz  volt 
a  sokfelé  elágazó  véleményeket  összeegyeztetni. 
Berchtold  kezdettől  fugva  tisztában  volt  vele, 
hogy  egész  terjedelmében  nem  tudja  keresztül- 
viimi  programmját  s  kész  volt  engedni  belőle, 
de  nem  olyan  terjedelemben,  mint  ellenfelei 
kívánták.  Albánia  életképességének  biztosítása 
mindennél  fontosabb  szempont  volt  előtte.  Ezzel 
szemben  ellenfelei,  különösen  Benckendoríf  orosz 
nagj'^követ  minduntalan  Szerbia  véráldozataival 
és  a  Nj'^egus-dinasztia  kényes  helyzetével  hoza- 
kodtak előre.  Fokról-fokra  annyira  kiéleződött 
a  helyzet  és  az  európai  közvélemény  idegessége 
oly  magasra  hágott,  hogy  már  szinte  tűrhetet- 
lennek látszott.  Az  általános  feszültség  kirob- 
banása bármelyik  percben  bekövetkezhetett.  Kü- 
lönösen a  monarchia  sinylette  meg  ezt  a  bizony- 


314  A   BALEÁN-FBOBLÉMA   FEJLŐDÉSE. 

talán  állapotot.  Gazdasági  élete  rendkívül  sokat 
szenvedett  miatta.  Bukások,  üzemkorlátozások 
és  munkáselbocsátások  napi  renden  voltak. 
A  hónapokig  tartó  hadi  készültség,  a  tartalék 
és  póttartalék  tetemes  részének  fegyverben  tar- 
tása még  nyomasztóbbá  tette  a  helyzetet  és 
tömérdek  kiadásaival  még  jobban  összezilálta  a 
monarchiának  amúgy  sem  rózsás  pénzügyi  vi- 
szonyait. 

Ezek  a  szomorú  tapasztalatok  arra  indítot- 
ták Ferenc  Józsefet,  hogy  a  megszokott  diplo- 
máciai eszközökön  felül  személyes  presztízsét  is 
latba  vesse  a  béke  érdekében.  Február  első  nap- 
jaiban herceg  Hohenlohe  Gottfried  útján  egy 
sajátkezű  levelet  küldött  Miklós  cárnak,  mely- 
ben appellált  az  orosz  uralkodó  szívére  és  is- 
mert békeszeretetére.  De  az  eredmény  nem 
felelt  meg  a  várakozásnak.  A  hercegi  levélvivőt 
Pétervárott  nagy  kitüntetéssel  fogadták  ugyan, 
de  egyelőre  semmit  sem  tettek  az  események- 
nek más  mederbe  terelésére.  A  viták  változat- 
lan hévvel  folytak  tovább  és  csak  Berchtold 
mérsékletén  s  Grey  és  Lichnovsky  német  nagy- 
követ ügyes  közvetítésén  múlott,  hogy  a  két 
ellentétes  álláspont  ütközése  végzetessé  nem  vá- 
lott.  Baj  volt  az  is,  hogy  a  konferenciának  az 
albán  kérdés  mellett  a  mind  jobban  kiélesedő 
bulgár-román  visszállyal  és  a  háborús  felek  kö- 
zött való  közvetítéssel  is  foglalkoznia  kellett. 
Oroszország  és  Franciaország  kapva-kaptak  eze- 
ken a  másodrendű  feladatokon,  hogy  húzzák- 
halasszák  a  határok  megállapítását  s  ily  módon 
alkalmat  adjanak  Montenegrónak  a  hónapok 
óta  ostromolt    Szkutari  elfoglalására.  Eemélték, 

hogy  a  fait  accom'pli-e\\ ,  mint  annyiszor,  ezúttal 
is  be  fog  válni.  Berchtold  pedig  épen  ennek  a 
bekövetkeztét  akarta  megakadályozni.  Azért 
szinte  naponként  megsürgette  a  határok  kér- 
désének haladéktalan  letárgyalását.  Az  ügy  ér- 
dekében kész  volt  újabb  engedményeket  is  tenni, 
úgy  hogy  utoljára  már  csupán  Gyakova  város, 
a  Bojana  balpartja  és  a  Szkutari-tó  hovatarto- 
zása körül  forgott  a  vita.  Ezen  engedmények  és 
a  Pétervárra  küldött  levél  lassan  érő  hatása 
eredményének  tekinthető'  a  március  12-iki  ne- 
vezetes fordulat,  mely  a  határokon  álló  osz- 
trák-magyar és  orosz  csapatok  egyidejű  lesze- 
relésére vezetett. 

Az  orosz  és  osztrák-magyar  háború  kiküszö- 
bölése nagy  megkönnyebbülést  jelentett  a  mo- 
narchiára nézve,  de  nem  jelentette  egyúttal 
minden  veszedelem  elmultát.  Sőt  ellenkezőleg 
délen  napról-napra  kritikusabbá  érett  a  helyzet. 
A  főbajszerző  Nikita  volt,  aki  mindenáron  ha- 
talmába akarta  keríteni  Szkutarit.  Csapatai 
mindjárt  a  háború  kitörése  után  ostrom  alá  is 
vették  a  várost,  de  hónapokon  át  nem  tudtak 
vele  boldogulni.  A  Hasszán  Eiza  pasa,  majd 
Esszad  pasa  vezetése  alatt  álló  török  csapatok 
ügyesen  és  vitézül  védekeztek.  Mivel  a  hosszú 
ostrom  alatt  a  város  és  a  polgári  lakosság  is 
sokat  szenvedett,  Szaszonov  fölvetette  a  kon- 
ferencián Szkutari  polgári  kiürítésének  gondola- 
tát, (febr.  28.)  Miklós  király  azonban  csupán 
az  idegeneknek  és  a  diplomáciai  testület  tag- 
jainak volt  hajlandó  szabad  utat  engedni ; 
ezeknek  sem  annyira  emberiességből,  mint  inkább 
azért,    hogy    megszabaduljon  a    kellemetlen  ta- 

núktól.  Egyebekben  nyugodtan  folytatta  tovább 
a  város  lövetését,  melynek  folyamán  többek 
közt  az  osztrák-magyar  árvaház  és  egy  kolos- 
tor is  elpusztult,  az  osztrák-magyar  konzulátus 
pedig  megsérült.  Berchtold  erre  újra  megsür- 
gette a  konferencia  határozatának  végrehajtá- 
sát, de  megint  csak  kitérő  választ  kapott. 
Egyes  közbejött  incidensek,  mint  a  katholikus 
albánok  üldözése,  Pahcs  atyja  meggyilkolása 
(márc.  7.)  és  az  Ungaro-Croata  Skodra  nevű 
gőzösével  elkövetett  felháborító  erőszakoskodás 
még  tűrhetetlenebbé  tették  a  helyzetet.  De 
Berchtold  türtőztette  magát.  Megelégedett  azzal, 
hogy  márc.  22-iki  jegyzékében  kényszereszközök 
igénybevételét  helyezte  kilátásba  arra  az  esetre, 
ha  Nikita  azonnal  meg  nem  szünteti  a  város 
bombázását,  szabad  elvonulást  nem  enged  a 
polgári  lakosságnak  vagy  pedig  az  esetleg  be- 
következhető bevonulásnál  nem  fékezi  eléggé 
katonái  indulatát.  Minthogy  újabban  szerb  csa- 
patok is  részt  vettek  az  ostromban,  Belgrádba 
is  hasonló  figyelmeztetést  küldött  a  külügy- 
miniszter. Egy  harmadik  jegyzékben  pedig  tud- 
tára adta  a  hatalmaknak,  hogy  a  monarchia 
azért  kénytelen  ilyen  erélyesen  föllépni,  mivel 
Cetinjében  azt  hiszik,  hogy  Montenegró  ellen 
senki  se  mer  kényszereszközökhöz  nyúhii. 

De  bármily  határozott  volt  Berclithold  jegy- 
zékének hangja.  Xikita  rendíthetetlen  maradt. 
Márc.  25-iki  feleletében  mindössze  annyit  igért. 
hogy  a  polgári  lakosság  eltávolításának  meg- 
könnyebbítésére lépéseket  fog  tenni  Esszad 
pasánál ;  a  lövetés  beszüntetéséről  ellenben 
mélységesen   hallgatott.    De    még  ezt  a  csekély 

engedményt  sem  az  osztrák-magyar  külügyi 
kormány  fenyegetésére,  hanem  csupán  Orosz- 
ország és  Olaszország  barátságos  figyelmezteté- 
sére tette.  Hasonlóan  eredménytelen  maradt  a 
hatalmak  együttes  lépése  is,  melyet  Albánia 
kiüritése,  a  kathohkusok  és  mohamedánok  üldö- 
zésének megszüntetése,  Szkutaii  ostromának 
abbahagyása  és  a  lakosság  szabad  elvonulásá- 
nak megengedése  érdekében  tettek  (márc.  28.). 
Xikita  példátlan  vakmerőséggel  visszautasította 
a  hatalmak  követeléseit  fápr.  1.).  Hatalmas 
pártfogóiban  bizakodva  szembeszállott  egész 
Európával  s  rendületlenül  folytatta  tovább 
Szkutari  ostromát. 

Ez  már  mégis  több  volt  annál,  amennyit 
szó  nélkül  lehetett  hagj'ni.  Legalább  a  látszat 
megmentésére  tenni  kellett  valamit.  Érezte  ezt 
Grey  is.  aki  pedig  ugyancsak  nem  volt  szigorú 
Miklós  király  tetteinek  megítélésében.  0  vetette 
fel  először  az  eszmét,  hogy  Montenegrót  flotta- 
tüntetéssel kellene  rászorítani  a  követelések 
teljesítésére  (márc.  27.).  Az  eszme  némi  vona- 
kodás után  általános  elfogadásra  talált  és  már 
ápr.  5-én  megjelent  a  hat  osztrák-magyar,  két 
olasz  és  egy-egy  német,  angol  és  francia  hadi- 
hajóból álló  nemzetközi  flotta  Antivari  kikötője 
előtt.  De  ennek  a  rendszabálynak  sem  lett 
meg  a  kívánt  foganatja.  Xikita  ahelyett,  hogy 
megijedt  volna,  még  ő  tiltakozott  a  hajóhad 
élén  álló  Bourney  altengernagy  előtt  a  semle- 
gesség megséi-tése  miatt.  A  blokád  utólagos 
kiterjesztése  a  Spizza  és  a  Drin  torkolata  közé 
eső  partvidékre  i'ápr.  10.)  majd  Durazzóig 
fápr.  25.)    már   csak    azért  sem  járhatott  ered- 

ménnyel,  mert  tengeri  kereskedelem  hiányában 
nem  volt  mit  megbénítania.  Az  egyetlen  hatá- 
sos eszköz  igénybevételére,  szárazföldi  csapatok 
partraszállítására  pedig  gondolni  sem  lehetett, 
mert  azonnal  felborult  volna  a  hatalmak  nagy- 
nehezen  összekalapált  egyetértése. 

Dávid  és  Goliáth  viadala  tehát  megint  Dávid 
győzelmével  végződött.  Európa  tanácstalanul  és 
tehetetlenül  állott  a  kicsiny  Montenegróval  szem- 
ben. Nikita  a  nemzetközi  flotta  jelenléte  dacára 
zavartalanul  folytatta  tovább  Szkutari  bombá- 
zását s  nagy  emfázissal  hirdette,  hogy  élve 
nem  tér  vissza  országába,  ha  nem  tudja  meg- 
venni a  várost.  Becsvágya  is  kitartásra  ösztö- 
nözte. Ha  a  görögök  el  tudták  foglalni  Janinát 
(márc.  6.),  a  bulgárok  Drinápolyt  (márc.  26.), 
neki  is  bírnia  kellett  Szkutarit.  Bátorsága 
annyira  megnőtt,  hogy  még  a  <(szent»  Orosz- 
országgal is  szembe  mert  fordulni.  Hivatalos 
lapja,  a  Glas  Crnagorca  ápr.  13-iki  számában 
éles  támadást  intéztetett  Szaszanov  személye 
és  pohtikája  ellen.  Tehette,  mert  tudta,  hogy 
az  angol  külügyi  államtitkár  és  a  francia 
miniszterelnök  nem  ok  nélkül  húzzák-halasztják 
ily  sokáig  a  válság  elsimítását.  Minden  jel  arra 
mutat,  hogy  Londonban  és  a  Szajna  partján 
várva-várták  az  alkalmat  az  ((európai  békét 
fenj'^egető  veszedelem*  felfedezésére  és  a  be- 
avatkozásra. Máskülönben  lehetetlen  megérteni, 
miért  engedték  ennyire  lesülyedni  a  nagyhatal- 
mak areopagjának  tekintélyét.  Hiszen  csak  egy 
szavukba,  egy  erélyesebb  intésükbe  került  volna 
s  Nikita  azonnal   kapitulált  volna.    De  ők  vár- 

tak  s  engedték  fejlődni  az  eseményeket  tetszé- 
sök  szerint.  Nem  vették  komolyan  Berchtold 
ápr.  22-iki  táviratát  sem,  melyben  erélyesebb 
rendszabályokat  sürgetett  és  a  monarchia  külön 
fellépésével  fenyegetődzött  arra  az  esetre,  ha  a 
konferencia  még  most  sem  tudná  rászánni  ma- 
gát a  határozott  cselekvésre.  Folytatták  tovább 
az  elnézés  és  kímélet  politikáját.  Pedig  már  a 
tizenkettedik  óra  is  múlóban  volt.  Szkutari 
ápr.  23-án  éjjel  két  órakor  kapitulált.  Most 
már  okvetlenül  tenni  kellett  valamit,  ha  nem 
akarták  végleg  lejáratni  a  konferencia  tekin- 
télyét. De  egyelőre  ismét  csak  a  Ballplatzon 
érezték  át  egész  mélységében  és  tragikus  ko- 
molyságában ennek  szükségességét.  A  monarchia 
közvéleményére  igen  mély  benj'-omást  tett  Szku- 
tari eleste.  Nagy  volt  miatta  az  elkeseredés. 
És  joggal.  Hiszen  Ausztria-Magyarország  kül- 
pohtikája  az  utóbbi  félesztendőben  majdnem 
kizárólag  e  város  sorsa,  illetve  az  általa  szim- 
bolizált albán  kérdés  körül  forgott.  Miatta 
szakította  ki  sok  ezer  polgárát  a  békés  családi 
korból  és  megszokott  foglalkozásából,  miatta 
viselte  az  állandó  hadikészültség  sokmilliós 
költségét  8  tűrte  gazdasági  életének  megbénítá- 
sát. És  ime  most  Európa  tehetetlensége  és  a 
londoni  konferencia  vezetőjének  határtalan  el- 
nézése mégis  az  ellenség  kezére  juttatta  a  vá- 
rost. Hiábavaló  volt  minden  áldozat,  hiábavaló 
a  legvérlázítóbb  sértések  és  kihívások  türelmes 
elviselése,  Szkutari  Nikitáé  lett  és  az  egész 
albán  probléma  felborulással  fenyegetett.  Hóna- 
pok   megfeszített    munkája,  nehéz  harcok  árán 

kiverekedett  eredménj'ek  forogtak  kockán.  Nem 
csoda,  hogy  a  vereség  nyomasztó  érzése  nagj'on 
ráfeküdt  a  köztudatra. 

Berchtholdot  egyénileg  is  nagyon  bántotta  a 
kudarc.  Az  átadás  napján  kelt  jegyzékében  erős 
szavakkal  béh'egezte  meg  Nikita  eljárását  s 
azon  reményének  adott  kifejezést,  hogy  a  ha- 
talmak most  már  nem  fognak  sokat  késlekedni 
a  hathatósabb  eszközök  igénybevételével.  Sőt 
kijelentette,  hogy  a  konferencia  habozása  ese- 
tére a  monarchia  erkölcsi  kötelességének  fogja 
tekinteni,  hogy  egymagában  is  érvényt  szerez- 
zen Európa  akaratának.  Más  szavakkal  ez  any- 
nyit  jelentett,  hogy  Berchthold  el  volt  tökélve, 
hogy  a  többi  nagyhatalom  nélkül,  sőt  esetleg 
azok  ellenére  is  keresztülviszi  a  kilátásba  helye- 
zett femátő  eljárást.  Jagow  német  külügyi 
államtitkár  ügyes  közvetítése  azonban  még 
idejekorán  élét  vette  a  kijelentésnek  s  újra 
Grey  kezébe  játszotta  az  akció  vezetését.  De 
az  angol  külügyi  államtitkár  még  mindig  nem 
emelkedett  a  helj'zet  magaslatára.  Még  mindig 
a  régi  és  hitelöket  vesztett  fegyverekkel  akart 
operálni.  Amikor  a  montenegrói  kormány  a 
hatalmak  együttesen  tett  (ápr.  27.  és  28.) 
lépésének  visszautasítása  után  elég  vakmerő 
volt,  hogy  területi  és  pénzbeli  engedményekhez 
kösse  Szkutari  kiürítését,  Grey  nemcsak  a  kon- 
ferencia elé  terjesztette  ezt  a  hallatlanul  vak- 
merő kívánságot,  hanem  az  eg^-esült  nagyhatal- 
mak nevében  még  gazdasági  támogatást  is 
Ígért  Nikitának.  Természetss,  hogy  ilyen  eszkö- 
zökkel nem  lehetett  célt  érni.  Nikita  annyira 
elbizakodott,  hogy  a  hatalmak  együttes  előtér- 

jesztéfcére  adott  válaszában  nyilvánvaló  jogsér- 
téssel és  a  semlegesség  megtörésével  vádolta  a 
Londonban  tanácskozó  areopágot  (ápr.  30.). 
Ugyanekkor  fia,  Danilo  trónörökös  egy  bom- 
basztokkal  megtömött  proklamációban  ]\íonte- 
negró  fővárosának  jelentette  ki  Szkutarit.  Álta- 
lában minden  jel  arra  mutatott,  hogy  a  cma- 
gorcok  tartósan  szándékoznak  berendezkedni  a 
városban. 

Berchtholdot  végképpen  kihozta  sodrából  ez 
méltatlan  játék.  Látta,  hogy  Greytó'l  és  a 
konferenciától  semmi  jót  nem  remélhet.  Azért 
elhatározta,  hogy  maga  fogja  rákényszeríteni 
Nikitát  Szkutari  kiürítésére.  Az  uralkodóval  és 
a  vezérkari  főnökkel  folytatott  beható  meg- 
beszélések után  katonai  akcióra  határozta  el 
magát.  Máj.  1-én  Cetinjében  híre  kelt,  hogy 
az  osztrák-magyar  csapatok  támadása  küszöbön 
áll.  Ez  hatott.  A  minisztertanács  az  első  be- 
nyomások hatása  alatt  a  legvégsőbb  ellenállásra 
szánta  ugyan  el  magát,  de  Danilo  herceg  már 
a  következő  napon  tudatta  a  német  követség 
útján,  hogy  a  harcias  kabinet  visszalépett,  a 
helyébe  kinevezett  új  kormány  pedig  a  kiürí- 
tés föltétlen  végrehajtása  mellett  döntött. 
Május  4-én  hivatalosan  is  jelentette  a  kabinet 
ebbeli  készségét.  De  Nikita  most  is  következe- 
tes maradt  önmagához.  Hősies  pózzal  kijelen- 
tette, hogy  mivel  «a  saját  és  népe  méltósága 
tiltja,  hogy  külön  njTjmásnak  engedjen,  a 
nagyhatalmak  kezébe  teszi  le  Szkutari  sorsát. » 
A  montenegrói  csapatok  önkéntes  kivonulása 
nagy  veszedelemtől  mentette  meg  Európát, 
A    monarchia    hadbalépése   ugj^anis    nemcsak  a 

Baianyi :  A   Balkán-prohlhna.  *1 

londoni  konferenciát  robbantotta  volna  szét, 
hanem  minden  valószínűség  szerint  megbon- 
totta volna  a  hármasszövetség  egységét  is  s 
ezzel  siettette  volna  a  világháború  kitörését. 
San  Giuliano  mihelyt  a  tervezett  katonai  akció- 
ról értesült,  azonnal  kijelentette,  hogy  Monte- 
negró ideiglenes  megszállását  az  adriai  egj'^en- 
súly  megzavarásának  fogja  tekinteni  és  a  hár- 
masszövetségi szerződés  YII.  pontjában  bizto- 
sított jogánál  fogva  Durazzó  és  Yalona  meg- 
szállását fogja  ellenértékül  követelni.  Berchthold 
azonban  a  limine  elutasította  e  követelést. 
A  berlini  külügyi  koi-mánnyal  egyetértve  ki- 
jelentette, hogA'-  az  esetleges  ideiglenes  meg- 
szállás csupán  a  hatalmak  határozatának  végre- 
hajtását jelenti  és  semmiféle  hódító  szándékkal 
összekötve  nincs,  tehát  nem  is  szolgálhat  jog- 
címül a  szövetségi  szerződésben  pontosan  kör- 
vonalozott  rekompenzációs  igények  bejelenté- 
sére. Néhány  napra  nagyon  kritikussá  vált  a 
helyzet.  A  san-rossorei  találkozón  megpecsételt 
jó  egyetértés  és  az  érdekek  azonosságára  épí- 
tett szövetségi  viszony  széteséssel  fenyegetett : 
Tittoni,  akihez  San  Giuliano  tanácsért  fordult 
s  aki  mint  párisi  nagykövet  minden  fenntartás 
nélkül  átevezett  az  entente-politika  vizeire, 
ellenállásra  tüzelt  s  nyíltan  kimondotta,  hogy 
amelyik  napon  Ausztria-Magyarország  bármilyen 
tekintetben  megzavarja  az  adriai  egyensúlyt, 
a  hármasszövetség  megszűnik  létezni.  Szeren- 
csére Nikita  önkéntes  leszerelése  elhárította  a 
viszály  elmérgesedését,  mert  különben  a  jelen- 
téktelen incidensnek  induló  szkutari-kérdés  min- 
den   valószínűség    szerint    már    1913    tavaszán 

beletaszította    volna    az    emberiséget    a    világ- 
háború mérhetetlen  szenvedéseibe. 

Szkutari  feladása  nagymértékben  megkönnyí- 
tette a  határ  kérdésének  rendezését.  A  május 
9-én  kötött  egyezmény  értelmében  14-én  dél- 
után három  órakor  egy  nemzetközi  tengerész- 
osztag vonult  be  a  városba,  hogy  ideiglenesen 
gondoskodjék  a  rend  fenntartásáról.  Két  nap- 
pal rá  bevonták  a  vár  onnáról  a  montenegrói 
lobogót  s  az  intervencióban  részes  öt  nagy- 
hatakm  lobogóját  tűzték  helyébe. 

IV. 

Mire  a  Szkutari-válság  elsimult,  a  harctere- 
ken is  elült  a  fegyverek  zaji.  A  hadiszerencse 
ezúttal  is  a  szövetségeseknek  kedvezett.  Janina 
(márc.  6.)  és  Drinápoly  eleste  (márc.  26.)  és 
Szamosz-szigetének  megszállása  (márc.  15.)  meg- 
fölebbezhetetlenül  az  6'  javokra  billentette  a 
mérleget.  Kitűnt,  hogy  az  ifjú-török  rezsim 
époly  kevéssé  képes  elhárítani  a  veszedelmet, 
mint  Kiamil  pasa  kormánya.  A  múlt  bűneit, 
évtizedek  és  századok  mulasztásait  ő  sem  tudta 
helyrehozni,  sőt  a  pártoskodás  szellemének 
újabb  felidézésével  határozottan  ártott  a  véde- 
lem egységének  és  elszántságának.  Különösen  a 
csataldzsai  fronton  harcoló  csapatoknál  élesed- 
tek ki  az  ellentétek.  Ilyen  körülmények  között 
Mahmud  Sefket  pasa  kormánya  sem  tehetett 
egyebet,  mint  hogy  a  békét  kereste.  Még  áldo- 
zatok árán  is.  Tehát  ugyanarra  az  ösvényre 
tért,  amely  miatt  az  előző  kormányt  oly  szen- 
vedelmesen  támadta. 

21* 

De  a  tárgyalások  nagyon  nehezen  indultak, 
mert  a  szövetségesek  semmit  sem  akartak 
engedni  lehetetlenül  magasra  csigázott  követe- 
léseikből. Márc.  13-án  a  londoni  békeértekezle- 
ten formulázott  pontokat  még  megtoldották  a 
hadi  kárpótlás  elvi  megigérésének  és  a  török 
fennhatóság  alatt  maradó  keresztények  gazda- 
sági és  nemzetiségi  viszonyai  rendezésének 
követelésével.  Szerencsére  a  nagyhatalmak  ez 
alkalommal  óvatosabbak  voltak  s  bátorítás 
helyett  mérsékelni  igyekeztek  a  szövetségesek 
igényeit.  A  Londonban  tanácskozó  nagykövetek 
a  Eodosto— Malatra-fok  helyett  az  Enos — 
Midia-vonalat  hozták  javaslatba,  a  szigetek  és 
a  pénzügyi  kárpótlás  kérdését  pedig  nemzet- 
közi úton  akarták  elintézni  (márc.  15.).  Ezen 
aztán  nagy  vita  indult  meg  a  szövetségesek  és 
a  konferencia  között,  mely  hetekig  eltartott. 
Jegyzék  jegyzéket  ért ;  a  szövetségesek  mind- 
untalan újabb  és  újabb  nehézségekkel  és  ki- 
fogásokkal állottak  elő.  Ki  tudja,  meddig 
zuhogott  volna  még  a  jegyzékáradat,  ha  utol- 
jára a  hosszútűrésű  angol  külügyi  államtitkár 
is  el  nem  veszti  türelmét.  Máj.  27-ikén  kereken 
tudtára  adta  a  békedelegátusoknak,  hogy  Anglia 
erkölcsi  támogatására  csak  azok  az  államok 
számithatnak,  amehek  haladéktalanul  aláírják 
a  békeszerződést.  Ez  hatott.  Három  nap  múlva 
valamennyi  hadviselő  fél  képviselője  aláírta  az 
előzetes  békét  (máj.  30.).  A  békeszerződés  alap- 
jául nagyjában  a  márc.  15-iki  jegyzékben  kör- 
vonalozott  elvek  szolgáltak.  Vagyis  Törökország 
lemondott    az    Enosz— Midia-vonaltól    nyugatra 

eső  összes  birtokairól,  köztük  Drinápolyról  is. 
Krétát  átengedte  Görögországnak,  az  Égei-szi- 
getek  sorsa  és  a  háborúval  kapcsolatos  gazda- 
sági kérdések  fölött  való  döntést  pedig  a  nagy- 
hatalmakra bízta. 

De  a  békeszerződés  aláírása  távolról  sem 
jelentette  a  béke  visszatérését.  Az  okmányon 
még  jóformán  meg  sem  száradt  a  tinta  s  már  is 
új  harcok  zaja  verte  fel  a  félsziget  csendjét. 
A  háború  új  háborút  szült.  A  zsákmányon 
megosztozni  nem  tudó  szövetségesek  a  közös 
ellenség  leverése  után  egymás  ellen  fordították 
fegyvereiket.  Szerbia  és  Görögország  Bulgária 
rovására  Macedóniából  akarták  kárpótolni  ma- 
gokat a  remélt  albániai  területek  elvesztéseért. 
Emiatt  a  pillanatnyi  érdekek  vékony  szálaival 
összetákolt  szövetség  már  a  török  háború  folya- 
mán lazulni  kezdett.  A  mélyebben  látó  diplo- 
maták már  a  háború  második  hónapjában 
elkemlhetetlennek  mondották  a  görög  és  bul- 
gár összeütközést.  A  szalonikihez  hasonló  inci- 
densek gyakori  ismétlődése  és  a  sikerek  ará- 
nyában növekvő  hódításvágy  még  mélyebbre 
vágták  a  szakadékot.  Ugyanez  volt  a  helyzet 
Szerbiában.  A  szerbek  épúgy  kijátszottaknak 
és  megcsalottaknak  érezték  magokat,  mint  a 
görögök.  A  közös  gyűlölet  és  zsákmányvágy 
azután  hamar  egyesítette  a  két  szövetségest  — 
a  harmadik  ellen.  A  belgi-ádi  és  athéni  kormá- 
nyok már  március  közepén  megegj'eztek  egy- 
mással Macedónia  új  felosztására  nézve  s  egy- 
általában nem  titkolták  abbeli  szándékukat, 
hogy  szükség   esetén  fegyverrel    fogják  rákény- 


336  A   BALKÁN- PBOBLtM A   7EJIX)DBSB. 

Bzeríteni  Bulgáriát  akaratuk  elfogadására.  Bel- 
grádban már  április  közepén  nyiltan  a  bulgár- 
görög háború  kikerülhetetlenségéről  beszéltek. 
Hogy  teljes  legyen  a  felfordulás,  Románia 
is  nyiltan  Bulgária  ellen  fordult.  Károly  király 
kormánya  még  a  háború  kezdetén  kijelentette 
igényét  Dobrudzsa  egy  részére.  Az  osztrák- 
magyar diplomácia  jogosnak  találta  szövetsé- 
gese e  követelését  s  minden  követ  megmozdí- 
tott, hogy  békés  úton  szerezzen  neki  érvényt. 
Föladata  nem  volt  könnyű.  Románia,  legalább 
a  hivatalos  Románia  eleddig  hű  és  megbízható 
szövetségestársnak  bizonyult ;  tehát  kerülni 
keUett  minden  mozzanatot,  ami  elkedvetlenít- 
hetné vagy  szövetségi  hűségében  megingat- 
hatná. De  viszont  a  szerb  veszedelemre  való 
tekintettel  az  is  fontos  érdeke  volt  a  monar- 
chiának, hogy  Bulgáriát  minél  előbb  vissza- 
térítse magához.  Tehát  vele  szemben  is  a  leg- 
nagyobb kíméletet  kellett  tanúsítania.  Ezért 
helyezett  Berchthold  olyan  nagy  súlyt  a  kérdés 
sima  és  békés  elintézésére.  Xov.  2-iki  jegyzé- 
kében a  tráciai  fényes  győzelmekre  való  hivat- 
kozással iparkodott  meggyőzni  a  szófiai  kor- 
mányt a  területi  kárpótlás  nyújtásának  szük- 
ségességéről és  méltányosságáról.  De  hasztalan. 
Nem  vezetett  eredményre  a  Budapesten  időző 
Danevvel  folytatott  szóbeli  tárgyalás  sem. 
A  bulgár  államférfi  mereven  elzárkózott  a  kom- 
penzációs gondolat  elől.  Különösen  a  várak 
okoztak  nagy  nehézséget.  Gesov  miniszterelnök 
kijelentette,  hogy  nincsen  olyan  kormány, 
amelyik  SziUsztria  átengedéseért  vállalni  meré- 
szelné a  felelősséget  a  szobra nje  előtt. 

A  román  közvélemény  nagy  elégületlenség- 
gel  szemlélte  Bulgária  makacs  állhatatosságát 
g  mindig  erélyesebb  és  erélyesebb  fellépésre 
tüzelte  a  kormányt.  Maiorescu  külügyminiszter 
éppen  a  néphangulatra  való  hivatkozással  már 
jan.  8-án  kijelentette  Fürstenberg  herceg  osz- 
trák-magyar és  öebeko  orosz  követ  előtt,  hogy 
a  király  komolyan  foglalkozik  a  Tutrakán — 
Balcsik-vonal  katonai  megszállásának  gondola- 
tával. És  amikor  a  két  követ  megjegyezte, 
hogy  ez  a  lépés  egyet  jelentene  a  háborúval, 
a  román  államférfi  csak  annyit  mondott,  hogy 
Románia  méltósága  tiltja  a  huza-vona  további 
folytatását.  Berchtold  csak  úgy  tudta  megaka- 
dályozni e  veszedelmes  szándék  keresztülvite- 
lét, hogy  kilátásba  helyezte,  hogy  a  konferen- 
cia a  tervezett  konstantinápolyi  démarssal 
egyidejűleg  Szófiában  is  lépéseket  tesz  a  kom- 
penzáció érdekében.  De  az  Ígéret  csak  Ígéret 
maradt.  Oroszország  vonakodása  útját  vágta 
az  egyöntetű  eljárásnak.  A  hármasszövetség 
követeinek  együttesen  tett  lépése  pedig  csak 
azt  eredményezte,  hogy  a  bulgár  kormány 
ismét  hajlandónak  nyilatkozott  a  tárgyalások 
elejtett  fonalának  felvételére.  Valamivel  több 
sikere  volt  Sebeko  különakciójának,  aki  a  Gesov- 
kormány  megbízásából  közölte  a  bulgár  részről 
várható  engedmények  maximumát  s  ezzel  meg- 
tette az  első  pozitív  lépést  a  megegyezés  felé. 
Maiorescu  készséggel  elismerte  az  orosz  követ 
ajánlatában  mutatkozó  haladást,  de  mindjárt 
hozzátette  azt  is,  hogy  a  bulgár  maximum  még 
a  minimális  követeléseknek  is  alatta  marad. 
Valóban  a  két  álláspontot   nagy  űr  választotta 

el  egymástól.  A  román  közvélemény  csökönyös 
makacssággal  ragaszkodott  a  Tutrakán— Bal- 
csik-vonal  követeléséhez,  míg  Szófiában  csupán 
némi  határkiigazításra  gondoltak.  Ilyen  ellen- 
tétes kiindulások  mellett  majdnem  teljesen  ki 
volt  zárva  a  békés  megegyezés  lehetősége. 
Pedig  nemcsak  Szófiában  és  Bukarestben,  ha- 
nem Londonban  is  serényen  folyt  a  békéltetés 
műve.  Miután  Danevnek  és  Misunak  a  béke- 
konferenciával kapcsolatban  folytatott  tárgya- 
lásai eredményeteknek  maradtak,  a  nagyköveti 
reunio  vette  kezébe  az  ügyet.  Február  közepén 
Bukarestben  is  meg  Szófiában  is  felajánlotta 
közvetítő'  szolgálatát.  Miután  az  ajánlat  mind- 
két helyen  kedvező  fogadtatásban  részesült, 
határozatba  ment,  hogy  a  londonival  párhuza- 
mosan Pétervárott  egy  második  nagyköveti 
konferenciát  hívnak  össze  tisztán  a  bulgár- 
román  válság  rendezése  céljából. 

Az  elhatározást  tett  követte.  Márc.  31. 
Szaszanov  megnyitotta  az  új  konferenciát. 
A  tárgyalások  aránylag  gyorsan  folytak.  Már 
ápr.  26-án  alá  is  írták  az  egyhangú  határozat 
alapján  hozott  protokollumot,  melynek  értel- 
mében Bulgária  köteles  Szilisztriát  egy  három 
kilométeres  földszalaggal  egyetemben  átengedni 
s  megígérni,  hogy  az  új  román— bulgár  határ 
mentén  várakat  nem  épít  és  hogy  a  fennható- 
sága alá  jutó  kucó-oláhoknak  autonómiát  en- 
gedélyez ;  Romániának  viszont  kötelessége  az 
átadandó  vidékekről  távozni  szándékozó  bul- 
gárokat  megfelelő  kárpótlásban  részesíteni.  X  ro- 
mán kamara  tárgyalásai  révén  egyes  részletei 
azonban     már    előbb    kiszivárogtak     és     óriási 

visszatetszést  szültek  a  román  közvéleményben,, 
mely  már  teljesen  beleélte  magát  a  Tutrakán— 
Balcsik- vonal  megszerzésének  gondolatába .  Berch- 
told  még  máj.  28-án,  tehát  a  pétervári  proto- 
kollmn  nyilvánosságra  jutása  előtt  éppen  a 
fenj'egető  néphangulatra  való  tekintettel  a  tár- 
gyalások haladéktalan  megújitását  ajánlotta  a 
szófiai  kormánynak.  De  hiába. 

x\mikor  tehát  a  békeokmány  aláírása  véget 
vetett  Törökország  és  a  szövetségesek  háború- 
jának, már  az  egész  félszigeten  érőben  volt 
az  új  háború  vetése.  Bulgária  makacssága  és 
a  rovására  nagyobbodni  kívánó  szomszédok 
mohósága  nem  engedett  más  megoldást,  mint 
a  fegyveres  elintézést.  A  helyzet  nagyjából 
ugyanaz  volt,  mint  az  előző  háborúban :  három 
egy  ellen.  De  mégis  volt  egy  óriási  különbség: 
a  háborúban  legtöbbet  szenvedett  és  vérzett 
Bulgáriának  a  maga  meggyengült  erejével  egy 
egészen  érintetlen  és  túhiyomó  erejű  sereggel 
is  fel  kellett  vennie  a  harcot. 

De  mielőtt  a  fegyverek  élére  került  volna  a 
döntés,  még  egy  mód  kínálkozott  a  békés  ki- 
egyezés megkísért ésére.  A  szerb— bulgár  szövet- 
ségi szerződés  a  cár  számára  tartotta  fenn  a 
vitás  kérdések  elintézését.  Azért  az  előzetes 
béke  megkötése  után  a  belgrádi  és  a  szófiai 
kormány  is  Pétervár  felé  fordult  bizalmával  és 
reményével.  De  a  cár  jún.  8-iki  távirata  mind 
a  két  fővárosban  nagy  lehangoltságot  keltett, 
mert  a  rögtöni  leszereléstől  tette  függővé  a 
döntést.  Ezen  aztán  hosszabb  vita  indult  meg 
a  két  kormány  között,  mely  még  jobban  el- 
mérgesítette a  helyzetet.  Szerbia  késznek  nyilat- 

kozott  a  leszerelésre,  ha  Bulgária  is  ugyanezt 
teszi.  Bulgária  ellenben  csak  az  esetben  akarta 
a  leszerelést  véírrehajtani,  ha  a  vitás  macedó- 
niai területet  kondomiiiíumiiah  nyilvánítják  és 
közösen  szállják  meg.  Egyébként  kereken  vissza- 
utasította a  szerb  kormány  revíziós  ajánlatát. 
Danev,  aki  az  időközben  visszalépett  Gesov 
helyett  átvette  a  kormány  vezetését,  megfog- 
hatatlan rövidlátással  rendületlenül  bízott  a 
cár  jóindulatában.  Szentül  hitte,  hogy  a  várva- 
várt  bűvös  ige  Bulgária  javára  fog  elhangzani. 
Ezért  makacsul  visszautasított  minden  enged- 
ményt. Berchtold  mérsékletre  intő  szavai  épp 
úgy  hatástalanok  maradtak,  mint  Venizelos 
görög  miniszterelnök  és  Maiorescu  egyre  sür- 
getőbbé váló  követelései.  Danev  és  kabinetje 
hajthatatlan  maradt.  Pedig  a  szembenálló  gö- 
rög—szerb és  bulgár  csapatok  már  formális 
harcban  állottak  egymással.  De  Szófiában  még 
mindig  bíztak.  Annál  nagyobb  volt  a  csalódás, 
keservesebb  a  kiábrándulás.  Oroszország  maga- 
sabb pohtikai  érdekekből,  főleg  a  monarchia 
sakkbantartása  kedvéért  Szerbia  mellett  foglalt 
állást,  Jún.  26-án  a  mozgósítás  azonnali  elren- 
delését és  Dobrudzsa  rögtöni  megszállását  taná- 
csolta Bukarestben,  hogy  ilymódon  kénysze- 
rítse rá  Bulgáriát  a  vitás  macedóniai  területek 
kiürítésére.  Ugyanaznap  Szavov  tábornok  pa- 
rancsot kapott  a  támadás  megkezdésére.  Jún.  29. 
a  Vardar-völgyében  és  Previstánál  megtörténtek 
az  első  nagyobb  méretű  összeütközések.  Bul- 
gária, Szerbia  és  Görögország  fonnáhs  hadüze- 
net nélkül  harcba  keveredtek  egymással. 

Danev   még   most  is   bízott.    Ahelyett,   hogy 

Berchtold  tanácsát  követve  azonnal  megegye- 
zett volna  Romániával,  minden  erejével  a  nyu- 
gati és  déli  szomszéd  ellen  fordult.  Talán  azt 
hitte,  hogy  Szavov  el  tud  bánni  a  szerbekkel 
és  görögökkel,  még  mielőtt  a  román  seregnek 
ideje  lenne  beavatkozni.  A  hazárdjáték  azon- 
ban rettenetesen  megboszulta  magát.  A  halá- 
losan fáradt  bulgár  hadsereg  minden  hősiessége 
dacára  sem  tudta  feltartóztatni  a  túlnyomó 
számú  ellenséget.  A  görögök  és  szerbek,  akiket 
Montenegró  is  támogatott,  véres  hai-cok  köze- 
pett ugyan,  de  diadalmasan  haladtak  előre. 
Alig  két  héttel  a  hadműveletek  megkezdése 
után  a  görögök  már  Drámában,  a  szerbek 
pedig  Yiddin  előtt  állottak.  Most  már  a  romá- 
nokat sem  lehetett  többé  visszatartóztatni. 
.Túl.  3-án  megkezdődött  a  mozgósítás.  Egy  hét- 
tel rá  az  első  román  csapatok  bevonultak 
Szilisztriába.  A  csekély  számú  bulgár  csapatok 
fokozatosan  visszahúzódtak  úgy,  hogy  a  romá- 
nok minden  harc  nélkül  megszállhatták  a  Tut- 
rakán— Balcsik-vonalat,  sőt  azontúl  egészen 
Ruszcsukig  és  Várnáig  folytathatták  előrenyo- 
mulásukat. 

De  a  román  beavatkozással  még  nem  telt 
be  Bulgária  szerencsétlenségének  mértéke.  A  szer- 
bek és  görögök  sikerein  a  porig  alázott  Török- 
ország is  vérszemet  kapott ;  ő  is  részesedni 
akart  a  könnyű  zsákmányban.  Nem  tekintette 
többé  kötelezőnek  magára  nézve  a  londoni  elő- 
zetes békét,  mivel  a  Balkán-szövetség,  ame- 
lyikkel megkötötte,  felbomlott.  Enver  bej  a 
hatalmasan  megerősített  csataldzsai  sereggel 
hamarosan  megszállotta  az  Enosz— Midia-vona- 

lat,  majd  azon  innen  elfoglalta  Lüle-Burgaszt, 
júl.  22-én  pedig  Drinápolyt  és  Kirkilisszét. 
A  szorongatott  Bulgária  itt  sem  tudott  mást 
tenni,  mint  hogy  tiltakozott  a  jogtiprás  ellen, 
de  Európa  semmi  hajlandóságot  sem  mutatott 
a  közbelépésre. 

-  Keserű  megpróbáltatásában  egyedül  a  monar- 
chia karolta  fel  önzetlenül  Bulgária  ügj'^ét. 
Berchtold  júl.  15-iki  körjegyzékében  azt  aján- 
lotta a  hatalmaknak,  hogy  belgrádi,  szófiai  és 
athéni  követeik  útján  próbálják  meg  rábírni 
a  hadakozó  feleket  az  ellenségeskedés  beszün- 
tetésére és  a  béketárgyalások  megkezdésére.  De 
ajánlata  csak  a  hármasszövetség  tagjainál  és 
Franciaországnál  talált  meghallgatásra.  Grey 
attól  félt,  hogy  a  területi  kérdések  fölvetése 
més  jobban  elmérgesiti  a  viszályt,  Szaszonov 
pedig  mint  rendesen,  megint  maga  akart  cse- 
lekedni, nehogy  közreműködésével  hozzájáruljon 
Ausztria-Magyarország  tekintélvének  emelésé- 
hez. Több  sikerrel  járt  Berchtoldnak  júl.  16-án 
kelt  jegyzéke,  melyben  azt  ajánlotta  Ferdinánd 
királynak  és  az  idó'közben  leköszönt  Danev 
helyébe  lépett  Eadoszlavov  miniszterelnöknek, 
hogy  a  béke  érdekében  lépjenek  közvetlen 
érintkezésbe  a  román  királlyal  és  kormánnyal. 
Ferdinánd  és  Ghenadiev  külügyminiszter  az 
olasz  követ  közvetítésével  tényleg  bejelentették 
készségüket  Bukarestben  a  román  követelések 
teljesítésére.  Mivel  azonban  a  román  részró'l 
követelt  általános  fegyverszünetről  mindketten 
hallgattak,  ajánlatuk  meglehetó'sen  hidegen 
hagyta  Károly  királyt  és  Maiorescut.  Annál 
teljesebb    sikere    volt   júl,  21-én    küldött  újabb 

táviratuknak,  melyben  külön-külön  kijelentet- 
ték, hogy  Bulgáriának  nincsenek  támadó  szán- 
dékai Szerbia  és  Görögország  ellen.  ^íost  már 
csak  a  belgrádi  és  athéni  kormányokat  kellett 
rábírni  az  ellenségeskedés  abbanhagyására.  Ez 
azonban  nagyon  nehezen  ment.  Berchtold  jú- 
lius 18-án  tett  és  •22-én  megismételt  lépése 
eredménytelen  maradt.  Xem  volt  foganatja  a 
román  komiány  sürgetésének  és  Károly  király 
Athénbe  és  Belgrádba  küldött  táviratainak 
sem.  Pasics  és  Venizelos  makacsul  ragaszkod- 
tak hozzá,  hogy  az  ellenségeskedés  megszünte- 
tése csak  az  előzetes  béke  aláírása  után  követ- 
kezzék be.  Xem  lehetett  mást  tenni.  A  román 
kormány  haladéktalanul  Bukarestbe  hívta  a 
békedelegátusokat :  Toncsev  pénzügyminisztert 
és  Ficsev  tábornokot,  továbbá  Pasicsot  és 
Venizelost,  hogy  megkezdje  velők  a  tárgyalá- 
sokat. A  delegátusok  júl.  30-án  tartották  első 
ülésüket,  amelyen  végre  sikeiült  nyélbeütni  a 
fegyverszünet  kérdését. 

A  tárgyalások  nagyon  nehezen  indultak,  mi- 
vel a  szövetségesek  túlságosan  magasra  csigáz- 
ták igényeiket.  Szerbia  Keletmacedónián  kívül 
Kccsána  és  Isztip  birtokára  is  jogot  foimált. 
Görögország  pedig  Kavallán  túl  egészen  Mak- 
riig  magának  követelte  az  Égei-tenger  partját. 
Még  aránylag  legsimábban  ment  a  dolog  Ec- 
mániával.  A  határkiigazítás  mértékére  nézve 
már  aug.  3-án  létrejött  a  megegyezés.  Görög- 
ország és  Szerbia  ellenben  makacsul  kitartottak 
követeléseik  mellett.  A  Kavalla-kérdés  ideigle- 
nes kikapcsolása  semmit  sem  használt.  Az 
ellentétek    fokonként  annyira  kiélesedtek,   hogy 

már-már  a  békemű  meghiúsulásától  lehetett, 
tartani.  Bulgária  sehogyan  sem  tudta  rászánni 
magát  a  fájdalmas  áldozatra.  De  mivel  érezte, 
hogy  meggyengült  erejével  nem  folytathatja 
a  harcot,  legalább  a  jövőre  nézve  szerette  volna 
biztosítani  a  visszaszerzés  lehetőségét.  Azért 
Tarnovszki  gróf  útján  kérdést  intézett  Berch- 
toldhoz,  vájjon  számithat-e  a  hatalmak  által 
kilátásba  helyezett  utólagos  revizióra  (aug.  2.). 
A  felelet  azonban  nagyon  bizonytalanul  hang- 
zott. <(Mi  ugyan  szilárdan  ragaszkodunk,  — 
mondotta  többek  között  Berchtold  —  hogy  a 
hatalmak  egészben  felülvizsgálják  a  kötendő 
békét,  de  hogy  tényleg  rákeral-e  a  sor  a  felül- 
vizsgálásra, az  természetszerűen  nemcsak  tőlünk 
függ,  hanem  a  többi  hatalmak  magatartásától 
is.»  (Aug.  5.) 

Bulgária  értett  a  feleletből.  Látta,  hogy  tá- 
mogatásra sehonnét  sem  számithat.  Létének  én 
önállóságának  kockáztatása  nélkül  nem  haboz- 
hatott tovább.  Azonnal  utasította  tehát  dele- 
gátusait, hogy  minden  további  vonakodás  nél- 
kül írják  alá  az  előzetes  békét,  ami  aug.  7-én 
meg  is  történt.  Isztip  és  Kocsána  Szerbiáé, 
Ka  válla  pedig  Görögországé  lett.  A  bulgár  meg- 
bízottak által  az  utolsó  ülésen  emelt  ünnepé- 
lyes óvás  mitsem  használt.  Már  10-én  aláírásra 
került  a  végleges  békeszerződés  is,  mely  egy- 
előre megpecsételte  Bulgária  sorsát. 

V. 

Mialatt  a  bukaresti  békedelegátusok  a  fél- 
sziget keleti  felét  emésztő  háború  fáklyáit  oltó- 


KATASZTBÓFA.  335 

gatták,  nyugaton  még  veszedelmesebb  égés 
üdércei  ütögették  fel  fejőket.  A  viszály  magva 
ezúttal  Ls  Albánia,  szereplői  pedig  Szerbia  és  a 
monarchia  voltak. 

A  nagyköveti  konferencia  —  post  tot  dis- 
erimina  rerum  —  júl.  29-én  döntött  végérvé- 
nyesen a  független  albán  fejedelemség  ügyé- 
ben. Kimondotta,  hogy  Albánia  a  hat  nagy- 
hatalom védelme  alatt  álló  semleges  ország, 
melyet  a  hatalmak  által  kijelölendő  örökös 
fejedelem  egyelőre  egy  nemzetközi  bizottság 
támogatásával  fog  kormányozni.  A  benső  rend 
és  biztonság  fenntartását  átmenetileg  szintén 
nemzetközi  szervre,  a  svéd  hadseregből  kisze- 
melt tisztek  vezetése  alatt  álló  nemzetközi 
csendőrségre  bízták.  Mivel  azonban  a  svéd  tisz- 
tek nem  igen  bírták  az  albán  klimát,  utóbb 
hollandokkal  cserélték  ki  őket.  Hosszas  tárgya- 
lások után  végre  megállapították  a  déli  hatá- 
rokat is  faug.  11.).  A  hatalmi  ellentétek  itt  is 
gyakran  fellángoltak  ugyan,  de  olyan  éles 
összetűzésekre  még  sem  vezettek,  mint  az 
északi  határoknál.  3íég  aránylag  legnehezebb 
volt  a  Grörögország  érdekeit  védő  Franciaország 
és  a  saját  távolabbi  céljait  tekintő  Olaszország 
követeléseit  összeegyeztetni.  A  konferencia  az 
osztrák-magyar  diplomácia  hathatós  ösztönzé- 
sére egészben  véve  az  olasz  álláspontot  fogadta 
el,  vagyis  a  koricai  kerületet  a  Stylos-fok  kör- 
nyékével és  a  Valouával  szemközt  fekvő  Sa- 
seno-szigettel  egyetemben  Albániának  ítélte 
oda,  a  Korfui-csatornát  pedig  semleges  útnak 
jelentette  ki.  Egyébként  a  határok  pontos  meg- 
állapítását   egy    nemzetközi    bizottságra    bízta » 

amelynek  szept.  1.  és  nov.  80-ika  között  kel- 
lett megoldania  feladatát.  A  monarchia  sürge- 
tésére az  is  határozatba  ment,  hogy  a  határok 
mentén  lakó  törzsek  szabadon  felkereshetik 
Dibra  és  Gyakova  városokat,  mint  az  egyedül 
lehetséges  piacokat,  ahonnét  életszükségleteiket 
fedezhetik. 

Már  úgy  látszott,  hogy  az  egész  albán  kér- 
dés a  legjobb  úton  a  végleges  rendezés  felé, 
amikor  Szerbia  makacssága  váratlanul  új  ne- 
hézségeket támasztott.  A  belgrádi  kormány 
ismételt  Ígérete  dacára  sem  akarta  kiüríteni  a 
megszállva  tartott  északalbániai  részeket.  Min- 
den sürgetés  alkalmával  újabb  és  újabb  ter- 
minust kért,  de  valójában  semmit  sem  tett  a 
kiürítés  végrehajtására.  Só't  a  megszálló  csapa- 
tok tisztjei  széltében-hosszában  azt  hirdették, 
hogy  ők  szerb  területen  állanak.  Berchtold 
annyi  sikertelen  kísérlet  után  aug.  3-án  újólag 
meghagyta  Ugronnak.  hogy  sürgősen  követelje 
Pasicstól  az  albániai  csapatok  azonnali  vissza- 
vonását. De  megint  ugyanaz  volt  az  eredmény. 
A  belgrádi  kormány  biztatásokon  és  üres  ígé- 
reteken kívül  nem  tudott  mást  adni.  Nem  járt 
különben  az  ugyanezen  ügyben  eljáró  olasz 
követ  sem. 

Szerbia  tehát  nyíltan  szembehelyezkedett  a 
konferencia  határozataival.  Berchtoldot  annyira 
felingerelte  ez  a  merészség,  hogy  a  legvégső 
eszközök  igénybevételére  szánta  el  magát.  Úgy 
iátta,  hogy  Európa  becsülete  s  a  monarchia 
tekintélye  és  biztonsága  csak  háborúval  oltal- 
mazható meg.  Elhatározását  nem  csekély  mér- 
tékben   befolyásolta    az    égetővé    vált    délszláv 

kérdés  gyökeres  rendezésének  vágya.  Mielőtt 
azonban  megtette  volna  a  döntő  lépést,  előbb 
szót  akart  érteni  a  szövetség  másik  két  tagjá- 
val. Azért  aug.  9-én  bizalmasan  tudomására 
hozta  a  berlini  és  római  külügyi  hivataloknak, 
hogy  a  monarchia  veszélyeztetett  helyzetére 
való  tekintettel  hadat  szándékozik  indítani 
Szerbia  ellen  s  egyben  kifejezte  abbeli  remé- 
nyét, hogy  a  szövetségesek  el  fogják  ismerni  a 
casus  foederis  fennforgását  és  teljesíteni  fogják; 
kötelességüket.  Reményében  azonban  csalódott. 
San  Giuliano  és  Giolitti  miniszterelnök  a  hár- 
masszövetség betűjére  hivatkozva  kijelentették, 
hogy  a  tervezett  vállalkozás  nem  viseli  magán 
a  casus  foederis  ismertető  jegyeit  s  így  nem  is 
foglalja  magában  a  segélyadás  kötelezettségét, 
Németországnak  szintén  nem  volt  kedve  ka- 
landba bocsátkozni.  Berchtoldnak  tehát  akarva 
nem  akarva  hátrálni  kellett  s  alkalmasabb 
idóTire  kellett  halasztania  harcias  szándékainak 
beváltását.  Olasz  és  német  részről  jövő  sürge- 
tésekre kijelentette,  hogy  belenyugszik  a  buka- 
resti béke  határozatába  s  a  Balkánon  előállott 
új  helyzetet  véglegesnek  ismeri  el.  Nehéz  szívvel 
tette,  de  meg  kellett  hoznia  az  áldozatot. 

A  következmények  teljes  mértékben  igazol- 
ták az  osztrák-magyar  külügyminiszter  aggo- 
dalmait. Szerbia  a  bukaresti  béke  aláírása  és 
megerősítése  után  is  tovább  folytatta  az  albá- 
niai területek  kiürítésével  űzött  taktikázást. 
Pasics  a  hatalmak  együttes  sürgetésére  csak 
annyit  tudott  mondani,  hogy  haladéktalanul 
érintkezésbe  lép  a  vezérkarral  és  reméli,  hogy 
most  már  csakugyan  vége  szakad  minden   sur- 

Balanyi:  A   Btilki'm-prohUnia.  '22. 

lódásnak.  Ehelyett  azonban  az  történt,  hogy  a 
megszálló  csapatok  újra  hatalmukba  kerítették 
a  már  kiürített  stratégiai  pontokat  és  olyan 
mozdulatokat  tettek,  mintha  komoly  akcióra 
készülnének  az  autonóm  Albánia  ellen.  Berch- 
toldot  nagyon  aggasztotta  ez  a  váratlan  for- 
dulat. Albánia  függetlenségét  minden  áron  meg 
akarta  védelmezni.  Ezért  a  berlini  és  római 
külügyi  hivatalokhoz  fordult,  hogy  ha  már  a 
végsó'  következtetéseket  nem  akarják  levonni, 
legalább  hozzájárulásukkal  nyomatékosítsák  Bel- 
grádban teendó'  újabb  lépését.  Okt.  1-én  tény- 
leg megtörtént  a  közös  démars.  Lát^^zólag  siker- 
rel, mert  a  Bécsben  időzó'  Pasics  helyettese  a 
legnagyobb  határozottsággal  tiltakozott  a  hódí- 
tás vádja  ellen  s  kijelentette,  hogy  Szerbia 
kész  minenben  alávetni  magát  a  hatalmak 
határozatainak.  De  a  miniszterelnökhelyettes 
beszédéből  kiáradó  békés  hangulat  eg\  hétig 
Bem  tartott.  A  visszatérő  Pasicsnak  első  dolga 
volt,  hogy  kijelentette,  hogy  az  albániai  előre- 
nyomulás szándékosan  történik  és  a  határok 
megjavítását  célozza  (okt.  7.).  Az  osztrák-ma- 
gyar diplomácia  újabb  közbelépésére  sietett 
ugyan  odamódosítani  nyilatkozatát,  hogy  Szer- 
bia készségesen  elismeri  a  nemzetközi  határ- 
bizottságtól megállapítandó  vonalat,  mindaz- 
által a  megszálló  csapatok  már  10-én  átlépték 
e  vonalat  és  egymásután  huszonnyolc  községet 
elhamvasztottak.  Erre  Berchtold  a  leghatáro- 
zottabb formában  kijelentette,  hogy  albán 
területeknek  akárcsak  ideiglenes  jellegű  meg- 
szállása is  ellentétben  áll  a  konferencia  végzé- 
seivel    és     határozott     ígéretet     követelt    arra 

nézve,  hogj^  a  kiürítés  bizonyos  időn  belül 
megtörténik,  mert  ellenkező  esetben  energiku- 
sabb eszközökkel  fog  érvényt  szerezni  a  lon- 
doni határozatoknak  (okt.  15.).  Pasics  most  is 
csak  ötölt-hatolt.  Azt  mondotta,  hogy  az  ope- 
ráló csapatok  már  megkapták  a  parancsot  az 
előrenyomulás  abbanhagyására,  de  visszavonu- 
lásuk időpontja  nem  annyira  tőlük,  mint  inkább 
a  körülményektől  függ.  Lényegileg  ugyanezt 
mondotta  a  német  és  olasz  követeknek  is,  akik 
az  osztrák-magyar  álláspont  elfogadását  aján- 
lották neki. 

Bécsben  nagy  elégületlenséggel  szemlélték  ezt 
a  gyerekes  huza-vonát.  Berchtold  végképpen 
elvesztette  türelmét  s  eltökélte  magában,  hogy 
bármi  áron  dűlőre  juttatja  a  kérdést.  Azért. 
Berlin  és  Eóma  előzetes  megkérdezése  nélkül 
egy  ultimátumszerű  jegyzéket  küldött  Belgrádba, 
amelyben  kötelességévé  tette  a  szerb  kormány- 
nak, hogy  nyolc  napon  belül  vonja  vissza  csa- 
patait, mert  ellenkező  esetben  erélyesebb  rend- 
szabályokat lesz  kénytelen  ellene  foganatosítani. 
Németország  és  Olaszország  utólagos  csatlako- 
zása nagyban  fokozták  az  ultimátum  hatását. 
San  Giuliano  ellentétben  harmadfél  hónappal 
előbb  tanúsított  magatartásával,  ezúttal  a  szo- 
kottnál melegebb  hangon  fejezte  ki  a  monarchia 
céljaival  való  egyetértését.  Az  albániai  olasz 
érdekekért  való  aggódás  feledtette  vele  a  hagyo- 
mányos gyanakvást.  «Ha  az  elvakult  ellen- 
állás —  irattá  szócsövében,  a  Popolo  Bomano- 
ban  —  és  Európa  végzéseinek  nyakas  semmibe- 
vevése kikerülhetetlenné  tenné  Ausztria-Magyar- 
oi"Szág     erélyes     közbelépését,     Olaszországnak 

habozás  nélkül  követnie  kell  szÖTetségesét,  mi- 
vel a  két  hatalom  az  albán  kérdésben  csak 
együttesen  cselekedhetik.)) 

A  hármasszövetség  tehát  ez  alkalommal  zárt 
sorokban  vonult  fel  a  «balkáni  Piemont»  ellen. 
Pasicsnak  már  csak  azért  is  engednie  kellett, 
mivel  Oroszoi-szág  pillanatn^T  békeszeretete  mel- 
lett külső  segítségre  nem  számithatott.  Okt.  20. 
tudatta  tehát  Berchtolddal,  hogy  aláveti  magát 
az  ultimátumban  megszabott  feltételeknek.  Öt 
nap  múlva  tényleg  megtörtént  a  kiürítés.  De 
hogy  milyen  fogcsikorgatva,  mutatja  a  Mali 
Journal  nov.  4-iki  cikke.  «Minden  törekvés  — 
iig3'mond  —  amely  az  Ausztria-Magyarország- 
hoz való  közeledésre  irányul,  egyértelmű  a  szerb 
néppel  szemben  elkövetett  árulással.  Szerbiának 
számot  kell  vetnie  a  tényekkel  és  mindig  azt 
kell  szem  előtt  tartania,  hogy  Ausztria-Magyar- 
ország a  legveszedelmesebb  ellensége,  amely 
ellen  erélyes  harcot  folytatni  legszentebb  köte- 
lessége minden  szerb  kormánynak.»  Pedig  Berch- 
told  utólag  mindent  elkövetett,  hogy  a  gazda- 
sági összeköttetés  élénkítésével  és  kimélyítésé- 
vel  enyhítse  az  ultimátum  nyomán  támadt  rossz 
benyomást.  De  hiába.  Szerbia  továbbra  is  halálos 
gyűlölettel  tekintett  szomszédjára  s  várva-várta 
az  alkalmat,  hogy  bosszút  álljon  rajta  diadal- 
útja erőszakos  megszakításáért. 

Ezzel  a  méla  akkorddal  le  is  zárultak  a 
Balkán  háború  aktái.  Ha  eredményeit  mérle- 
geljük, habozás  nélkül  el  kell  ismernünk,  hogy 
a  számvetés  a  monarchia  veszteségét  mutatja. 
A  novibazári  szandzsák  feláldozása  egyszer  és 
mindenkorra    széttépte  a  birtokához    fűzött  re- 

menyeket  s  Szerbia  és  Montenegró  egyesülése 
lehetőségének  megadásával  jelentékenyen  erősí- 
tette ellenségeink  állását.  Óriási  pénzáídozataink 
és  anyagi  veszteségeink  dacára  nem  tudtuk 
megakadályozni  barátaink,  Törökország  és  Bul- 
gária gyengítését.  A  háború  kitörésekor  felállí- 
tottuk ugyan  a  statusquo  fenntartásának  köve- 
telését s  befejezésekor  fenntartottuk  magunk- 
nak a  jogot  a  béke  revideálására,  de  egyik 
követelésünknek  sem  tudtunk  érvényt  szerezni, 
mert  az  események  túlszániyaltak,  Európa  pe- 
dig magunkra  hagyott  bennünket.  Lépésről- 
lépésre  hátrálnunk  kellett,  mivel  nem  volt  ele- 
gendő eró'nk  és  erkölcsi  bátorságunk,  hogy 
szembeforduljunk  az  árral.  De  még  hátrálásunk 
is  vesztünkre  vált.  Határozatlanságunkkal  és 
taktikázásunkkal  csak  azt  értük  el,  hogy  egyet- 
len balkáni  szövetségesünk  bizalmát  is  eljátszot- 
tuk.  Románia  halálosan  meggyűlölt  bennünket 
erőtlen  és  határozott  cselekvésre  képtelen  bulgár- 
barátságunkért.  A  mozgósítás  forró  napjaiban 
Bukarest  utcái  a  Jos  Austrin  perfida  (Le  a  perfid 
Ausztriával!)  kiáltásoktól  visszhangzottak. 
-  Mindezen  veszteségekért  kevés  kárpótlást  nyúj- 
tott a  független  albán  fejedelemség  megterem- 
tése, illetve  az  Adria  felé  gravitáló  szerb  és 
orosz  igények  meghiúsítása  és  a  balkáni  szö- 
vetség hamaros  felbomlása.  A  világháború  tanu- 
ságai  lesújtó  Ítéletet  mondottak  Berchtold  bal- 
káni politikája  felett.  Beigazolták,  hogy  Albánia 
nem  életképes  alkotás.  Csak  addig  állott  fenn, 
amíg  a  nagyhatalmak  le  nem  vették  róla  gyám- 
kodó kezöket.  Még  lesújtóbb  tanúság  volt,  hogy 
önállósítása  után  épp  oly  kevéssé  tudta  mérsé- 

kelni  az  osztrák-magyar  és  olasz  adriai  versen- 
gés élességét,  mint  török  tartomány  korában. 
A  felállítására  pazarolt  tömérdek  fáradság  és 
anyagi  áldozat  tehát  mind  hiába  való  volt.  Leg- 
feljebb arra  volt  jó,  hogy  Olaszországot  ideig- 
óráig  tudatára  eszméltette  szövetségi  állásából 
folyó  kötelességeinek.  Nem  bizonyult  célravezetó'- 
nek  a  szerb  Adria-igények  eró'szakos  megfojtása 
sem.  A  nacionalizmus  szent  hevületében  égó'  és 
lebírhatatlan  ó'seró'vel  eló'retöró'  nép  lelkében  élő 
érvényesülési  vágyat  megölni  nem  tudta,  ellen- 
ben a  monarchia  ellen  irányuló  gyűlöletét,  mely 
már  amúgy  is  a  paroxizmus  határán  járt,  en- 
gesztelhetetlenné és  kiolthatatlanná  fokozta. 
Szerbia  csak  a  legeró'sebb  nyomásnak  engedve 
odázta  el  nélkülözhetetlen  életfeltételnek  tekin- 
tett törekvése  megvalósítását.  De  lemondó  szavai 
mögött,  épp  úgy  mint  1909  márc.  31.  tett  nyi- 
latkozata mögött  ott  lappangott  az  a  rejtett 
gondolat,  hogy  mihelyt  a  körülmények  kedve- 
zőbb fordulása  engedi,  azonnal  szabad  folyást 
enged  mohó  hódításvágyának  és  gyűlölt  szom- 
szédja iránt  érzett  bosszúszomjának.  A  Ball- 
platzról  irányított  balkáni  politika  tehát  pilla- 
natnyi sikere  dacára,  valójában  egy  vij  és  közeli- 
nek ígérkező  háború  csiráit  hintette  el. 

Ez  a  kilátás  pedig  annál  aggasztóbb  volt, 
mivel  a  háború  nyomán  nemcsak  a  monarchia 
ós  Szerbia  viszonya,  hanem  az  általános  balkáni 
helyzet,  sőt  a  világpolitikai  konjunktúra  is  lé- 
nyegesen rosszabbodott.  A  Balkán-államok  győ- 
zelme a  kis  nemzetek  diadalmas  erejének  győ- 
zelmét jelentette  a  történeti  jogokra  hivatkozó, 
de  a  nemzeti  egység  összetartó  kötelékét  nélkü- 

löző  nagyhatalom  fölött.  Ez  a  körülmény  nem- 
csak mélyebb  eszmei  vonatkozásaival  hatott  a 
monarchia  centrifugális  törekvésekkel  telített 
nemzetiségeire,  hanem  azzal  is,  hogy  a  terüle- 
tükben és  önérzetükben  megnövekedett  győztes 
államokban  természetes  hátteret  és  középpontot 
teremtett  az  elszakadási  tendenciáknak.  Az 
Ausztria  és  Magyarország  déli  széleit  lakó  szlá- 
vok elkülönülési  vágya,  mely  eddig  beérte  a 
trializmus  szerényebb  köntösével,  mostantól 
kezdve  a  nagy  délszláv  eszme  csillogó  mezébe 
öltözött.  A  macedóniai  fajrokonok  felszabadí- 
tása vérmes  reményeket  ébresztett  a  határokon 
innét  és  túl.  A  győzelmi  mámorban  úszó  Szerbia 
jobban  érezte  'piemonti  kötelességét,  mint  bár- 
mikor valaha  és  viszont  a  monarchia  határain 
belül  élő  délszlávokban  szilárd  hitté  érlelődött 
az  a  meggyőződés,  hogy  csak  délről  várhatják 
szabadulásukat.  A  diadalmas  nemzetiségi  eszme 
és  az  elvénhedett  történeti  elv  egymásba  ütkö- 
zése, bár  komoly  harcra  még  nem  került  közöt- 
tük a  sor,  végzetes  események  közeli  bekövet- 
keztét sejtette.  A  hatalmi  viszonyokban  beállott 
gyökeres  változás  egész  sereg  új  energiaforrást 
fakasztott  fel,  melyek  mind  érvényesülni  igye- 
keztek. A  félelmetesen  nagynak  ígérkező  küob- 
banás  bekövetkezése  már  csak  idő  kérdése  volt. 
És  az  európai  diplomácia  ahelyett,  hogy  orvo- 
solni próbálta  volna,  kicsinyes  rendszabályaival 
és  imponáló  tehetetlenségével  még  jobban  el- 
mérgesítette a  helyzetet.  Az  albán  kérdésben 
tanúsított  ingadozó  magatartásával  sokkal  töb- 
bet ártott,  mint  amennyit  használt  a  béke 
ügyének. 

VI. 

Az  albán  fejedelemség  1912  nov.  28.  kezdte 
meg  külön  életét,  E  napon  ugyanis  Ismail 
Kemal  pasa  elnöklete  alatt  egy  ideiglenes  kor- 
mány alakult  Valonában,  amely  legalább  kifelé 
szimbolizálta  az  új  állam  függetlenségét.  De 
-csak  rövid  időre.  Erő  és  tekintély  hiányában 
befelé  nem  tudott  rendet  teremteni  s  a  tör- 
zsekre széttagolt  albán  népben  nem  tudta  fel- 
ébreszteni az  együvé  tartozás  érzetét.  A  száza- 
dok folyásában  beidegződött  atomizmus  ezúttal 
is  erősebbnek  bizonyult  a  nyugatról  importált 
-és  a  nép  túlnyomó  többségének  lényétói  idegen 
centralista  eszméknél.  A  valonai  kormány  mel- 
lett csakhamar  mellékkormányok  alakultak,  me- 
lyek szmte  részt  követeltek  a  hatalomból.  Du- 
razzoban  a  hatalmas  Esszad  pasa,  Ismail  Kemal 
személyes  ellenfele  alakított  «Középalbánia  sze- 
nátusa)) néven  kormányt.  Sőt  Szkutari  híres 
védőjének  messzibbre  nyúló  tervei  is  voltak. 
Eleinte  arra  gondolt,  hogj'  a  szétzüllött  török 
sereg  kötelékeivel  megerősített  szkutari  hely- 
ői'ség  és  az  ifjú-törökök  támogatásával  magá- 
nak szerzi  meg  a  fejedelemséget  és  csak  Olasz- 
ország és  a  monarchia  fenyegető  fellépésére 
állott  el  ezen  szándékától.  Szkutariban  először 
a  nemzetközi  flotta  admirálisaiból  alakított  ta- 
iiács,  később  pedig  a  megszálló  csapatok  parancs- 
nokává és  a  város  kormányzójává  kinevezett 
angol  Phihpps  ezredes  gyakorolta  a  hatahnat. 
Alessioban  és  San-Giovanni  di  Meduában  szin- 
tén autonóm  kormányok  alakultak.   Hogy  még 

nagyobb  legyen  az  össze-visszaság,  a  törzsek  egy 
része  egyik  kormányt  sem  ismerte  el.  A  malisz- 
szorok,  mirditák  és  más  hegyi  törzsek  ép  úgy 
élték  tovább  a  magok  külön  életté,  mintha  mi 
sem  változott  volna  közöttük. 

Ilyen  körülmények  között  a  közigazgatás  meg- 
szervezésére és  ellenőrzésére  kiküldött  nemzet- 
közi ellenó'rző  bizottságnak  és  a  de  Veer  ezredes 
és  Thomson  őrnagy  parancsnoksága  alá  helye- 
zett albán  csendőrségnek  igazán  emberfeletti 
munkát  kellett  végeznie,  ha  csak  némileg  tűr- 
hető rendet  akart  teremteni.  Nemcsak  a  külön- 
böző kormányok  akadékoskodásaival  kellett  küz- 
denie, hanem  azonfelül  ébren  kellett  vigyáznia 
az  ifjú-török  agitátoroktól  izgatott  mohamedán 
törzsek  puccskisérleteire  is,  melyek  egy  moha- 
medán hercegnek,  Izzet  pasának  vagy  pedig 
Esszádnak  trónra  segítését  célozták.  Mivel  az 
ú.  n.  decemberi  puccstól  a  valonai  és  a  durazzoi 
kormányok  tagjai  sem  állottak  távol,  az  ellen- 
őrző bizottság  legalább  azt  a  hasznot  merítette 
belőle,  hogy  ürügyet  nyert  Ismail  Kemal  és 
Esszad  pasáknak  eltávolítására  s  Durazzonak 
és  Valonának  a  saját  kormányzata  alá  voná- 
sára. Másrészről  pedig  módot  nyert,  hogy  ad 
oculos  demonstrálhassa  Európának  a  fejedelmi 
trón  sürgős  betöltésének  szükségességét.  De  saj- 
nos, a  hatalmak  egyenetlensége  hcnapokig  kés- 
lette  a  kérdés  rendezését.  A  legközvetlenebbül 
érdekelt  Ausztria-Magyarország  és  Olaszország 
sehogyan  sem  tudtak  a  megválasztandó  feje- 
delem személyére  nézve  megegyezni.  San  Giu- 
liano  márki  magasabb  politikai  érdekből  leg- 
szívesebben egy  mohamedán  jelöltet  támogatott 

volna  s  tudni  sem  akart  a  Ballplatz  által  javas- 
latba hozott  Urach  hercegről.  Utoljára  Castriota 
Aladár,  Montpensier  hercdg  és  más  önjelöltek 
kirekesztésével  a  protestáns  Wied  Vilmos  her- 
ceg személyében  állapodtak  meg,  akinek  jelölt- 
ségét rokona,  Károly  román  király  is  melegen 
felkarolta.  A  herceg  némi  habozás  után  elfo- 
gadta a  jelöltséget.  1914  febr.  7.  hivatalosan  is 
tudatta  a  hatalmak  berhni  követeivel,  hogy 
kész  Albániába  menni.  Előbb  azonban  tudni 
akarta,  milyen  mérvben  számíthat  Európa  tá- 
mogatására. Azért,  miután  febr.  21.  fogadta  az 
Esszad  pasa  vezetésével  eléje  járuló  albán  kül- 
döttséget, sorra  ellátogatott  a  nagyhatalmak 
fővárosaiba  és  csak  márc.  5.  indult  Durazzoba, 
ahová  7.  érkezett  meg. 

Az  új  fejedelem  anarchiával  határos  állapot- 
ban találta  fogadott  hazáját.  Középalbániában 
még  csak  volt  valamelyes  rend,  de  északon  és 
délen  a  legteljesebb  anarchia  dúlt.  Különösen 
Epiruszban  volt  szomorú  a  helyzet.  A  meg- 
szálló görög  katonaság  és  a  lakosság  görög- 
érzületű  része  a  legdurvább  erőszakkal  lépett 
fel  a  mohamedánokkal  szemben,  csakhogy  szín- 
görög  jellegűnek  tüntethesse  fel  Európa  szemé- 
ben Epiruszt.  Bebörtönzések,  jószágelkobzásök 
és  erőszakos  elűzések  napirenden  voltak.  A  görög 
tisztek  és  altisztek  vezetésével  alakított  «szent 
csapatok))  valóságos  irtó  harcot  folytattak  a 
mohamedán  vallású  albánok  ellen  s  a  görög 
kormány  mit  sem  tett  megfékezésükre.  Veni- 
zelos  külügym  niszter  folyton  csak  ígérte  a 
csapatok  visszavonását,  valójában  azonban  ép- 
pen az  ellenkezőjét  tette.  Ügynökei  és  az  athéni 

sajtó  segítségével  azon  mesterkedett,  hogy  még 
nagyobb  felfordulást  idézzen  elő  s  ezen  a  réven 
parancsoló  szükségességnek  tüntesse  fel  a  további 
görög  megszállást.  Kétszínű  magatartásával  meg 
is  lett  az  eredménye.  Chimaraban  és  Argyro- 
kastroban  autonóm,  Albániától  független  áUa- 
mocskák  alakultak,  a  tartomány  egyéb  részei 
pedig  a  hatalmak  minden  ellenkező  követelése 
dacára  de  facto  továbbra  is  görög  területek  ma- 
radtak. 

Nagyjából  hasonló  volt  a  helyzet  északon  és 
keleten,  a  szerb  és  a  montenegrói  határ  mentén 
is.  A  Dibra  környékén  lakó  fanatikus  moha- 
medán törzsek  sehogyan  sem  tudtak  belenyu- 
godni Wied  Vilmos  fejedelemségébe  s  Arif- 
Hikmet  vezetése  alatt  még  trónralépése  előtt 
forrongani  kezdtek.  A  háttérben  leselkedő  szerb 
kormánynak  éppen  kapóra  jött  ez  a  mozgalom. 
Hiszen  neki  minden  érdeke  a  fejedelemség  meg- 
szilárdulásának megakadályozása  mellett  szólt. 
Titokban  tovább  szította  tehát  a  forrongást, 
pénzzel  és  fegyverekkel  támogatván  a  fölkelő- 
ket. Ugyanezt  tették  az  ifjú-törökök  is,  akik 
még  mindig  nem  adták  fel  a  reményt,  hogy 
Albániából  török  szuverenitás  alatt  álló  moha- 
medán fejedelemséget  alakíthatnak. 

Vilmos  királyra  tehát  valóban  emberfeletti 
feladatok  vártak,  amikor  Durazzoban  elérte  új 
hazája  földjét.  Egy  országból,  mely  még  csak 
nem  is  földrajzi,  hanem  tisztán  diplomáciai 
fogalom  volt  s  egy  népből,  mely  teljesen  nél- 
külözte a  nemzeti  egység  minden  attribútumát, 
kellett  volna  felépítenie  a  modem  albán  államot. 
De  mindjárt  első  tetteivel   elárulta,    hogy  nem 

született  ily  nagy  feladatra.  Lényéből  hiányzott 
az  erély,  a  céltudatosság  és  az  akkliniatizálódó 
képesség,  az  új  helyzetek  és  emberek  gyors 
megszokása.  Inkább  eszköze,  mint  irányitója 
volt  a  körötte  végbemenő  diplomáciai  intrikák- 
nak.  Amellett  túlságosan  nyugati  értelemben 
Aette  uralkodói  kötelességeit  s  felhasználatlanul 
liagyott  minden  alkalmat,  amikor  külsőségek- 
hez szokott,  keleti  csillogást  kívánó  alattvalóira 
hathatott  volna.  Úgyszólván  sohasem  mozdult 
ki  palotájából.  Ezért  nem  is  tudott  gyökeret 
verni  új  környezetében.  Idegen  maradt  mind- 
^^égig. 

Már  első  lépése,  a  kormány  kinevezése  is  el- 
hibázott volt.  A  minisztérium  élére  állított 
Turkhan  pasa  minden  jóindulata  mellett  sem 
volt  alkalmas  egyéniség  az  államépítés  nagy 
művének  elvégzésére.  Túlságosan  lágy  ember 
volt,  energia  és  céltudatos  akarás  nélkül.  Sza- 
bad folyást  engedett  az  eseményeknek,  ahelyett 
hogy  maga  iparkodott  volna  nekik  medret  vágni. 
Uzért  azután  mindjárt  kezdetben  Esszad  pasa 
ragadta  magához  az  irányítást,  aki  mint  a  két 
legfontosabb  tárcának,  a  belügyinek  és  a  had- 
ügyinek a  birtokosa  különben  is  domináló  helyet 
foglalt  el  a  kabinetben.  Ez  pedig  két  szempont- 
ból volt  aggasztó :  1.  Szkutari  védője  még  min- 
dig nem  adta  fel  a  saját  fenhatósága  alá  helye- 
zendő mohamedán  fejedelemség  felállításának 
tervét ;  2.  Szerbiával,  Görögországgal,  Monte- 
negróval és  mindenekfelett  Olaszországgal  ápolt 
titkos  összeköttetéseivel  nemcsak  hogy  parali- 
zálta a  monarchia  minden.  Albánia  életképessé 

tételére  irányuló  igyekezetét,  hanem  azonfelül 
egyenesen  előkészitette  Vilmos  trónjának  össze- 
omlását. Felhasználva  azt  az  elégületlenséget, 
melyet  a  kormánynak  egy  tízezer  fó'nyi  milícia 
felállítására  irányuló  szándéka  országszerte,  de 
különösen  a  mohamedánlakta  részeken  keltett,, 
titokban  erősen  agitált  a  fejedelem  ellen.  Több 
ízben  ellátogatott  az  ország  bensejébe  s  éber 
szemektől  nem  kisérve  serényen  szította  a  hamu 
alatt  parázsló  tüzet.  Alattomos  munkája  rövi- 
desen meg  is  hozta  az  eredményt.  A  tolkeló'k 
száma  rohamosan  növekedett  úgy,  hogy  most 
már  nyíltan  fel  is  merték  venni  a  harcot  a 
durazzoi  kormány  ellen.  Május  közepén  észak- 
ról és  keletről  megkezdték  az  előrenyomulást 
A  város  ellen.  Durazzoban  nagy  lett  a  rémület. 
Készülő  puccsról  suttogtak.  Attól  tartottak,  hogy 
Esszad  pasa  máról-holnapra  magához  ragadja 
a  hatalmat.  Ekkor  végre  megemberelte  magát 
a  fejedelem.  Máj.  19-ról  20-ra  virradó  éjjel  el- 
fogatta  és  fogolyként  a  «Szigetvár»  nevű  hadi- 
hajóra vitette  az  árulás  gyanúja  alatt  álló  pasát. 
De  ezzel  csak  újabb  bajokat  támasztott.  Az 
olasz  diplomácia  nagyon  zokon  vette  kegyeltjé- 
nek és  titkos  szövetségesének  váratlan  eltávo- 
lítását s  minden  követ  megmozdított  érdeké- 
ben. Aliotti  báró,  durazzoi  követ,  rögtöni  sza- 
badlábra helyezése  mellett  kardoskodott  s  az 
osztrák  hatalmi  túlkapást  emlegető  római  sajtó 
azonnal  készségesen  szekundált  neki.  A  vissza- 
hívás ugyan  nem  történt  meg,  mert  a  diplo- 
máciai testület  többi  tagjai  a  leghatározottab- 
ban   ellenezték,    de  az  a  káros    következménye 

mégis  meglett  az  incidensnek,  hogy  újabb  ürü- 
gyet szolgáltatott  a  fölkelőknek  Durazzo  ostromá- 
nak folytatására. 

A  fejedelem  helyzete  óráról-órára  nehezebbé 
vált.  JVíáj.  23.  már  teljesen  reménytelennek  lát- 
szott. A  fölkelők  ezrei  közvetlenül  a  város  falai 
alatt  állottak  s  készülődtek  a  hídfőállás  meg- 
ostromlására.  A  király  elvesztette  a  fejét.  A  diplo- 
maták sem  tudták,  mihez  kezdjenek.  Az  osztrák- 
magyar és  a  német  követ  a  végsőkig  való  ki- 
tartás mellett  emelt  szót,  Aliotti  ellenben,  hogy 
ezen  a  réven  is  ártson  a  fejedelem  tekintélyé- 
nek, menekülést  ajánlott.  Vilmos  elég  gyenge 
volt,  hogy  ezen  utóbbi  tanácsot  fogadja  meg. 
Még  23.  felszállott  családjával  együtt  a  «Misu- 
rata»  nevű  olasz  hadihajóra  s  ezzel  teljessé  tette 
a  városban  uralkodó  pánikot.  Most  már  min- 
denki menekülni  akart.  Bár  Vilmos  még  aznap 
visszatért  kastélyába,  a  hibát  nem  tudta  többé 
jóvá  tenni.  Tekintélye  végképen  elveszett.  A  föl- 
kelők most  már  nem  is  vele,  hanem  egyenesen 
az  európai  ellenőrző  bizottsággal  akartak  tár- 
gyalni s  oly  feltételek  elfogadásához  kötötték 
meghódolásukat,  melyek  egyet  jelentettek  volna 
az  egész  albán  probléma  felforgatásával.  Es 
Európa  ez  alkalommal  is  gyengének,  sőt  tehe- 
tetlennek mutatta  magát.  Alkudozott,  Ígérgetett, 
ahelyett  hogy  egy  erélyes  kézlegyintéssel  rendet 
teremtett  volna.  Mint  előbb,  most  is  híjával 
volt  az  egyetértésnek.  Olaszország  egyre  mesz- 
szebbre  nyúlt  el  titkos  terveivel  s  kéz  alatt  nem 
szűnt  meg  további  ellenállásra  tüzelni  Esszad 
pasa  híveit.  Másfelől  minden  módon  megbéní- 
tani igvekezett  a  város  védelmét.  ígv  aztán  a 

helyzet  mindjobban  összebonyolódott.  Európa 
nem  támogatta  eléggé  a  nevében  és  megbízásá- 
ból jött  fejedelmet ;  albán  hívei,  még  Prenk 
Bib  Doda  malisszorjai  is,  olasz  intrikára  szin- 
tén magára  hagyták ;  ilyen  körülmények  között 
gondolni  sem  lehetett  az  embrionáhs  állapotban 
levő'  államocska  normális  kiforrásának  lefolyására. 
Albánia  megbukott,  mieló'tt  a  világháború  be- 
következte megadta  volna  neki  a  kegyelemdöfést. 


VII. 

Az  albán  krizis  lefolyása,  balkánízű,  tragi- 
komikus fordulatokban  gazdag  eseményei  dacára 
egyetlen  új  színnel  sem  gyarapította  a  Balkán- 
probléma továbbfejlésének  kaleidoszkopszerűen 
változatos  képét.  Legfeljebb  nyomatékosított, 
határozottabbá  tett  egyes,  már  meglevő  színe-, 
ket,  fóleg  a  lappangó  osztrák-magyar  és  olasz 
hatalmi  ellentétet.  Az  igazi  fejlődés  nem  is 
ezekben  a  fárasztóan  egyhangú  és  bosszantóan 
kicsinyes  mesterkedésekben  lüktetett.  Ezek  csak 
mintegy  függönyül  szolgáltak  a  valóság  elleple- 
zésére,  akárcsak  azok  a  diplomáciai  lépések  és 
nyilatkozatok,  melyek  a  probléma  egyéb  vonat- 
kozásaival kapcsolatban  hébe-hóba  nyilvános- 
ságra jutottak.  Mert  a  hivatalos  diplomácia 
jobb  ügyhöz  méltó  buzgalommal  és  —  tegyük 
hozzá  —  szánalmas  ügyetlenséggel  még  mindig 
rejtegetni  igyekezett  a  letagadhatatlan  és  át- 
hidalhatlan  szakadást.  A  bukaresti  béke  utó- 
lagos foltozgatása i  (konstantinápolyi  béke  1918 
szept.  29.  Bulgária  és  Törökország,  athéni  béke 

1913  nov.  14.  Görögország  és  Törökország,  bel- 
grádi béke  1914  márc.  14.  Szerbia  és  Török- 
ország között)  egy  hajszállal  sem  javítottak  az 
általános  helyzeten.  Nem  ment  teljesedésbe 
Berchtoldnak  a  magyar  delegáció  nov.  19-iki 
ülésén  tett  kijelentése  sem  ;  a  kilátásba  helye- 
zett gazdasági  előnyök  egyetlen  akkorddal  sem 
hangolták  barátságosabbra  az  osztrák-magyar 
és  szerb  viszonyt.  És  merőben  önámítás  volt, 
amikor  ugyancsak  az  osztrák-magyar  külügy- 
miniszter 1914  áprilisában  a  nemzetközi  érint- 
kezésekben érezhetővé  vált  megnyugvás  új 
periódusáról,  az  albán  vállalkozás  sikeréről,  a 
Balkán-államok  békés  megújhodásáról  és  barát- 
ságos érzületéről,  az  Olaszországgal  szemben 
fennforgó  új  érdekközösségekről  és  más  hasonló 
fantasztikumokról  beszélt.  Mintha  csak  szándé- 
kosan kitépte  volna  magát  a  reális  világból  s 
a  való  helyzet  megfestése  helyett  egy  utópisz- 
tikus regény  egyik  ragyogó  képzelettel  elgon- 
dolt fejezetének  kiszinezésére  vállalkozott  volna. 
Pedig  amikor  Berchtold  e  kijelentéseket  tette, 
a  politikai  atmoszférában  már  ott  vibrált  a 
nagy  események  dübörgő  közeledésének  ideg- 
őrlő feszültsége.  A  horizontot  megülő  felhőkből 
olykor-olykor  villámok  cikáztak  alá  s  megrázó 
perspektívát  nyitottak  a  készülődő  katasztrófa 
titáni  arányaira.  A  Balkánra  és  Európára  eg}'- 
aránt  ráfeküdt  a  viharvárás  fullasztó  csendje. 
Az  általános  idegesség  heves  sajtó-polemiákban, 
szándékosan  vagy  véletlenül  elejtett  diplomáciai 
nyilatkozatokban  és  az  államfők  és  miniszterek 
látogatásainak  gyakoriságában  lobbant  ki.  A  bel- 
grádi és  bécsi  Icipok  a  hivatalos  helyekről   erő- 

BÍtgetett  treuga  Dei  dacára  elkeseredett  csatákat 
vívtak  egymással  s  jobb  ügyhöz  méltó  buzga- 
lommal mérgezték  a  két  ország  közvéleményét, 
A  szerb  lapok  fárasztó  egyhangúsággal  variál- 
ták régi  kedves  témájukat,  a  kettó's  monarchia 
feldarabolásának  követelését  s  viszont  a  Danzers 
Armeezeitung,  a  Reichs'posi  és  más  nagyosztrák 
szellemmel  telített  lapok,  mint  megannyi  mo- 
dem Catok  ismételgették  a  Serviam  esse  delén' . 
daw-ot.  A  sajtó  tehát  már  jóval  a  tűzvész  ki-  > 
törése  eló'tt  tele  tüdó'vel  fújta  a  vészkürtöt.  ~~í 
A  hivatalos  diplomácia  valamivel  óvatosabb 
volt.  De  szintén  tele  volt  nagy  események  va- 
rasával. A  balkáni  boszorkánykonyhából  fel- 
szálló szikrák  nemcsak  nyugaton  és  északon, 
hanem  keleten  is  veszedelmes  tüzek  lángjait 
élesztették.  A  vérontás  és  gyűlölet  poklába  ha- 
nyatlott Balkánszövetség  romjain  új  élet  csirái 
s  egyben  új  pusztulás  penészgombái  kezdtek 
sarjadozni.  Bár  a  nyilvánosság  előtt  ahg  tör- 
tént valami,  a  bensó'  logikait  kényszerűséggel 
elkövetkezendő  új  orientáció  körvonalai  mégis 
egyre  élesebben  vágódtak  a  figyelmes  néző  sze- 
mébe. A  földre  tiport,  kifosztott  Bulgária  mind- 
járt a  bukaresti  béke  után  leszámolt  érzelmei- 
vel s  megbarátkozott  a  gondolattal,  hogy  ősi 
ellensége,  a  török  segítségével  állja  meg  bosszú- 
ját hűtlen  szövetségesein.  Ez  a  lehetőség  már 
első  felvillanásával  felzaklatta  az  áruló  barátok 
rossz  lelküsmeretót.  Szerbia,  Montenegró  és  Göriög- 
ország  a  bulgár-török  közeledés  első  jeleire  sset- 
tek  megújítani  a  szövetséget,  hogy  mint  Palics 
1914  márc.  81-iki  harcias  beszédjében  kije  en- 
tette,  készen  álljanak  minden  eshetőségre.  Min- 

den  jel   újabb    és   újabb   összerobbanáB    közeli 
lehetőségére  mutatott. 

Pedig  a  balkáni  királyok  és  diplomaták  csak 
a  színpad  előterében  mozgó  marionettek  voltak, 
fenyegetőzéseik  és  véres  ökölrázásaik  csupán  be- 
vezető gesztusok  voltak  ahhoz  a  gigászi  arányú 
cselekményhez,  melynek  szálai  a  hátuk  mögött 
részben  talán  tudtuk  nélkül  is  bogozódtak.  Mert 
amióta  az  entente  a  félszigetet  is  bevonta  ak- 
ciója körébe,  a  Balkán-probléma  tovább  fejtő- 
zésének  akcentusai  a  Pasicsok,  Venizelosok, 
Danevek  és  más  hasonló  szabású  Balkánpoli- 
tikusok intrikáiról  szinte  észrevétlenül  átcsúsz- 
tak a  nagyhatalmak  külügyi  hivatalainak  titok- 
zatos félhomályba  burkolt  tárgyalásaira.  A  kér- 
dés újabb  felvetéséhez  a  közelebbi  indítást  már 
nem  a  belgrádi,  athéni,  szófiai  és  bukaresti  kabi- 
netek vagy  a  porta  adták  meg,  hanem  azok  e 
BŰrű  lepelbe  burkolt  diplomáciai  akciók,  melyek- 
nek végbemeneteléről  és  célkitűzéseiről  legfeljebb 
az  uralkodó-  és  miniszterlátogatások  gyakoriságá- 
ból lehetett  valamit  sejteni.  Valóságos  kísértet- 
járás volt  Európában.  Királyok  és  miniszterek 
egymásnak  adták  a  kilincset.  1913  máj.  24.  az 
angol  királyi  pár  és  Miklós  cár  látogattak  el 
Berlinbe,  egy  hónappal  rá  (jún.  24.)  Poincaré 
kereste  fel  Londont,  majd  egy  héttel  később 
(júl.  2.)  ismét  a  német  császár  látta  vendégül 
az  olasz  királyt  és  királynét,  két  hónappal  utóbb 
pedig  a  görög  királyt  (szept.  6.).  Különösen  az 
ősz  volt  termékeny  fejedelmi  látogatásokban. 
Okt.  7.  ment  végbe  a  francia  köztársasági  elnök 
madridi  látogatása.  23.  Vilmos  császár  konopisti, 
26.  schönbrunni  időzése  ;  27.  a  román  trónörökös 

tisztelgett  családjával  egyetemben  az  agg  Ferenc 
Józsefnél ;  30.  Ferenc  Ferdinánd  volt  a  pots- 
dami, két  héttel  később  (nov.  17.)  pedig  a  lon- 
doni udvar  vendége.  Nem  volt  hiány  miniszter- 
látogatásokban sem.  Különösen  az  oroszok  érez- 
ték szükségét,  hogy  minél  sűrűbb  személyes 
érintkezést  tartsanak  fenn  az  entente-politika 
szívével,  Parissal  és  eszével,  Londonnal.  Szem- 
mel láthatóan  sürgó'snek  érezték  az  utolsó  lánc- 
szemek beillesztését.  Okt.  16.  Szaszonov  külügy- 
miniszter, nov.  7—15.  pedig  Kokovcev  minisz- 
terelnök keresték  fel  a  francia  fővárost.  Ugyan- 
ilyen élénkség  jellemzi  az  1914.  év  első  felét  is» 
Márc.  25.  a  német  császár  viszonozta  Velencé- 
ben Viktor  Emánuel  előző  évi  látogatását,  egy 
hónappal  rá  viszont  az  angol  királyi  pár  adta 
vissza  Poincaré  londoni  időzését  (ápr.  21—24.). 
Jún.  14.  a  cár  kereste  fel  nagyatyjának  egy- 
kori szövetségesét.  Károly  román  királyt  s  az 
elmúlt  emberöltő  alatt  végbement  forradalmi 
átalakulást  mi  sem  bizonyította  jobban,  mint 
az  a  viharos  tetszés,  mellyel  a  román  közvéle- 
mény többsége  a  konstanzai  látogatást  kisérte. 
Júl.  20—24.  ismét  a  francia  köztársasági  elnök 
látogatott  el  Pótervárra.  A  központi  hatalmak 
részéről  Berchtold  és  San  GiuHano  abbaziai 
találkozója  (áprihs  közepén)  s  Vilmos  császár 
és  Ferenc  Ferdinánd  konopisti  összejövetele  kel- 
tett nagyobb  feltűnést,  melyet  néhány  nappal 
később  a  két  szövetséges  birodalom  vezérkari 
főnökeinek  karlsbadi  eszmecseréje  követett. 

Mindezek  az  összejövetelek  az  általános  fe- 
szültségnek és  a  kipattanásig  fokozódott  ideges- 
ségnek   voltak  a  megnyilvánulásai.    De   akkori- 

ban  nem  tulajdonítottak  nekik  jelentőséget.  Hi- 
szen a  hivatalosan  kiadott  kommünikék  váltig 
azt  erősítgették  róluk,  hogy  a  béke  ügyének 
tettek  nagy  szolgálatokat.  Nem  keltett  nagyobb 
feltűnést  az  1913  dec.  29-iki  cári  ukáz  sem, 
mely  a  tartalékosok  visszatartását  rendelte  el, 
sőt  a  kevéssel  utóbb  megtartott  próbamozgó- 
BÍtás  sem,  mely  lehetővé  tette  Oroszországnak, 
hogy  már  a  világháború  második  hónapjának 
elején  szibériai  kötelékeket  vethessen  harctérre. 
Legfeljebb  egyes  újságok  riadoztak,  de  a  köz- 
vélemény sietett  rémlátásnak  bélyegezni  sötét 
jóslásaikat.  A  feszültséget,  az  idegsorvasztó  álta- 
lános depressziót  érezte  mindenki,  a  viharvárás 
aggodalma  ott  szorongott  minden  lélekben,  de 
mellette  ott  pislákolt  a  reménykedés  mécsese 
is.  A  legtöbb  ember  úgy  gondolkodott,  hogy 
amint  eddig  mindig  sikerült,  talán  sikerül  ezút- 
tal is  elhárítani  vagy  legalább  elodázni  a  vesze- 
delmet. Nem  vette  tekintetbe,  hogy  a  szemben- 
álló hatalmi  csoportok  ellentéte  már  elérte  a 
paroxizmus  határát  s  főleg,  hogy  a  Balkán- 
probléma szerves  beleilleszkedése  a  világpohti- 
kába  az  engesztelhetetlenségnek  és  a  kíméletlen 
tettreösztönzésnek  új  elemét  vitte  az  entente- 
pohtikába.  Mind  az  a  sok  gyűlölet,  harag  és 
bosszú,  ami  két  emberöltő  nemzedékében  fel- 
gyülemlett, az  most  mind  beletorkollott  a  ha- 
sonló irányt  követő  entente-politika  medrébe  s 
kicsapásra,  az  útban  álló  gátok  elsöprésére  ösz- 
tönöztek. 

A  \TLlágháború  felidézésében  nem  a  Balkán- 
kérdés a  fő  bűnös,  de  az  események  lavinájának 
megindításáért    őt    terheli    a    felelősség.    És    ez 

természetes.  Az  apró  balkáni  népek  hősi  neki- 
buzdulásában századok  keserves  tapasztalatai 
verődtek  ki ;  miután  saját  erejökkel  nem  tud- 
ták kielégítő  megoldásra  juttatni  a  kérdést,  a 
saját  létkérdésüket,  mohón  ragadták  meg  az 
alkalmat  a  velők  rokonszenvező  hatalmas  világ- 
szövetség felkínált  baráti  jobbjának  igénybe- 
vételére. Szerbia  kardrántásának  az  a  jelentő- 
sége, hogy  a  Balkán-probléma  nemcsak  diplo- 
máciailag, hanem  gyakorlatilag  is  bevonult  a 
világpolitikába.  A  világháború  kitörésével  a 
Balkán-probléma  megszűnt  elszigetelt  diplomá- 
ciai kérdés  lenni,  bevonult  a  gigászi  mérkőzés 
közvetlen  célkitűzései  közé  és  sorsa  szorosan 
egybeforrott  a  harc  kimenetelével. 

A  korszak  általános  jellemzése .._  „    75—78 

I.  A  hercegovinai  fölkelés  továbbterjedése. 
Andrássy  nehéz  helyzete  a  bécsi  katonai 
körökkel  és  Gorcsakovval  szemben.  Nem 
akar  beavatkozni  Törökország  belső  ügyeibe. 
Csak  a  szultán  reformiradójának  meghiú- 
sulása után  szánja  rá  magát  a  reform- 
jegyzék  elküldésére.  De  lépése  nem  jár 
eredménnyel.  A  fölkelés  mindig  tovább- 
terjed s  átcsap  Bulgáriába  is.  Bulgárián 
atrocities.  A  szaloniki  konzulgyilkosság  „,  78 — 79 
II.  Abd  ul  Aziz  romlott  kormányrendszere. 
Megbuktatása.  V.  Murád  trónraemelése. 
Szerbia  és  Montenegró  hadüzenete.  A  dip- 
lomáciai helyzet  bizonytalansága.  A  reich- 
stadti  összejövetel.  A  szerbek  veresége.  V. 


378  A    BALKÁy-PEO!$LÉMA    FEJLŐDÉSE. 

Lap 
Murád  letétele.  Abd  ul  Hamid  folytatja  a 
szerb  háborút.  Gorcsakov  beavatkozásra 
ösztönzi  Andrássyt.  De  siker  nélkül.  Ezért 
Bismarckot  akarja  megnyerni.  Közben  a 
szerbek  megsemmisítő  vereséget  szenved- 
nek. A  cár  közbelépése.  A  nagyköveti 
konferencia.  A  török  alkotmány.  A  buda- 
pesti titkos  konvenció.  Az  orosz  hadüzenet  89 — 104 

III.  A  háború  szerencsés  kezdete.  Az  előre- 
nyomulás megakadása.  Plevna.  Bulgária 
megszállása.  Átkelés  a  Balkánon.  A  török 
haderő  összeroppanása.  Fegyverszünet.  A 
san  stefanoi  béke.  Anglia  és  Ausztria- 
Magyarország  magatartása.  A  berlini  kon- 
gresszus és  főbb  határozatai 105 — 119 

IV.  A  kongresszus  határozatainak  végrehaj- 
tása. Bosznia  és  Hercegovina  megszállása. 
A  Montenegrónak  Görögországnak  meg- 
ítélt határkiigazítással  kapcsolatos  bonyo- 
dalmak. A  krétaiak  újabb  mozgolódása  „.119—126 

V.  Az  önálló  Bulgária  megalakulása  és  beren- 
dezkedése. Battenberg  Sándor  fejedelem. 
Küzdelmei.  Az  orosz  befolyás  megtörése. 
A  kelet-ruméliai  puccs.  A  cár  haragja. 
Milán  király  jogtalan  támadása  és  csúfos 
veresége.  Orosz  intrikák.  Sándor  fejedelem 
bukása  és  távozása.  Az  orosz  politika  erő- 
szakossága. Ausztria-Magyarország  aggo- 
dalma, Bismarck  magatartása.  Kqburg 
Ferdinánd  fejedelemmé  választása.  Ujabb 
orosz  intrika.  Háborús  veszedelem.  Bis- 
marck határozott  fellépése,.-  „_  „,.  „.. 126 — 147 

VI.  A  török  alkotmányosság  bukása.  Milán 
király  hibás  kormányrendszere.  Lemon- 
dása. Románia  belső  fejlődése.  Csatlako- 
zása a  hármasszövetséghez 147 — 153 

3.  A  hosszú  béke  kora. 

Lap 
A  korszak  általános  jellemzése  .„,  _  _..  .„154 — 157 
I.  Újabb  krétai  mozgalmak.  Európa  magatar- 
tása. Görög-török  háború.  A  hatalmak  meg- 
akadályozzák Törökországot  győzelme  ki- 
aknázásában. Meghasonlásuk  a  krétai  kér- 
désben. György  herceg  kormányzósága  ,  157 — 164 
II.  A  macedóniai  helyzet.  A  nemzetieégi  és 
felekezeti  ellentétek  fokozatos  kiélesedése. 
A  bandaharcok  elfajulása.  A  bulgár  és 
török  kormányok  tehetetlensége.  Ausztria- 
Magyarország  ós  Oroszország  közbelépése. 
Az  első  reformtervezet.  Sikertelensége.  A 
mürzstegi  programm.  Alkalmazásba  vétele. 
Megvalósításának  nehézségei.  A  porta  ellen- 
kezése. Flottatüntetés.  A  nemzetközi  csend- 
őrség továbbfejlesztése.  Újabb  szerződések. 
A  nemzetközi  akció  meghiúsulása.  AngHa 
előtérbe  jutása .„ .  ,  _  .,.  ,„164 — 181 

III.  A  nagyszerb  eszme  kialakulása  és  megiz- 
mosodása. Irodalmi  és  politikai  előzményei. 
A  radikalizmus  gyökerei.  A  gazdasági  hely- 
zet kihatásai.  A  különböző  forrásokból 
eredő  behatások  egyesülése  a  monarchia- 
ellenes hangulatban.  Milán  és  Sándor  feje- 
delmek képtelensége  a  beteg  közállapotok 
orvoslására.  A  nemzet  növekvő  elkesere- 
dése. A  belgrádi  királygyilkosság.  Kara- 
gyorgyevics  Péter  trónrajutása.  Feltétlen 
csatlakozása  a  monarchiaellenes  irányzat- 
hoz. A  nagyszerb  és  délszláv  izgatások  el- 
hatalmasodása. Vámuniós  törekvés  Bulgá- 
riával. Meghiúsulása.  Vámháború  Ausztria- 
Magyarországgal    „.  ,„  „. 181—203 

IV.  Bulgária  gyors  fejlődése  Ferdinánd  ural- 
kodása alatt.  Kibékülése  Oroszországgal. 
Nemzetközi  tekintélyének  emelkedése.  Ál- 
lásfoglalása a  macedón  kérdéssel  szemben. 
Románia   haladása    gazdasági  és  szellemi 

téren.  Az  agrárkérdés  rendezetlensége.  A 
dákó-román  eszme  elhatalmasodása—  ~  „203 — 215 
V.  A  világpolitikai  ellentétek  kiéleződése.  A 
német  befolyás  erősödése  s  ennek  nyomá- 
ban az  entente-liatalmak  elfordulása  Török- 
országtól. Olaszország  frontváltoztatása  „.215 — 221 

4.  Viharfelhők. 

A  korszak  általános  jellemzése  „.,  _  ....  _222 — 225 

I.  A  szandsák-vasút  ügye.  A  nyomában  tá- 
madt általános  felzúdulás.  Az  angol  be- 
folyás előtérbe  jutása.  A  revali  találkozó. 
Jelentősége  a  Balkán-probléma  fejlődésé- 
ben. Az  ifjú-török  forradalom.  Előzményei 

és  hatása ^ „.226—235 

II.  Bosznia-Hercegovina  és  Bulgária  helyzeté- 
nek megváltozása  az  i^ú-török  forradalom 
következtében.  Az  annexió  ;  előkészítése  és 
lefolyása.  Hatása  az  entente-hatalmaknál, 
Szerbiában  és  Törökországban.  Az  i§ú- 
torökök  kardcsörtetésé  és  bojkottmozgalma. 
Iszvolszki  frontváltoztatása.  Taktikázása  a 
tervbevett  európai  konferenciával.  Aehren- 
thal  meghiusítja  a  konferenciát.  Azután 
megegyezik  Törökországgal.  A  szerb  ellen- 
állás fokozódása.  Kölcsönös  mozgósítás.  Az 
entente-hatalmak  visszavonulása.  A  szerb 
ellenállás  leszerelése.  Az  annexiós  válság 
jelentősége „ _  ...  _  „_ 235 — 255 

m.  Az  ifjú-török  rezsim  belső  bajai.  Ellenfor- 
radalom ;  rövid  sikere  és  bukása.  Abd  ul 
Hamid  letétele.  Újabb  válságok.  Az  ifjú- 
törökök  parlamenti  veresége  „„  ^  ...  „  „..255 — 264 

IV.  Az  ifjú-török  rendszer  hatása  az  albánokra. 
Az  abc-kérdés  elmérgesedése.  Általános  föl- 
kelés. A  következő  évben  megismétlődik 
a  fölkelés.  T,örök  békepolitika.  A  rigómezei 
szólamlik.  Újabb  zavarok.  Az  albán  moz- 
galmak jelentősége—  „„  .„.  ,„  „..  __  _  _  .„.264 — 274 

Y.  Az  aunexiü  hatása  Krétára.  A  lakosság  a 
nemzetközi  csapatok  elvonulása  után  prok- 
lamálja a  Görögországhoz  való  csatlako- 
zását, de  a  hatalmak  ellenzik.  A  macedó- 
niai helyzet   _  „.  _  „„  .„  274—282 

VI.  A  Balkán-Bzövetség  történeti  előzményei. 
Az  orosz  diplomácia  fáradozásai.  Török- 
ország visszahúzódása.  A  biilgár-görög  és 
a  bulgár-szerb  szövetség  megkötése.  Mon- 
tenegró csatlakozása  _„ ,,.  „ 282 — 291 

5.  Katasztrófa. 

A  korszak  általános  jellemzése  _„  .„  ,„  .,„292 — 294 
I.  A  Balkán-háború  kitörése.  A  szövetségesek 

sikerei ,_.  ,„ .„  ,  ,  _  294^-300 

II.  A  központi  hatalmak  nehéz  helyzete.  Olasz- 
ország magatartása.  *A  monarchia  jogos 
érdekei*.  Az  albán  kérdés  felvetődése.  A 
ezerbek  és  moutenegróiak  mohósága.  Eész- 
leges  mozgósítás.  Az  általános  feszültség 
megenyhülése.  A  londoni  béketárgyalások 
megindulása.  Sikertelenségök.  Az  i^ú-török 
párt  felülkerekedése.  A  tárgyalások  meg- 
szakítása  .„ 300—310 

VI.  A  nagyköveti  konferencia  összeülése.  Az 
albán  kérdés  nehézségei.  Az  osztrák-magyar 
és  orosz  ellentét  kiélesedése.  Hohenlohe 
herceg  missziója.  A  válság  enyhülése. 
Nikita  makacssága.  A  konferencia  tehetet- 
lensége. Szkutari  elfoglalása.  Berchtold  ha- 
tározott fellépése.  Szkutari  kiürítése  „,,  __310 — 323 

IV.  A  béketárgyalások  újrakezdése.  Az  előze- 
tes béke  aláírása.  A  háborús  veszedelem 
kiújulása.  Bulgár-görög  és  bulgár-szerb 
ellentét.  A  bulgár-román  viszály  elmérge- 
sedése. A  pétervári  nagyköveti  konferencia. 
Románia  elégedetlensége.  A  cár  Bulgária 
ellen  dönt.  A  háhorú  kitörése.  Bulgária 
teljes  veresége.  A  bukaresti  béke     310 — 334 

V.  Az  albán  határok  megállapítása.  Szerbia 
ellenszegülése.  Berchtold  fegyverrel  akarja 
kényszeríteni,  de  GJoIitti  és  San  Giuliano 
ellenzik  a  fegyveres  fellépést.  Újabb  diplo- 
máciai huza-vona.  Szerbia  vonakodik  ki- 
üríteni a  megszállott  albán  vidékeket. 
Berchtold  háborúval  fenyegetőzik.  Ez  hasz- 
nál ;  a  kiürítés  végrehajtása.  A  Balkán- 
háború  méilege„  ,„  _  .„  „,.  ,„  „  334 — 343 

VI.  Az  albán  kérdés  bonyodalmai.    Wied  her- 
ceg missziójának  meghiúsulása  ._ ,.  ,„343—351 

VII.  Általános    feszültség.    A  világháború  dip- 
lomáciai előkészítése.    A  Balkán-probléma 

szerepe  felidézéseken ,  _ „,  „,351 — 357 

Felhasznált  irodalom  . _.  358 

Betűrendes  névmutató „, 363 

